
CUVÎNT ÎNAINTE 


Prin această carte!, de proporţii modeste dar de încărcă- 
tură densă, logica îşi mărturiseşte o nouă vocaţie: aceea 
de a funda matematicile, lămurind prin intermediul unor 
definiţii riguroase conceptele primitive ale aritmeticii. 
Aportul ei urma acum să stea nu doar în metodă, ci în însuşi 
conţinutul infuzat matematicilor. Căci acesta este logicis- 
mul: un program menit să asigure fundamente ferme dar 
nu autonome unei ştiinţe care s-a putut mîndri întotdeau- 
na cu certitudinea absolută a rezultatelor şi relativa rigoare 
a metodelor, însă nu a putut da seama pînă la capăt de pro- 
priile-i fundamente. Numerele sprijină edificiul aritmeticii, 
Şi pînă la urmă — activitatea reducţionistă a matematici- 
enilor ajunsese să dovedească acest punct delicat — spriji- 
nă întreaga disciplină. Căci pînă şi figura şi mişcarea, timpul 
adică şi spațiul, sînt reductibile la număr, prin aritmetizarea 
analizei şi alpebrizarea geometriei. Ce sînt însă chiar nu- 
merele întregi, aceşti Atlanţi pe care se sprijină cosmosul 
matematic? În a doua jumătate a secolului XIX, întrebarea 
devenea tot mai presantă. Într-adevăr, fusese întrevăzută 
deja calea prin care numerele complexe îşi găsesc inter- 
pretarea lor în planul geometric, reducîndu-se într-un fel 
la numărul real (Gauss), numărul real se poate construi din 
şiruri, sau din mulțimi de numere raţionale (Weierstrass, 
Dedekind, Cantor); numărul rațional şi numărul negativ 

se reduc şi ele — prin raportare — la numărul întreg. Geo- 
metria însăşi nu mai părea o lume autonomă; dacă intuiţia 
spațială este un dat ireductibil (Kant), limbajul geometriei 
este în schimb traductibil în acela al algebrei mărimilor 
(Descartes), ba chiar al algebrei abstracte a structurilor 
(Klein, Programul de la Erlangen). Graţie racordului făcut, 
fundarea geometriei şi analizei ajunge să depindă într-un 
mod evident de fundarea aritmeticii. 

În cartea sa, Frege afirmă: rigoarea demonstrațiilor nu 
este suficientă spre a funda aritmetica, fără a mai vorbi de 
faptul că însăşi această rigoare matematică nu a fost atinsă. 
Un sfert de secol mai tîrziu, atunci cînd idealul rigorii de- 
monstrative va fi asociat intim demersului formal-axioma- 
tic, Frege va accentua că însăşi axiomatizarea, sprijinită 
pe logica matematică, nu asigură fundamentele unei disci- 
pline cum este geometria; se mai cere evidența adevărurilor 
prime, clara şi distincta percepere a ideilor primare, inteligi- 
bilitatea nepusă în paranteze a conţinuturilor. Frege nu l-a 
înţeles pe Hilbert, implicit deci nu priveşte matematica în 
termeni de structuri și modele. Și totuşi, nici un adversar 
al acestei din urmă viziuni nu va fi contribuit mai mult la 
implantarea ei în viaţă prin asumarea unor obiective 5] 
făurirea unor instrumente perfecţionate. Aşa cum în viaţa 
socială o tehnologie nouă poate să apară într-un cadru in- 
adecvat de relaţii şi instituţii, determinînd pînă la urmă în- 
locuirea lui, tot astfel proiectul logicist imaginat de Frege 
s-a putut autodizolva în ansamblul demersurilor fundaţio- 
niste, găsindu-şi validarea în călătoria spre ţel şi nu în atin- 
gerea scopului ultim, în tehnologia intrinsecă şi nu în folosinta 
în imediat. Cu alte cuvinte, ca de atîtea ori, relaţia dintre 
scop şi mijloace se inversează. 

În ce constă însă, mai exact, acest proiect logicist, aşa 
cum îl găsim încorporat în Fundamentele aritmeticii? Şi 

în ce măsură călătoria lui Frege către o ţintă — cum s-a 
dovedit — iluzorie constituie un episod semnificativ în is- 
toria rațiunii? 

Lucrurile se întîmplă în deceniul în care în mintea ge- 
nială a lui Cantor gestează teoria mulțimilor, anitmetica nu- 
merelor infinite şi definiţia numărului cardinal, iar Dedekind 
pregăteşte şi el o explicaţie asupra numărului ordinal şi a 
numărului cardinal (Was sind und was sollen die Zahlen? 
apare în 1887), pornind de la ceea ce astăzi numim mul- 
țimi ŞI corespondențe sau aplicaţii biunivoce; către sfîrşitul 
aceluiaşi deceniu Peano va formula sistemul de axiome 
ale aritmeticii; axiomele aritmeticii, de altfel, inclusiv prin- 
cipiul inducției matematice, se găsesc deja la Dedekind. 
Axiomatizarea aritmeticii dar, mai presus, analiza logică 
a ideilor fundamentale ale aritmeticii, reducerea lor la idei 
încă mai elementare pluteau așadar în aer. De asemenea, 
nu puţini erau matematicienii care meditau asupra numă- 
rului şi mulțimii, chiar dacă nu la acest nivel de vîrf. Aşa- 
dar, cartea lui Frege apare într-un moment în care sensul 
general al demersului — reducerea numărului via definiţii 
la concepte mai elementare — prindea contururi. 

Va trebui totuși să treacă multă vreme pînă cînd încercă- 
rile solitare să se găsească unele pe altele şi să-şi recunoas- 
că fondul comun. Marele învins al acestei perioade este 
Frege; validarea lui va veni tîrziu Şi în etape. Deocamdată, 
la data apariţiei, cartea trece puţin observată. Într-o recen- 
zie, Cantor găsea justă orientarea filozofică generală a căr- 
ţii, pertinente observaţiile critice de natură filozofică, dar 
se cantona în observaţii minore, neesenţiale asupra deo- 
sebirii dintre ceea ce el numeşte Măchtigkeit şi ceea ce 
este pentru Frege numărul cardinal, Anzahl; Cantor sfirşea 
prin a contesta valabilitatea definiţiei fregeene a număru- 
lui: se pare că întemeietorul teoriei mulțimilor nu a înțe- 

les sensul definiţie: lui Frege şi -— ceea ce este mai tra- 
pant! — nu a întrevăzut echivalenţa definiție: sugerate de 
Frege cu propria sa definiție. La fel, a doua reacție decon- 
certantă în epocă, la cartea lui Frege, este aceea a lui Hus- 
serl: în Philosophie der Arithmetik, Bd. 1 (1891), tînărul 
filozof găseşte că Fundamentele aritmelicii sînt rodul unei 
subtilități exersate în gol, distincţiile fregeene fiind penetran- 
te, însă nesemnificative. Ca și în cazul lui Cantor, observaţiile 
critice vădesc neînțelegere şi Frege a putut răspunde criti- 
cilor săi cu argumente solide. În rest, se mai poate consemna 
doar reacţia lui Benno Kerry; reluînd problema distincţiei 
obiect-concept, acesta i-a dat astfel lui Frege prilejul de 
a dezvolta în „Uber Begriff und Gegenstand“ cîteva aspecte 
dificile ale teoriei sale logico-filozofice. 

Noutatea radicală întîmpină prea des rezistență, memo- 
riile matematice ale lui Georg Cantor reprezintă una dintre 
cele mai dramatice ilustrări ale destinului geniului. Neîn- 
țelegerea contemporanilur față de Prometeii cunoaşterii 
este acel vultur din mit care devorează zi de zi pe eroul 
înlănţuit. În limbajul unui mit mai realist al zilelor noas- 
tre ar trebui să vorbim — cu un alt cuvînt elin — despre 
paradigme: Cantor şi Frege luptau pentru afirmarea unor 
paradigme noi, întru totul străine modului primit, educat, 
de a vedea lucrurile, inerent majorităţii zdrobitoare a mem- 
brilor unei comunități ştiinţifice. 

Dar dacă un Plutarh modem ar scrie cumva Viețile para- 
lele şi interferate ale oamenilor iluștri din știinte și arte, afi- 
nitățile şi contrastele dintre Cantor şi Frege, dintre oameni 
Şi opere i-ar putea oferi prilejul unor dezvoltări retorice. 
Iată, de pildă, dacă comparăm primirea contemporanilor: 
Cantor stîmește adversități, suspiciuni, patimi, aderenţe şi 
refuzuri nete, totuşi nu se poate spune că lumea matema- 
tică manifestă indiferenţă față de mesajul său; Frege rămîne 
însă un solitar. 


Cu Fundamentele arilmelicii s-a petrecut tot ce poate 
fi mai rău: la apariţie, cartea lui Frege este înconjurată de 
o masivă indiferenţă, de o neînțelegere fără relief. Frege 
se temea — şi lucrurile se vor repeta zece ani mai tîrziu 
cînd dă la iveală primul volum al Legilor fundamentale 
ale aritmelicii — tocmai de această indiferență. Cînd medi- 
tăm asupra cauzelar opacității manifestate înăuntrul unei 
culturi în care matematica, filozofia şi logica erau culti- 
vate ca nicăieri în altă parte, nu mai putem da vina pe sim- 
bolismul neobişnuit al Scrierii conceptuale, căci în 1884, 
la cinci ani după experiența negativă cu prima sa carte, Frege 
încearcă să găsească o audienţă cît mai largă, renunțînd la 
un sistem de notații rebarbativ. EI scrie adînc, limpede, sis- 
tematic, cu vii sclipiri polemice. Dar noutatea revoluționară 
este trecută cu vederea de publicul savant al vremii, puţin 
dispus să se cufunde în subtilităţile unui autor ciudat, care 
scrie nematematic dar şi nespeculativ despre matematică. 
Cum să explicăm deci neînţelegerea? Răspunsul l-ar putea 
da doar un eseu care să treacă în revistă difenții factori care 
intră în joc, personali, interpersonali și comunitari. Aici vom 
aminti mai întîi faptul că Frege se adresează în acelaşi timp 
matematicienilor, filozofilor şi logicienilor; însă un mesaj 
adresat mai multor comunități intelectuale poate fi recep- 
tat, la început, numai la intersecția mulțimilor respective, 
adică într-un mediu extrem de restriîns. Audienţa devine şi 
mai restrînsă atunci cînd mesajul este nonconformist, vio- 
lentează habitudinile intelectuale, paradigmele instaurate. 
Or, Frege luptă împotriva unor adversari influenți: logica 
psihologistă a vremii şi „concepțiile naive despre număr“. 
Nu numai atît: dacă Frege nu putea găsi înțelegere la un 
public educat în spiritul logicii tradiționale, el are dificultăți 
în a impune şi în rîndurile adepților „Noii logici“ repre- 
zentate de algebra booleană noua paradigmă a logicii pre- 

dicatelor şi metoda analizei filozofice întemeiată pe această 
logică (metodă aplicată, de exemplu, în analiza conceptului 
de existență, în teoria descriptiilor şi definiția numărului). 
Raționalismul filozofic impregnat de realism, neînregimen- 
tarea în una sau alta din direcțiile filozofice influente ale 
vremii, atacul împotriva confuziei naturaliste între psihologie 
şi logică, profunzimea concepțiilor lui Frege — toate au 
contribuit la lipsa de succes în imediat a Fundamentelor 
aritmeticii, tot atît de mult ca şi la asigurarea valoni perene. 

Fundamentele aritmeticii au fost „descoperite“ în zorii 
secolului nostru de către Bertrand Russell, adică tocmai 
de către un reprezentant prin excelenţă al acelui public in- 
teresat în acelaşi timp de filozofie, logică şi matematică; 
definiția numărului, teoria descripțiilor, analiza logică în 
calitate de instrument al filozofiei au trebuit să treacă prin 
filtrul russellian spre a deveni apanajul unui cerc mai larg. 
Încă şi astăzi nu puțini sînt cititorii — între ei, logicieni 
şi filozofi de vază — care tind să atribuie lui Russell între- 
bări ce au fost puse pentru întiia oară de către Frege, soluții 
pe care profesorul de la Jena le-a preconizat înainte ca ana- 
listul englez să le fi dat o altă coloratură filozofică, o des- 
tinaţie, o dezvoltare şi un context cu totul schimbat. Autorul 
teoriei tipurilor a văzut pe drept cuvînt în Frege un pre- 
cursor şi un inovator revoluționar în domeniul fundamentelor 
matematicii şi al analizei logice. Nu vom merge atît de 
departe încît să afirmăm, cu o vorbă împrumutată de la şi 
despre alții, că dezvoltările date de Russell sînt simple „note 
de subsol“ la filozofia lui Frege; ne vom mărgini să afir- 
măm că o lectură a Fundamentelor aritmeticii este actul de 
dreptate al întoarcerii la sursă, cu efectul întineritor pe care 
îl are întotdeauna scăldarea la izvoarele gîndului. O întrea- 
pă direcţie influentă a filozofiei de astăzi — reprezentată 
de Russell, în unele perioade ale evoluţiei sale, Wittgenstein 

din Tractatus, Camap şi Church qua logicişti ş.a. — por- 
neşte de aici nu în prelungire liniară, ci în sinuoasă curgere. 
Suflul raţionalist, realist al cărții aparține unei epoci opti- 
miste, care nu presimțţea dificultățile din fundamentele ma- 
tematicii, frîngerile intelectuale şi dilemele filozofice. Şi 
totuşi, acest suflu filozofic izbuteşte să ajungă la noi, semn 
al energiei sale intrinseci, punînd în mişcare monile de vînt 
ale analizei filozofice şi convertindu-se în alte forme de 
energie intelectuală. 

În Notele aferente textului fregean ne-am străduit să pu- 
nem în lumină anumite detalii revelatoare ale filozofiei şi 
logicii lui Frege. Aici vom încerca unele observaţii şi date 
care pot structura lectura Fundamentelor aritmeticii după 
criterii esenţiale. 

1. Definiţia logico-matematică a numărului întreg pozi- 
tiv este obiectivul central al cărții. Partea a IV-a oferă și 
fundamentează răspunsul: fiecare număr întreg, (Anzalf) 
este un obiect, şi anume un obiect al logicii; fiecare număr 
este sfera unui concept definit la rîndul său pe baza unei 
relaţii între concepte. Orice număr luat în parte este sfera 
unui concept de forma „echinumeric cu conceptul F“, unde 
F rămîne a fi determinat, în continuare, pentru fiecare nu- 
măr. Frege arată totodată că îl putem determina pe F în 
calitate de concept pur logic, definindu-l prin intermediul 
relației de identitate, cuantorilor, negaţiei și conectivelor 
propoziţionale. Astfel, numărul zero este sfera conceptu- 
lui „echinumeric cu conceptul de a fi neidentic cu sine“, 
sferă care înglobează toate conceptele echinumerice cu con- 
ceptul de a fi neidentic cu sine însuşi. Dar conceptele sînt 
echinumerice atunci cînd obiectele din sferele lor pot fi 
puse în corespondenţă biunivocă, adică într-o relație defi- 
nibilă ea însăşi în termeni logici. Aşadar, numărului zero îi 
aparțin ca elemente toate conceptele care pot fi puse în cores- 

pondentă biunivocă cu conceptul determinat prin expre- 
sia „X nu este identic cu x“ (sau ceva analog), deci concep- 
tele sub care nu cade nici un obiect. Numărul zero este 
atunci ceea ce au comun toate conceptele de sferă vidă: 
putem spune aceasta, dacă prin „ceea ce au comun“ nu vom 
înțelege totuşi un concept stricto sensu, ci un obiect abstract; 
ceva este recunoscut ca obiect dacă apare desemnat printr-o 
expresie care admite articolul hotărit şi poate fi subiectul 
unei propoziții singulare, dar nu poate fi predicat. Mai de- 
parte Frege îl defineşte pe | pe baza numărului zero, ca 
fiind extensiunea conceptului „echinumeric cu conceptul 
«identic cu zero»', îl defineşte pe 2 ca fiind sfera concep- 
tului „echinumeric cu conceptul «identic cu zero sau iden- 
tic cu unuby“ şi arată cum, în general, o dată definit un număr 
n îl putem defini pe succesorul său. Dacă fiecare număr în 
parte este un obiect, ele toate cad sub conceptul general 
de număr, pe care Frege îl explică, definind apoi relația 
de succesiune în cadrul şirului numerelor naturale și de- 
monstrînd logic unele proprietăţi elementare ale șirului 
numerelor naturale şi principiul inducției matematice. 
Operaţiile aritmetice elementare (adunarea, înmulțirea şi 
inversele lor) nu mai sînt definite, dar Frege avea sentimen- 
tul că reducerea întregii aritmetici la logică este pe calea 
cea bună, ea devenind prin intermediul definiţiei logico- 
matematice a numărului extrem de probabilă. Mai rămînea 
să se demonstreze pe cale pur logică teoremele aritmeticii, 
obiectiv căruia Frege i-a rezervat a treia sa carte, pregătită 
îndelung, Grundgeseize der Arithmetik. 

Această privire din avion asupra definiţiei fregeene a 
numărului poate da călătorului neavizat impresia că în fața 
lui defilează priveliştile neobişnuit de austere ale unei plane- 
te străine. Impresia de insolit se poate şterge într-o oarecare 
măsură, străbătînd pas cu pas itinerarul fregean, familia- 

rizîndu-ne cu detaliile şi convingîndu-ne că drumul duce 
într-adevăr la ţintă şi nu în cine ştie ce abisuri ale inconsis- 
tenței oni ininteligibilității. Dar întrebarea este dacă la capă- 
tul călătoriei — valoroasă, oricum, prin solicitările impuse, 
învingerea dificultăților fiind în sine o răsplată a efortu- 
lui depus — ajungem să regăsim peisajul familiar al aritme- 
ticii de toate zilele, să regăsim die Kleinkinderzahlen — 
cum obişnuia să spună Frege —, așadar dacă ceea ce s-a 
definit sînt într-adevăr numerele întregi aşa cum credeam 
a le şti. Abia după aceea sîntem în măsură să ne întrebăm 
dacă definiţia numerelor a apropiat de realizare programul 
logicist al reducerii la logică a aritmeticii. 

Lăsînd la o parte obiecţia de-a dreptul eronată după care 
definițiile ar cuprinde o circularitate, întrucît, de exemplu, 
în definiţia numărului unu intervine expresia „există cel 
puţin un...“ — o asemenea obiecție vădeşte numai regre- 
tabila neînțelegere a logicii —, mai rămîne să ne raportăm 
la impresia genuină a oricărui cititor că definiția număru- 
lui n este neașteptată, corespunde prea puțin reprezentărilor 
Şi aşteptărilor noastre, intuiţiilor noastre neprevenite, că 
este de o lungime disproporţionată, iar pentru un n mode- 
rat de mare definiţia detaliată a numărului se dovedeşte 
nemoderat de lungă, în cuprinsul ei intrînd, de exemplu, 
disjuncţia a n clauze propoziționale şi alte operații. Obiecţia 
nu este totuşi atît de gravă pe cît pare la prima vedere. 
Putem răspunde, amintind că felul obişnuit de a înțelege 
numărul n ca ocupînd al n+1-lea loc în şirul numerelor na- 
turale 0, 1, 2... n, sau ca generat prin adunarea succesivă 
de n ori a unei unităţi la numărul zero nu comportă mult 
mai puţini paşi; în ambele cazuri, simplităţii aparente a nu- 
mărului îi ia locul o complexitate. Menirea analizei logice 
este tocmai să substituie simplităţii aparente a elementelor 
unui sistem cum este şirul nuinerelor naturale complexitatea 

elementelor constitutive, asamblate în ordinea lor intrinse- 
că, să înlocuiască fiecare element prin tot atîtea microcos- 
uri perfect structurate şi asamblate înăuntrul sistemului 
regăsit ca macrocosm. Într-un cuvînt, analiza logică tre- 
buie să ofere un model; acest obiectiv, indubitabil, a fost 
atins. 

2. Răspunsul la obiecția de mai sus conduce însă direct 
la alta, de o natură diferită. Dacă un apologet al demersu- 
lui fregean ar afirma că matematicianul de la Jena a unnărit 
să dea prin analiză logico-matematică un model al siste- 
mului numerelor naturale, i s-ar putea răspunde că afirma- 
ţia sa caracterizează mai curînd rezultatul efectiv decît 
obiectivul scontat iniţial; este prea exact că Frege dă un 
model al sistemului numerelor naturale, prin intermediul de- 
finiţiilor sale, însă ceea ce urmărea el era nu un model, ci 
— ca să spunem 898 — Modelul însuşi, Modelul arhetipal 
ŞI unic, reducţia echivalentă cu Adevărul Absolut. Acest 
obiectiv nu poate fi socotit atins, de vreme ce dispunem 
astăzi de mai multe definiţii echivalente, însă diferite ale 
numerelor naturale, și de vreme ce aceste definiţii sînt for- 
mulabile în limbajul teoriei mulțimilor, ca alternativă la 
logica de ordin superior de care făcea uz Frege. Astfel, ră- 
mînînd în sfera teoriei mulțimilor, una din definițiile propu- 
se îl defineşte pe 0 ca pe mulțimea vidă 0, iar pe n+l ca 
pe mulțimea care conţine ca unic element mulțimea n»; o 
altă definiţie bine cunoscută îl defineşte pe zero ca mul- 
țimea vidă, 0 = qp 0, iarpe n+l ca pe mulţimea conținînd 
ca elemente toate numerele pînă la n inclusiv. În mod mai 
general, dificultatea poate fi asociată de sistemul axiomelor 
Dedekind-Peano pentru aritmetica elementară: sistemul ca- 
racterizează o clasă întreagă de modele izomorfe cu şirul nu- 
merelor naturale, inclusiv modele non-standard. Ce este deci 
fiecare număr natural în parte nu a fost arătat prin axioma- 

tizarea formală a aritmeticii decît parțial; în măsura în care 
sistemul numerelor naturale mai are proprietăţi netriviale 
pe care nu le are vreun alt sistem de obiecte care satisfa- 
ce aceleași axiome, şi în măsura în care asemenea propri- 
etăţi ar deriva din însăşi natura elementelor componente, 
adică din presupusa natură intimă a numerelor naturale, 
se poate spune că nici caracterizarea axiomatică, nici de- 
finițiile lui Frege nu-și ating ţinta. Unei asemenea întîm- 
pinări grave nu i se poate răspunde cu dezinvoltura cu care 
am putut face faţă obiecţiei anterioare. Aici, într-adevăr, 
intrăm în zona întrebărilor de răspîntii. 

Dificultatea gnoseologică de care ne ciocnim confrun- 
tînd definiția logico-matematică a numărului pe care o dă 
Frege cu tot ce a adus evoluția ulteroară se despică în două 
întrebări fundamentale. 

Mai întîi, putem lega soarta reducției logiciste de aceea 
a sistemului Dedekind-Peano, observînd că Frege nu a fă- 
cut decît să analizeze mai departe termenii primitivi ai siste- 
mului formal al aritmeticii şi să releve complexitatea ascunsă 
a obiectelor din orice model al acestuia. În pofida aparen- 
țelor, Frege nu a împins — și cum ar fi putut? — analiza 
sa formală dincolo de punctul care ar permite caracteriza- 
rea modelului-standard al antmeticii formale ca distinct de 
celelalte modele non-standard, în măsura în care demersul 
angajează axiomele şi teoremele antmeticii, adică adevărurile 
ei intrinseci. Desigur, el vorbește despre numere ca despre 
obiecte determinate avînd proprietăți bine definite, dar toate 
definițiile şi teoremele sale poartă un caracter formal, din- 
colo de limita la care Frege credea şi dorea să ajungă. 
Altfelspus, pentru Frege, caracterul formal este identificat 
cu natura pur logică a conținutului conceptual pus în joc, 
însă nicidecum cu posibilitatea mai multor interpelări. 
Aplicațiile sau exemplificările definiţiilor şi enunţurilor arit- 

metice — id es! logice — pot fi oricît de multe, credea 
Frege, însă nu în înțelesul că ar accepta varii interpretări, 
angajind astfel conţinuturi conceptuale distincte. Or, exis- 
tența mai multor modele ale sistemului formal incomplet 
al aritmeticii ne împinge tocmai să ne întrebăm dacă nu- 
merele mai sînt caracterizabile şi altfel decit prin axiomele 
aritmeticii; definițiile aferente nu împing această carac- 
terizare mai departe, ele stabilesc o legătură între aritmetică 
Şi logică (sau teona mulțimilor), dar nu ne permit să discri- 
minăm între elementele modelului-standard și elementele 
celorlalte modele. Sau, pentru a nuanţa, în măsura în care 
sînt epurate de orice element intuitiv, prin trecerea lor în 
limbajul formulelor, ele admit eo ipso traduceri felunte ne- 
sinonime dar perfect „echivalente“. 

În al doilea rînd, făcînd abstracţie de limitele intrinseci 
ale reducţiei aritmeticii la logică și mîngîindu-ne cu gîn- 
dul că, oricum, ea a relevat complexitatea nebănuită a nu- 
mărului, pune pe gînduri autenticitatea reducţiei. Aritmetica 
a fost tradusă în limbajul subiacent — al cărei discipline?. 
Al teonei mulțimilor, înclină îndeobște să răspundă mate- 
maticianul obișnuit; distincţiile introduse de Frege rămîn 
pentru majoritatea autorităţilor în materie simple subtilități 
care nu pot anula identitatea de esență între teoria mulțimi- 
lor şi logica predicatelor de ordin superior cu identitate. 
(Într-adevăr, traducerea aritmeticii în limbajul logicii re- 
clamă folosirea predicatelor de ordin superior.) Este însă 
identică teoria mulțimilor cu logica? Altfel spus, este teo- 
ria mulțimilor varianta pur extensivistă a logicii? Sau trebu- 
ie să rămînem ferm la punctul de vedere fregean după care 
primatul conceptului asupra extensiunii sale merge pînă 
acolo încît devine cu neputinţă a mai vorbi despre mulţimi 
ca despre obiecte bine definite, în absenţa predicatelor prin 
intermediul cărora sînt introduse? — Pe de altă parte, ce 

este logica? Nu puţini filozofi s-au îndoit de faptul că lo- 
aica de ordin superior are dreptul de a se nunti logică în 
acelaşi sens plenar în care este logica predicatelor de ordi- 
nul 1 fără identitate. Şi, în al treilea rînd, chiar dacă accep- 
tăm fără vreo reticenţă ca logică pură teoria tipurilor (id es! 
o logică de ordin superior evitind paradoxele cunoscute), 
validarea reducției aritmeticii la logică întîmpină un obsta- 
col din altă parte: cu toate că aritmetica se traduce inte- 
eral în limbajul teoriei tipurilor, unele axiome presupuse 
de sistemul formal al antmeticii nu sînt scheme valide, ade- 
văruri logic-necesare, a căror negare ar crea vreo incon- 
sistenţă formală. Ca atare, aritmetica ar fi logică numai dacă 
extindem nepermis înţelesul cuvîntului „logică“; în fapt, 
ea nu s-ar contopi, ci doar s-ar intersecta pe porţiuni largi 
cu logica propriu-zisă; granițele acesteia din urmă ar fi, 
de altfel, imprecise. 

Toate aceste întîmpinări şi dubii justificate învederează 
amurgul programului panlogist — căci logicismul reprezin- 
tă tocmai un splendid panlogism filozofic învestit cu apa- 
rențele ştiințificităţii —, dar nu știrbesc cu nimic însemnătatea 
cuceririlor lui Frege în logică şi filozofia matematicii. 

3. Efortul lui Frege trebuie evaluat nu doar prin pris- 
ma rezultatului fundamental, legat de definiția numărului, 
oricît de însemnat ar fi însuşi acesta. La o dreaptă măsură 
ajungem numai cîntărind în sine rezultatele privite de Frege 
însuşi ca simple mijloace. ΕἸ făcea logică în vederea asigu- 
rării unor fundamente trainice edificiului matematic; însă 
el nu a apelat la o concepție preexistentă, ci şi-a făurit, prin- 
tr-un efort titanic, instrumentele de care avea nevoie. Pentru 
logică şi filozofie, scrierea lui Frege are o semnificaţie mai 
mare chiar decît pentru fundamentele şi filozofia matema- 
ticii. 

Împreună cu anterioara Scriere conceptuală din 1879, 
Fundamentele aritmeticii inaugurează un nou stil în filo- 

zofia matematicii; ele recomandă analiza logică exactă a 
conceptelor şi propoziţiilor, logica matematică cu întreg 
alaiul ei de criterii şi idei teoretice, ca pe un ingredient esen- 
țial al reflecţiei filozofice asupra matematicii. Logica de- 
vine curea de transmisie între proiectul filozofic şi creaţia 
matematică. După ce, graţie algebrei logicii, străvechea 
disciplină ctitorită de Aristotel îşi dovedise capacitatea de 
înnoire prin receptarea instrumentului matematicii, acum 
vine să arate că are tot atîta de dat cît de primit, ca într-o 
autentică Filie: un Platon redivivus ar putea exemplifica prin 
restituţia creatoare a datoriei contractate de logică con- 
ceptul ideal al prieteniei. 

Independent de adoptarea sau respingerea punctului de 
vedere logistic, logica ajunge efectiv Organon al funda- 
mentelor şi filozofiei matematicii: Nu numai ca instrument 
esenţial al metamatematicii în sens hilbertian, nu numai 
ca mijloc al construcției sistemelor formale şi chiar ca parte 
constitutivă — subsistem — al acestor sisteme, ci și ca 
mediu deosebit de prielnic reflexiei filozofice. Dacă mai 
adăugăm aportul la filozofia logicii şi la logica formală pro- 
priu-zisă, Fundamentele aritmelicii apar ca una dintre cele 
mai bogate desfăşurări de gînd produse în secolul XIX la 
confinele logicii, filozofiei și matematicii. Într-o enumerare 
incompletă am putea menţiona, în această ordine de idei, dis- 
tincţia concept-obiect argumentată de Frege ca bază teore- 
tică a formalizării termenilor generali în logica predicatelor, 
teoria descripţiilor, analiza conceptului de „existenţă“ cu 
aplicare la „argumentul ontologic“, infirmat pe temeiuri 
logice, metoda definiţiilor prin abstracţie, descifrarea con- 
ținutului formal al „determinării numerice“ (Zahlangabe), 
ca stînd în aplicarea unui număr la un concept, metoda ge- 
nerală de desprindere a conceptelor și relaţiilor din forme 
propoziţionale cu variabile libere ș.a. Sperăm că am stăruit 

suficient în cuprinsul orelor însoţitoare asupra acestor 
inovaţii, pentru ca acum să ne fie îngăduit a trece mai de- 
parte, la elementul propriu-zis filozofical gîndirii lui Frege. 

4. Metoda fregeană a analizei logice creşte pe temelia 
unei filozofii a logicii, matematicii și limbajului ca dintr-un 
sistem de rădăcini bine ramificate şi împlîntate în solul unui 
raţionalism consecvent, al unei epistemologii alimentate 
de problematica marilor filozofii ale lui Leibniz şi Kant. 
După cum va remarca lesne cititorul, întrebarea fundamen- 
tală de la care pleacă matematicianul german poartă nu asu- 
pra fiinţei lumii, ci asupra cunoaşterii logico-matematice; 
în joc intră natura judecăților matematice: adevărurile ma- 
tematicii sînt analitice ori sintetice a priori? Cum se vede, 
întrebarea este formulată în termenii lui Kant. Acestor ter- 
meni kantieni, Frege le conferă însă un sens revizuit. Distincția 
analitic-sintetic este legată de distincţia epistemologică sen- 
sibil-raţional (logic), pe cînd distincția a priori-a posteriori 
poartă asupra justificării intrinseci a conținuturilor judecate, 
Şi nu asupra condiţiilor în care se mişcă cunoaşterea ca 
operă a subiectului uman. Epurînd ca psihologiste orice 
preocupări legate de geneza cunoaşterii subiective, ceea 
ce mai rămîne pentru epistemologie este fundarea conți- 
nutului obiectiv. Totodată, analitic este pentru Frege orice 
adevăr derivat exclusiv din legile fundamentale ale logicii 
Şi din definiţii, în timp ce sintetică este orice propoziţie 
în al cărei conţinut intră un element factual, non-logic. Pro- 
poziţiile geometriei sînt sintetice a priori, cele ale logicii 
însă analitice; judecăţile aritmeticii sînt analitice dacă și 
numai dacă aritmetica este reductibilă la logică. Ipoteza 
logicistă a lui Frege comandă bateria argumentelor filo- 
zofice din Scrierea conceptuală şi Fundamentele aritme- 
licii, critica îndreptată împotriva unor concepții tradiţionale 
despre număr şi adevăr aritmetic. Frege respinge empiris- 

deasupra) realitate. Obiectele lumii materiale, date sensibi- 
ltăţii, au realitate, în timp ce conceptele şi obiecte abstracte 
in genul numerelor, mulțimilor, sau, de exemplu, linia ecua- 
torului, au numai obiectivitate, dar nu realitate. Obiecti- 
vitatea, Frege o înțelege în două sensuri, fie ca existenţă 
in afară de subiect, fie ca însuşire de a fi „acelaşi pentru 
toți“. Obiectele abstracte şi conceptele au obiectivitate însă 
nu realitate. Frege nu este astfel realistul platonic cu care 
ne-a obişnuit o parte a exegezei, fiindcă el nu hipostazia- 
ză entităţile pînă la a le conferi realitate, ceea ce ar fi însem- 
nat — după cum reiese desluşit din explicațiile date de el — 
a le conferi atributul existenţei autonome în spaţiu şi timp. 
Despre realitatea lumii materiale, la care sensibilitatea are 
acces, Frege se exprimă în termenii realismulu: sănătos, 
materialist al omului înzestrat cu bun-simţ, fără a recurge 
la argumentele scepticului sau la problematica despărţire 
kantiană între aparenţa fenomenală (lucrul pentru noi) şi 
lucrul în sine. Numerele însă, şi la fel conceptele, neavînd 
realitate au autonomie logică (dacă este vorba de primele) 
sau n-o au (conceptele), dar obiectivitate au pe deplin. 


SORIN VIERU 


FUNDAMENTELE 
ARITMETICII 


O cercetare logico-matematică 
asupra conceptului de număr 


CUPRINS? 


$ 1. În ultimul timp în matematică se conturează tendința 
spre demonstraţii riguroase și definiţii precise ale 
conceptelor. 

ἃ 2. Investigația trebuie să ajungă în cele din urmă la con- 
ceptul de număr. Scopul demonstraţiei. 

Ş 3. Mobiluri de ordin filozofic ale unor asemenea cer- 
cetări: controversele în jurul faptului dacă legile nu- 
merelor sînt adevăruri analitice sau sintetice, apriorice 
sau aposteriorice. Sensul expresiilor de mai sus. 

$ 4. Scopul acestei cărți. 


I. Opiniile unor autori asupra naturii 
propoziţiilor aritmetice 


Sint oare demonstrabile formulele numerice? 


ὃ 5. Kantcontestă aceasta, iar Hankel vede aici, pe drept 
cuvînt, un paradox. 

4 6. Demonstrația lui Leibniz că 2 + 2 = 4 are o lacună. 
Definiţia lui a + b la Grassmann este greşită. 

$ 7. Părerea lui Mill că definițiile numerelor individuale 
afirmă fapte observate din care calculele decurg este 
neîntemeiată. 

ἃ 8. 


Justificarea definiţiilor nu reclamă observarea acelor 
fapte. 


Sint oare legile aritmeticii adevăruri inductive? 


$ 9. 


$ 10. 


81]. 


$ 12. 


δ 17. 


Lege a naturii la Mill. Spunînd că adevărurile arit- 
metice sînt legi ale naturi, Mill le confundă cu apli- 
caţiile lor. 

Temeiuri pentru a contesta că legile adunării sînt 
adevăruri inductive; neuniformitatea numerelor; 
definiția numerelor nu oferă de la sine o mulţime 
de proprietăţi comune ale numerelor; probabil că 
inducția este aceea care trebuie fundată pe baza arit- 
meticii. 

„Înnăscut““ la Leibniz. 


Legile aritmeticii sint oare sintetice 
a priori sau sint analitice? 


Kant. Baumann. Lipschitz. Hankel. Intuiţia interi- 
oară ca temei al cunoașterii. 


3. Diferenţa dintre aritmetică şi geometrie. 
. O comparaţie între adevăruri sub raportul domenii- 


lor guvernate de ele. 


„ Concepţiile lui Leibniz şi St. Jevons. 
6. Împotriva lor, Mill discreditează „manipularea is- 


cusită a limbajului“. Semnele nu sînt goale numai 
pentru că nu semnifică ceva perceptibil. 

Insuficiența inducției. Presupunerea că legile in- 
ducţiei sînt judecăţi analitice; în ce constă atunci 
utilitatea lor. Apreciere a valorii judecăților analitice. 

ἃ 23. 


ἃ 24. 


ἃ 25. 


ἃ 26. 


ἃ 27. 


II. Opiniile unor autori asupra 
conceptului de număr 


. Necesitatea unei analize a conceptului general de 


număr. 


. Definiţia nu poate fi geometrică. 
„ Este definibil numărul? Hankel. Leibniz. 


Este oare numărul o proprietate 
a lucrurilor exterioare? 


. Opiniile lui M. Cantor şi E. Schrâder. 
2. Opinia contrară a lui Baumann: lucrurile exterioare 


nu constituie unităţi stricte. Numărul depinde în 
aparenţă de modul nostru de concepere a lucrurilor. 
Nu se poate admite opinia lui Mill, după care nu- 
mărul este o proprietate a unui agregat de lucruri. 
Larga aplicabilitate a numărului. Mill. Locke. Figura 
metafizică incorporală a lui Leibniz. Dacă numărul 
ar fi de natură senzorială, el nu ar putea fi atribuit 
nesenzorialului. 

Diferenţa de ordin fizic între 2 şi 3 la Mill. Potrivit 
lui Berkeley, numărul nu există realiter în lucruri, ci 
este o creaţie a cugetului. 


Este numărul ceva subiectiv? 


Descrierea construcției numărului lu: Lipschitz nu 
este adecvată şi nu poate înlocui o definiţie a concep- 
tului. Numărul nu este un obiect al psihologiei, el 
este obiectiv. 

Numărul nu este, cum pretinde Schloemilch, repre- 
zentarea poziţiei unui obiect în cadrul unui șir. 

ἃ 29. 


$ 30. 
$ 31. 


ἃ 32. 


ἃ 33. 


8 34. 


ἃ 35. 


ἃ 36. 


Numărul ca multime 


. Thomae despre conferirea denumirilor. 


III. Opinii privitoare la Unitate şi Unu 


Exprimă numeralul „unu o proprietate 
a obiectelor? 


Ambiguitatea expresiilor, μονάς" şi „unitate“. De- 
finiţia dată de E. Schrâder: unitatea ca obiect al nu- 
mărării este în aparenţă inadecvată. Adjectivul „un“ 
nu cuprinde o detenninare mai precisă, nu poate servi 
ca predicat. 

Tentativele lui Leibniz şi Baumann de definire a uni- 
tății par să estompeze total conceptul unităţii. 
Criteriile indivizibilităţii şi delimitării lui Baumann. 
Nu orice obiect ne conduce la ideea unităţii (Locke). 
Şi totuşi, limba indică o conexiune cu indivizibili- 
tatea 51 delimitarea, dar se produce o deplasare de 
sens. 

Indivizibilitatea (G. Kopp) nu poate fi ndicată la ran- 
gul de criteriu al unităţii. 


Sint oare identice unităţile? 


Identitatea ca temei al denumirii „unitate“. E Schr6- 
der. Hobbes. Hume. Thomae. Prin abstragere de la 
diferențele lucrurilor nu se obţine conceptul de nu- 
măr, iar lucrurile nu devin identice între ele. 
Diversitatea este necesară chiar spre a se putea vorbi 
despre pluralitate. Descartes. E. Schrâder. St. Jevons. 
Înțelegerea unităților ca distincte se ciocnește de difi- 
cultăţi. Unu-urile distincte la St. Jevons. 

. Definiţiile numărului pe baza unităţii sau a lui unu. 


la Locke, Leibniz, Hesse. 


. „Unu'* este un nume propriu, „unitate' este un număr 


comun. Numărul nu poate fi definit ca unităţi. Deo- 
sebirea dintre „şi“ şi +. 


. Dificultatea concilierii identităţii cu discemabilitatea 


unităţilor este camuflată de ambiguitatea cuvîntului 
„unitate“. 


Încercări de a înlătura dificultatea 


. Spaţiul și timpul ca mijloace de distingere. Ilobbes. 


Thomae. Împotriva lor: Leibniz, Baumann, St. Jevons. 


. Ţelul nu este atins. 
. Poziţia în cadrul unui şir ca mijloc de distingere. 


Hankel despre instituire. 


. Oglindirea obiectelor prin mijlocirea semnului | la 


Schrâder. 


. Abstragerea de la caracterul diferențelor cu păstrarea 


faptului existenței lor la Jevons. 0 şi 1 sînt numere 
la fel ca celelalte. Dificultatea continuă să subziste. 


Soluţia dificultății 


„. Privire retrospectivă. 
. Aserţiunea numerică cuprinde un enunţ despre un 


concept. Obiecţia că numărul variază, conceptul ră- 
mînînd neschimbat. 


. Caracterul factual al aserțiunii numerice se explică 


prin obiectivitatea conceptului. 


„ Soluţia unor dificultăți. 

. Confirmare la Spinoza. 

. Explicaţia lui E. Schrâder. 
„ Corectarea acesteia. 

ἢ 55. 


ἃ 56. 


ἢ 57. 
ἃ 58. 
ἢ 59. 
ὃ 60. 


8 6]. 


. Confirmare într-o uzanţă a limbii gennane. 
„ Distincția dintre notele unui concept şi proprietățile 


acestuia. Existenţă şi număr. 


„. Unitate se poate numi subiectul unei aserțiuni nu- 


merice. Indivizibilitatea şi delimitarea unităţii. Iden- 
titate şi discemabilitate. 


IV. Conceptul de număr 


Fiecare număr individual este un 
obiect de sine-stătător 


Încercare de a completa definițiile leibniziene ale 
numerelor individuale. 

Definiţiile propuse sînt inaplicabile, întrucît ele ex- 
plică un enunţ în cadrul căruia numărul nu este decît 
o parte. 

Aserţiunea numerică trebuie înţeleasă ca egalitate 
între numere. 

Obiecţia că nu ne putem reprezenta numărul ca obiect 
autonom. Numărul nu este în genere reprezentabil. 
Investigarea obiectelor nereprezentabile nu trebuie 
exclusă. 

Pînă şi lucrurile concrete nu sînt întotdeauna repre- 
zentabile. Cuvintele trebuie considerate în cadrul 
propoziției, atunci cînd căutăm semnificaţia lor. 
Obiecţia nespaţialităţii numerelor. Nu orice lucru 
obiectiv este spaţial. 


Spre a obtine conceptul de număr trebuie stabilit 


$ 62. 
$ 63. 


sensul unei identități numerice. 


Ne trebuie un criteriu al identităţii numerice. 
Posibilitatea corespondenţei univoce ca atare cri- 
teriu. Dubiu logic asupra definirii identităţii special 
pentru acest caz. 

ἢ 64. Exemple de proceduri analoge: direcţia, orientarea 
unui plan, forma unui triunghi. 

ἢ 65. O încercare de definiție. Un al doilea dubiu: sînt oare 
satisfăcute legile identității? 

ἢ 66. Altreilea dubiu: criteriul identităţii este insuficient. 

δ 67. Criteriul nu poate fi completat adoptîndu-se ca notă 
a unui concept modul de introducere a unui obiect. 

ἢ 68. Numărul ca extensie a unui concept. 

$ 69. Explicaţie. 


Completare şi verificare a definiţiei noastre 


$ 70. Conceptul de relaţie. 

$ 71. Corespondenţă printr-o relație. 

$ 72. Relaţia biunivocă. Conceptul de număr. 

ἢ 73. Numărul care revine conceptului F este identic cu 
numărul care revine conceptului G atunci cînd există 
o relaţie care pune în corespondenţă biunivocă obiec- 
tele de sub F cu obiectele de sub G. 

ὃ 74. Zero este numărul care revine conceptului „neidentic 
cu sine“. 

$ 75. Zeroeste numărul care revine unui concept sub care 
nu cade nimic. Sub un concept nu cadenici un obiect, 
dacă numărul care revine acestuia din urmă este zero. 

ἢ 76. Definiţia expresiei „n succedă imediat lui m în şirul 
numerelor naturale“. 

ἢ 77. 1 este numărul care revine conceptului „identic cu 0. 

ἢ 78. Propoziţii demonstrabile prin intennediul definiţii- 
lor noastre. 

$ 79. Definiţia succesiunii într-un şir. 

4 80. Observaţii referitor la aceasta. Obiectivitatea succe- 
derii. 

δ 81. Definiția expresiei „x aparține q — şirului terminat 
cup“. 

$ 82. 


$ 83. 


ἃ 84. 
ἃ 85. 


ἃ 86. 


ἃ 87. 
$ 88. 
ἃ 89. 


ἃ 90. 


$91. 


$ 92. 


ἃ 93. 


Schiţă a demonstraţiei că nu există un membru ultim 
al șirului numerelor naturale. 

Definiția numărului finit. Nici un număr finit nu este 
propriul său succesor în şirul numerelor naturale. 


Numere infinite 


Numărul care revine conceptului „număr finit“ este 
un număr infinit. 

Numerele infinite la Cantor; „putere“. Divergenţă 
terminologică. 

Succesiune în cadrul unei consecuţii la Cantor. Suc- 
cesiune în cadrul unui şir la mine. 


V. Încheiere 


Natura legilor aritmetice. 

Subaprecierea judecăților analitice de către Kant. 
Principiul lui Kant: „Fără sensibilitate nu ne-ar fi dat 
nici un obiect.“ Meritele lui Kant faţă de matematică. 
Demonstrația completă asupra naturii analitice a le- 
gilor aritmeticii reclamă un lanț de raționamente fără 
fisuri. 

Scrierea mea conceptuală permite înlăturarea la- 
cunei. 


Alte numere 


Hankel despre sensul problemei privind posibilitatea 
numerelor. 
Numerele nu sînt nici în spațiu, în afara noastră, nici 
subiective. 

$ 94. Non-contradicţia unui concept nu ne garantează că 
sub acest concept cade ceva; la rîndul ei, non-con- 
tradicția reclamă o demonstrație. 

$ 95. Pe (c-b) nu-l putem privi necondiţionat ca pe un 

semn care soluţionează problema scăderii. 

$ 96. Nici matematicianul nu poate să creeze ceva în 

mod arbitrar. 

$ 97. Conceptele trebuie distinse de obiecte. 

$ 98. Definiţia pe care Hankel o dă adunării. 

$ 99. Insuficienţa teoriei formale. 

00. Încercare de a înțelege numerele complexe printr-o 
extindere specială a semnificației înmulțirii. 

Σ 101. Posibilitatea unei asemenea înţelegeri nu este in- 
diferentă pentru forța demonstraţiei. 

$ 102. Simpla postulare a posibilităţii unei operaţii nu în- 
seamnă 51] satisfacerea ei. 

δ 103. Definiţia numerelor complexe la Kossak este de 
fapt numai un îndreptar general în vederea unei de- 
finiții şi nu previne imixtiunea unui element străin. 
Reprezentarea geometrică. 

$ 104. Problema revine la a stabili sensul unei judecăţi 
de recogniţie pentru numerele noi. 

$ 105. Farmecul aritmeticii izvorăşte din caracterul ei 
raţional. 

$$ 106-109. Privire retrospectivă. 


INTRODUCERE 


La întrebarea ce este numărul unu, sau ce înseamnă 
semnul 1, se răspunde de obicei: „un lucru'2. lar dacă vom 
atrage atenţia asupra faptului că propoziția 

„numărul unu este un lucru“ 


nu constituie o definiţie, deoarece într-o parte ea conține 
articolul hotărît, pe cînd în cealaltă parte articolul nehotărit, 
că ea nu face decît să încadreze numărul unu printre lu- 
cruri, fără a specifica însă despre care lucru este vorba, 
Ni se va răspunde, probabil, că ne putem alege oricare lucru 
vrem spre a-l numi unu. Dar dacă fiecare ar avea dreptul 
să înţeleagă sub această denumire orice dorește, atunci una 
Şi aceeaşi propoziţie despre unu ar fi înţeleasă în mod dife- 
rit de către oameni diferiţi; aceste propoziţii nu ar avea 
vreun conţinut comun. Poate că unii vor refuza să răspundă 
la această întrebare, arătînd că semnificaţia literei a în ca- 
drul aritmeticii nu poate fi nici ea precizată, şi că, în cazul 
cînd am spune „a înseamnă un număr“, afirmaţia noastră 
ar putea suscita aceeași obiecție ca definiția: „unu este un 
număr“. Or, în cazul lui a, refuzul de a răspunde la întrebare 
este pe deplin îndreptăţit; într-adevăr, a nu semnifică un nu- 
măr detenninat, specificat ca atare, ci serveşte pentru a ex- 
prima universalitatea propoziţiilor. Dacă îna + a-a=a 
punem în locul lui a un număr arbitrar, dar același peste tot, 

obținem întotdeauna o egalitate adevărată. Acesta este sen- 
sul în care este folosită litera a. În cazul lui unu însă, lucrurile 
stau cu totul altfel. Oare în egalitatea 1 + 1 = 2 putem înlocui 
pe 1, în ambele locuri unde apare, prin unul şi acelaşi o- 
biect, de pildă Luna? Dimpotnvă, s-ar părea că pe primul 
1 trebuie să-l înlocu:m prin ceva diferit de ceea ce înlocuiește 
pe al doilea 1. Cum se face că aici trebuie procedat într-un 
mod care în celălalt caz ar fi eronat? Totodată, aritmetica 
nu se poate mulțumi numai cu litera a, ci este nevoită să 
utilizeze şi alte litere (P, c etc.), pentru a exprima în formă 
generală relaţii între numere diferite“. S-ar putea presupune 
deci: că nici semnul | nu ar fi suficient, dacă, în mod simi- 
lar, el ar fi destinat să confere generalitate propoziţiilor. 
Dar numărul unu apare ca un obiect determinat ale cărui 
proprietăți pot fi specificate; de exemplu, unu are proprie- 
tatea de a rămîne neschimbat în cazul înmulțirii cu el însuşi. 
În acest sens, dimpotrivă, a nu are proprietăți care pot fi 
specificate, întrucît ceea ce se enunţă despre a este o pro- 
prietate comună a tuturor numerelor, în timp ce 1! = | nu 
enunță nimic despre Lună, despre Soare, despre Sahara sau 
despre vîrful Teneriffe; într-adevăr, ce sens ar putea avea 
un atare enunț?5 

La întrebări ca acestea nici matematicienii, în majori- 
tatea lor, nu sînt pregătiţi să dea un răspuns satisfăcător. 
Nu este însă penibil ca ştiinţa să persiste în neclaritate, în 
privinţa obiectului ei primordial, obiect atît de simplu în 
aparenţă? Cu atît mai puţin se va putea spune ce este nu- 
mărul în genere. Atunci însă cînd un concept fundamen- 
tal al unei ştiinţe importante suscită dificultăți, cercetarea 
mai amănunțită a acestui concept, în scopul depăşirii difi- 
cultăților, constituie o sarcină imperioasă, cu atît mai mult 
cu cît ar fi greu să se elucideze pe deplin natura numerelor 
negative, raționale sau complexe, atita timp cît înțelegerea 

rundaţiei pe care se reazemă întregul edificiu al aritmeticii 
rămîne nesatisfăcătoare. 

Mulţi vor considera, desigur, că aceasta ar fi o osteneală 
de prisos. După părerea lor, conceptul în cauză a fost tratat 
suficient în manualele elementare şi epuizat astfel o dată 
pentru totdeauna. Cine ar crede că mai are ceva de învățat 
intr-o chestiune atît de simplă? Conceptul de număr întreg 
pozitiv este considerat a fi într-atît de neproblematic, încît 
se crede că el ar putea fi prezentat ştiinţific şi exhaustiv pînă 
şi copiilor şi că oricine, fără a mai trebui să reflecteze şi 
să cunoască ceea ce au gîndit alții, ştie tot ce se poate şti 
despre acest concept. Prin urmare, nu este îndeplinită deloc 
prima condiţie preliminară a învăţării: a şti că nu ştim. 
Rezultatul este că ne mulțumim în continuare cu o concep- 
ție rudimentară, deşi încă Herbart* profesase o doctrină mai 
adecvată”. Este tulburător şi demoralizant faptul că rezul- 
tatele dobîndite anterior riscă astfel mereu să se piardă ia- 
rășşi, că atîta trudă pare să fi fost zadarnică, şi aceasta numai 
pentru că autosuficienţa ne face să nu considerăm nece- 
sar a ne însuși roadele cunoașterii. Îmi dau bine seama că 
şi lucrarea de față este expusă aceluiași pericol. Împotriva 
mea se ridică acea concepție rudimentară după care calcu- 
lul ar fi o gîndire agregativă, mecanică**. Personal, mă în- 
doiesc că în genere există o asemenea gîndiref. Mai curînd 
am putea admite o facultate a reprezentăni de natură agrega- 
tivă, însă ea nu prezintă vreo însemnătate pentru calcul. În 
esenţă, gîndirea este peste tot aceeași: legile gîndirii nu se 
diferenţiază după un obiect sau altul. Deosebirile constau 


* Sâmtliche Werke, ed. Hartenstein, vol. X, Partea I, Umriss 
pădagogischer Vorlesungen, ὃ 252, Obs. 2: „Doi nu înseamnă 
două lucruri, ci dublarea“ etc. 

ἘΞ K. Fischer, System der Logik und Metaphysik oder Wissen- 
schafislehre, ed. 2, ἃ 94. 

doar în gradul mai mare sau mai mic de puntate şi de inde- 
pendență faţă de factorii de ordin psihologic şi faţă de mij- 
loacele auxiliare exterioare ale gîndirii (limbajul, notaţiile 
numerelor etc.), precum şi în fineţea mai mare sau mai mică 
a construcției conceptelor; însă tocmai în această privință 
matematica nu poate fi depăşită de nici una dintre ştiinţe, 
nici măcar de către filozofie. 

Din scrierea de față se va putea vedea că pînă şi un ra- 
ționament în aparenţă atît de specific matematic cum este 
cel de la n la n + 1 se întemeiază pe legile generale ale 
logicii? şi că nu avem nevoie să apelăm la legi speciale 
ale unei gîndiri agregative. Fireşte, noi putem folosi me- 
canic simbolurile numerelor, tot aşa cum putem vorbi papa- 
paliceşte; însă cu greu s-ar putea numi aceasta gîndire. Dar, 
ce-i drept, este posibil ca limbajul simbolic al matematicii 
să fie astfel construit, prin intermediul gîndirii reale, încît 
ulterior, ca să spunem aşa, să gîndească el pentru noi. Aceas- 
ta însă nu dovedește că numerele s-ar fi format într-un 
anume mod mecanic, aşa cum, de pildă, grămezile de nisip 
se formează din grăunţe de cuarț!0. După părerea mea, este 
în interesul matematicienilor ca să combatem o atare con- 
cepţie care duce la discreditarea unui obiect principal al 
ştiinţei lor şi discreditează astfel însăşi această știință. Afir- 
maţii de acelaşi gen le putem întîlni însă pînă şi în lucrările 
matematicienilor. În opoziție cu aceste concepții, va trebui 
să admitem, dimpotrivă, că conceptul de numărare o struc- 
tură mai. complicată decît aceea a majorității conceptelor 
din alte ştiinţe, deşi numărul rămîne unul dintre cele mai 
simple concepte aritmetice!!. 

Pentru a spulbera deci iluzia că numerele întregi poziti- 
ve nu suscită de fapt nici o dificultate şi că există un con- 
sens unanim asupra lor, am considerat oportun să discut 
unele păreri ale filozofilor şi matematicienilor, în legătură 

τὰ problemele ridicate aici. Se va vedea cît de puţin con- 
sordă între ele aceste păreri, vom avea prilejul să întîlnim 
chiar şi concepţii diametral opuse. De exemplu, în timp 
ce unii afirmă că „unităţile sînt identice între ele“, alţii le 
consideră diferite, fiecare aducînd în sprijinul poziţiei sale 
argumente care nu pot fi respinse fără o examinare aten- 
ră. Ceea ce mi-am propus în cele de faţă este să trezesc 
dorinţa unei analize mai minuţioase. Totodată, examinarea 
preliminară a părerilor exprimate de alții va curăţi terenul 
pentru propria mea concepţie, astfel ca oricine să se convingă 
din capul locului că celelalte căi nu duc la ţintă și că păre- 
rea mea nu este una printre multe altele, egal îndreptățite; 
sper astfel să rezolv definitiv problema, cel puţin în aspectele 
ei esenţiale. 

Desigur, expunerea mea va lua astfel o turnură mai filo- 
zofică decît ar putea admite numeroşi matematicieni; însă 
analiza temeinică a conceptului de număr comportă inevi- 
tabil un anumit element filozofic. Problema aparţine atît 
matematicii cît și filozofiei. 

Dacă, în pofida demersurilor întreprinse de ambele părţi, 
conlucrarea celor două științe este departe de a înflori, așa 
cum am dori şi cum ar fi posibil, această stare de lucruri, 
după părerea mea, se datorează preponderențţei în filozofie 
a metodelor psihologice de analiză, metode care au pătruns 
pînă și în domeniul logicii. Această orientare nu are nici 
un punct de contact cu matematica, fapt ce explică lesne 
aversiunea multor matematicieni față de considerentele 
filozofice. Astfel, cînd Stricker* spune că reprezentările 
noastre asupra numerelor sînt fenomene motorii, depen- 
dente de senzațiile musculare, matematicianul nu mai este 
în măsură a recunoaște aici numerele sale şi nu are ce să 


* Studien iiber Association der Vorstellungen, Viena, 1883. 

facă cu o propoziţie de acest gen. O aritmetică fundată pe 
senzaţii musculare ar fi, de bună seamă, senzaţională, însă 
ar rămîne la fel de confuză ca şi fundaţiile pe care se reazi- 
mă. Nu, aritmetica nu are nici otangenţă cu senzațiile, pre- 
cum nici cu imaginile interioare plăsmuite din urmele 
impresiilor senzoriale anterioare. Inconstanţa şi vagul în care 
plutesc toate aceste configurații contrastează puternic cu 
precizia şi soliditatea conceptelor şi obiectelor matematicii. 
Cercetarea reprezentărilor şi a metamorfozelor suferite de 
acestea se poate dovedi, fireşte, utilă; psihologia nu trebuie 
să-şi închipuie însă că ar putea aduce vreo contribuţie la 
fundamentarea aritmeticii!2. Pentru matematician ca atare, 
aceste imagini mentale, geneza şi transformarea lor, nu 
prezintă nici o importanţă. Stricker însuşi afirmă că el nu 
asociază cuvîntului „o sută“ altceva decît reprezentarea 
semnului 100. Alţii şi-ar putea reprezenta litera C sau orice 
altceva. Oare de aici nu urmează că, în cazul nostru, aces- 
te imagini mentale sînt absolut irelevante pentru esența 
chestiunii? Nu urmează că ele sîntabsolut accesorii, aserne- 
nea tablei negre şi a unei bucăţi de cretă care, nici ele, nu 
pot fi numite reprezentări ale numărului o sută? Așadar, 
nu ne este îngăduit să credem că esența chestiunii ar con- 
sta în asemenea reprezentări! Să nu confundăm descrierea 
modului de apariţie a unei reprezentări cu o definiţie, să 
nu confundăm determinarea condiţiilor psihosomatice în 
care devenim conştienţi de o propoziţie cu demonstrația 
acesteia şi să nu confundăm adevărul unei propoziții cu 
faptul de a fi gîndită. Trebuie reamintit, se pare, că o pro- 
poziţie nu încetează a fi adevărată în clipa cînd eu încetez 
să o mai gîndesc, tot aşa cum nici Soarele nu dispare în 
clipa cînd închid ochii. În caz contrar, s-ar putea ajunge 
pînă acolo încît în demonstrarea teoremei lu: Pitagora să tre- 
buiască să menționăm conținutul în fosfor al creierului nos- 

tru, iar un astronom să şovăie să extindă concluziile sale 
asupra trecutului îndepărtat, de teamă ca să nu i se obiecte- 
ze: „Ai socotit aici că 2 - 2 = 4; însă ideea de număr are și 
ea o evoluţie, o istorie! E îndoielnic ca ea să fi ajuns încă 
de pe atunci într-un stadiu atît de avansat. De unde știi că 
in acel trecut îndepărtat propoziţia noastră exista deja? Oare 
fiinţele de atunci nu ar fi putut avea propoziţia 2 : 2 = $, 
din care apoi, prin selecţie naturală în cursul luptei pen- 
tru existenţă, să fi luat naștere propoziţia 2 - 2 = 4? Şi, — 
cine ştie! — poate că însăşi această din urmă propoziţie 
este cumva sortită să se transforme, în acelaşi mod, în 
2 : 2 = 3. — Est modus in rebus, sunt certi denique fines! 
Abordarea istorică chemată să dea la iveală devenirea lu- 
crului, pentru a cunoaște astfel însăşi esenţa acestuia, are, 
desigur, justificarea sa; ea își are însă limitele sale. Dacă 
în fluxul continuu al tuturor lucrurilor nu am mai reţine ni- 
mic stabil, etern, universul ar înceta să mai fie recognosci- 
bil şi totul s-ar topi într-un vârtej haotic. După cum s-ar 
părea, unii îşi închipuie că noțiunile apar în sufletul indivi- 
dual așa cum apar frunzele pe copaci şi consideră că am 
putea cunoaşte esența conceptelor cercetînd apariţia aces- 
tora și dîndu-le o explicaţie psihologică, pornind de la natu- 
ra cugetului uman. Această concepţie transformă însă orice 
lucru în ceva subiectiv şi, dusă pînă la capăt, e la antipodul 
adevărului. Ceea ce se numeşte istorie a conceptelor este 
de fapt istoria cunoaşterii de către noi, fie a conceptelor, 
fie a semnificațiilor cuvintelor. Așa cum se întîmplă în mod 
frecvent, abia un imens efort intelectual care poate con- 
tinua secole întregi duce la cunoaşterea unui concept în 
puritatea sa, curățat de suprapunerile străine care îl ascund 
ochilor minţii. Ce să spunem atunci despre aceia care, în 
loc de a duce mai departe această operă în domeniile unde 
ea nu pare a se fi încheiat, o desconsideră şi se refugiază 

în camera copiilor sau în cele mai străvechi perioade ale 
evoluției omenirii, pentru ca să descopere acolo, ca J]. St. Mill, 
aritmetica turtelor dulci sau a pietricelelor! Nu ne mai ră- 
mîne decît să atribuim aromelor culinare o semnificaţie 
specială pentru conceptul de număr. O asemenea procedură 
se situează la antipodul celei raționale şi este, în orice caz, 
cum nu se poate mai nematematică. Nu e de mirare că 
matematicienii nu vor să audă nimic despre ea! În loc de a 
afla o deosebită puritate a conceptului pe măsură ce cre- 
dem a ne apropia de izvoarele sale, toate lucrurile apar ca 
printr-o ceaţă, spălăcite și amorfe. Lucrurile se prezintă 
ca și cum, pentru a cunoaște America, cineva ar vrea să 
se pună iarăși în situaţia lui Columb, în momentul cînd 
acesta a zărit prima lucire șovăielnică a presupusei sale In- 
dii. Firește, această comparaţie nu demonstrează nimic; sper 
însă că ea înfăţişează cît se poate de limpede punctul meu 
de vedere. În numeroase cazuri, se poate întîmpla, desigur, 
ca istoria descoperirilor anterioare să-şi dovedească utili- 
tatea ca demers preliminar în vederea cercetărilor ulterioare; 
dar nu este permis ca ea să uzurpe locul acestoral3. 

În ceea ce îi priveşte pe matematicieni, combaterea unor 
atari concepții ar fi fost într-adevăr superfluă; întrucît însă 
în încercarea de a soluţiona controversatele probleme dis- 
cutate i-am avut în vedere și pe filozofi, m-am văzut silit 
să fac mici incursiuni în domeniul psihologiei, fie şi numai 
pentru a respinge intruziunea ei în domeniul matematicii. 

De altfel, formulări psihologice întîlnim pînă și în ma- 
nualele de matematică. Atunci cînd autorul se simte obli- 
gat să dea o definiţie fâră a fi însă în stare să-și realizeze 
intenţia, el încearcă cel puțin să descrie modul în care se 
ajunge la obiectul sau conceptul respectiv. Situaţia poate 
fi identificată cu ușurință: în cursul expunerii ulterioare 
autorul nu se mai poate întoarce niciodată la asemenea 

explicaţii. Demersurile introductive, în scopuri didactice, 
sint pe deplin justificate; trebuie însă să le distingem întot- 
deauna în mod clar de o definiţie. Un exemplu admirabil 
al modului în care pînă şi matematicienii pot confunda 
temeiurile demonstraţiei cu condiţiile psihice sau fizice ale 
producerii demonstraţiei ni-l oferă E. Schrâder*, atunci 
cind, sub titlul „Axiomă specială“, scne următoarele: „Prin- 
cipiul pe care l-am avut în minte s-ar putea intitula Axioma 
inerției semnelor. Acest principiu ne dă certitudinea că de-a 
lungul tuturor expunerilor şi raţionamentelor noastre, sem- 
nele rămîn întipărite atît în memoria noastră, cît şi — cu 
atît mai mult — pe hîrtie“ ş.a.m.d.!4 

Dacă, pe de o parte, matematica trebuie să refuze orice 
asistenţă din partea psihologiei, pe de altă parte ea nu poate 
contesta strînsa ei conexiune cu logica. Eu merg chiar pînă 
la a fi de acord cu cei care susțin imposibilitatea unei deli- 
mitări nete între matematică şi logică. În orice caz, se va 
admite că orice :nvestigaţie asupra valabilităţii unei demon- 
strații sau a justificării unei definiţii este, în mod inevita- 
bil, o investigaţie de natură logică. Dar asemenea chestiuni 
nu pot fi eliminate din matematică, deoarece numai dîndu-le 
un răspuns putem obţine certitudinea necesară. 

În această direcție, de asemenea, eu merg desigur ceva 
mai departe decît se obişnuieşte. Majoritatea matematici- 
enilor se mulțumesc, atunci cînd sînt întreprinse cercetări 
de acest gen, să răspundă cerințelor imediate. Cînd o de- 
finiţie se dovedește operantă în cadrul demonstrațiilor, cînd 
nu ne ciocnim nicăieri de contradicții, cînd descoperim co- 
nexiuni între lucruri aparent fără legătură între ele şi ajungem 
astfel la o ordonare şi o regularitate superioară, obişnuim 
a considera că definiţia respectivă a fost asigurată într-un 


* Lehrbuch der Arithmelik und Algebra. 
43 


mod satisfăcător şi ne mai interesăm prea puţin de justi- 
ficarea ei logică. Acest procedeu are în orice caz avanta- 
jul că nu ne abate prea mult de la țelul urmărit. Sînt şi eu 
gata să admit că definițiile trebuie apreciate după eficiența 
lor, după posibilităţile pe care le oferă în vederea efectuării 
demonstrațiilor. Trebuie însă să ținem seama de faptul că 
rigoarea demonstraţiei rămîne iluzorie, chiar dacă lanţul 
deducţiilor nu prezintă nici o lacună, atîta timp cît defini- 
ţiile nu-şi găsesc justificarea decît în mod tardiv, şi anume 
prin faptul că nu am ajuns la o contradicţie. Procedînd 
astfel, unica certitudine pe care o putem dobîndi este esențial- 
mente empirică şi efectiv trebuie să acceptăm eventualitatea 
descoperirii ulterioare a unei contradicții care să ruineze 
întregul edificiu'5. Din acest motiv, m-am crezut obligat să 
revin mai mult decîtconsideră a ἢ necesar majoritatea mate- 
maticienilor asupra fundamentelor logice generale. 

În cercetarea de față am adoptattrei principii fundamen- 
tale: 


trebuie să distingem întotdeauna în mod riguros psi- 
hologicul de logic, subiectivul de obiectiv!$; 

semnificația cuvintelor nu trebuie căutată în izolarea lor, 
ci numai în contextul propoziţiei!”; 

trebuie avută în vedere distincţia dintre concept şi obiect!?. 


Conform primului principiu, am folosit întotdeauna cu- 
vîntul „reprezentare“ [ Vorstellung] în sens psihologic, fă- 
cînd o distincţie între reprezentări, pe de o parte, concepte 
şi obiecte, pe de altă parte. Atunci cînd nu se respectă al 
doilea principiu, ne vedem siliţi să acceptăm în calitate de 
semnificaţii ale cuvintelor imagini mentale sau acte ale psi- 
hicului individual, încălcînd astfel primul principiu. În ceea 
ce priveşte al treilea punct, ar fi o iluzie să ne închipuim că 
un concept poate fi transformat în obiect, fără a-l modifica. 

De aici urmează că o anume teorie tonmnală larg răspîndită 
asupra fracțiilor, numerelor negative etc. este inconsistentă. 
la scrierea de față nu pot decît să indic în linii mari o soluție 
mai bună. În cazul numerelor de acest tip, ca şi în cazul 
numerelor întregi pozitive, problema revine la a stabili sen- 
sul unei identități. 

Cred că rezultatele la care am ajuns vor obţine, cel puțin 
în linii mari, adeziunea acelor matematicieni care îşi dau 
osteneala să examineze argumentele mele. Mi se pare că ele 
plutesc deja în aer, şi nu este exclus ca fiecare dintre ele în 
parte, sau cel puţin rezultate apropiate, să fi fost deja expri- 
mate; cu toate acestea, aşa cum sînt prezentate aici în 
conexiunea lor reciprocă, ele pot constitui încă o nouta- 
re. Am fost adesea surprins să constat că expuneri care 
intr-o anumită privinţă se apropiau foarte mult de propria 
mea concepţie se îndepărtau totuşi în mod substanţial de 
ea, în alte privinţe. 

Felul cum vor fi primite aceste rezultate de către filo- 
zofi va diferi de la caz la caz, în funcţie de punctul de vedere 
al fiecăruia; cea mai rea primire le-o vor face, desigur, em- 
piriştii care nu recunosc ca procedeu originar de raționa- 
ment decît inducția şi pînă şi pe aceasta o consideră nu ca 
un raționament propriu-zis, ci ca o deprindere. Poate că un 
filozof sau altul va folosi acest prilej pentru a supune pro- 
pria sa teorie a cunoaşterii unei noi verificări. Celor care 
ar înclina să critice definițiile mele ca artificiale, le-aş su- 
gera că în cazul de faţă problema nu este dacă aceste 
definiţii sînt naturale, ci dacă ele ating miezul chestiunii 
şi sînt logic inatacabile. 

Îmi permit să sper că şi filozofii, dacă vor examina fără 
prejudecăţi scrierea mea, vor găsi unele lucruri folositoare. 


δ 1. După ce s-a îndepărtat un timp de la rigoarea eu- 
clidiană, matematica se reîntoarce în prezent la ea şi se 
străduieşte chiar să o depăşească. În aritmetică, fie şi numai 
datorită originii indiene a mai multor metode şi concepte 
ale sale, se încetăţenise un mod de gîndire mai puţin rigu- 
ros decît în geometrie, care a fost cu precădere o creaţie a 
grecilor. Elaborarea analizei superioare nu a făcut decit să 
stimuleze această tendinţă; într-adevăr, tratarea riguroasă a 
acestei teorii s-a ciocnit de dificultăţi considerabile, aproa- 
pe de neînvins, dificultăţi a căror depăşire nu făgăduia 
totuşi să răsplătească eforturile depuse în acest scop. Evo- 
luţia ulterioară a arătat însă din ce în ce mai limpede că 
matematica nu se poate mulțumi cu simpla convingere mo- 
rală, susţinută de numeroase aplicaţii încununate de suc- 
ces. Pentru numeroase aserțiuni care înainte erau admise, 
ca de la sine înțelese, se pretinde astăzi o demonstraţie. În 
multe cazuri, limitele de valabilitate ale unei propoziţii au 
ajuns să fie stabilite astfel pentru prima oară. S-a arătat 
că noțiunile de funcție, continuitate, limită, infinit necesită 
o definiţie mai riguroasă. Numărul negativ şi numărul ira- 
țional, care fuseseră admise de ma: multă vreme în cadrul 
ştiinţei, au fost supuse unei examinări mai exigente, che- 
mată să stabilească dreptul lor de cetățenie. 

Pretutindeni ne întîmpină astfel aspiraţia de a da demon- 
strații riguroase, de a delimita precis graniţele validității 

δὲς spre a se putea ajunge la aceasta — tendinţa de a defi- 
ni rizuros conceptele. 


$ 2. Urmînd acest drum, va trebui să ajungem la con- 
ceptul de număr!” şi la cele mai simple propoziţii asupra 
numerelor întregi pozitive care constituie fundamentul 
întregii aritmetici. Negreşit, formule numerice cum sînt 
5+7= 12 şi legi ca aceea a asociativităţii adunării îşi pă- 
sesc atîtea confirmări în cadrul numeroaselor lor aplicații 
cotidiene, încît punerea lor la îndoială, prin reclamarea unei 
demonstraţii, poate părea de-a dreptul ridicolă. Dar, prin 
însăşi natura ei, în locul unei verificări inductive mate- 
matica preferă, ori de cîte ori aceasta este posibil, o demon- 
Straţie. Euclid demonstrează numeroase lucruri pe care 
oricine i le-ar fi admis oricum. Dar, atunci cînd matema- 
ticienii nu s-au mai declarat satisfăcuţi cu gradul euclidian 
de rigoare, ei au ajuns la cercetările legate de axioma para- 
lelelor. 

Astfel, încă de pe acum orientarea în direcţia unei rigori 
maxime a depăşit în numeroase privinţe cerinţele iniţiale, 
accentuîndu-se mereu şi extinzîndu-se în diverse domenii. 

Demonstrația, trebuie spus, nu are numai scopul de a 
pune adevărul unei propoziții la adăpost de orice îndoială; 
ea ne face cunoscută, de asemenea, dependenţa reciprocă a 
adevărurilor. După ce încercările nereuşite de a-l clinti ne-au 
convins că un bloc de piatră este de neclintit, mai rămîne să 
ne întrebăm ce anume îl susține atît de solid. Cu cît ducem 
mai departe aceste cercetăni, cu atît mai puţine ajung adevă- 
rurile iniţiale la care reducem totul; această simplificare, 
luată în sine, este un scop demn de toată atenţia noastră20. 
Nu este exclus ca să se confirme şi o altă speranță, anume 
aceea că, pomind de la elucidarea activităţii spontane a oame- 
nilor în cazurile cele mai simple şi desprinzînd de aici ele- 

nentul universal valid, vom ajunge la cunoașterea unor pro- 
cedee generale de elaborare a conceptelor şi de întemeiere 
a propoziţiilor, procedee aplicabile chiar în cazurile mai 
complicate?!. 


ᾧ 3. Mobiluri de ordin filozofic m-au condus de aseme- 
nea la cercetări de acest gen. Întrebările privind natura apri- 
orică sau aposteriorică, sintetică sau analitică a adevărurilor 
aritmetice îşi aşteaptă aici răspunsul lor. Într-adevăr, deşi 
inseşi aceste concepte aparțin filozofiei??, soluția, după pă- 
rerea mea, nu poate fi obţinută fără a chema în ajutor ma- 
tematica. Fireşte, aceasta depinde de sensul pe care îl dăm 
problemelor în cauză. 

Nu o dată se întîmplă ca descoperirea conţinutului unei 
propoziţii să preceadă demonstraţia riguroasă a acesteia 
din urmă, obţinută pe alte căi, mai anevoioase; însăşi aceas- 
tă demonstraţie ne permite adesea să cunoaştem mai precis 
condiţiile valabilităţii propoziției. În genere, deci, problema 
modului în care ajungem la conţinutul unei judecăţi trebu- 
je separată de problema modului în care justificăm aserțiu- 
nea respectivă. 

După părerea mea, distincţiile între a priori şi a poste- 
riori, sintetic şi analitic, nu privesc conţinutul judecății, 
ci justificarea emiterii ei*. Acolo unde justificarea lipseşte, 
dispare şi posibilitatea efectuării acestei clasificări. O eroare 
apriorică este aşadar un lucru la fel de absurd ca, de pildă, 
un concept albastru. Cînd spunem că o propoziţie este apos- 
teriorică sau apriorică în sensul pe care îl am eu în vedere, 
noi nu judecăm asupra condiţiilor psihologice, fiziologi- 
ce şi fizice care au permis constituirea în conştiinţă a conţinu- 


* Pnn aceasta nu unnăresc, desigur, să atribui un nou sens aces- 
tor tenneni, ci numai să stabilesc ceea ce au avut în vedere autori 
anteriori și în special Kant. 

tului propoziției; de asemenea, nu ne pronunțăm asupra mo- 
dului în care altcineva a ajuns s-o considere, poate în mod 
eronat, adevărată; ne pronunțăm asupra temeiului cel mai 
adinc care justifică acceptarea adevărului acestei propoziţii. 

Problema este astfel scoasă din domeniul psihologiei 
şi plasată în domeniul matematicii, atunci cînd este vorba 
de un adevăr matematic. Acum, ceea ce se cere este de a 
descoperi demonstraţia, reducînd-o, pas cu pas, pînă la ade- 
vărurile primitive. Dacă, o dată angajaţi pe acest drum, 
ajungem numai la legile logice generale şi la definiţii, ade- 
vărul are un caracter analitic; se presupune, totodată, că 
au fost luate în consideraţie şi acele propoziţii de care de- 
pinde admisibilitatea fiecărei definiţii??. Dacă însă efectu- 
area demonstraţiei este imposibilă atita timp cît nu facem 
apel la adevăruri care nu sînt de natură general-logică, ci 
aparțin unui anumit domeniu special al ştiinţei, propozi- 
ţia este sintetică. Pentru ca un adevăr să fie aposterioric, 
este necesar ca demonstraţia lui să facă apel la fapte; cu 
alte cuvinte, să folosească adevăruri indemonstrabile şi care 
nu au caracter universal, ele cuprinzînd enunţuri despre obiec- 
te determinate în mod special:4. Dacă, dimpotrivă, demonstra- 
ţia poate fi întreprinsă exclusiv pe baza unor legi universale, 
care nu admit şi nici nu pretind o demonstraţie, atunci ade- 
vărul este aprioric*. 


* Admiţind în genere existenţa unor adevăruri universale, tre- 
buie să admitem totodată existenţa unor legi originare; într-ade- 
văr, numai din fapte individuale nu decurge nimic, decit în temeiul 
unei legi. Însăși inducția se sprijină pe propoziţia generală potri- 
vit căreia demersul inductiv poate întemeia adevărul unei legi, sau 
cel puţin probabilitatea aceleia din urmă. Pentru cel ce contestă 
aceasta, inducția nu este decît un fenomen psihologic, un proce- 
deu prin care oamenii ajung să creadă în adevărul unei propozi- 
ţii, fără ca ceea ce ei cred să aibă cea mai mică justificare. 

ἃ 4. Pornind de la aceste probleme filozofice, ajunpem 
;3 aceleași cerințe care, independent de aceasta, se ridica- 
seră în matematici — cerința de a demonstra cu rigoare 
maximă, ori de cite ori este posibil, propoziţiile fundamen- 
-ale ale aritmeticii. Într-adevăr, numai eliminarea cît se 
poate de scrupuloasă a oricărei lacune din lanţul raționa- 
mentelor ne permite să afirmăm cu deplină certitudine care 
sint adevărurile originare pe care se sprijină demonstraţia; 
or. problemelor de mai sus le vom putea da un răspuns 
numai cu condiţia ca să cunoaștem aceste adevăruri. 

Dacă încercăm acum să dăm curs acestei cerințe, ajun- 
gem imediat la propoziţii a căror demonstrare rămîne im- 
posibilă atîta timp cît nu reuşim să reducem conceptele 
care figurează în cadrul lor la alte concepte mai simple, 
sau la un element de mai mare generalitate?5. În cazul de 
faţă este vorba în primul rînd despre număr, care trebuie 
să fie sau definit sau recunoscut ca fiind imposibil de de- 
finit. Cartea de față îşi propune elucidarea acestei chesti- 
uni*. Răspunsul dat va determina şi soluţia problemei 
privind natura legilor aritmetice. 

Înainte de a aborda înseși aceste chestiuni, îmi propun 
să fac cîteva observații preliminare privitor la ceea ce ar 
putea constitui cheia unui răspuns. Într-adevăr, dacă abor- 
dînd problema prin prisma altor concepţii vom afla temeiuri 
pentru a atesta caracterul analitic al propoziţiilor funda- 
mentale ale aritmeticii, atunci aceste temeiuri vor pleda 
Şi pentru demonstrabilitatea aceloraşi propoziţii, precum 
ŞI pentru posibilitatea definirii conceptului de număr. O în- 
rîurire în sens opus o vor avea temeiurile caracterului apos- 


* Ca atare, în cele ce urmează, atunci cînd nu se va specifica 
nimic altceva, va fi vorba numai despre numerele pozitive întregi, 
care răspund la întrebarea „cîţi“, „cîte“. 

terioric al acestor adevăruri. De aceea, este indicat să întreprin- 
dem un examen preliminar al acestor chestiuni controversate. 


I. Opiniile unor autori asupra naturii 
propozițiilor aritmetice 


Sint oare demonstrabile formulele numerice? 


ὃ 5. Formulele numerice care se referă la numere 
determinate, cum este formula 2 + 3 = 5, trebuie distinse 
de legile generale valabile pentru toate numerele. 

Aceste formule sînt considerate de către unii filozofi* 
ca indemonstrabile şi nemijlocit evidente, asemenea unor 
axiome26. Kant** le declară indemonstrabile şi sintetice, 
ezitînd însă a le denumi axiome, dat fiind faptul că ele nu 
sînt generale și că sînt în număr infinit27. Hankel28*+** afir- 
mă pe drept cuvînt că admiterea unei infinități de adevăruri 
originare indemonstrabile este paradoxală şi inadecvată. 
În fapt, ea contrazice una din exigenţele rațiunii, şi anume 
evidenţa fundamentelor prime. Să fie oare nemijlocit evi- 
dent că 


135 664 + 37 863 = 173 527? 


Nicidecum! Şi tocmai aceasta îl face pe Kant să susțină natu- 
ra sintetică a acestor propoziţii. Dar acelaşi fapt pledează 
cu atît mai mult împotriva indemonstrabilităţii acelorași 


* Hobbes, Locke. Newton. Cf. Baumann, Die Lehren von 
Zeit, Raum und Mathematik, pp. 241 şi 242, 365 şi urm., 475. 
** Kritik der reinen Vernunji, herauspeg. v. Hartenstein, 11]. 
p. 157. 
* ++ Vorlesungen iiber die complexen Zahlen und ihren Funk- 
lionen, Ὁ. 55. 

»ropoziţii; căci cum altfel decît prin intermediul unei de- 
monstraţii le-am putea sesiza, de vreme ce ele nu prezin- 
-â o evidenţă nemijlocită? Kant nu ezită să invoce intuiţia 
Jegetelor sau a punctelor?%, riscînd astfel ca, împotriva in- 
-nţiei sale, să prezinte ca empirice aceste propoziţii; căci, 
într-adevăr, intuiţia a 37 863 de degete nu este în nici un 
caz o intuiție pură. Mai mult, termenul „intuiție“ nu pare 
ἃ ἢ adecvat, dat fiind că şi 10 degete, prin dispunerea lor 
intr-un mod sau altul, pot suscita cele mai felurite intuiţii. 
Dar, în genere, avem noi oare o intuiţie a 135 664 de de- 
pete sau puncte? Dacă am avea această intuiţie, împreună 
cu intuiţia a 37 863 de degete şi alta a 173 527 de degete, 
valabilitatea formulei noastre, dacă ea ar fi indemonstrabi- 
lă, ar fi imediat evidentă, cel puţin în cazul degetelor, însă 
nu acesta este cazul. 

Kanta avut în vedere, desigur, numai numere mici. Aşa- 
dar, formulele pentru numere mari ar fi demonstrabile, în 
timp ce formulele pentru numere mici sînt nemijlocit evi- 
dente prin intuiţie. Însă trasarea unei distincţii principiale 
între numerele mici şi numerele mari este contestabilă, cu 
atît mai mult cu cît între ele cu greu s-ar putea trage o linie 
de demarcaţie rigidă. Dacă formulele numerice ar fi de- 
monstrabile începînd de la 10, să spunem, ne-am putea în- 
treba pe drept cuvînt: de ce nu începînd de la 5, de la 2, 
de la 1? 


$ 6. Alți filozofi şi matematicieni au susținut, pe de altă 
parte, că formulele numerice sînt demonstrabile. Leibniz* 
spune: 

„Că 2 şi cu 2 fac 4 nu este un adevăr imediat, să ad- 
mitem căpatru înseamnă trei şi cu unu. Demonstrația poate 
fi făcută, şi anume astfel: 


* Nouveaux Essais, IV, καὶ 10, ed. Erdmann, p. 363. 

De finiţii. 1) Doi este unu şi cu unu. 
2. Trei este Doi şi cu unu. 
3) Patru este Trei şi cu unu. 


Axiomă: înlocuind egalii prin egali, egalitatea persistă. 
Demonstraţie: 2 + 2=2 + 1+1=3+1=4 

Def. 1. Def. 2. Def. 3. 
Deci, conform axiomei: 2 + 2 = 4." 


La prima vedere, această demonstraţie pare a fi inte- 
gral construită din definiţii și din sus-menţionata axiomă. 
La rîndul ei, axioma ar putea fi transformată într-o definiție, 
aşa cum procedează însuşi Leibniz într-un alt loc*. S-ar pă- 
rea că despre 1, 2, 3, 4 nu avem nevoie să ştim decît ceea 
ce este cuprins în definiţii. La o examinare mai atentă des- 
coperim însă o lacună, camuflată de omiterea parantezelor. 
Și anume, pentru a fi mai riguroşi, trebuia să se scrie: 


2+2=2+(1+1) 
(2+1)+1=3+1=4. 

Lipseşte aici propoziția 

2: ([Ἐ]ΞΩΈΙ)ΈπΙ|Ι, 
propoziţie care constituie un caz particular al lui 

a+(btc)=(a+b)rc. 
Dacă asumăm această lege, se constată cu ușurință că orice 
formulă a adunării poate fi demonstrată în mod similar. Așa- 
dar, fiecare număr trebuie definit pe baza celui precedent. 


În fapt, nu văd cum un număr ca 437 986 ar putea să ne fie 
dat într-un mod mai adecvat decît acela propus de Leibniz. 


* Non inelegans specimen demonstrandi in abstractis, ed. Erd- 
mann, p. 94 

Chiar fără a avea vreo reprezentare preliminară despre acest 
număr, noi reuşim astfel a-l lua în stăpînire. Mulțimea in- 
finită a numerelor este redusă, prin intennediul acestor de- 
finiţii, la numărul unu şi mărirea cu unu; orice formulă din 
infinitatea formulelor numerice se poate demonstra pe baza 
cîtorva propoziţii generale. 

Aceasta este şi opinia lui H. Grassmann% şi a lui H. Han- 
kel. Primul încearcă să obţină legea 


a+(b+l)=(a+b)+il 


pe baza unei definiţii, după cum urmează*: 

„Dacă a și b sînt termeni arbitrari ai șirului fundamen- 
tal, vom înţelege prin suma a + b acel termen al şirului 
fundamental care satisface formula 


at+t(btej=atbre“ 


Aici, e trebuie să însemne unitatea pozitivă. Împotriva 
acestei interpretări putem aduce două observaţii. În primul 
rînd, suma este definită prin ea însăşi. În cazul cînd nu ştim 
încă ce înseamnă a + ὦ, nu înțelegem nici expresia a + (ὁ + e). 
Această obiecţie ar putea fi însă evitată, eventual, dacă — 
intrînd desigur în contradicție cu formularea de mai sus — 
nu suma, ci adunarea ar constitui obiectul definiției. Dar, şi 
în acest caz s-ar putea obiecta că a + b constituie o notație 
lipsită de conţinut atunci cînd nu există nici un termen al 
şirului fundamental, sau cînd există mai mulţi termeni ai 
acestuia care ar satisface condiţia prescrisă. Grassmann presu- 
pune pur şi simplu, fără demonstraţie, că aceasta nu se întîm- 
plă niciodată; dar astfel, rigoarea procedeului său rămîne o 
simplă aparenţă. 


* Lehrbuch der Mathematik fiir hăhere Lehranstalten. Partea |. 
Arithmetik, Stettin, 1860, p. 4. 

4 7. S-arputea crede că fonnulele numerice sînt sinte- 
tice sau analitice, aposteriorice sau apriorice, după cum sînt 
şi legile generale de care atimă demonstraţia lor. John Stuart 
MII?! este însă de părerea opusă. Ce-i drept, la început el 
pare să intenţioneze a întemeia ştiinţa — ca Leibniz? — 
pe definiții*, deoarece defineşte numerele individuale în 
acelaşi mod ca şi Leibniz; însă prejudecata sa că întreaga 
cunoaştere este empirică denaturează imediat această idee 
justă. Într-adevăr, el ne aduce la cunoștință** că definitiile 
în cauză nu ar fi definiţii în sens logic, că ele nu se mărginesc 
să stabilească semnificaţia unei expresii, ci afirrnă totoda- 
tă un fapt observat. Dar ce anume ar putea fi, în întregul uni- 
vers, faptul observat sau — cum mai spune Mill — faptul 
fizic asertat în cuprinsul definiţiei numărului 777 864? Din 
întregul imperiu al faptelor fizice care se volatilizează aici 
sub ochii noştri, Mill ne specifică unul singur, care ar urma 
să fie asertat în cadrul definiţiei numărului 3. Acest fapt 
constă, după ΜΙ], în existenţa unorcolecții de obiecte care, 
producînd asupra simţurilor noastre impresia %, pot fi toto- 
dată separate în două părți astfel: 00 0. Spre fericirea noas- 
tră, nu toate lucrunle din lume sînt bătute în ţinte! Căci dacă 
ar fi fost aşa, nu am fi putut efectua această separație şi 
2 + 1 nuar mai fi fost 3! Ce păcat însă că MIll nu ne-a înfățişat 
şi acele fapte fizice care stau la baza numerelor 0 şi 1! 

MIIl continuă: „După ce această propoziție a fost accep- 
tată, noi numim toate grupările de acest fel 3.“ Constatăm, 
aşadar, că de fapt nu este corect să vorbim despre trei bătăi, 
atunci cînd ceasul bate trei, sau să numim dulcele, acrul şi 
amarul trei senzatii gustative; la fel de inadmisibilă este şi 
expresia „trei metode de rezolvare a unei ecuaţii“. Într-ade- 


* Svstem der deduktiven und induhtiven Logik, iibersetzt von 
1. Schiel, Cartea a III-a, cap. XXIV. $ 5. 
** Op. cir., Cartea a II-a. cap. VI, $ 2. 

văr, nici unul din cazurile amintite nu oferă o impresie sen- 
zorială similară cu cea produsă de Wp. 

Mill spune însă: „Calculele nu decurg din definiția în- 
săşi, ci din faptele observate.'* Dar oare unde ar fi trebuit 
să apeleze Leibniz la amintitul fapt, în cadrul demonstrației 
de mai sus a propoziției 2 + 2 = 4? Mill omite indicarea 
acestei lacune, deşi propria lui demonstraţie pentru pro- 
poziţia 5 + 2 = 7 este absolut analogă demonstraţiei lui 
Leibniz*. Adevărata lacună, care rezidă în omiterea paran- 
tezelor, nu este sesizată de Mill, cum nu a sesizat-o nici 
Leibniz. 

Dacă definiţia fiecărui număr în parte ar aserta într-ade- 
văr un fapt fizic particular, niciodată nu l-am putea admira 
destul, pentru profunda cunoaștere a naturii de care dă do- 
vadă, pe acel om care operează cu numere cu nouă cifre. 
Poate că Mill nu merge în această privinţă atît de departe, 
încît să susțină că toate aceste fapte ar trebui observate unul 
cîte unul, ci opinează că ar fi suficient să derivăm prin in- 
ducție o lege generală care să le înglobeze pe toate. Dar dacă 
încercăm a formula această lege, vom constata că este im- 
posibil. Nu ajunge să spunem: există colecții mari de lucruri, 
colecţii care pot fi separate în părţi, căci, spunînd aceasta 
nu am spus că există colecţii de mărimea şi felul celor pe 
care le reclamă, de pildă, definiţia numărului 1 000 000 şi 
Nici nu am specificat mai exact modul separării lor. Con- 
cepția lui Mill duce în mod necesar la cerința ca pentru 
fiecare număr să existe un fapt observat în mod deosebit, 
căci în cadrul unei legi generale s-ar pierde tocmai ceea ce 
este caracteristic pentru numărul 1 000 000 şi aparţine ne- 
apărat definiţiei acestuia. Potrivit lui Mill, noi nu putem 
afirma de fapt că 1 000 000 = 999 999 + 1, dacă în preala- 


* Op. cit., Cartea a III-a, cap. XXIV, $ 5. 

bil nu am observat acest mod caracteristic de separare în 
părți a unei colecţii de lucruri, mod care diferă de cel pro- 
priu oricărui alt număr. 


$ 8. MIll pare a susține că definițiile 2 =1 + 1,3 = 
=2+ 1,4=3 +1 etc. nu sînt admisibile înainte ca faptele la 
care dînsul se referă să fi fost observate. Într-adevăr, nu 
putem să definim 3 ca (2 + 1), înainte de a fi acordat un 
sens lui (2 + 1). Se pune însă întrebarea dacă pentru aceas- 
ta este nevoie să observăm colecția respectivă, precum şi 
separarea ei în părți. Dacă ar fi aşa, numărul 0 ar rămîne 
o enigmă, căci nimeni nu a izbutit pînă în chpa de față să 
vadă sau să pipăie 0 pietricele:3. MIll ar spune, fără îndoială, 
că 0 este ceva lipsit de sens, un simplu mod de a vorbi; 
calculele cu Ὁ ar fi numai un joc cu semne goale; singu- 
rul lucru de mirare ar fi cum de aici mai poate rezulta ceva 
rațional. Dacă însă aceste calcule au o semnificaţie seri- 
oasă, însuşi semnul 0 nu poate fi cu totul lipsit de sens. Dar 
atunci se conturează de la sine eventualitatea ca, în acelaşi 
mod ca 0, 2 + 1 să aibă un sens chiar dacă faptul invocat 
de Mill nu a fost observat. Într-adevăr, cine ar putea pre- 
tinde că a observat acel fapt pe care, după Mill, l-ar conţine 
definiția unui număr cu 18 cifre, şi cine ar tăgădui că un 
asemenea număr are totuşi un sens? 

Se va fi crezînd, poate, că de faptele fizice s-ar face uz 
numai pentru numere mai mici — pînă la 10, să spunem — 
pe cînd celelalte numere ar putea fi construite plecînd de 
la acestea. Dar dacă 11 poate fi format din 10 şi | printr-o 
simplă definiţie, fără a trebui să mai vedem colecția cores- 
punzătoare, atunci nu există un temei să nu putem construi 
în acelaşi fel şi numărul 2, din 1 şi 1. Dacă operaţiile de cal- 
cul efectuate cu numărul 11 nu decurg dintr-un anume fapt 
caractenistic pentru acest număr, cum se face totuşi că ope- 

rațiile cu numărul 2 trebuie să se sprijine pe observarea unei 
anumite colecţii şi pe o anumită separare caracteristică a 
acesteia din urmă? 

Poate că se va ridica întrebarea: cum ar fi cu putință 
aritmetica, dacă nu am putea distinge prin intermediul sim- 
ţurilor noastre nici un lucru, sau am putea distinge numai 
trei lucruri? Nu încape îndoială că o atare stare de lucruri 
s-ar răsfrînge nefavorabil asupra cunoaşterii de către noi 
a propoziţiilor aritmetice şi a aplicaţiilor acestora; ar fi însă 
afectat şi adevărul acestor propoziții?*4 Atunci cînd numim 
empirică o propoziție din motivul că pentru a deveni con- 
ştienţi de conținutul acesteia a trebuit să facem observaţii, 
noi nu folosim cuvîntul „empiric“ în sensul în care este opus 
lui „aprioric“. Noi emitem o aserțiune psihologică ce 
priveşte numai conţinutul propoziției; chestiunea adevărului 
propoziției nu este luată aici în consideraţie. În acest sens, 
poveştile lui Miinchhausen sînt şi ele empirice; căci, ne- 
greşit, pentru ca ele să poată fi născocite au trebuit să fie 
făcute felurite observaţii. 


Sint oare legile aritmeticii adevăruri inductive? 


$ 9. Consideraţiile expuse pînă în prezent fac probabilă 
derivabilitatea formulelor numerice exclusiv pe baza definiţiilor 
numerelor individuale, cu ajutorul cîtorva legi generale, fără 
ca aceste definiţii să aserteze fapte observate sau să presu- 
pună legitimitatea unor atare fapte. Se pune deci proble- 
ma de a stabili natura respectivelor legi. 

În demonstraţia amintită mai sus a formulei 5 + 2 = 7, 
Mill* vrea să aplice principiul:-„ceea ce este compus din 
părţi este compus din părţi ale acestor părți“. El consideră 


* Op. ci. Cartea a III-a, cap. XXIV, $ 5. 

această propoziţie ca o formulare mai pregnantă a princi- 
piului cunoscut îndeobşte sub forma: „sumele egalilor sînt 
egale“. Mill o numeşte adevăr inductiv şi lepe naturală de 
ordinul cel mai înalt. Caracteristic pentru impreciziunea 
expunerii sale este faptul că Mill nu invocă principiul în 
acel punct al demonstraţiei în care el însuşi îl consideră 
indispensabil: dar, după cum s-ar părea, adevărul său induc- 
tiv este destinat să reprezinte axioma lui Leibniz: „dacă 
înlocuim egalii prin egali, egalitatea rămîne neschimbată“. 
Dar, pentru a le putea intitula legi ale naturii, Mill conferă 
adevăruri lor aritmetice un sens pe care acestea nu îl au. De 
exemplu, el consideră că egalitatea | = 1 ar putea fi falsă, 
deoarece o greutate de un funt nu cîntăreşte întotdeauna exact 
atît cît alta. Însă propoziţia 1 = 1 nici nu afirmă aceasta. 
MIII înţelege semnul + în sensul că acesta ar exprima 
relaţia părţilor unui corp fizic sau ale unei grămezi față 
de întregul din care fac parte; însă nu acesta este sensul 
semnului de mai sus. 5 + 2 = 7 nu semnifică faptul că tur- 
nînd 2 volume de lichid peste 5 volume de lichid obținem 7 vo- 
lume de lichid; aceasta constituie o aplicație a propoziției, 
valabilă numai cu condiţia ca să nu survină vreo modifi- 
care de volum, de exemplu ca urmare a unei reacţii chimi- 
ce. Mill confundă în permanenţă aplicațiile posibile ale 
unei propoziţii aritmetice, aplicaţii care sînt adesea de na- 
tură fizică şi presupun fapte observate, cu înseşi propoziţiile 
pur matematice. În numeroase aplicaţii, semnul plus poate 
avea, desigur, aparența de a corespunde modului de forma- 
re a unei grămezi; nu aceasta este însă semnificaţia lui, în- 
tr-adevăr, în cadrul altor aplicaţii s-ar putea nici să nu fie vorba 
despre grămezi, agregate sau despre relația unui corp fizic 
cu părțile sale, spre pildă atunci cînd calculul poartă asupra 
unor evenimente. Fireşte că şi aici putem vorbi despre părți, 


i Op. cil, Cartea a [l-a, cap. VI, $ 3. 

însă acest cuvînt nu mai este întrebuințat atunci în sens fizic 
Sau geometric, ci în sens logic, ca atunci cînd vorbim despre 
asasinarea suveranilor ca despre o parte a asasinării în ge- 
nere. Avem aici cazul subordonării logice. Tot 8516}, nici 
adunarea nu corespunde în general vreunei relații fizice. 
În consecință, legile generale ale adunării nu pot fi nici ele 
legi âle naturii. 


$ 10. Darelenu ar putea fi totuşi adevăruri inductive? 
Cum s-ar putea concepe acest lucru? De la ce fapte ar tre- 
bui să pornim pentru a ne ridica la universal? De pună seamă, 
n-am putea pomi decît de la formulele numerice. Fireşte 
că astfel pierdem iar avantajul obținut prin definițiile nu- 
merelor individuale şi de aceea vom avea să căutăm alte 
modalităţi de întemeiere a formulelor numerice. Chiar dacă 
ocolim această dificultate, nu tocmai neglijabilă, nu vom 
găsi totuşi un teren propice inducției: într-adevăr, lipseş- 
te aici uniformitatea care în alte domenii face ca inducția 
să constituie un procedeu atît de sigur. Încă Leibniz*, la 
afirmaţia lui Philalethe, după care: 


„diferitele moduri ale numărului nu admitaltă diferență 
decît aceea de mai mult sau mai puţin; ca atare, ele sînt 
moduri simple, ca acelea ale spaţiului“, 
dădea următorul răspuns: 

„Aceasta se poate spune despre timp şi despre linia dreap- 
tă, însă în nici un caz despre figuri şi cu atît mai puțin 
despre numere, care nu sînt numai deosebite ca mărime 
dar şi neasemănătoare. Un număr par poate fi divizat în 
două părți egale, în timp ce un număr impar nu poate fi 
astfel divizat. Trei şi şase sînt numere triunghiulare, patru 


* Baumann, op. cit., vol. II. p. 39; ed. Erdmann, p. 243. 

şi nouă sint pătrate, opt este cub etc,, iar în cazul nume- 
relor aceasta se întîmplă încă şi mai des decît în cazul 
figurilor; într-adevăr, două figuri inegale pot fi perfect 
asemănătoare, însă în cazul numerelor aceasta nu se în- 
tîmplă niciodată.“35 


Fără îndoială, ne-am deprins să considerăm numerele 
ca fiind în mai multe privinte de acelaşi gen; motivul este 
însă numai acela că noi cunoaştem o mulţime de propo- 
ziţii generale valabile pentru toate numerele. În cazul de 
față însă, noi trebuie să presupunem că nici o asemenea lege 
nu a fost încă descoperită. În fapt, ar fi greu să găsim un exem- 
plu de raționament inductiv corespunzător cazului nostru. În 
alte împrejurări, ni se întîmplă în mod frecvent să aplicăm 
propoziţia după care o poziţie spaţială oarecare şi un mo- 
ment arbitrar al timpului sînt în şi pentru sine la fel de bune 
ca toate celelalte. Un efect se poate produce la fel de bine 
într-alt loc şi timp, cu singura condiţie ca toate celelalte 
împrejurări să rămînă neschimbate. Dar în cazul numerelor 
acest principiu cade, întrucît numerele sînt aspaţiale şi a- 
temporale. În şirul numerelor, poziţiile nu sînt echivalente în- 
tre ele, aşa cum sînt echivalente punctele spaţiului?f. 

Totodată, numerele se raportează între ele cu totul alt- 
fel decît indivizii unei specii animale, să spunem; prin în- 
săşi natura sa, fiecare număr are o anumită poziţie de ordine, 
este constituit într-un anume mod propriu și are specificitatea 
sa, care iese în relief în mod deosebit în cazul lui 0, 1 şi 2. 
În altă parte, atunci cînd întemeiem prin inducţie o propo- 
ziţie asupra unei specii, noi dispunem de obicei de un întreg 
şir de proprietăţi comune, date prin însăşi definiția concep- 
tului speciei. În cazul de faţă, însă, ar fi greu să găsim mă- 
car o singură proprietate comună care să nu necesite ea însăşi 
o demonstratie prealabilă. 

Cazul nostru ar putea fi comparat cu cea mai mare uşu- 
rință cu cel de mai jos. Să presupunem că forăiin un puț şi 
că am observat o creştere constantă a tempe:aturii, propor- 
zonală cu adîncimea; totodată, pînă acuri am întîlnit stra- 
zuri de roci foarte variate. Este limpede că pornind numai 
de la observaţiile făcute cu prile jul acestui foraj nu se poate 
conchide nimic asupra naturii rocilor mai adînci şi că ar fi 
prematur să afirmăm că variaţia temperaturii după aceeaşi 
regulă va persista. Ce-i drept, conceptului „ceea ce se con- 
stată în cazul forajului continuu“ i se subsumează atit cele 
observate pînă acum cît şi cele aflate la o adîncime mai 
mare; dar în cazul de față, aceasta nu ne poate fi de folos. 
La fel de puţin ne ajută în cazul numerelor şi faptul că ele 
se subsumează în totalitatea lor conceptului „ceea ce se 
obţine prin mărirea continuă cu unu“; Între cele două cazuri 
trebuie trasată o distincție, întrucît straturile sînt numai des- 
coperite, în timp ce prin mărirea repetată cu unu numerele 
sint de-a dreptul create şi determinate în întreaga lor natură. 
Aceasta nu poate să însemne altceva decît că toate propri- 
etățile unui anumit număr, de pildă numărul 8, sînt deriva- 
bile din modul în care acesta a fost generat prin mărirea cu 
unu. Dar astfel se admite principiul că proprietățile numere- 
lor decurg din definițiile acestora şi se deschide posibilita- 
tea demonstrării legilor generale ale numerelor din modul 
lor comun de generare, în timp ce proprietăţile speciale ale 
numerelor individuale ar urma să fie derivate din modul 
special în care ele au fost formate prin mărirea repetată 
cu unu”. Tot astfel, în cazul straturilor terestre, acea propri- 
etate care este determinată exclusiv de adîncimea la care 
sînt situate, şi anume poziţia lor relativă, poate fi dedusă 
pe baza acesteia însăşi, fără a mai apela la inducţie; dar o pro- 
pnetate care nu este determinată astfel nu se poate descoperi 
NICI prin inducție. 

Putem presupune că însuşi demersul inductiv nu poate 
fi justificat decît cu ajutorul propoziţiilor generale ale arit- 
meticii — desigur, dacă prin inducţie nu înțelegem o sim- 
plă habitudine. Aceasta din urmă nu are, fireşte, virtutea de 
a garanta adevărul. Demersul ştiinţific ghidat de norme obiec- 
tive descoperă uneori într-o singură confirmare temeiul unei 
probabilități ridicate, în timp ce alteori respinge o mie de 
concordanţe ca neavînd aproape nici o valoare; habitudi- 
nea, dimpotrivă, este determinată de numărul şi intensita- 
tea impresiilor şi de circumstanţe subiective care nu au nici 
un drept să influențeze judecata noastră. Inducţia trebuie 
să se reazeme pe teonia probabilităților, deoarece ea nu poate 
face nicicînd o propoziţie mai mult decît probabilă. Este 
însă de neînțeles cum ar putea fi dezvoltată această teorie, 
dacă nu presupunem legi ale aritmeticii25. 


δ 11. Leibniz* consideră, dimpotrivă, că adevărurile ne- 
cesare, cum sînt cele întîlnite în aritmetică, trebuie să aibă 
principii a căror demonstrare nu depinde de exemple şi ast- 
fel nici de evidenţa simțurilor, deşi fără existența simțurilor 
nimeni nu ar fi avut prilejul să le gîndească. „Întreaga arit- 
metică ne este înnăscută şi în mod virtual se găseşte înăun- 
trul nostru.“ Un alt pasaj** ne explică ceea ce înţelege 
Leibniz prin expresia „înnăscut*“: „Nu este adevărat că tot 
ceea ce se învaţă nu este înnăscut. Adevărurile numerelor 
sînt în noi şi nu mai puțin ele sînt învăţate fie prin extrage- 
rea lor de la sursă, atunci cînd sînt învăţate la modul demon- 
strativ (ceea ce arată tocmai faptul că ele sînt înnăscute), 
fie...“% 


* Baumann, op. cit., vol. II, pp. 13-14 (ediţia Erdmann, 
pp. 195, 208--209). 
** Baumann, op. cil., vol. II, p. 38 (ed. Erdmann, p. 212). 

Legile aritmeticii sint oare sintetice a priori, 
sau sint analitice? 


$ 12. Considerînd opoziţia între analitic şi sintetic, se 
obțin patru combinatii, dintre care însă una, şi anume 


analitic a posteriori, 


cade. Dacă optăm, împreună cu MIll, pentru a posteriori, 
nu ne mai rămîne aşadar nici o alegere, încît mai trebuie 
să examinăm doar posibilitățile 


Sintetic a priori 
şi 
analitic. 

Kant se pronunță pentru prima. În acest caz, nu mai avem 
altă posibilitate decît invocarea unei intuiţii pure ca temei 
ultim de cunoaştere, deşi în cazul de faţă este greu de spus 
dacă este vorba despre o intuiţie spaţială, temporală sau 
de orice alt gen. Baumann* este de acord cu Kant, deşi din 
motive întru cîtva diferite. După Lipschitz**, de asemenea, 
propoziţiile care afirmă independența numărului față de 
modalitatea numărării, precum şi faţă de comutativitatea 
Şi asociativitatea termenilor sumei, derivă din intuiţia inte- 
rioară. Hankel**+ fundează teoria numerelor reale pe trei 
principii, cărora le conferă caracterul de notiones com- 
mune s: „Explicaţia le face perfect evidente, ele sînt vala- 
bile pentru mărimile oricărui domeniu, conform intuiției pure 
a mărimii şi, fără a pierde caracterul pe care-l au, pot fi trans- 
formate în definiţii, dacă precizăm că prin adunare a mărimi- 
lor vom înţelege o operaţie care satisface aceste propoziţii.“ 


* Op. cil., vol. II, p. 669. 
** Lehrbuch der Analysis, vol. 1, p. 1 (Bonn, 1877). 
+*+* Theorie der complexen Zahlensysteme, pp. 54 şi 55. 

În ultima aserțiune există ceva neclar. Chiar dacă definiţia 
ar putea ἢ construită, ea nu poate înlocui: propozițiile funda- 
mentale iniţiale; într-adevăr, aplicarea definiţiei ar ndica iarăși 
problema dacă numerele sînt mărimi şi dacă ceea ce obișnuim 
a numi adunare a numerelor este adunare în sensul acestei 
definiţii. Pentru a răspunde, ar trebui să cunoaștem deja acele 
propoziţii iniţiale asupra numerelor. Mai departe, este şo- 
cantă expresia „intuiție pură a mărimii“. Dacă reflectăm 
la tot ce se numeşte mărime: numere, lungimi, suprafețe. 
volume, unghiuri, curburi, mase, viteze, forțe, luminozități, 
intensităţi ale curentului electric ș.a., înțelegem foarte bine 
modul cum ele se pot subsuma unui concept unic al mă- 
rimii; în schimb, expresiile „intuiție a mărimii“ și cu atît 
mai mult „intuiție pură a mărimii“ nu sînt admisibile. Eu 
nu pot admite nici măcar o intuiţie a lui 100 000, şi cu atît 
mai puțin a numărului în general, sau chiar a mărimii în 
general. Cu prea multă uşurinţă apelăm la intuiţia interioară, 
ori de cîte ori nu putem invoca un alt temei. Ar fi reco- 
mandabil însă să nu pierdem chiar cu totul din vedere sen- 
sul cuvîntului „intuiție“. 

În Logica sa (ed. Hartenstein, vol. VIII, p. 88), Kant defi- 
neşte intuiţia după cum urmează: „Intuiţia este o reprezentare 
individuală (repraesentatio singularis), conceptul este o 
reprezentare generală (repraesentalio per notas communes) 
sau reflexivă (repraesentatio discursiva).“ 

Aici nu se face menţiune despre raportarea la sensibi- 
litate, deşi aceasta este presupusă tacit în cadrul esteticii 
transcendentale, și deşi în absenţa ei intuiţia nu poate con- 
stitui principiul de cunoaştere a judecăților sintetice aprio- 
rice. În Critica rațiunii pure (ed. Hartenstein, III, p. 55), 
se spune: „Prin intermediul sensibilităţii deci ne sînt dare 
obiecte, şi ea singură ne procură intuiții.““40 

Prin urmare, în logică sensul termenului „intuiție“ este 
mai larg decît în estetica transcendentală. În sens logic, am 

putea spune, eventual, că 100 000 este o intuiție; căci, ce-i 
drept, concept general nu este. Dar dacă luăm intuiţia în 
acest sens, ea nu poate contribui la fundamentarea legilor 
aritmeticii. 


$ 13. În genere, va fi indicat să nu supraestimăm în- 
rudirea aritmeticii cu geometria. Am adus mai sus un pasaj 
din Leibniz, unde această idee este combătută. Luat în sine, 
un punct geometric nu poate fi distins în nici un mod de 
oricare alt punct; acelaşi lucru este valabil pentru drepte 
şi plane. Abia atunci cînd intuiţia cuprinde simultan mai 
multe puncte, drepte, plane, ele ajung să fie distinse. Faptul 
că în geometrie propoziţiile generale trebuie derivate din 
intuiţie este cît se poate de evident, întrucît punctele, drep- 
tele, planele intuite nu au propriu-zis vreo particularitate 
şi ca atare sînt autorizate să reprezinte întregul gen. În cazul 
numerelor, lucrurile stau altfel: fiecare număr își are parti- 
cularitățile sale. Ca atare, nu se poate spune de la bun în- 
ceput în ce măsură un anumit număr poate reprezenta toate 
celelalte numere și unde intervine specificitatea sa. 


ὃ 14. Compararea adevărurilor în raport cu domeniile 
pe care le guvemează pledează la rîndul ei împotnva naturii 
empirice şi sintetice a legilor aritmetice. 

Propoziţiile empirice sînt valabile pentrurealitatea fizi- 
că sau psihologică, adevărunile geometrice guvemează do- 
meniul intuiţiei spaţiale, indiferent dacă este vorba de ceva 
real sau de un produs al imaginaţiei noastre. Viziunile de- 
lirante cele mai stranii, invențiile cele mai îndrăzneţe ale 
mitului şi poeziei, unde animalele vorbesc şi stelele încreme- 
nesc, pietrele se prefac în oameni şi oamenii se prefac în 
copaci, iar cel ce se cufundă în mlaştină iese de acolo trăgîn- 
du-se singur de propriul său păr — toate acestea, în măsura 

in care rămîn intuibile, ascultă totuși de axiomele geometri- 
εἰ. Numai gîndirea conceptuală se poate elibera într-un anu- 
me mod de sub dominaţia acestor axiome, atunci cînd ea 
postulează, să spunem, un spaţiu cu patru dimensiuni sau 
cu o curbură pozitivă. Aceste cercetări nu sînt cîtuși de puțin 
inutile; ele părăsesc însă cu totul terenul intuiției. Dacă to- 
tuși se apelează şi la ajutorul acesteia, ea este tot intuiţia 
spaţiului euclidian, unicul spaţiu ale cărui configurații le 
putem intui. Numai că, atunci, intuiţia nu va fi luată aşa cum 
este ea, ci ca simbolizînd altceva; de exemplu, numim drept 
sau plan ceea ce este totuşi intuit ca o curbă. Pentru ţelurile 
gindirii conceptuale putem postula întotdeauna contrariul 
unei axiome geometrice, fără să ajungem la autocontradic- 
Vi, raționînd şi trăgînd concluzii din asemenea ipoteze care 
contrazic intuiţia. Această posibilitate ne arată că axiomele 
geometriei sînt independente unele față de altele şi sînt 
totodată independente de legile originare ale logicii, ele 
fiind, aşadar, sinteticet!. Putem spune însă acelaşi lucru 
despre propoziţiile fundamentale ale ştiinţei numerelor? 
Oare nu ajungem la o confuzie totală, dacă încercăm să ne- 
găm una din aceste propoziţii? Ar mai fi posibil să gîndim 
în acest caz? Şi oare însăşi fundaţia aritmeticii nu este mai 
adîncă, în comparaţie cu orice ştiinţă empirică, inclusiv 
geometria? Adevărurile aritmetice guvemează domeniul a 
tot ce este numărabil, adică domeniul cel mai cuprinză- 
tor, care înglobează nu numai realul, nu numai intuitivul, 
ci şi tot ceea ce poate fi gîndit. De aceea, este firesc ca 
legile numerelor să se afle într-o legătură intimă cu legile 
gîndirii. 


$ 15. Afirmațiile lui Leibniz pot fi interpretate numai 
în favoarea caracterului analitic al legilor numărului; fap- 
tul era de prevăzut, deoarece pentru Leibniz apnioricul coin- 

cide cu analiticul. Astfel, el afirmă* că foloasele pe care 
le aduce algebra sînt împrumutate de la o artă mult mai 
inaltă, şi anume aceea a adevăratei logici“?. În alt loc**, el 
compară adevărurile necesare şi contingente cu mărimile 
comensurabile şi opinează că adevărurile necesare permit 
o demonstraţie sau o reducere la identități“. Totuşi, aces- 
te declaraţii îşi pierd din greutatea lor, dat fiind că Leibniz 
înclină să privească toate adevărurile ca fiind demonstra- 
bile***: „,... orice adevăr își areproba sa apriori, scoasă din 
noțiunea termenilor, deşi nu este totdeauna în puterea noas- 
tră să ajungem la această analiză“. Pe de altă parte, compa- 
rația cu comensurabilitatea şi incomensurabilitatea mănmilor 
ridică desigur o nouă barieră de netrecut, cel puțin pentru 
noi, între adevărurile necesare 5] cele contingente. 

Foarte hotărît se pronunță în favoarea caracterului ana- 
litic al legilor numărului W. Stanley Jevons****: „Alge- 
bra este o logică superior dezvoltată, iar numărul doar un 
caracter distinctiv logic.“45 


$ 16. Daraceastă concepție comportă şi ea anumite di- 
ficultăţi. E cu putinţă ca arborele ştiinţei numărului, acest 
arbore tot mai înalt, tot mai ramificat şi în continuă creştere 
să-şi aibă rădăcinile în simple identități? Pe de altă parte, 
cum ajung formele goale ale logicii să-și reverse în afară 
un asemenea conţinut? 

După opinia lui Mill: „Teoria potrivit căreia, printr-o 
manipulare iscusită a limbajului, putem descoperi fapte şi 
dezvălui procesele ascunse ale naturii contrazice într-atita 


* Baumann, op. cil., vol. II, p. 56 (ed. Erdmann, p. 424). 
ἘΣ Ibidem, p. 57 (ed. Erdmann, p. 83). 
*** Ibidem (ed. Pertz, vol. II, p. 55). 
**** The Principles of Science, Londra, 1879, p. 156. 

bunul-simţ, încît cine ajunge să creadă aceasta trebuie să 
fi făcut deja unele progrese în materie de filozofie.““46 
Aceasta este adevărat, cu condiţia ca în cursul iscusitei 
manipulări să nu gîndim deloc. Mill critică aici un anu- 
mit gen de formalism care numai cu greu şi-ar găsi un apă- 
rător. Oricine folosește cuvinte sau simboluri matematice 
pretinde că ele înseamnă ceva şi nimeni nu va aştepta ca 
să rezulte ceva cu sens din simboluri goale. Un matemati- 
cian poate să efectueze însă calcule complicate, fără ca să 
înțeleagă prin semnele sale ceva intuitiv, perceptibil prin 
simţuri. Aceasta nu face ca semnele respective să fie lipsi- 
te de sens; conținutul acestor semne trebuie însă deosebit 
de semnele înseşi, chiar dacă acest conţinut nu ar putea fi 
conceput decit tot cu ajutorul semnelor. Ne dăm seama că 
pentru acelaşi lucru puteau fi instituite alte semne. Este 
suficient să ştim cum trebuie tratat logic conţinutul sensi- 
bilizat în semne, iar dacă urmărim aplicarea calculelor în 
fizică mai trebuie să ştim cum se efectuează trecerea la 
fenomene. Dar sensul real al propoziţiilor nu trebuie văzut 
într-o asemenea aplicație. Universalitatea propoziţiilor se 
pierde în mare măsură cu acest prilej, în joc intrînd un ele- 
ment particular, care variază de la o aplicaţie la alta47. 


δ. 17. Oricît am diminua rolul deducției, nu se poate con- 
testa că legile stabilite prin inducţie nu sînt suficiente. Din 
aceste legi trebuie derivate propoziţii noi, care nu sînt cu- 
prinse în nici una din acele legi luate fiecare în parte. Noile 
propoziţii sînt într-un fel cuprinse în toate aceste legi luate 
împreună, dar aceasta nu ne scuteşte de efortul de a le ex- 
plicita, desprinzîndu-le şi dîndu-le o formulare independentă. 
În felul acesta se deschide următoarea posibilitate. În loc 
de a conecta în mod direct lanțul deducțiilor cu un anumit 
fapt, putem lăsa acest fapt acolo unde se află, introducînd 
conţinutul său ca o condiţie. Înlocuind astfel toate faptele 

dintr-un șir de gînduri prin condiţii, rezultatul se va prezen- 
ta sub forma dependenţei unei consecinţe de un şir întreg 
de condiţii. Acest adevăr ar fi stabilit numai prin gîndire 
sau, ca să folosim expresia lui MIII, prin manipularea is- 
cusită a limbajului. Nu este exclus ca legile numărului să 
fie de acest gen. Atunci ele ar fi judecăţi analitice, cu toate 
că de regulă ele nu ar fi descoperite numai prin intermediul 
gîndirii; într-adevăr, ceea ce ne interesează aici nu este mo- 
dul în care au fost găsite, ci genul de temei pe care se spri- 
jină demonstraţia; sau, după cum spune Leibniz*, „nu este 
vorba aici despre istoria descoperirilor noastre, care diferă 
de la un om la altul, ci despre conexiunea şi ordinea natura- 
lă, mereu aceeaşi, a adevărurilor'“. Observaţiei i-ar reveni 
atunci sarcina de a stabili, în ultimă instanţă, dacă condiţiile 
cuprinse în legile astfel întemeiate sînt satisfăcute. În cele 
din urmă vom ajunge în aceeași situaţie în care ne-am fi 
aflat dacă am fi legat direct lanțul deducţiilor de faptele 
observate. Dar procedeul indicat aici este preferabil în nu- 
meroase cazuri, deoarece el conduce la o propoziţie univer- 
sală a cărei aplicabilitate nu este limitată neapărat la faptele 
aflate în prealabil la dispoziţia noastră. Adevărurile arit- 
meticii s-ar raporta în acest caz la adevărurile logicii în 
acelaşi mod în care teoremele geometriei se raportează la 
axiomele geometriei. Fiecare ar concentra în sine un șir întreg 
de raționamente în vederea unei utilizări ulterioare, avanta- 
jul fiind acela că nu mai avem nevoie să efectuăm raționa- 
mentele separate, unul cîte unul, ci putem exprima simultan 
rezultatul întregului şir**. Dacă este așa, atunci, într-ade- 


* Nouveaux Essais, IV, 839; ed. Erdmann, p. 360. 
** Este semnificativ că Mill (op. cit., Cartea a II-a, cap. VI, 
ἢ 4) pare să exprime această opinie. Simţul sănătos al lui Mil! 
învinge chiar, din cînd în cînd, părerea sa preconcepută în favoarea 
empiricului. Dar aceeaşi părere preconcepută îl readuce la con- 

văr, graţie dezvoltării prodigioase a teoriilor aritmetice şi 
diverselor lor aplicaţii, disprețul atît de răspîndit faţă de 
judecăţile analitice, precum şi legenda sterilităţii logicii 
pure se vor spulbera de la sine. 

Dacă această concepție — care nu a fost exprimată acum 
pentru întîia oară — ar putea fi elaborată în amănunt cu o 
rigoare care să înlăture cel mai mic dubiu, rezultatul, după 
părerea mea, nu ar fi nicidecum lipsit de importanțăă. 


II. Opiniile unor autori 
asupra conceptului de număr 


$ 18. Îndreptîndu-ne acum atenția asupra obiectelor ori- 
ginare ale aritmeticii, facem deosebirea între numerele in- 
dividuale, ca 3, 4 şi aşa mai departe, şi conceptul general 
de număr. Or, noi am văzut deja că numerele individuale sînt 
derivate în mod optim în felul propus de către Leibniz, Mill, 
H. Grassmann şi alții — adică plecînd de la numărul unu şi 
de la adunarea cu unu — dar că aceste definiţii rămîn incom- 
plete atîta timp cît numărul unu şi adunarea cu unu rămîn 
ele însele neexplicate. Am văzut că pentru a deriva formu- 
lele numerice din aceste definiţii trebuie să facem apel la 
propoziții generale. Dar, tocmai datorită caracterului lor ge- 
neral, asemenea legi nu pot decurge din definițiile nume- 
relor individuale, ci numai din conceptul general de număr. 
Vom supune acum însuşi acest concept unui examen mai 
amănunțit. Ne putem aştepta atunci ca atît numărul unu 
cît şi adunarea cu unu să reclame o explicaţie, astfel încît 


fuzia iniţială, făcîndu-l să confunde aplicaţiile fizice ale aritmeticii 
cu aritmetica însăși. Mill pare a nu-și da seama de faptul că o 
judecată ipotetică poate fi adevărată chiar şi atunci cînd condiţia 
nu este adevărată. 

definiţia fiecărui număr în parte va trebui la rîndul ei com- 
pletată. 


δ 19. Aici, aş dori să obiectez de-a dreptul împotriva în- 
cercării de a înțelege numărul în mod geometric, ca raport 
numeric al lungimilor sau suprafețelor. Evident, s-a crezut 
că numeroasele aplicaţii ale aritmeticii în geometrie vor fi 
facilitate prin raportarea cît mai intimă a primelor elemente 
inseşi. 

Newton* pretinde să se înțeleagă prin număr nu atît o 
mulțime de unități cît raportul abstract al unei mărimi oare- 
cari față de o altă mărime de acelaşi gen care este luată ca 
unitate4?. Se poate admite că prin aceasta este descris în- 
tr-un mod adecvat numărul, în acel sens larg în care el în- 
globează totodată fracțiile și numerele iraționale; dar în acest 
caz conceptele de mărime şi de raport între mărimi sînt pre- 
supuse. Ca atare, se pare că o definire a numărului în sens 
restrîns, a numărului cardinal [Anzahl] nu ar fi inutilă; în- 
tr-adevăr, pentru a defini egalitatea a două rapoarte între 
lungimi, Euclid folosește noțiunea de multiplu egal; or, mul- 
tiplul egal revine tot la o identitate numerică50. S-ar putea 
totuşi ca egalitatea rapoartelor între lungimi să fie defini- 
bilă independent de conceptul de număr. Dar şi atunci am 
rămîne totuşi în necunoştință de cauză asupra relaţiei în 
care numărul definit geometric în acest mod s-ar afla față 
de numărul din viața de toate zilele. Acesta din unnă ar fi 
atunci cu totul despărțit de știință. Or, de bună seamă, arit- 
meticii îi putem pretinde ca să ne ofere neapărat premise- 
le oricărei aplicări a numărului, chiar dacă aplicarea însăși 
nu cade în sarcina aritmeticii. Pînă şi socotitul obişnuit tre- 
buie să-şi afle în ştiinţă întemeierea procedurilor sale. Dar 


* Baumann, op. cil., vol. I, p. 475 [Arithmetica Universalis, 
vol. |, cap. II, 3]. 


73 


se ridică întrebarea dacă aritmetica însăşi se poate mulțumi 
cu un concept geometric al numărului, atunci cînd ne refe- 
rim la numărul rădăcinilor unei ecuații, la numărul nume- 
relor prime cu un număr şi mai mici decît el, sau la alte 
cazuri asemănătoare. În schimb, numărul care răspunde 
la întrebarea „cît?“ „cîte?“ este capabil să indice şi cîte 
unităţi sînt cuprinse într-o lungime. Calculul cu numere 
negative, raționale şi iraționale poate fi redus la calculul 
cu numerele naturale. Nu este însă exclus ca Newton să 
fi înţeles prin mărimi — numărul fiind definit ca raport între 
mărimi — nu numai mărimi geometrice, ci și mulțimi. Dar 
în acest caz definiţia sa nu este utilizabilă în scopul nostru, 
deoarece expresia „raportul unei mulțimi față de unitatea 
de mulțime“ nu oferă mai multă informație decît expre- 
sia „număr prin care este determinată o mulțime“. 


$ 20. Prima chestiune va fi acum aceea dacă numărul 
poate fi definit. Hankel* declară că nu: „Simplitatea princi” 
pială a noţiunii de instituire [Serzung) nu îngăduie să se 
definească ceea ce înseamnă a gîndi sau a institui un obiect 
o dată, de două ori, de trei ori...“ Aici este însă mai puțin 
vorba despre instituire decît despre o dată, de două ori, de 
trei ori. Dacă s-ar putea defini acestea din urmă, faptul că 
instituirea nu poate fi definită ne-ar îngrijora prea puțin. 
Leibniz înclină să considere numărul ca o idee adecvată, 
Sau aproximativ adecvată, adică o idee atît de clară încît tot 
ce se află în cuprinsul ei este de asemenea clar. 

Dacă lumea înclină să considere că numărul nu poate 
fi definit, acest fapt se datorează mai degrabă eșecului tenta- 
tivelor de a-l defini decît existenței unor temeiuri ale in- 
definibilităţii deduse din natura lucrului însuşi. 


* Theorie der complexen Zahlensvsteme, p. |. 

Este oare numărul o proprietate 
a lucrurilor exterioare?5! 


ὃ 21. Să încercăm cel puţin a indica locul numărului 
printre conceptele noastre. În cadrul limbii, numerele apar 
de cele mai multe ori în formă adjectivală şi în construcție 
atributivă, la fel ca şi cuvintele: tare, greu, roşu, care semni- 
fică proprietăți ale lucrurilor exterioare“. În mod firesc, se 
ridică întrebarea dacă fiecare număr în parte ar urma să fie 
conceput în mod asemănător şi dacă, drept urmare, conceptul 
numărului ar putea fi alăturat, de pildă, celui al culorii. 

S-ar părea că aceasta este opinia lui M. Cantor*55, atunci 
cînd el caracterizează matematica drept o ştiinţă empirică, 
întrucît ea îşi trage obirşia din considerarea lucrurilor lumii 
exterioare. Numărul ar apărea numai prin abstracţie de la 
obiectesf. 

După E. Schrâder** numărul copiază realitatea prin 
aceea că unităţile [Finheiten) sînt înfăţişate prin intermediul 
unu-urilor. Acest proces, Schrâder îl numeşte abstragerea 
numărului. Copierea prezintă unitățile numai sub rapor- 
tul frecvenţei lor, toate celelalte determinări ale lucrurilor 
— de pildă culoarea şi forma — fiind lăsate la o parte. În 
cazul de faţă, frecvenţa nu este decit o altă denumire a număru- 
lui. Prin urmare, Schrâder pune frecvenţa sau numărul pe 
acelaşi plan cu culoarea şi forma, considerînd-o drept o pro- 
prietate a lucrurilor. 


ὃ 22. Baumann*** respinge ideea că numărul ar fi un 
concept desprins din lucrurile exterioare: „Căci lucrurile 


* Grundziige einer Elementarmathematik, p. 2, ὃ 4. Similar, 
Lipschitz, Lehrbuch der Analysis, Bonn, 1877, p. 1. 
ἘΞ Lehrbuch der Arithmetik und Algebra, Leipzig, 1873, 
ΡΡ. 6. IO și ll. 
*** Op. cil., vol. II, p. 669. 

exterioare nu ni se înfăţişează ca unităţi stricte, ele se pre- 
zintă ca grupuri delimitate sau puncte senzoriale, pe care 
însă avem libertatea de a le privi iarăși ca pluralități.““ În- 
tr-adevăr, deşi eu nu sînt în stare să modific cîtuşi de puţin 
culoarea sau duritatea unui lucru numai pe baza modului în 
care îl gîndesc, eu pot gîndi /liada ca pe un unic poem, ca 
24 de cînturi sau ca un mare număr de versuri. Şi oare nu 
vorbim despre 1 000 de frunze ale unui copac într-un sens 
cu totul diferit de acela în care vorbim despre frunzele sale 
verzi? Culoarea verde o atribuim fiecărei frunze în parte, 
dar nu tot astfel stau lucrurile cu numărul 1 000. Putem cu- 
prinde toate frunzele copacului sub denumirea de frunziş. 
Frunzișul este şi el verde, dar nu este numărul | 000. Dar 
atunci cui îi revine propriu-zis proprietatea 1 000? Aproape 
S-ar părea că ea nu aparţine nici fiecărei frunze în parte 
Şi nici totalităţii; nu cumva ea propriu-zis nici nu aparţine 
cîtuşi de puţin lucrurilor din lumea exterioară? Dacă îi dau 
cuiva o piatră şi îi spun: stabileşte ce greutate are — prin 
aceasta eu i-am definit integral obiectul cercetării sale. Dar 
dacă îi înmînez un pachet de cărți de joc, spunîndu-i: stabi- 
leşte numărul respectiv, — persoana în cauză nu știe dacă 
eu doresc să aflu numărul cărților, cel al jocurilor comple- 
te sau, să zicem, cel al atuurilor de la o partidă de skat. Prin 
faptul că i-am pus pachetul de cărți în mînă eu nu i-am de- 
terminat încă în mod complet obiectul cercetării sale; mai 
trebuie să adaug un cuvînt: carte de joc, partidă, atus5. De 
asemenea, nu se-poate afirma nici că diferitele numere se 
află aici unul lîngă altul, aşa cum s-ar afla diferitele culori. 
Eu pot arăta fiecare întindere colorată în parte, fără a pro- 
nunţa un cuvînt, dar nu pot face aceasta în cazul fiecărui 
număr în parte. Dacă un anumit obiect îl pot numi cu egală 
îndreptățire verde şi roşu, aceasta înseamnă că obiectul 
respectiv nu este suportul real al verdelui. Pe acesta îl am 

abia într-o întindere care este în întregime verde. Tot ast- 
tel, un obiect căruia îi pot atribui cu egală îndreptățire nu- 
mere diferite nu poate fi suportul real al unui numărs€. 
O deosebire esenţială între culoare și numărrezidă, așa- 
dar, în faptul că culoarea albastră a unei întinderi aparţine 
acesteia independent de bunul nostru plac. Culoarea albas- 
tră este capacitatea de a reflecta anumite raze de lumină și 
a absorbi într-o măsură mai mare sau mai mică alte raze, 
iar în această privință modul nostru de a concepe lucru- 
rile nu poate determina nici cea mai mică modificare. Dim- 
potrivă, eu nu pot spune că pachetului de cărţi de joc îi revine 
în sine numărul 1 sau numărul 100 sau oricare alt număr; 
pot spune, cel mult, că numărul respectiv îi revine în raport 
cu modul nostru arbitrar de a concepe*” și, chiar în acest caz, 
nu în sensul că i-am putea atribui numărul pur şi simplu ca 
un predicat. Ceea ce noi decidem a numi joc complet consti- 
tuie, evident, o stipulare arbitrară, în care pachetul de cărți 
de joc nu are un cuvînt de spus. Întrucît noi însă îl consi- 
derăm sub acest raport, vom descoperi, eventual, că îl pu- 
tem numi două jocuri complete. Dacă cineva nu ar ști ce se 
numeşte joc complet, ar găsi, de bună seamă, un oarecare 
număr, diferit de numărul doi, pentru acest pachet. 


δ. 23. La întrebarea: cui îi aparţine ca proprietate nu- 
mărul, Mill* dă următorul răspuns: 

„Numele unui număr denotă o proprietate ce aparține 
acelui agregat de lucruri pe care îl desemnăm prin acest 
nume; iar această proprietate este modul caracteristic în care 
agregatul este compus din părţi şi poate fi separat în părți.“ 

Aici o primă eroare este folosirea articolului hotărît din 
expresia „modul caracteristic“, întrucît există moduri foarte 


* Op. cit., Cartea a III-a, cap. XXIV, $ 5. 

diferite în care un agregat poate fi separat în părți şi nu 
se poate spune că numai unul din acestea ar fi cel caracte- 
ristic. De exemplu, o legătură de paie poate fi separată în păr- 
țile sale prin tăierea în două a tuturor paielor sale sau prin 
desfacerea sa, pai cu pai, sau făcînd din ea două legături. Mai 
departe, oare o grămăjoară de o sută de boabe de nisip este 
compusă în exact același fel ca o legătură de o sută de paie? 
Şi totuşi, avem de-a face cu același număr. Numeralul „unu“ 
din expresia „un pai“ nu exprimă însă modul în care acest 
pai este compus din celule sau molecule. O dificultate şi 
mai mare este suscitată de numărul 0. Mai departe, este 
oare în genere obligatoriu ca paiele să formeze o legătură, 
pentru ca să poate fi numărate? Oare este necesar să organi- 
zăm o întrunire a tuturor orbilor din Germania pentru ca 
expresia „Numărul orbilor din Germania“ să aibă sens? O 
mie de boabe de grîu încetează să mai fie o mie de boabe 
de grîu după ce-au fost treierate? Şi oare există în sensul 
propriu al cuvîntului agregate de demonstraţii ale unei teo- 
reme sau agregate de evenimente? Şi totuşi, acestea pot 
fi de asemenea numărate. Totodată, este indiferent dacă 
evenimentele au loc simultan sau la o distanţă de milenii. 


$ 24. Ajungem astfel la un alt motiv pentru a nu pune 
numărul pe acelaşi plan cu culoarea şi duritatea: aplica- 
bilitatea sa mult mai largă. 

Mill* consideră că adevărul după care ceea ce se com- 
pune din părţi se compune din părţi ale acestor părţi este 
valabil pentru toate fenomenele naturii, întrucît toate aces- 
tea pot fi numărate. Dar oare nu pot fi numărate şi multe 
alte lucruri? Locke** spune: „Numărul se aplică la oameni, 
îngeri, acţiuni, gînduri — la tot ceea ce ori există, ori poate 


* Op. cil., Cartea a III-a, cap. XXIV, ὃ 5. 
** Baumann, op. cit, vol. 1, p. 409. 

fi imaginat.“5* Leibniz* respinge concepţia scolasticilor 
după care numărul ar fi inaplicabil la lucrurile incorpora- 
le şi caracterizează numărul ca o anume figură incorpora- 
lă, apărută prin reunirea unor lucruri absolut oarecari, de 
exemplu prin reunirea lui Dumnezeu, a unui înger, a unui 
om, a mişcării, care, toate la un loc, sînt patru. De aceea, 
crede el, numărul este ceva absolut universal, aparținînd 
metafiziciis?. Într-un alt pasaj**, el spune: „Ceea ce nu are 
forţă şi putere nu poate fi cîntărit; ceea ce nu are părţi nu 
poate avea vreo măsură; dar nu există nimic ce nu ar admite 
numărul. Aşadar, numărul este, ca să spunem aşa, figura 
metafizică.'*60 

Ar fi într-adevăr uimitor dacă o proprietate abstrasă din 
lucrurile exterioare ar putea fi transpusă fără vreo modifi- 
care de sens asupra unor evenimente, reprezentăn şi concep- 
te. Ar fi ca şi cum am vrea să vorbim despre un eveniment 
fuzibil, o reprezentare albastră, un concept sărat sau o jude- 
cată tare. 

Este absurd ca ceea ce este nesenzorial să manifeste ceva 
ce prin însăşi natura sa este senzorial. Atunci cînd privim 
o suprafață albastră, obținem o impresie specifică ce cores- 
punde cuvîntului „albastru“; această impresie o recunoaş- 
tem iarăşi atunci cînd contemplăm o altă suprafaţă albastră. 
Dacă am presupune, în mod analog, că atunci cînd privim 
un triunghi, există ceva senzorial care corespunde cuvîn- 
tului „trei“, ar trebui să regăsim acest element senzorial și 
în cazula trei concepte; aşadar, ceva non-senzorial ar avea 
în sine însăşi ceva senzorial. Fără îndoială, putem admite 
că o impresie senzorială de un anume gen corespunde cu- 
vîntului „triunghiular“, dar atunci acest cuvînttrebuie luat 


* Baumann, op. cil., vol. TI, p. 56. 
** Op. cit. p. 2. 

ca un întreg indivizibil!. Noi nu vedem în mod imediat pe 
treiul de acolo; în schimb vedem ceva ce poate declanşa o 
activitate intelectuală care conduce la o judecată în cadrul 
căreia intervine numărul 3.6? Căci, într-adevăr, cum ajun- 
gem să percepem, de pildă, numărul figurilor silogistice 
stabilite de Aristotel? Le percepem cu ochii? Vedem, cel 
mult, anumite semne care reprezintă aceste figuri de raţio- 
nament, dar nu le vedem pe acestea însele. Cum s-ar putea 
să vedem numărul acestora, dacă ele însele rămîn invizibi- 
le? Dar poate că cineva îşi închipuie că este de ajuns să 
vedem semnele; numărul lor este identic cu numărul figu- 
rilor silogistice. Dar cum ajungem să știm acest lucru? 
Pentru aceasta se cere ca noi să fi stabilit deja într-un alt 
mod ultimul număr. Sau poate că propoziţia „numărul figu- 
rilor silogistice este patru“ constituie doar o altă expresie 
pentru „numărul semnelor figunlor silogistice este patru“? 
Cîtuşi de puțin! Despre semne nu trebuie să afirmăm nimic; 
nimeni nu vrea să audă ceva despre ele, în cazul cînd o 
proprietate a acestora nu manifestă totodată o proprietate 
a ceea ce ele desemnează€?. Totodată, întrucît unul şi același 
lucru poate fi simbolizat în diferite moduri, fără ca prin aceas- 
ta să păcătuim împotriva logicii, nici nu se mai cere ca nu- 
mărul semnelor să coincidă cu numărul celor desemnate. 


$ 25. În timp ce pentru Mill numărul constituie ceva de 
ordin fizic, pentru Locke şi Leibniz el subzistă numai în idee. 
E adevărat că, după cum spune Mill*, două mere sînt fizic 
distincte de trei mere, la fel cum doi cai sînt fizic distincţi 
de un singur cal, constituind în mod vizibil și tangibil un 
fenomen distinct**. Dar putem oare conchide pe această 


* Op. cil., Cartea a III-a, cap. XXIV, ὃ 5. 
** Strict vorbind, ar trebui să adăugăm: cu condiţia ca el să 
fie în genere un fenomen. Dacă însă cineva are un cal în Germania 

bază că însușirea de a fi doi, însușirea de a fi trei consti- 
tuie ceva de ordin fizic? Una pereche de ghete poate con- 
stitui același fenomen vizibil şi tangibil ca şi două ghete. 
Avem aici o diferenţă de număr care nu corespunde unei 
diferenţe fizice; într-adevăr, doi şi una pereche nu 
sînt nicidecum identice, cum Mill pare să-și închipuie într-un 
mod atit de ciudat. 51, în sfîrşit, cum este cu putință ca două 
concepte să fie fizic distincte de trei concepte? 

Aşa cum spune Berkeley*: „Trebuie să avem în vedere 
că numărul nu este ceva fix şi stabilit, nu este existent real 
în lucrurile înseşi. El este întru totul o creaţie a cugetului 
care privește fie o idee în sine, fie o combinaţie de idei 
căreia îi dă un nume, făcînd-o astfel să treacă drept o unita- 
te. În funcţie de modul variat în care cugetul combină ideile 
sale, variază şi unitatea, iar aşa cum variază unitatea, varia- 
ză şi numărul, care este numai o colecţie de unităţi. Spunem 
că o fereastră este una, un horn este unul; și totuşi o casă 
care are multe ferestre şi multe hornuri este una iar multe 
case ajung să facă un oraş.“'55 


Este numărul ceva subiectiv?88 


ὃ 26. Această orientare de idei poate conduce cu ușurință 
la considerarea numărului drept ceva subiectiv. S-ar părea 
că modul în care numărul apare înăuntrul nostru ar putea 
oferi o explicaţie a natuni sale. Am ajunge atunci la o inves- 
tigaţie de ordin psihologic. Într-adevăr, iată ce afirmă Lip- 
schitz în acest sens**: 


şi unul în America (şi nu mai are un alt cal), atunci el posedă 
doi cai. Aceştia nu formează însă un fenomen; numai fiecare din- 
tre aceşti cai în parte ar putea fi astfel caracterizat. 
* Baumann, op. cit., vol. II, p. 428. 
** Lehrbuch der Analysis, p. 1. Pornesc de la premisa că 
Lipschitz are în vedere un fenomen interior. 

„Acel ce doreşte să cuprindă un ansamblu de lucruri va 
începe cu un anumit lucru determinat şi va continua prin 
a adăuga mereu cîte un lucru nou celor anterioare.“ Această 
caracterizare pare a fi mult mai adecvată pentru descrierea 
modului în care căpătăm, să spunem, intuiţia unei conste- 
laţii decît pentru formarea numărului. Intenţia de a cuprin- 
de un ansamblu este irelevantă, căci cu greu s-ar putea spune 
că o turmă devine mai uşor de cuprins dacă ştim din cîte 
capete este alcătuită. 

O asemenea descnere a proceselor lăuntnice care precedă 
emiterea unei judecăți numerice nu poate în nici un caz 
— nici măcar într-un context mai adecvat — să înlocuiască 
o definiţie propriu-zisă a conceptului. Ea nu va putea fi invo- 
cată niciodată în demonstrarea unei propoziţii aritmetice; ea 
nu ne permite să aflăm vreo proprietate a numerelor. Într-ade- 
văr, numărul nu este un obiect al psihologiei sau un pro- 
dus al fenomenelor psihice mai mult decît Marea Nordului, 
să spunem“. Obiectivitatea Mării Nordului nu este afecta- 
tă cu nimic de faptul că putem decide în mod arbitrar care 
parte a suprafeței totale acoperită de apă a Pămîntului o vom 
delimita spre a-i atribui numele „Marea Nordului“. Aces- 
ta nu este un motiv care să ne facă să cercetăm Marea Nor- 
dului prin metode ale psihologiei. Tot astfel, numărul este 
şi el ceva obiectiv. Spunînd: „Marea Nordului are o supra- 
față de 10 000 de mile pătrate“, noi nu ne referim nici prin „Ma- 
rea Nordului“, nici prin „10 000“ la o stare sau la un fenomen 
din forul nostru lăuntric, ci, dimpotrivă, afirmăm ceva ab- 
solut obiectiv, ceva independent de reprezentările noastre şi 
de alte lucruri de același gen. Dacă cu un alt prilej am vrea 
să delimităm într-un mod diferit marginile Mării Nordului 
sau să înțelegem altceva prin „0 000“, conţinutul care înain- 
te era adevărat nu ar deveni prin aceasta fals; dar locul unui 
conţinut adevărat l-ar putea lua un conţinut fals, ceea ce 
nu anulează însă în nici un caz adevărul primului. 

Atunci cînd un botanist indică numărul petalelor unei 
flori, el înțelege să afirme ceva tot atît de factual ca atunci 
cind el indică culoarea aceleiaşi flori€f. Nici una dintre 
aceste caracteristici nu depinde mai mult decît cealaltă de 
bunul nostru plac. Aşadar, o anumită asemănare între nu- 
măr şi culoare există, dar ea nu rezidă în faptul că ambele 
pot fi percepute senzorial în lucrurile exterioare, ci în fap- 
tul că ambele sînt obiective. 

Eu fac o distincţie între ceea ce este obiectiv şi ceea ce 
este imediat sesizabil, spațial sau real. Axa Pămîntului şi 
centrul de gravitate al sistemului solar sînt obiective, dar eu 
n-aş spune că sînt reale, aşa cum real este Pămîntul însuși. 
Vorbim adesea despre ecuator ca despre o linie imagina- 
γᾶ; ar fi însă fals să spunem că este o linieimaginată; 
eanu provine din gîndire, nu este rezultatul unui proces psi- 
hic, gîndirea nu face decît să o recunoască, să o conceapă 
ca atare. Dacă a fi recunoscut ar însemna a fi generat, atunci 
nu am putea afirma nimic pozitiv despre ecuator, referi- 
tor la perioada care precedă această pretinsă geneză, 

Potrivit lui Kant, spaţiul aparține aparenţei [fenomena- 
lităţii]. S-ar putea ca altor fiinţe raționale spaţiul să li se în- 
fățişeze cu totul altfel decît ni se înfăţişează nouă. Mai mult, 
nu putem şti nici măcar dacă spaţiul îi apare unui om la fel 
cum îi apare altuia; într-adevăr, noi nu putem pune intuiţia 
spaţială a unui om lîngă intuiţia altuia, spre a le compara. 
51 totuşi, aici este conţinut ceva obiectiv; toţi recunosc ace- 
leaşi axiome geometrice, fie şi numai prin faptă, şi sînt obli- 
gaţi la aceasta spre a se orienta în univers?0. Obiectiv aici 
este elementul legic, conceptual, judicabil, care se lasă expri- 
mat în cuvinte?”l. Ceea ce este pur intuitiv nu este comuni- 
cabil. Spre a clarifica acest punct, să ne imaginăm două fiinţe 
raționale care pot intui numai proprietățile şi relaţiile pro- 
iective: situarea a trei puncte pe o dreaptă, a patru puncte . 
într-un plan şi aşa mai departe; ceea ce uneia îi apare ca 

punct poate să-i apară alteia drept plan, 5] viceversa. Ceea 
ce pentru una dintre fiinţe este linia care uneşte două puncte 
poate fi pentru cealaltă linia după care se intersectează două 
plane, şi aşa mai departe, potrivit aceleiaşi corespondențe 
duale. În aceste condiţii, cele două fiinţe raționale s-ar putea 
înţelege foarte bine între ele, fără a deveni vreodată conști- 
ente de deosebirea dintre intuiţiile lor, întrucît în geome- 
tria proiectivă orice teoremă are duala sa; divergenţele de 
evaluare estetică”? nu ar constitui un indiciu cert. În privin- 
ţa tuturor teoremelor geometrice, cele două fiinţe raţionale 
S-ar găsi în deplin acord, numai că fiecare ar traduce alt- 
fel cuvintele în intuiţii proprii. Cuvîntului „punct“, de exem- 
plu, una din fiinţe i-ar asocia o intuiţie, iar cealaltă o altă 
intuiție. Aşadar, putem susține mai departe că pentru cele 
două fiinţe raţionale acest cuvînt semnifică ceva obiectiv, 
numai că nu este permis să înţelegem prin această semni- 
ficaţie elementul specific al intuiţiilor lor. Iar în acest sens 
axa Pămîntului este de asemenea obiectivă”3. 

De obicei, „alb“ ne face să ne gîndim la o anumită sen- 
zaţie care, natural, este întru totul subiectivă; dar, după pă- 
rerea mea, în însăși vorbirea obișnuită se manifestă adesea 
un sens obiectiv. Spunînd că zăpada este albă, avem intenţia 
să exprimăm o însușire obiectivă pe care o constatăm la 
lumina obișnuită a zilei prin intermediul unei anumite sen- 
zaţii. Dacă asupra zăpezii cade o lumină colorată, în proce- 
sul judecării vom lua în considerare acest fapt. Vom spune, 
bunăoară: zăpada apare acum roşie, dar ea este albă. 
Pînă şi daltonistul poate vorbi despre roşu și verde, cu toate 
că în senzațiile sale el nu distinge aceste culori. El ajunge să 
recunoască distincţia datorită faptului că alții o fac sau, even- 
tual, pe baza unui experiment fizic. Aşadar, adesea nici ter- 
menii pentru culori nu desemnează senzaţia noastră subiectivă, 
despre care nu putem şti dacă concordă cu senzația altcui- 
va — este evident, într-adevăr, că folosirea unei aceleiași 


84 


denumiri nu oferă nici o garanţie în acest sens —, ci desem- 
nează o însușire obiectivă. Înţeleg deci prin obiectivitate o 
independenţă faţă de senzaţia, intuiţia şi imaginaţia noastră, 
o independenţă faţă de formarea unor imagini lăuntrice pe 
baza rememorării senzaţiilor anterioare, dar nu o indepen- 
dență faţă de rațiune; într-adevăr, a răspunde la întrebarea 
ce sînt lucrurile independent de rațiune ar însemna să 
judecăm fără a judeca, să spălăm un lucru fără să-l udăm”4. 


$ 27. Din acest motiv, nu mă pot declara de acord nici 
cu Schloemilch*75 care afirmă că numărul este reprezen- 
tarea poziţiei unui obiect înăuntrul unui şir**. Dacă numă- 
rul ar fi o reprezentare, atunci aritmetica ar fi psihologie. 


* Handbuch der algebraischen Analysis, p. |. 

** Împotriva acestei afirmaţii se mai poate obiecta că, dacă 
este aşa, ar trebui întotdeauna să avem una și aceeaşi reprezentare 
asupra poziţiei ori de cîte ori intervine unul şi acelaşi număr, ceea 
ce este evident fals. Dacă autorul ar fi vrut să înţeleagă prin re- 
prezentare o idee obiectivă, atunci consideraţiile mele de mai jos 
ar fi fost lipsite de obiect; dar în acel caz ce deosebire ar mai 
exista între reprezentarea unei poziţii și poziţia însăși? 

Reprezentarea în sens subiectiv ascultă de legile psihologice 
ale asociaţiei; ea are o natură senzorială, imagistică. Reprezentarea 
în sens obiectiv aparține logicii şi este în esenţă nesenzorială, deși 
cuvîntul care desemnează o reprezentare obiectivă poartă adesea 
cu sine și o reprezentare subiectivă, care nu constituie însă sem- 
nificaţia 5476. Adesea, reprezentarea subiectivă diferă, după cum 
se poate dovedi, de la un om la aitul, pe cînd cea obiectivă este 
aceeași pentru toți. Reprezentările obiective se pot împărți în obiecte 
şi concepte. Pentru a evita orice confuzie, voi folosi cuvîntul 
„reprezentare'* numai în sensul subiectiv. Asociind acestui cuvînt 
ambele semnificaţii, Kant a conferit doctrinei sale o coloratură emi- 
namente subiectivă, idealistă, îngreunînd astfel descifrarea ade- 
văratei sale opinii. Distincția trasată aici este tot atit de întemeiată 
ca şi aceea dintre logică şi psihologie. Ar fi de dont ca acestea să 
fie întotdeauna separate cît se poate de riguros! 

Dar ea este tot atît de puțin psihologie pe cît este astro- 
nomia! La fel cum aceasta din urmă nu studiază reprezen- 
tările planetelor, ci înseşi aceste planete, tot astfel nici 
obiectul aritmeticii nu este o reprezentare. Dacă numărul 
doi ar fi o reprezentare, ar fi mai întîi numai propria mea re- 
prezentare. Reprezentarea pe care o are altcineva este deja, 
luată ca atare, o altă reprezentare. Am putea avea atunci 
milioane întregi de numere doi. Ar trebui să spunem: doi 
al meu, doi al tău, un număr doi, toate numerele doi. Dacă 
acceptăm reprezentări latente sau inconștiente, am avea 
de asemenea numere doi inconștiente care ulterior ar rede- 
veni conştiente. Pe măsura apariţiei unor noi adulți ar apărea 
mereu alți doi, şi cine ştie dacă de-a lungul mileniilor aceş- 
tia nu s-ar schimba pînă acolo încît doi ori doi să facă cinci! 
Dar, în pofida acestui fapt, ar fi îndoielnic să existe, aşa cum 
se consideră de obicei, infinit de multe numere. Poate că 
în acest caz 1010 va fi fiind un semn gol, nici o fiinţă neavînd 
vreo reprezentare corespunzătoare acestui nume. 

lată deci la ce rezultate bizare ajungem dacă explicităm 
cît de cît ideea că numărul ar fi o reprezentare. Ajungem la 
concluzia că numărul nu este nici spaţial, nici fizic, în genul 
grămezilor de pietricele şi turte dulci ale lui Mill, după cum 
nu este subiectiv ca reprezentările, ci este nesenzonal şi 
obiectiv. Temeiul obiectivităţii nu poate să rezide în impre- 
sia senzorială care, ca afect al cugetului nostru, este integral 
subiectiv, ci, atîta cît pot vedea eu, rezidă numai în rațiune. 

Ar fi uimitor ca cea mai exactă dintre toate ştiinţele să 
se sprijine pe o psihologie care îşi mai dibuie încă drumul. 


Numărul ca mulțime 


ὃ 28. Anumiți autori definesc numărul ca pe o mulțime, 
multitudine sau pluralitate. Unul din viciile acestei concepții 
constă în faptul că numerele 0 şi 1 sînt excluse din sfera 

conceptului de număr”. Expresiile de mai sus sînt extrem 
de vagi: uneori, ele au o semnificaţie apropiată de cea a 
termenilor „grămadă', „grup“, „agregat'' — care sugerează 
o alăturare în spaţiu — alteori ele sînt utilizate în aproape 
aceeaşi accepţie ca şi „număr“, însă într-un mod mai impre- 
cis. De aceea, o analiză a conceptului de număr nu este de 
găsit într-o definiţie de acest gen. Formarea numărului pre- 
tinde — după Thomae*”* — ca mulțimilor diferite de obiecte 
să li se confere denumiri diferite. Prin aceasta se are în ve- 
dere, evident, o determinare mai precisă a acelor mulțimi 
de obiecte, determinare pentu care conferirea denumirilor 
constituie numai un semn exterior. Problema constă însă în 
a şti ce fel de determinare intră în joc. Este evident că ideea 
de număr nu ar apărea dacă în loc de „3 stele“, „3 degete“, 
„„7 stele*“* am vrea să introducem denumiri în care nu s-ar 
putea detecta părți componente comune. Chestiunea nu este 
de a da în genere nume, ci de a desemna ca atare ceea ce 
ține aici de număr. Dar pentru aceasta se cere ca ceea ce 
ține de număr să fie recunoscut în specificitatea sa. 
Totodată, trebuie să avem în vedere următoarea deosebire. 
Unii numesc număr o mulțime de lucruri sau obiecte; alții, 
printre care şi Euclid**, îl definesc ca o mulțime de unităţi. 
Această din urmă expresie reclamă o discuţie separată. 


III. Opinii privitoare la unitate și unu80 


Exprimă numeralul „unu “ o proprietate a obiectelor? 


$ 29. În definițiile pe care Euclid le dă la începutul Cărţii 
a VII-a a Elementelor, el pare să desemneze prin cuvîntul 


* Elementare Theorie der analytischen Functionen, p. |. 

** Cartea a VII-a a Elementelor, începutul: μονάς ἐστι, χαθ᾿ ἥν 

ἔκαστον τῶν ὄντων Ev λέγεται. ᾿Αριθμὸς δὲ τὸ ἐκ μονάδων 
συγκείμενον πλῆθος» 

μονάς“ cînd un obiect ce trebuie numărat, cînd o propri- 
etate a unui asemenea obiect, cînd numărul unu. Îl putem 
traduce peste tot prin „unitate“, dar numai pentru că însuși 
acest cuvînt evocă toate aceste accepții variatef!. 
Schrâder* spune: „Fiecare din lucrurile ce trebuie nu- 
mărate se va numi unitate.“ Se pune întrebarea de ce mai 
întîi aducem lucrurile sub conceptul unităţii şi nu introdu- 
cem pur şi simplu definiţia: „numărul este o mulțime de 
lucruri“, ceea ce ne-ar readuce iarăşi la concepţia de mai 
sus. În primul rînd, s-ar putea ca, acordînd lucrurilor denu- 
mirea de unităţi, să vrem a le determina mai exact, întrucât 
îl privim pe „unu“, potrivit formei sale lingvistice, ca pe un 
adjectiv, înțelegînd astfel „un oraş“ în același fel ca „om 
înțelept“?2. În acest caz, o unitate ar fi un obiect căruia îi revine 
proprietatea „unu“ şi ea s-ar raporta la „unu“ la fel cum se 
raportează „un înţelept“ la adjectivul „înţelept“. Consi- 
deraţiilor care au fost aduse mai sus împotriva ideii că nu- 
mărul ar fi o proprietate a lucrurilor li se mai adaugă aici 
cîteva argumente speciale. În primul rînd, ar fi surprinzător 
faptul că fiecare lucru în parte ar trebui să posede această 
proprietate. Ar fi de neînțeles de ce atunci în genere mai 
atribuim în mod expres vreunui lucru această proprietate. 
Aserţiunea că Solon este înțeleptcapătă un sens numai pen- 
tru că este posibil ca ceva să nu fie înțelept. Comprehensi- 
unea unui concept descreşte atunci cînd extensiunea sa 
creşte; atunci cînd extensiunea devine atotcuprinzătoare, 
comprehensiunea se subţiază pînă la dispariţiet?. Este greu 
de crezut că limba ar ajunge să făurească un adjectiv ce nu 
ar contribui cu nimic la definirea mai precisă a unui obiect&4. 
Dacă „un om“ ar putea fi interpretat în acelaşi mod ca 
„om înţelept“, ar trebui să admitem că „unu“ poate fi apli- 


* Op. cit,p.$. 

cat și în calitate de predicat, astfel încît să putem spune „So- 
lon a fost unul“ la fel cum putem spune „Solon a fost în- 
țelept““. Dar, deşi pe prima dintre aceste două expresii o 
putem întîlni într-adevăr, luată în sine ea nu este inteligi- 
bilă. Ea poate să însemne, de exemplu: „Solon a fost unul 
dintre înţelepţi“, atunci cînd putem completa cu „dintre în- 
țelepți““ expresia citată, pe baza contextului în care ea apare. 
Dar, după toate aparențele, cînd este luat în mod izolat „unu“ 
nu poate fi predicat*. În cazul pluralului aceasta iese 51 mai 
clar în evidenţă. În timp ce „Solon a fost înțelept“ și „Tales 
a fost înțelept“ se pot concentra în „Solon şi Tales au fost 
înţelepţi“, nu putem spune „Solon şi Tales au fost unu“. 
Dar această imposibilitate nu s-ar putea întrevedea pe baza 
concepţiei discutate, de vreme ce „unu“ ar fi, în aceeași 
măsură ca şi „înțelept“, o proprietate atît a lui Solon cît şi 
a lui Tales. 


$ 30. În aceeași ordine de idei se poate observa că ni- 
meni nu a fost în măsură să dea o definiţie a proprietăţii 
„unu“. Atunci cînd Leibniz** spune: „Este unu ceeace noi 
concepem printr-un act al intelectului“, el defineşte „unu“ 
în mod circular. Şi oare nu am putea concepe şi multiplul 
printr-un singur act al intelectului? Leibniz admite aceas- 
ta în cadrul aceluiași pasaj. La fel, Baumann*** spune că 
„este unu ceea ce noi concepem ca unu“, 5] continuă: „Ceea 
ce luăm ca punct sau nu admitem a fi mai departe divizat 


* În anumite expresii, „unu“ este utilizat în accepţii care 
par să o contrazică pe cea de mai sus, dar o analiză rnai amănunțită 
ne permite să constatăm că un termen conceptual necesită o între- 
gire, sau că „unu“ nu este folosit ca numeral, că ceea ce se intenționează 
a se aserta nu este unicitatea, ci însușirea de a fi unitar. 

** Baumann, op. cil., vol. II, p. 2; ed. Erdmann, p. 8. 
*** Op. ci., vol. II, p. 669. 

este privit de noi în calitate de unu; însă pe orice unu al 
intuiției exterioare, atît al celei pure cît şi al celei empirice, 
îl putem privi şi ca pe o multiplicitate. Orice reprezentare 
este una, dacă o delimităm în raport cu o altă reprezentare, 
însă cînd este luată în sine înăuntrul ei putem distinge de 
asemenea o multiplicitate.'“ În felul acesta, orice delimitare 
intrinsecă a conceptului dispare şi totul este făcut să de- 
pindă de modul nostru de a vedea lucrurile*5. Întrebăm încă 
o dată: ce sens poate avea atribuirea proprietăţii „unu“ unui 
obiect oarecare, de vreme ce, potrivit modului nostru de 
a vedea lucrurile, fiecare obiect poate să fie şi poate să nu 
fie unu? Cum este cu putinţă ca o ştiinţă care îşi reven- 
dică faima tocmai de la claritatea și precizia ei maximă 
să se sprijine pe un concept atît de confuz? 


$ 31. Or, deşi Baumann* întemeiază conceptul de unu 
pe intuiţia interioară, el specifică totuşi — pasajul citat mai 
sus — indivizibilitatea şi delimitarea ca note ale concep- 
tului în cauză. Dacă aceste note ar conveni într-adevăr con- 
ceptului, ar trebui să ne aşteptăm ca pînă şi animalele să 
poată avea o anumită idee asupra unităţii. E oare cu putință 
ca un cîine care privește spre Lună să aibă o idee, oricît de 
indistinctă, despre ceea ce noi semnificăm prin cuvîntul 
„unu“? E greu de admis! Şi totuşi, nu încape îndoială că 
el distinge obiecte individuale: alt cîine, stăpînul său, pia- 
tra cu care se joacă îi apar tot atit de delimitate, de subzis- 
tente în sine, de indivizate precum ne apar şi nouă. Negreșit, 
el va sesiza o deosebire între a trebui să se apere împotri- 
va mai multor cîini şi a trebui să se apere împotriva unuia 
Singur, dar în cazul de faţă avem ceea ce Mill numeşte di- 
ferenţa fizică. Problema care se ridică în mod deosebit aici 
este dacă un cîine e conștient, fie cel puţin într-un mod foarte 


* Ibidem. 

confuz, de elementul comun, exprimat de noi prin cuvîn- 
tul „unu“, al situaţiilor în care, bunăoară, este muşcat de un 
ciine mai mare şi, respectiv, fugăreşte el o pisică. După 
mine, aceasta este improbabil. De aceea, trag concluzia 
că ideea unităţii, spre deosebire de ceea ce crede Locke*, 
nu este sugerată intelectului de orice obiect din afara noas- 
tră şi de orice idee dinăuntrul nostru86, ci ea ajunge să fie 
cunoscută de noi prin mijlocirea facultăților intelectuale 
superioare care ne deosebesc pe noi de animale. Ca atare, 
individualitatea, delimitarea şi alte proprietăţi ale lucrurilor 
pe care animalele le percep tot atît de bine ca şi noi nu 
pot constitui elementul esenţial al conceptului nostru. 


$ 32. Şi totuşi, o anumită conexiune poate fi întrevă- 
zută. Ea este indicată de limbă, atunci cînd din „unu“ ea 
derivă „unitar“, „unit“. Un lucru este cu atît mai apt dea 
fi privit ca un obiect distinct, cu cît trăsăturile sale dis- 
tinctive ies mai mult în relief în raport cu trăsăturile distinc- 
tive ale mediului ambiant și cu cît coeziunea sa interioară 
precumpănește asupra conexiunii sale cu mediul ambiant. 
„Unitar“ semnifică deci o proprietate ce ne permite să de- 
tașăm lucrul pe care îl gîndim de mediul său ambiant şi 
să-l considerăm ca ceva în sine. Aşa se şi explică de ce 
cuvîntul francez „uni“ ajunge să însemne „uniform'“, „con- 
tinuu“. La rîndul său, cuvîntul „unitate“ este întrebuințat 
într-un mod asemănător, atunci cînd vorbim despre unita- 
tea politică a unei ţări, despre unitatea unei opere de artă**. 
Dar, în acest sens, „unitate“ ţine mai puțin de „unu“ decît 
de „unit“ sau „unitar“. Într-adevăr, atunci cînd spunem că 


* Baumann, op. cil., vol. 1, p. 40. 
ἘΚ Cu privire la istoricul cuvîntului „unitate“, a se vedea Eucken, 
Geschichte der philosophischen Terminologie, pp. 122-123, 136, 
220. 

Pămîntul are un satelit, intenţia noastră nu este să arătăm 
că acesta este un satelit delimitat, subzistent în mod auto- 
nom, indivizat, ci să marcăm contrastul cu ceea ce se întîm- 
plă în cazurile lui Venus, Marte sau Jupiter. Sub raportul 
delimitării şi indivizibilității, sateliții lui Jupiter sînt pe de- 
plin comparabili cu cel al nostru, ei fiind, în acest sens, tot 
atît de unitari. 


$ 33. Unii autori ridică indivizarea la rang de indivizi- 
bilitate. G. Kâpp* numeşte individ orice lucru cunoscut 
prin simţuri ori într-un alt mod şi care este gîndit ca inde- 
compozabil şi ca subzistent prin sine însuşi, iar apoi, pe 
indivizii care trebuie numărați, îi numeşte unu-uri; în mod 
evident, „unu“ este luat aici în sensul de unitate. Baumann 
îşi justifică părerea sa că lucrurile exterioare nu ar reprezen- 
ta unităţi stricte, prin considerentul că avem libertatea de 
a le privi ca multitudini, drept care el prezintă şi indecom- 
pozabilitatea ca un criteriu al unităţii stricte. Ridicarea co- 
eziunii inteme la rangul de absolut urmăreşte, evident, 
dobîndirea unui criteriu al unităţii care să nu mai depindă 
de un mod sau altul de a înțelege lucrurile. Tentativa eșuează 
datorită faptului că în acest caz nu ne mai rămîne aproape 
nimic ce ar mai putea fi numit unitate şi numărat. De aceea, 
ne vedem siliți să batem imediat în retragere, adoptînd ca 
criteriu nu indecompozabilitatea însăşi, ci numai faptul de 
a fi gîndit ca indecompozabil. Însă atunci ajungem din nou 
la concepţia ezitantă de mai sus. Dar dacă gîndim lucrurile 
altfel decît sînt ele în realitate, dobîndim cel puţin vreun 
avantaj? Nicidecum! Dintr-o ipoteză falsă pot decurge con- 
cluzii false. Dar dacă din indecompozabilitate nu vrem a 
infera vreo concluzie, în ce mai poate consta utilitatea ei? 
Dacă putem să renunțăm şi chiar trebuie să renunțăm fără 


* Schularithmetik, pp. 5-6, Eisenach, 1867. 

prejudicii la rigoarea conceptului avut în vedere, pentru 
ce am mai căutat această rigoare? Dar poate că nu ni se 
cere altceva decît să nu gîndim această decompozabilitate. 
Ca și cum lipsa de gîndire ne-ar face să cîştigăm ceva!t” 
Există însă cazuri cînd nu mai putem evita în nici un chip 
să gîndim decompozabilitatea, atunci cînd raționamentul se 
sprijină pe însuşi caracterul compus al unităţii. Fie, de 
exemplu, problema: dacă o zi are 24 de ore, cîte ore sînt 
în 3 zile? 


Sint oare identice unităţile? 


ἢ 34. Așadar, orice tentativă de a defini proprietatea 
„unu“ eșuează, încît ne vedem obligaţi să renunțăm la a 
vedea în desemnarea lucrurilor ca unităţi o determinare 
mai lămuritoare. Ne reîntoarcem iarăși la întrebarea noas- 
tră: de ce mai spunem că lucrurile sînt unităţi, de vreme 
ce „unitate“ ar fi numai un alt nume pentru „lucru“, de 
vreme ce toate lucrurile sînt unităţi sau pot fi concepute 
ca atare?88 E. Schrâder* vede explicaţia în identitatea care 
este prescrisă obiectelor supuse numărării. — Dar, în pri- 
mul rînd e de neînțeles de ce cuvintele „lucru“ şi „obiect“ 
nu ar putea să indice aceasta la fel de bine. Mai departe 
se pune întrebarea: de ce atribuim obiectelor numărării în- 
Ssușşirea de a fi identice? Această identitate li se atribuie 
numai, sau ele sînt realmente identice? În orice caz, două 
obiecte nu sîntniciodată absolut identice. Pe de altă 
parte, aproape întotdeauna putem găsi, desigur, un criteriu 
potrivit căruia două obiecte oarecare concordă între ele%?. 
Dar astfel am ajuns din nou la modul arbitrar de a concepe 
lucrurile, în cazul cînd, păcătuind împotriva adevărului, nu 


* Op. ci.,p. 5. 

vrem Să atribu:m lucrurilor o identitate mai largă decît 
aceea care le revine în mod real. Şi, într-adevăr, mai mulţi 
autori pretind că unităţile sînt identice, fără nici o limitare. 
Hobbes* afirmă că „numărul în sensul absolut presupune 
în matematică unităţi identice între ele, din care este alcă- 
tuit““%. Hume** consideră părțile componente ale cantităţii 
şi numărului ca absolut similare”!. Thomae*** numeşte uni- 
tate un individ al mulţimii și adaugă: „unitățile sînt identi- 
ce între ele“. Cu egal sau chiar cu mai mult temei s-ar putea 
spune: indivizii mulțimii sînt distincți. Ce poate însemna 
însă pentru număr această pretinsă identitate? Proprietățile 
prin care lucrurile se disting între ele sînt indiferente şi 
irelevante în ceea ce priveşte numărul acestora, şi tocmai 
de aceea vrem să le ţinem deoparte. Numai că, în maniera 
sus-menţionată, nu putem reuși. Dacă, aşa cum pretinde 
Thomae, „se face abstracţie de particularitățile indivizilor 
unei mulțimi de obiecte““, „ori de cîte ori se consideră lucruri 
separate, se trec cu vederea caracteristicile prin care lucrurile 
se diferențiază între ele“, atunci — în pofida părerii lui 
Lipschitz — ceea ce ne rămîne nu este „conceptul de nu- 
măr al lucrurilor considerate““, ci un concept general căruia 
i se subsumează acele lucruri”. Lucrurile înseși nu pierd 
prin aceasta nici una din trăsăturile lor specifice. Dacă, de 
exemplu, eu fac abstracție de proprietăţile prin care o pisică 
albă şi o pisică neagră se deosebesc între ele, obţin, proba- 
bil, conceptul „pisică“. Dacă le strîng acum pe amîndouă 
sub acest concept și le numesc, să spunem, unităţi, pisica 
albă rămîne tot albă iar cea neagră tot neagră. Chiar dacă 
nu mă gîndesc la culorile lor sau nu-mi propun să trag vreo 


* Baumann, op. cil. vol. 1, p. 242. 
** Baumann, op. cil. vol. II, p. 568. 
*** Op.cil.„p. 1. 

concluzie pe baza acestei deosebiri a lor, pisicile nu devin 
incolore, ci rămîn la fel de distincte ca înainte. Ce-i drept, 
conceptul „pisică“ la care s-a ajuns prin abstracție nu mai 
conţine particularităţile, însă tocmai de aceea el este numai 
unul. 


$ 35. Lucruri diferite nu pot fi făcute identice prin inter- 
mediul unor metode pur conceptuale; dar dacă aceasta ar 
fi posibil, atunci nu am mai avea o pluralitate de lucruri, 
ci un lucru și numai unul. Într-adevăr, aşa cum spune 
Descartes*, numărul — sau mai curînd pluralitatea — 
lucrurilor provine din diversitatea lor?4. E. Schrâder** afir- 
mă pe drept cuvînt: „Cererea de a număra lucrurile poate 
fi emisă în mod raţional numai acolo unde obiectele în 
cauză apar în mod clar ca distincte, de exemplu ca sepa- 
rate în spaţiu şi timp şi delimitate totodată între ele.“ 
Într-adevăr, de multe ori asemănarea prea mare a obiec- 
telor, de exemplu a şipcilor unui gard, îngreunează numără- 
toarea. Deosebit de pregnante în acest sens sînt afirmaţiile 
lui W. Stanley Jevons***: „Numărul nu este decît un alt 
nume pentru diversitate. Identitatea exactă este unitate, iar 
o dată cu diferența apare pluralitatea.“* Şi mai departe (la 
p. 157): „S-a afirmat adesea că unităţile sînt unităţi prin 
faptul că sînt perfect similare între ele; dar, deşi în anu- 
mite privinţe pot fi perfect asemănătoare, ele trebuie să 
se deosebească cel puţin într-un punct, altfel ar fi incapabile 
de pluralitate. Dacă trei monede ar fi într-atîta de asemă- 
nătoare încît să ocupe acelaşi loc în acelaşi timp, ele nu 
ar mai fi trei monede, ci una.“ 


* Baumann, op. cil., vol. 1, p. 103. 
ἘΞ Op. cil.,p. 3. 
*** The Principles of Science, 34. ed., p. 156. 

$ 36. Dar, așa cum se constată imediat, concepția după 
care unităţile sînt diferite se ciocnește de dificultăţi noi. 
Jevons explică: „O unitate este un obiect oarecare al gîn- 
dirii care poate fi distins de orice alt obiect tratat ca uni- 
tate în cursul aceleiaşi probleme. Aici unitatea este definită 
prin intermediul ei însăşi iar precizarea „care poate fi dis- 
tins de orice alt obiect“ nu cuprinde o specificare mai adec- 
vată, deoarece este subînțeleasă. Despre un obiect spunem 
că este un altul, tocmai şi numai pentru că îl putem deose- 
bi de alte obiecte. În continuare, Jevons* spune: „Ori de cîte 
ori utilizez simbolul 5, eu înțeleg de fapt 


L+I+IL+I1+1 


şi este perfect clar că fiecare dintre aceste unităţi este dis- 
tinctă de oricare alta. Dacă ar fi de dorit, le-aş putea nota 
astfel: 

1΄Ἐ1΄-τ1΄΄}-| pa] sait e 


În mod cert, notarea lor diferită este de dorit, o dată ce 
sînt diferite; altfel s-ar crea o mare confuzie. Dacă însăși 
poziţia deosebită în care apare | ar trebui să semnifice o 
deosebire, ar trebui stipulată în acest sens o regulă ce nu 
admite excepţii, întrucit în caz contrar nu am şti niciodată 
dacă | + 1 trebuie să însemne 2 sau 1. Dar atunci ar tre- 
bui să respingem egalitatea | = 1 şi ne-am găsi puşi în situ- 
aţia dificilă de a nu putea nota vreodată acelaşi lucru pentru 
a doua oară. Evident, această situaţie e inacceptabilă. Dacă 
însă vrem să atribuim semne distincte unor lucruri distincte 
este greu de văzut pentru ce mai păstrăm o parte compo- 
nentă comună a acestor semne şi de ce, în loc de a scrie 


11414] 3 2 1 3 1} caii 


* Op. cit, p. 162. 

nu scriem mai curînd 
atb+ec+d+e. 


Într-adevăr, identitatea am pierdut-o oricum, iar indi- 
carea unei anumite asemănări nu serveşte la nimic. În felul 
acesta, unu ne scapă din miîini; ne rămîn obiectele cu toate 
particularitățile lor. Simbolurile 


sînt o expresie grăitoare a perplexităţii noastre: ne trebuie 
identitatea, drept care avem notația |; ne trebuie diferența 
— drept care avem notația cu indici, dar care, din păcate, 
anulează identitatea. 


$ 37. Aceeaşi dificultate o întîlnim și la alți autori. 
Locke* spune: „Repetind... ideea unităţii şi unind-o cu altă 
unitate, ne formăm despre ea o idee colectivă desemnată 
prin cuvîntul «doi». Şi acel ce poate să facă acest lucru şi 
să înainteze, adăugînd mereu cîte o unitate la ultima idee 
colectivă pe care a avut-o despre un anumit număr și dîndu-i 
o denumire, acela poate să calculeze ... “94 Leibniz** defi- 
nește numărul ca 1 şi cu | şi cu 1, sau ca unităţi. Hesse*** 
scrie: „Dacă cineva îşi poate forma vreo idee despre uni- 
tatea care în algebră se exprimă prin simbolul 1..., el poate 
să conceapă şi o a doua unitate la fel de justificată ca prima, 
iar apoi şi alte unităţi de acelaşi gen. Reunirea celei de-a 
doua cu prima într-un singur tot dă numărul 2.“ 

În aceste afirmaţii trebuie reţinută relaţia în care se află 
semnificaţiile cuvintelor „unitate“ şi „unu“. Prin unitate, 
Leibniz înțelege un concept sub care cad acest unu și acest 


* Baumann, op. cil., vol. [, pp. 409-411. 
** Ibidem, vol II, p. 3. 
ἘΠῚ Vier Species, p. 2. 

unu şi acest unu, sau, aşa cum mai spunea el: „Abstrasul 
din unu este unitatea.“ Locke şi Hesse par să folosească 
unitate şi unu în una şi aceeaşi accepţie. În ultimă instanță, 
Leibniz procedează la fel; într-adevăr, întrucît el numește 
unum pe fiecare dintre obiectele individuale care cad sub 
conceptul unităţii, acestcuvînt desemnează la el nu obiec- 
tul individual, ci conceptul sub care cad toate obiectele in- 
dividuale. 


$ 38. Pentru a evita orice confuzie, va fi indicat totuşi 
să distingem în mod strict între unitate şi unu. Noi folosim 
expresia „numărul unu“ şi indicăm prin intermediul artico- 
lulu: hotărît un obiect individual determinat al investigației 
ştiințifice?5. Nu există numere unu diferite, există unul sin- 
gur. În 1 avem un nume propriu care în această calitate 
este tot atît de puţin susceptibil să primească pluralul ca 
„Friedrich cel Mare“ sau „elementul chimic aur“. Faptul 
că scriem | fără liniuţe care să marcheze diferenţele nu este 
o simplă întîmplare, iar notația nu este inexactă. St. Jevons 
ar scrie egalitatea 


3-2=1 
sub o formă ca: 
(+1 τ|΄΄--΄΄ +1). 
Ce rezultat ar avea însă 
(+1 +19) [π΄ 


În nici un caz, nu 1. De aici urmează că, potrivit con- 
cepţiei sale, ar exista nu numai unu diferiţi, ci şi doi dife- 
ΓΙ etc.; într-adevăr, 1΄΄ + 1΄΄΄ nu ar putea fi reprezentat 
prin 1" + 1". De aici rezultă cît se poate de clar că 
numărul nu este un conglomerat de lucruri. Aritmetica ar 
înceta să existe dacă în locul numărului unu, care este întot- 
deauna același, am vrea să introducem lucruri distincte, 

“την 


oricit de asemănătoare ar fi simbolurile acestora; ele nu 
ar putea fi făcute identice fără a se comite o eroare. Or, 
nu putem admite că tot ce aritmetica are mai profund este 
o notație eronată. Ca atare, este imposibil să-l privim pe 
1 ca pe semnul unor obiecte diferite, ca semn pentru 
Islanda, Aldebaran, Solon şi altele. Absurditatea capătă o 
pregnanță maximă dacă vom considera cazul unei ecuaţii 
care admite trei rădăcini, şi anume 2, 5 şi 4. Dacă, urmîn- 
du-l pe Jevons, vom scrie pentru 3 
rr, 
şi dacă prin 1”, 1 ΄΄, 1΄΄ înțelegem unităţi şi deci înțelegem 
prin ele, conform lui Jevons, obiectele considerate aici, 
atunci |” va semnifica aici 2, 1 ΄΄ vasemnifica 5 iar 1'"" va 
semnifica 4. Dar atunci nu ar fi mai inteligibil ca în locul 
lui 1΄ Ὁ 1''+ 1""" să scriem 
2+5+4 


Numai numele conceptuale pot avea plural”. Așadar, 
atunci cînd vorbim despre „unități“, acest cuvînt nu poate 
fi luat în accepţia numelui propriu „unu“, ci numai în cali- 
tate de nume comun. Dacă „unitate“ înseamnă „obiect de 
numărat“, nu putem defini numărul ca unități. Dacă prin 
„unitate“ se înțelege un concept care cuprinde în sine nu- 
mărul unu şi numai pe acesta, pluralul nu are nici un sens 
Şi încă o dată devine imposibil să definim numărul, împre- 
ună cu Leibniz, ca unităţi sau ca | şi 1 şi 1. Într-adevăr, 
dacă folosim „şi“ ca în „Bunsen şi Kirchhof“, atunci 1 şi 
Ι şi 1 nu este 3, ci 1, la fel cum aur şi aur nu poate fi vre- 
odată altceva decît aur. Semnul plus din 


[+1+1=3 


trebuie deci să fie interpretat altfel decît acel „şi“, care con- 
tribuie la desemnarea unei colecţii, a unei „idei colective“”7. 

ἢ 39. Ne păsim astfel în faţa următoarei dificultăţi: 

Dacă vrem să generăm numărul prin cuprinderea laolal- 
tă a unor obiecte distincte, ceea ce obţinem este o multi- 
tudine în care obiectele sînt conţinute cu tocmai acele 
proprietăți ale lor prin care se deosebesc între ele, iar 
aceasta nu este numărul. Dacă, pe de altă parte, încercăm 
să formăm numărul prin cuprinderea laolaltă a identicilor, 
rezultatul trece întotdeauna în unu şi nu ajungem nicio- 
dată la o pluralitate. 

Dacă prin | desemnăm fiecare din obiectele de numărat, 
comitem o eroare, întrucît unor lucruri distincte li se atri- 
buie unul şi acelaşi semn. lar dacă îl înzestrăm pe | cu li- 
niuţe distinctive, atunci el nu mai este aplicabil în aritmetică. 

Cuvîntul „unitate“ are darul de a camufla dificultatea; 
tocmai acesta este motivul — ce-i drept, inconştient — pen- 
tru care el este preferat în comparaţie cu cuvintele „obiect“ 
şi „lucru“9&. Noi începem prin a spune că lucrurile de nu- 
mărat sînt unităţi, acordînd astfel diversităţii ceea ce i se 
cuvine, după aceea, cuprinderea laolaltă, colectarea, adu- 
narea, reunirea, adăugarea, sau cum mai vrem să-i spu- 
nem, trece în conceptul adunării aritmetice, iar termenul 
general „unitate““ se transformă pe nesimţite în numele pro- 
priu „unu“. În felul acesta se ajunge la identitate. Dacă la 
litera „ş“ adaug litera „i“, oricine va constata cu ușurință 
că ceea ce obțin nu este numărul 2. Dacă însă subsumez ș 
Şi i conceptului „unitate“ şi în loc de „ș şi i“ spun: „ouni- 
tate şi încă o unitate“ sau „| şi cu 1“, sîntem gata să cre- 
dem că am obținut astfel numărul 2. Această dificultate este 
atît de bine camuflată de cuvîntul „unitate“, încît, negreşit, 
puţini ajung măcar să o bănuiască. 

Aici MIIl ar fi putut denunta în mod justificat o ma- 
nipulare artificioasă a limbajului, într-adevăr, avem aici nu 
manifestarea exterioară a unui proces de gîndire, ci numai 

râsfrîngerea iluzorie a acestuia. Aici căpătăm efectiv impre- 
sia că unor cuvinte goale de orice gînd li se atribuie o anu- 
mită forță misterioasă, întrucît distinctul, prin simplul fapt 
că i se spune unitate, este obligat să ajungă identic%. 


Încercări de a înlătura dificultatea 


$ 40. Să examinăm acum unele idei care reprezintă în- 
cercări de depăşire a acestei dificultăţi, chiar dacă nu întot- 
deauna ele au fost întreprinse cu o conştiinţă pe deplin clară 
in această intenţie. 

În primul rînd, se poate face apel la o anumită proprie- 
tate a spaţiului şi timpului. Un punct al spaţiului nu poate 
fi distins de un altul, atîta timp cît îl considerăm numai în 
sine, şi acelaşi este cazul liniilor drepte, planelor, sau cazul 
corpurilor, ariilor şi segmentelor congruente; toate aces- 
te entităţi de un acelaşi gen pot fi distinse între ele numai 
ca existente în cadrul unui ansamblu, numai ca părți com- 
ponente ale unei intuiţii totale. Se pare deci că aici iden- 
titatea se combină cu discernabilitatea. În cazul timpului, 
situaţia este similară. Poate că tocmai de aceea Hobbes* 
consideră că identitatea unităţilor nu poate fi concepută 
altfel decît ca generată prin divizarea continuului!0?. La 
rîndul său, Thomae** spune: „Dacă ne reprezentăm o mul- 
țime de indivizi sau de unităţi în spațiu şi le numărăm în 
mod succesiv, ceea ce reclamă timp, încă mai rămîne ca 
o notă distinctivă a unităţilor — oricît am abstrage — pozi- 
ţia lor diferită în spaţiu şi succesiunea lor diferită în timp.“ 

Împotriva unei asemenea concepții se ridică în primul 
rînd obiecţia că, dacă ar fi aşa, atunci numai ceea ce este 


* Baumann, op. cil., vol. |, p. 242. 
** Elementare Theorie der analyi. Functionen, Ὁ. |. 

spațial şi temporal ar fi numărabil. Încă Leibniz* a respins 
ideea scolasticilor după care numărul ar apărea prin sim- 
pla divizare a continuului şi nu ar putea fi aplicat la lucruri 
incorporale!0!. Baumann** relevă independenţa număru- 
lui față de timp. Conceptul de unitate poate fi gîndit, după 
acest autor, independent de timp. St. Jevons*** scie: „Trei 
monede sînt trei monede, indiferent dacă le numărăm în mod 
succesiv sau le privim pe toate în mod simultan. În multe 
cazuri, nici spațiul, nici timpul nu sînt temeiul diferenţei, nu- 
mai calitatea pură intrînd în joc. Putem distinge, de exem- 
plu, greutatea, inerția şi duritatea aurului ca trei însuşiri, 
deşi nici una dintre acestea nu este înaintea alteia sau după 
alta, nu este în spaţiu sau în timp. Orice mijloc de discri- 
minare poate fi o sursă a pluralității.““ — Aş adăuga că, dacă 
obiectele numărate nu se succedă în realitate, ci sînt numai 
numărate în mod consecutiv, timpul nu poate fi temeiul 
discriminării. Într-adevăr, pentru ca să poată fi numărate 
în mod consecutiv, trebuie să dispunem deja de anumite note 
distinctive. Timpul nu este decît o exigenţă psihologică a 
numărării, dar el nu are de-a face cu conceptul de număr!%?. 
Reprezentînd obiecte nespaţiale şi atemporale prin puncte 
spaţiale sau temporale, putem facilita eventual demersul 
numărării; dar în principiu este presupusă astfel aplica- 
bilitatea conceptului de număr la ceva ce nu este de ordin 
spaţial sau temporal!%. 


ὃ 41. Mai departe însă, în ipoteza că trecem cu vederea 
toate notele distinctive, cu excepţia celor de ordin spaţial 
Şi temporal, reuşim oare într-adevăr să unim discernabili- 
tatea şi identitatea? Cîtuşi de puţin! Nu ne-am apropiat nici 


* Baumann, op. cil., vol. 11, p. 2. 
** Op. cit., vol. TI, p. 668. 
*** The Principles of Science, p. 157. 

măcar cu un pas de soluție. Asemănarea mai mică sau mai 
mare a obiectelor nu contribuie cu nimic la rezolvarea pro- 
blemei, de vreme ce pină la urmă aceste obiecte trebuie 
să fie păstrate separate. Eu nu pot nota aici toate punctele 
individuale, liniile individuale etc. prin !, tot aşa cum în 
consideraţiile de ordin geometric eu nu le pot nota pe toate 
impreună prin A; şi într-un caz, şi în celălalt se cere să le 
distingem între ele. Numai luate în sine, fără a ţine seama 
de relațiile lor spaţiale, punctele spațiului sînt identice între 
ele. Dacă însă trebuie să le gîndesc împreună, sînt obligat 
să le consider în cadrul existenţei lor spaţiale comune, pen- 
tru ca să nu se contopească iremediabil în unul. Luate îm- 
preună, unele puncte pot forma eventual o figură oarecare, 
de exemplu în formă de stea, sau pot să se ordoneze într-un 
fel sau altul pe o dreaptă, iar segmente egale puse cap la cap 
pot forma un segment unic, sau pot fi complet separate. Con- 
figuraţiile apărute în acest mod pot fi complet diferite, în timp 
ce numărul elementelor rămîne același. Dar atunci am avea 
Și aici diferite numere cinci, diferite numere şase ş.a.m.d. 
La fel, punctele timpului sînt separate prin intervale tempo- 
rale scurte sau lungi, egale sau inegale. Toate acestea sînt 
relaţii care nu au absolut nimic de-a face cu numărul ca 
atare. În toate intervine un element special, deasupra căruia 
numărul în universalitatea lui se ridică cu mult. Pînă şi un 
moment individual are ceva cu totul specific prin care se 
diferenţiază, să spunem, de un punct al spaţiului şi din care 
nu mai rămîne nimic în cadrul conceptului de număr!%. 


ὃ 42. Nici soluţia de a înlocui ordinea spaţială şi tem- 
porală printr-un concept mai general de şir nu-şi atinge 
țelul propus; într-adevăr, poziţiile obiectelor în cadrul unui 
şir nu pot constitui temeiul distingerii lor, întrucit ele tre- 
buie să fi fost în prealabil distinse într-un fel sau altul, ca 
să se poată ordona în şir. O atare aranjare presupune întot- 


103 


deauna relaţii între obiecte, să spunem relații spaţiale, tem- 
porale, logice sau intervale de sunete, sau oricare altele; ase- 
menea relații ne conduc de la un obiect la altul, ele find 
legate în mod necesar de distingerea obiectelor. 

Atunci cînd Hankel* spune că un obiect poate fi pîndit 
sau instituit o dată, de două ori sau de trei ori, avem aici, 
după cum se pare, o nouă încercare de a combina discer- 
nabilitatea cu identitatea lucrurilor ce urmează a fi numă- 
rate. Dar se poate constata imediat că nici această încercare 
nu este mai reușită; într-adevăr, reprezentările sau intuițiile 
unuia şi aceluiași obiect trebuie să se diferenţieze între ele, 
într-un fel sau altul, pentru a nu se topi într-un unu. Toto- 
dată, cred că avem dreptul să vorbim despre 45 milioane de 
germani fără a fi gîndit sau pus în prealabil de 45 milioane 
de ori un german obișnuit, ceea ce ar fi oarecum incomod!%5. 


$ 43. Probabil pentru a evita dificultăţile întîmpinate 
atunci cînd, o dată cu St. Jevons, facem să se desemneze 
prin semnul 1 unul dintre obiectele numărate, E. Schrâder 
vede în acest semn numai imaginea unui obiect. Rezultatul 
este că el explică numai semnul numărului, nu însuşi nu- 
mărul. Într-adevăr, el spune**: „Pentru a căpăta un semn 
capabil să exprime cîte dintre aceste unităţi *** sînt date, 
ne îndreptăm atenţia rînd pe rînd la cîte unul de fiecare dată 
şi îl reprezentăm printr-o linioară verticală: 1 (un unu); 
aceşti unu îi înşirăm unul lîngă altul, legîndu-i însă prin 
semnul + (plus), căci în caz contrar 111, de exemplu, s-ar 
citi în notația uzuală a numerelor ca o sută unsprezece. Că- 
pătăm astfel un semn ca: 


I-HITITITI, 


* Theorie der complexen Zahlensysteme, p. |. 
* * Lehrbuch der Arilhmetik und Algebra, p. 5 şi unn. 
*** Obiecte ce urmează a fi numărate. 

a cărui structură poate fi descrisă spunînd: 


Un număr natural este o sumă de mai mulți unu.“ 


Reiese că pentru Schrâder numărul este un semn. 

Ceea ce exprimă acest semn, adică ceea ce pînă acum 
eu am nuinit număr, Schrâder presupune că este deja cu- 
noscut, dovadă cuvintele „cite dintre acele unităţi sînt date“. 
Prin cuvîntul „unu“, el înțelege, de asemenea, semnul 1, nu 
semnificaţia acestuia!%. ΕἸ foloseşte mai întîi semnul + nu- 
mai ca pe un mijloc exterior de legare, lipsit de orice con- 
ținut propriu; abia ulterior defineşte el adunarea. ΕἸ ar fi putut 
spune mai succint: scriem unul lîngă altul tot atîtea semne 
| cîte obiecte de numărat avem şi le legăm prin semnul +. 
Zero s-ar exprima prin faptul că nu scriem nimic. 


$ 44. Pentru a nu introduce înăuntrul numărului notele 
distinctive ale lucrurilor, St. Jevons* face următoarea preci- 
zare: „Acum va fi uşor să ne formăm o idee clară asupra 
naturii abstracţiei numerice. Ea constă în a abstrage carac- 
terul diferenţei din care survine pluralitatea, reținînd pur 
şi simplu faptul existenţei sale. Atunci cînd vorbesc despre 
trei oameni nu sînt obligat să specific imediat notele 
prin care fiecare dintre aceştia poate fi distins de ceilalți doi. 
Aceste note trebuie să existe, dacă ei sînt într-adevăr trei 
oameni şi nu unul şi acelaşi, iar atunci cînd mă refer la ei 
ca la mai mulți eu presupun existența diferenţelor cerute. Nu- 
mărul abstract este deci forma vidă a diferenţei.“ 

Cum să înțelegem aceasta? Putem sau să facem abstrac- 
ție de proprietățile distinctive ale lucrurilor, înainte de a le 
reuni într-un întreg, sau să formăm mai întîi un întreg şi 
să facem apoi abstracţie de natura diferenţelor. Aplicînd 
primul procedeu nu am mai ajunge deloc să distingem lucrurile 


* Op. cir., p. 158. 

și ca atare nu am mai putea reţine nici faptul existenţei di- 
ferenţelor;, Jevons pare să aibă în vedere al doilea procedeu. 
Eu nu cred însă că noi am putea ajunge în acest mod la 
numărul 10 000, întrucît nu sîntem în stare să cuprindem 
simultan atîtea diferenţe şi să reținem totodată faptul exis- 
tenței lor; pe de altă parte, dacă le-am gîndi rînd pe rînd, 
numărul nu ar mai ajunge să fie încheiat!07. E adevărat că 
numărarea decurge în timp; dar în felul acesta noi nu obți- 
nem numărul, ci doar îl determinăm. ŞI, de altfel, specifi- 
carea modalităţii de abstragere nu constituie o definiţie!vt. 

Ce trebuie să se înțeleagă prin „forma vidă a diferenţei“? 
Nu cumva o propoziţie ca 


„a este diferit de b“, 


unde a şi b rămân nedeterminate? Ar putea fi această pro- 
poziţie numărul 2, să spunem? Oare propoziţia 


„Pămîntul are doi poli'* 
înseamnă acelaşi lucru ca 
„Polul Nord este diferit de Polul Sud“? 


Evident că nu. A doua propoziţie ar putea avea loc fără ca 
prima să aibă loc, şi viceversa!%9. In cazul numărului 1 000 
vom avea deci 


1 000 - 999 
15... 

de asemenea propoziţii ce exprimă o diferență. 

Afirmația lui Jevons îşi vădeşte în mod deosebit inadec- 
varea în cazul lui 0 şi 1. De la ce vom face anume abstracţie 
spre a ajunge, bunăoară, de la Lună la numănul 1? Prin abstra- 
gere căpătăm, de bună seamă, conceptele: satelit al Pămîn- 
tului, satelit al unei planete, corp ceresc fără lumină proprie, 
cop ceresc, corp, obiect. Dar | nu poate fi găsit în acest şir, 

întrucît nu este un concept sub care ar putea să cadă Luna. 
În cazul lui O nici nu avem vreun obiect de la care proce- 
sul abstracției ar putea pomi. Obiecţia după care 0 şi | nu 
sînt numere în acelaşi sens în care sînt 2 şi 3 nu-şi găseşte 
loc. Numărul răspunde la întrebarea cifi şi dacă, de exem- 
plu, întrebăm: Cîţi sateliți are această planetă? putem aştepta 
în egală măsură răspunsul Ὁ sau 1, ori răspunsul 2 sau 3, 
sensul întrebării rămînînd acelaşi. Fără îndoială, numărul 
0 comportă ceva specific, şi tot astfel numărul 1, dar aceas- 
ta este valabil în principiu pentru orice număr întreg; singu- 
ra deosebire este că în cazul numerelor tot mai mari specificul 
lor devine tot mai puțin evident. Ar fi cu totul arbitrar să facem 
din aceasta o deosebire esențială. Ceea ce nu convine lui 
0 sau 1 nu poate fi esenţial pentru conceptul de număr. 

În sfîrșit, acceptînd acest mod de apariţie a numerelor 
nu înlăturăm nicidecum dificultatea de care ne-am ciocnit 
atunci cînd am considerat simbolizarea lui 5 prin 


,1Ὶ τ τ 37:5 


Acest simbolism concordă cu ceea ce spune Jevons despre 
abstracția prin care formăm numerele; accentele indică toc- 
mai faptul că există o diferenţă, fără a preciza însă natu- 
ra ei. Dar simpla subzistență a diferenței este suficientă 
deja — după cum am văzut — pentru a genera, după cum 
crede Jevons, diferiţi unu, diferiţi doi, diferiţi trei, ceea ce 
este incompatibil cu existența aritmeticii. 


Soluția dificultății 


$ 45. Să aruncăm acum o privire asupra celor stabilite 
de noi pînă la acestpunct şi asupra problemelor ce nu şi-au 
găsit încă răspuns. 

Numărul nu este abstras din lucruri în modul în care sînt 
abstrase culoarea, greutatea şi soliditatea, după cum nu este 

nici o proprietate a lucrurilor în sensul în care acestea sînt 
proprietăți. Dar atunci a mai rămas să se arate despre ce anu- 
me se enunță ceva prin intermediul aserțiunii numerice!!V. 

Numărul nu este ceva fizic, dar nu este ceva subiectiv, 
nu este o reprezentare. 

Numărul: nu rezultă din adăugarea unui lucru la un lucru. 
Nici confenrea unei denumin după fiecare adăugare nu schim- 
bă nimic în această privinţă. 

Expresiile „multitudine“, „mulțime“, „pluralitate“, dat 
fiind caracterul lor vag, nu sînt adecvate spre a servi la de- 
finirea numărului!!!. 

Referitor la unu şi unitate se mai pune problema modu- 
lui în care putem atenua caracterul arbitrar al concepției ce 
părea să estompeze orice distincție între unu şi multiplu. 

Delimitarea, indivizibilitatea, indecompozabilitatea nu 
sînt caracteristici relevante pentru ceea ce noi exprimăm 
prin cuvîntul „unu“. 

Atunci cînd numim unități lucrurile numărate, afirmația 
necondiționată că unitățile ar fi identice este falsă. Desigur, 
este corect dar nesemnificativ faptul că într-o anumită pri- 
vinţă unităţile sînt identice. Caracterul distinct al lucrurilor 
pe care le numărăm este chiar necesar, atunci cînd numărul 
în cauză va fi mai mare ca |. 

Aşadar, se părea că eram puşi în situația de a atribui 
unităților două proprietăți contradictorii: identitatea şi dis- 
cernabilitatea!!2. 

Între unu și unitate trebuie să facem o distincţie. Cu- 
vîntul „unu“, ca nume propriu al unui obiect de cercetare 
matematică, nu admite plural. Ca atare, este absurd să facem 
ca numerele să rezulte din alăturarea unu-urilor. În 1 + 1 = 2, 
simbolul plus nu poate semnifica o atare alăturare. 


ἢ 46. Pentrua clarifica lucrurile, va fi indicat să privim 
numărul în contextul unei judecăţi, acolo unde iese în evi- 

dentă modalitatea sa originară de aplicare!'!5. Dacă prmi- 
tor la unul şi acelaşi fenomen extern pot atirma la tel de 
adevărat „acesta este un grup de pomi“ şi „aceştia sînt cinci 
pomi“, sau „iată patru companii“ şi „iată 500 de oameni“, 
atunci ceea ce se schimbă de la caz la caz nu este nici lucrul 
individual, nici întregul, agregatul, ci denumirea folosită. 
Dar acesta nu este decît semnul înlocuirii unui concept prin 
altul!!4. Astfel, pentru noi devine evident, ca răspuns la prima 
întrebare din secţiunea precedentă, că aserțiunea numeri- 
că cuprinde un enunţ privitor la un concept!!5. Aceasta este 
poate cel mai evident în cazul numărului 0. Dacă spunem: 
„Venus are 0 sateliți“ nu avem în fapt un satelit sau agre- 
gat de sateliți despre care ar putea fi ceva enunțat, în schimb, 
conceptului „satelit al lui Venus“ i se atribuie astfel o 
proprietate, şi anume aceea de a nu cuprinde nimic. Dacă 
se spune: „Trăsura împăratului este trasă de patru cai“, 
atunci se atribuie numărul patru conceptului „cal înhămat 
la trăsura împăratului“. 

Se poate obiecta că un concept cum, de exemplu, este ace- 
la de „locuitor al statului german'“, deşi îşi păstrează neschim- 
bate notele sale, posedă o proprietate ce variază de la an la 
an, în cazul cînd aserțiunea numerică ar enunța despre el o 
asemenea proprietate. Răspunzînd acestei obiecții, putem arăta 
că şi proprietățile obiectelor variază, dar aceasta nu ne îm- 
piedică să le recunoaștem ca fiind aceleaşi. În cazul de faţă 
însă, motivul poate fi determinatîncă şi mai precis. Conceptul 
„locuitor al Germaniei“ conține, într-adevăr, timpul ca parte 
componentă variabilă sau, ca să mă exprim matematic, este 
funcţie de timp. Pentru „a este un locuitor al Germaniei“ pu- 
tem spune: „a locuieşte în Germania“, afirmaţie ce se referă 
tocmai la momentul prezent. Aşadar, însuşi conceptul con- 
ține din capul locului un element fluid. În schimb, însă, concep- 
tului „locuitor al Germaniei în prima secundă a anului 1883, 

ora Berlinului“ îi revine în vecii vecilor unul şi acelaşi număr!!6. 

$ 47. Faptul că aserţiunea numerică exprimă ceva real, 
“independent de modul nostru de a privi lucrurile, poate fi 
prilej de uimire numai pentru cel ce consideră conceptul 
ca ceva subiectiv, asemenea reprezentării. Dar această con- 
cepţie este falsă. Atunci cînd, de exemplu, subordonăm 
conceptul de corp faţă de conceptul de greu, sau cînd subor- 
donăm conceptul balenă faţă de acela de mamifer!!”, afir- 
măm prin aceasta ceva obiectiv!!8. Or, dacă conceptele ar 
fi subiective, atunci şi subordonarea unuia față de un altul 
ca relaţie între concepte ar constitui ceva subiectiv, așa cum 
este o relaţie între reprezentări. La prima vedere, fără îndoială, 
propoziția 


„toate balenele sînt mamifere“ 


pare să trateze despre animale, nu despre concepte!!%; dacă 
ne întrebăm însă despre care animale este vorba, nu sîntem 
în măsură să indicăm un anumit animal individual. Admiţind 
că ne aflăm în fața unei balene, propoziţia noastră nu afir- 
mă totuşi nimic despre aceasta. Pe baza propoziției noas- 
tre nu s-ar putea conchide că animalul în fața căruia ne aflăm 
ar fi o balenă, lucru despre care propoziţia noastră inițială 
nu cuprinde nimic. În general, nu este posibil să vorbim 
despre un obiect fără a-l desemna sau a-l denumi într-un 
fel sau altul!20. Cuvîntul „balenă“ nu denumeşte însă o anu- 
me fiinţă individuală. Se va obiecta că, într-adevăr, nu este 
vorba despre un anume obiect individual determinat, ci de- 
spre unul nedeterminat; după părerea mea, „obiect nedeter- 
minat“ nu este decît o altă expresie pentru „concept“, şi 
anume o expresie inadecvată, contradictorie!?!. Chiar dacă 
propoziţia noastră poate fi justificată numai prin observarea 
unor animale individuale, aceasta nu demonstrează nimic 
în ceea ce privește conţinutul ei. Dacă ne interesează la ce 
anume se referă propoziţia în cauză, faptul că ea este ade- 

vărată sau nu n-are importanță, după cum n-are importanță 
nici pe ce temeiuri o considerăm adevărată. Așadar, dacă 
conceptul este ceva obiectiv, atunci şi un enunț cu privire 
la acesta poate cuprinde un element factual. 


$ 48. În cazul unor exemple anterioare unde se crea 
aparenţa că unuia şi aceluiaşi lucru îi revin numere diferite, 
explicăţia rezidă în faptul că obiectele erau considerate ca 
Suport al numărului. De îndată ce repunem în drepturi ade- 
văratul suport — conceptul — numerele se dovedesc a fi 
la fel de exclusive unul față de altul ca și, în domeniul res- 
pectiv, culorile. 

Acum înțelegem 51 felul în care apare intenţia de a ob- 
ţine numărul făcînd abstracţie de lucruri. Ceea ce dobîndim 
în acest fel este conceptul, la care apoi descoperim numărul. 
Aşadar, în realitate, abstracția premerge adesea formarea 
une: judecăți numerice. Confuzia este aceeași ca în cazul 
cînd am spune: conceptul pericolului de incendiu se obține 
construind un imobil din paiantă cu fronton de scînduri, 
acoperiş de paie şi hornuri neetanşe. 

Puterea de strîngere pe care o are conceptul depășește cu 
mult capacitatea unificatoare a apercepţieisintetice. Aceas- 
ta din urmă nu ne-ar permite să unim într-un întreg locuitorii 
Germaniei; dar ei pot fi subsumaţi conceptului „locuitor 
al Germaniei“ şi număraţi!?2. 

Acum devine explicabilă şi aplicabilitatea pe scară largă 
a numărului. Este într-adevăr o enigmă cum un același lucru 
se poate enunţa la fel despre fenomene exterioare, despre 
fenomene interioare, despre ceea ce este spaţial şi despre 
ceea ce este temporal ca şi despre ceea ce este aspaţial şi 
atemporal. Dar aserțiunea numerică nu îndeplineşte nici 
ea acest oficiu. Numerele sînt atribuite numai conceptelor, 
sub acestea aducîndu-se ceea ce este de ordin exterior şi 

ceea ct este de ordin interior, spațialul şi temporalul, aspa- 
țialul şi atemporalul. 


$ 49. Concepţia noastră își găseşte o confirmare la Spi- 
noza!2:, care spune*: „Răspund că un lucru este numit unul 
Sau unic numai în privinţa existenţei sale, nu însă şi în pri- 
vința esenței sale; căci noi ne reprezentăm lucrurile sub 
specia numerelor numai după ce ele au fost aduse la o 
măsură comună. Dacă, de pildă, cineva ţine în mînă un 
sesterț și un imperial, el nu va gîndi numărul doi dacă nu 
va fi în măsură să aplice acestui sesterț şi acestui imperi- 
al unul şi același nume, şi anume de argint sau monedă: 
atunci poate el să afirme că are doi arginţi sau două mone- 
de; căci el desemnează nu numai sesterțul, ci şi imperi- 
alul prin numele de monedă.“ Cînd Spinoza continuă: „De 
aici este clar că un lucru este spus a fi sau unic numai după 
ce un alt lucru a fost reprezentat, lucru care (ca să spunem 
aşa) concordă cu dînsul'“!24, şi consideră că, în sens pro- 
priu, Dumnezeu nu poate fi numit unul sau unic, deoarece 
nu sîntem în măsură să formăm un concept abstract despre 
esența acestuia, Spinoza se înşală crezînd că conceptul 
poate fi obținut numai făcînd nemijlocit abstracţie de mai 
multe obiecte. Dimpotrivă, la concept se poate ajunge şi 
pornind de la note!35; iar în acest caz este cu putinţă ca nici 
un lucru să nu i se subsumeze!?6. Dacă nu ar fi așa, nu am 
putea nega vreodată existența, şi astfel afirmarea existenţei 
ar fi la rîndul ei lhpsită de conţinut!??. 


.$ 50. E. Schroâder** subliniază că, pentru a se putea 
vorbi despre frecvenţa unui lucru, numele acelui lucru tre- 
buie să fie întotdeauna un nume generic,un sub- 


* Baumann, op. cit., vol. 1, p. 169. 
** Op. cil.,p. 6. 

stantiv comun (no0lio communis): „De îndată, așadar, 
ce se are în vedere un obiect în mod complet — cu toate 
proprietățile şi relaţiile sale — acesta devine unic în lume 
în genul său şi nu-şi mai are seamân. Numele obiectului 
va avea atunci caracterul unui nume propriu (nomen 
proprium) şi obiectul nu va putea fi gîndit ca un obiect ce 
apare în mod repetat. Dar aceasta este valabil în genere 
despre orice lucru, chiar dacă reprezentarea acestuia se con- 
stituie pe baza unor abstracţiuni, cu singura condiţie 
ca această reprezentare să înglobeze în sine suficiente ele- 
mente pentru a determina integral lucrul respectiv...“ 
A fi numărat „devine cu putinţă în cazul unui lucru numai 
în măsura în care trecem cu vederea sau facem abstrac- 
ţie de unele însuşiri şi relaţii ce îi sînt proprii şi prin inter- 
mediul cărora el se diferențiază de toate celelalte lucruri; 
abia atunci numele lucrului devine un concept aplicabil 
la mai multe lucruri“. 


$ 51. Ceea ce conţine adevărat această explicaţie este 
îmbrăcat în expresii atît de întortocheate şi derutante, încît 
se impun o analiză şi o triere. În primul rînd, este inadec- 
vat să spunem că un nume comun este nume al unui lucru. 
În felul acesta se creează aparența că numărul ar fi proprie- 
tate a unui lucru. Un nume comun desemnează tocmai un 
concepti?f. Numai împreună cu articolul hotărît sau cu un 
pronume demonstrativ el funcţionează în calitate de nume 
propriu al unui lucru, dar, prin aceasta, el încetează să func- 
ționeze ca nume comun. Numele unui lucru este un nume 
propriu!2%. Mai departe, nu un obiect apare în mod repetat, 
ci mai multe obiecte cad sub un concept. Am observat deja, 
obiectînd lui Spinoza, că un concept se poate obține şi alt- 
tel decît prin abstracţie, adică pornind de la lucrurile care 
i se subsumează. Aici mai adaug că un concept nu încetează 
să fie concept atunci cînd lui i se subsumează un singur 

lucru care, astfel, este determinat în mod integral pe baza 
acestui concept!'3%. Unui asemenea concept (de exemplu, 
cel de satelit al Pămîntului) îi revine tocmai numărul 1, care 
este număr în același sens în care sînt 2 şi 3. În cazul unui 
concept se pune întotdeauna întrebarea dacă lui i se subsu- 
mează ceva, şi anume ce. În cazul unui nume propriu, ase- 
menea întrebări sînt lipsite de sens!3!. Nu trebuie să ne lăsăm 
înşelaţi de faptul că în cadrul limbii un nume propriu, de 
exemplu, Luna, este folosit în calitate de substantiv comun, 
şi viceversa!32; în pofida acestui fapt, distincția subzistă. 
De îndată ce cuvîntul este întrebuințat împreună cu artico- 
lul nehotărît sau la plural fără articol, el este un termen 
conceptual, un nume comun. 


$ 52. Oaltă confirmare a concepției după care numărul 
este aplicat conceptelor o putem găsi în uzul limbii germa- 
ne, în care spunem „zehn Mann“, „vier Mark“, „drei Fass*, 
utilizînd singularul'3. În cazul de față, singularul ar putea 
să indice că este vizat nu lucrul, ci conceptul. Avantajul aces- 
tui mod de exprimare iese în evidenţă în mod deosebit în 
cazul numărului 0. Altminteri, ce-i drept, limbajul atribuie 
numărul nu conceptului, ci obiectelor: vorbim despre „nu- 
mărul mingilor““, aşa cum vorbim despre „greutatea min- 
gilor“. În acest fel, vorbim în aparență despre obiecte, pe 
cînd, în realitate, vrem să enunțăm ceva despre un concept. 
Această uzanţă lingvistică este derutantă. Expresia „patru cai 
de rasă“ creează aparenţa că „patru“ califică conceptul „cal 
de rasă'“, la fel cum „de rasă“ califică conceptul „cal“. În rea- 
litate, numai „de rasă“ este o notă de acest gen; prin interme- 
diul cuvîntului „patru“ enunțăm ceva despre un concepti4. 


$ 53. Prin proprietăţile enunțate despre un concept nu în- 
țelep, desigur, notele care alcătuiesc conceptul. Acestea din 
urmă sînt proprietăţi ale lucrurilor care cad sub concept, şi 

nu ale conceptului însuşi!35. De exemplu. ..ἀτόργαπ στιν τος 
este o proprietate a conceptului „triunghi dreptununic”. dz 
propoziţia că nu există nici un triunghi dreptunghic recul nu 
echilateral exprimă o proprietate a conceptului „tnunghi drepr- 
unghic rectiliniu, echilateral““136; ea îi atribuie numărul zero'*?. 

Sub acest raport, existența este analoagă numărului. Afir- 
marea existenţei nu este de fapt nimic altceva decît negarea 
numărului Ζεγο 38. Întrucît existența este o proprietate a con- 
ceptului, demonstrația ontologică a existenţei lui Dumnezeu 
nu-şi atinge ținta. La fel de puțin ca şi existenţa este însă 
unicitatea o notă a conceptului „Dumnezeu“. Unicitatea 
nu poate servi în vederea definiției acestui concept, tot aşa 
cum nici soliditatea, vastitatea şi comoditatea unei case nu 
pot fi utilizate împreună cu pietrele, mortarul şi grinzile, în 
vederea construirii sale!%9. Cu toate acestea, din faptul că 
ceva este proprietate a unui concept nu se poate conchide 
în mod general că din concept, adică din notele acestuia, ea 
nu s-ar putea infera. În anumite împrejurări aceasta este cu 
putință, aşa cum, de exemplu, din calitățile materialului de 
construcţie putem trage de multe ori o concluzie cu privire 
la durabilitatea unui edificiu. De aceea, ar fi excesiv să pre- 
tindem că din notele unui concept nu se poate infera nimic 
asupra unicităţii sau existenței; numai că aceasta nu se 
poate produce vreodată în mod la fel de imediat ca atunci 
cînd nota unui concept este atribuită ca proprietate unui 
obiect subsumat acestui concept!40. 

Tot astfel, ar fi o eroare a nega că existenţa și unicita- 
tea pot fi uneori note ale unor concepte. Ele nu sînt însă 
note ale acelui concept căruia, potrivit uzanțelor lingvistice, 
i s-ar putea atribui. Atunci cînd, de exemplu, toate concep- 
tele cărora li se subsumează un acelaşi unic obiect sînt strîn- 
se sub un concept!4!, unicitatea constituie o notă a acestuia 
din urmă. Sub conceptul menţionat cade, de exemplu, con- 

ceptul „satelit al Pămiîntului'*, dar nu cade însuşi corpul ce- 
resc care poartă acelaşi nume. Așadar, putem subsuma un 
concept unui alt concept mai înalt, unui concept, ca să spu- 
nem aşa, de ordinul doi. Această relație nu trebuie însă con- 
fundată cu relația de subordonare. 


ἢ 54. Acum devine posibil să definim unitatea în mod 
satisfăcător. La p. 7 a manualului său menţionat anterior, 
E. Schrâder spune: „Acel nume generic sau concept se va 
chema denumirea numărului format în modul arătat; el con- 
stituie esenţa unității sale.“ 

Într-adevăr, n-ar fi oare cel mai potrivit să numim un 
concept unitate în raport cu numărul care îi revine? Am 
putea întrezări atunci un sens al aserţiunilor după care uni- 
tatea se delimitează faţă de mediul său înconjurător şi este 
indivizibilă. Într-adevăr, conceptul căruia i se atribuie nu- 
mărul delimitează în general, într-un anume mod, ceea ce 
cade sub el. Conceptul „literă a cuvîntului cinci“ îl delimi- 
tează pe c faţă de i, pe i faţă de n ş.a.m.d. Conceptul „sila- 
bă a cuvîntului cinci““ desprindecuvîntul ca un întreg care 
este indivizibil, în sensul că părţile nu mai cad sub conceptul 
„silabă a cuvîntului cinci“. Nu toate conceptele au aceeași 
însuşire. Spre a lua un exemplu, putem divide în variate 
feluri ceea ce cade sub conceptul roşu, fără ca părțile să 
înceteze să cadă sub acelaşi concept. Unui asemenea con- 
cept nu-i revine vreun număr finit'42. În consecință, propo- 
ziţia privind caracterul delimitat şi indivizibilitatea unității 
poate fi formulată astfel: 

Numai un concept care delimitează în mod determinat 
ceea ce subsumează şi care nu permite o divizare arbitrară 
poate fi unitate în raport cu un număr finit. 

Vedem însă că indivizibilitatea are aici o semnificaţie 
specială. 

Acum putem înțelege cu uşurinţă cum se pot împăca 
între ele identitatea şi discernabilitatea unităților. Cuvîntul 
„unitate'* este folosit aici în două sensuri. Unităţile sînt 
identice în accepţia explicată mai sus a acestui cuvînt. În 
propoziţia „Jupiter are patru sateliți“, unitatea este „satelit 
al lui Jupiter“. Sub acest concept cade atit satelitul 1, cît şi 
Sateliții II, III şi IV. Ca atare, putem spune: unitatea la care 
se raportează 1 este identică unităţii la care se raportează 
II, şi aşa mai departe. Aici avem identitatea. Atunci cînd se 
afirmă însă discernabilitatea unităților, înțelegem prin aceas- 
ta caracterul distinct al lucrurilor numărate. 


IV. Conceptul de număr!* 


Fiecare număr individual este un obiect 
de sine-stătător 


ἢ 55. După ce am descoperit că aserțiunea numerică 
cuprinde un enunț despre un concept, putem încerca să 
completăm definițiile leibniziene ale numerelor individu- 
ale cu definiția lui O şi cea a lui 1. 

În mod evident, putem stipula: numărul 0 revine unui 
concept atunci cînd sub acesta nu cade nici un obiect. Aici 
însă, locul lui O pare a fi luat de particula „nici un“ care are 
aceeaşi semnificaţie. În consecinţă, este preferabilă urmă- 
toarea formulare: numărul Ὁ revine unui concept atunci 
cînd propoziţia că a nu cade sub acest concept este vala- 
bilă în general pentru orice a!4%2. 

În mod similar s-ar putea spune: numărul | revine unui 
concept F atunci cînd propoziţia că a nu cade sub F nu are 
loc în mod general, pentru orice a, şi cînd din propoziţiile: 


„a cade sub F“ şi „b cade ὃ Ε΄ 


urmează în general că a şi ὁ sînt identici!44. 


Ne mai rămîne să definim în cazul general trecerea de la 
un număr la numărul imediat următor. Să analizăm următoa- 
rea fonmulare: numărul (n + 1) revine conceptului F atunci 
cînd există un obiect a care cade sub F şi este astfel încît 
numărul n revine conceptului „subsumat lui F, dar nu a145. 


$ 56. Aceste definiţii par atit de fireşti în lumina rezul- 
tatelor noastre de pînă acum, încît se cere să explicăm de 
ce ele nu ne pot fi suficiente. 

Ultima definiție este aceea care suscită dubii; într-ade- 
văr, riguros vorbind, sensul expresiei „numărul n revine 
conceptului G' ne este la fel de necunoscut ca şi cel al ex- 
presiei ,„, numărul (n + 1) revine conceptului F*. Fără îndo- 
ială, prin intermediul acestei definiţii, precum şi al celei 
precedente, putem spune ce înseamnă 


„numărul 1 + 1 revine conceptului Ἐ“, 


iar după aceea, folosind această din urmă expresie, putem să 
determinăm sensul expresiei 


„numărul | + 1 + 1 revine conceptului ἘΠ 


şi așa mai departe; însă — ca să dăm un exemplu pregnant — 
definițiile noastre nu ne pennit nicicînd să decidem dacă 
unui concept îi revine cumva numărul Iulius Caesar, dacă 
acest faimos cuceritor al Galiei este sau nu este un număr. 
Mai departe, definițiile propuse nu ne ajută să demonstrăm 
că, dacă numărul a revine conceptului Ε şi numărul ὃ revine 
aceluiaşi cohcept, atunci în mod necesar a = ὃ. Expresia 
„numărul carerevine conceptului F*“ nu ar putea fi deci jus- 
tificată şi, în genere, ar fi imposibil să demonstrăm pe baza 
ei o identitate numerică, dat fiind că nu am fi în măsură să 
concepem un număr determinat. Numai în aparenţă am 
definit noi numărul 0, numărul 1; în realitate, nu am pre- 
cizat decit sensul expresiilor 

„numărul 0 revine“, 
„numărul | revine“, 


ceea ce nu ne permite totuşi să distingem înăuntrul aces- 
tor expresii pe 0, pe 1, ca obiecte independente, recognosci- 
bile!46. 


4 57. Aici este locul să analizăm mai atent afirmaţia 
noastră după care orice aserțiune numerică cuprinde un enunț 
despre un concept. 

În propoziţia „numărul 0 revine conceptului F*“, 0 este 
numai 0 parte a predicatului, dacă considerăm conceptul F 
ca subiect real!46. Din acest motiv, am evitat să numesc un 
număr cum este Ὁ sau 1 sau 20 proprietate aunui 
concept. Tocmai datorită faptului că nu formează decit o 
parte în ceea ce este enunțat, fiecare număr individual apare 
ca un obiect de sine-stătător'48. Am atras deja atenţia asupra 
faptului că spunem „numărul 1“ şi că astfel, prin intermediul 
articolului hotărît, noi îl erijăm pe 1 în calitate de obiect. 
În aritmetică, această existență independentă apare la fieca- 
re pas, de exemplu, în egalitatea 1 + 1 = 2. Întrucît în cele 
de față noi urmărim să înțelegem conceptul de număr în 
modul în care el este utilizat în ştiinţă, nu trebuie să ne 
tulbure faptul că în utilizarea lingvistică cotidiană numărul 
apare şi în construcţii atributive. Aceasta se poate evita întot- 
deauna. De exemplu, propoziţia „Jupiter are patru sateliți“ 
se poate transpune în „numărul sateliților lui Jupiter este 
patru“. Aici, „este“ nu trebuie considerat ca simplă copulă, 
ca în cadrul propoziției „cerul este albastru““. O dovadă în acest 
sens este faptul că putem spune: „Numărul sateliților lui Ju- 
piter este acela de patru“ sau „este numărul patru“. Aici, „este“ 
are sensul de „este identic“, „este acelaşi cu“. Avem așadar 
o identitate, care afirmă că expresia „numărul sateliților lui Ju- 
piter““ desemnează acelaşi obiect ca şi cuvîntul „patru“%?. Or, 

forma identității este forma dominantă în cuprinsul aritme- 
ticii. Acest mod de a vedea lucrunle nu este contrazis de fap- 
tul că în cadrul cuvîntului „patru” nu este cuprins nimic cu 
privire la Jupiter sau la Lună. Nici numele „Columb' nu con- 
ține nimic cu privire la descoperire sau la America şi totuşi 
un același ins este numit Columb şi descoperitorul Americii !50. 


ὃ 58. S-ar putea obiecta că despre obiectul pe care îl 
numim Patru sau îl numim Numărul sateliților lui Jupiter 
nu ne putem face nici o idee* ca despre ceva autonom. Dar 
răspunderea în acest sens nu o poartă autonomia pe care 
am conferit-o numărului. Desigur, adesea se admite cu uşu- 
rinţă că în reprezentarea a patru puncte ale unui zar inter- 
vine ceva ce ar corespunde cuvîntului „patru's; aceasta este 
însă o iluzie. Să ne gîndim la o livadă verde şi să vedem 
dacă reprezentarea se schimbă atunci cînd înlocuim artico- 
lul nehotărît prin numeralul „una“. Nimic nu se adaugă în 
acest caz, în timp ce, dimpotrivă, cuvîntul „verde“ îşi găseşte 
un corespondent în cadrul reprezentării. Atunci cînd ne re- 
prezentăm cuvîntul tipărit „fier“!5! nu ne gîndim mai întîi 
la vreun număr. Dacă însă ne întrebăm din cîte litere este 
compus cuvîntul obținem numărul 4; dar prin aceasta re- 
prezentarea nu devine cu nimic mai distinctă, ci poate ră- 
mîne absolut neschimbată. Numărul îl descoperim tocmai 
în conceptul de „literă a cuvîntului fier“ care intervine aici. 
În cazul celor patru puncte ale unui zar situația se prezin- 
tă ceva mai confuz, întrucît conceptul ni se impune atît de 
imediat, datorită asemănării dintre punctele zarului, încît nici 
măcar nu mai observăm intervenţia sa. Numărul nu poate 
fi reprezentat nici ca obiect autonom, Nici ca proprietate a 
unui lucru exterior, întrucît el nu este nici ceva senzorial, 
nici proprietate a unui lucru exterior. Faptul este cît se poate 


* „Idee“, „reprezentare“, luată în sensul de imagine intuitivă. 

de clar încă în cazul numărului 0. În zadar vom încerca să 
ne reprezentăm O stele vizibile. De bună seamă, ne putem 
gîndi la un cer acoperit în întregime de nori; dar aici nu 
avem nimic ce ar corespunde cuvîntului „stea“ sau lui 0. 
Nu facem altceva decît să ne reprezentăm o stare de lucruri 
care poate ocaziona judecata: în clipa de faţă nu se poate 
vedea nici o stea. 


ὃ 59. S-ar putea ca orice cuvînt — chiar şi unul ca „nu- 
mai“ — să ne evoce o anumită reprezentare; dar aceasta din 
urmă nu va corespunde neapărat conţinutului cuvîntului; 
alți oameni pot avea o reprezentare cu totul diferită. În acest 
caz, ne vom reprezenta, desigur, o stare de lucrun ce trimi- 
te la o propoziţie în cuprinsul căreia apare respectivul cu- 
vînt; sau, cum se mai poate întîmpla, cuvîntul rostit evocă 
în memorie cuvîntul scris. 

Faptul are loc nu numai în cazul particulelor. Nu încape 
îndoială că nu avem vreo reprezentare a distanţei dintre noi 
şi Soare. Într-adevăr, chiar dacă ştim regula care ne arată 
de cîte ori trebuie să multiplicăm un etalon de lungime, 
orice tentativă de a ne forma potrivit acestei reguli o imagi- 
ne măcar în unele privinţe adecvată este sortită eşecului. 
Dar acesta nu este un motiv de a ne îndoi de justețea calcu- 
lului prin care am aflat distanţa şi nu ne împiedică în nici 
un fel să întemeiem raționamentele ulterioare pe existența 
acestei distanţe. 


δ 60. Pînăşi un lucru atît de concret cum este Pămîntul, 
noi nu ni-l putem reprezenta așa cum ştim că este; ne mul- 
țumim cu o sferă de mărime neînsemnată, care constituie 
pentru noi un simbol al Pămîntului, deşi ştim prea bine că ea 
diferă foarte mult de acesta. Dar, deşi adesea reprezentarea 
noastră nu corespunde deloc intenţiei!*?, noi judecăm cu un 
prad înalt de certitudine despre un obiect cum este Pămîntul, 


121 


pînă atunci cînd mărimea acestuia este şi ea luată în consi- 
deraţie. 

În mod frecvent, gîndirea ne duce dincolo de granițele 
reprezentabilului, fără ca prin aceasta să pierdem suportul 
raționamentelor noastre. Chiar dacă, aşa cum s-ar părea, nouă, 
oamenilor, ne este cu neputinţă să gîndim fără reprezentări, 
conexiunea acestora din urmă cu ceea ce este gîndit poate 
rămîne absolut exterioară, arbitrară și convenţională. 

Aşadar, chiar atunci cînd conținutul unui cuvînt nu este 
reprezentabil, nu avem vreun temei să-i contestăm orice 
semnificație sau să interzicem utilizarea lui. Impresia con- 
trară apare tocmai datontă faptului că analizăm cuvintele 
în mod izolat şi căutăm astfel semnificaţia lor, luînd de aceea 
în această calitate o reprezentare. În consecință, cuvîntul pen- 
tru care nu găsim o imagine interioară corespunzătoare pare 
a fi lipsit de once conţinut. Or, întotdeauna trebuie să avem 
în vedere o propoziţie completă. Numai în cadrul acesteia 
cuvintele au, propriu-zis, o semnificaţie. Imaginile lăuntri- 
ce care ne apar cumva cu acest prilej nu sînt obligate să 
corespundă componentelor logice ale judecății. Este de 
ajuns ca propoziţia în întregul ei să aibă un sens; prin aceas- 
ta, părţile sale capătă la rîndul lor un conținut. 

Această remarcă îmi apare a fi aptă să arunce o lumină 
asupra unor concepte dificile, cum este cel al infinitesima- 
lelor*, iar valabilitatea ei nu se limitează la domeniul mate- 
maticii!52. 

Autonomia pe care o atribuim numărului nu înseamnă 
că un numeral ar desemna ceva în afara contextului unei 


* Problema este de a defini sensul unei egalități 
df(x)=g(x)dx, 
dar nu de a indica un segment mărginit de două puncte distincte, 
a cărui lungime să fie d x. 

propoziţii!54; prin aceasta, nu vreau decit să exclud folosirea 
lui în calitate de predicat sau atribut, folosire care îi modi- 
fică într-o anumită măsură semnificaţia. 


$ 61. Dar, cum poate ni se va obiecta, chiar dacă Pă- 
miîntul nu este propriu-zis reprezentabil, el rămîne totuşi un 
lucru exterior, care ocupă un loc determinat; unde este însă 
numărul 4? El nu este nici în afara noastră, nici înăuntrul 
nostru. Aceasta este adevărat în sens spațial. A determina lo- 
cul numărului 4 n-are nici un sens; dar de aici unnează numai 
că acesta nu este un obiect spaţial, şi nu urmează că în genere 
el nu este un obiect. Nu orice obiect este undeva. Nici repre- 
zentările noastre* nu sînt, în acest sens, înăuntrul nostru (sub- 
cutaneu). Înăuntrul nostru se găsesc celule ganglionare, 
corpuscule sanguine ș.a., dar nu reprezentări. În cazul lor, 
predicatele spaţiale nu sînt aplicabile: o reprezentare nu este 
Situată la dreapta sau la stînga alteia; reprezentările nu se 
află între ele la distanțe măsurabile în milimetri. Spunînd 
totuşi că reprezentările se află în noi, vrem prin aceasta să 
le desemnăm ca subiective. 

Dar, chiar dacă admitem că subiectivul nu are poziţie, 
cum este cu putinţă ca ceva obiectiv cum este numărul 4 să 
nu fie nicăieri? Eu afirm că aici nu este nici o contradicție. 
Numărul este într-adevăr exact acelaşi pentru toţi cei care 
se ocupă cu el, dar aceasta nu are nimic de-a face cu spaţia- 
litatea. Nu orice obiect obiectiv!55 are un loc!56. 


Spre a obține conceptul de număr!5” trebuie stabilit 
sensul unei identități numerice 


$ 62. Cum ne vor fi date numerele, de vreme ce despre 
acestea nu putem avea vreo reprezentare sau intuiție? Cuvin- 


* Înțelegînd acest cuvînt în sens pur psihologic, nu psihofizic. 

tele semnifică ceva numai în contextul une: propoziții. Aşa- 
dar, problema este de a clarifica sensul unei propoziţii în 
cuprinsul căreia figurează un numeral!S&. Aceasta mai lasă 
încă loc arbitrarului. Dar noi am stabilit deja că numerele 
trebuie înțelese ca reprezentînd obiecte independente. În 
felul acesta dispunem de o specie de propoziţii care trebu- 
je să aibă un sens, şi anume propoziţiile care exprimă o 
recogniţie. Dacă semnul a urmează să ne desemneze un 
obiect, trebuie să dispunem de un criteriu care să decidă în 
toate cazurile dacă b este acelaşi cu a, chiar dacă nu în- 
totdeauna stă în puterea noastră să aplicăm acest criteriu. 
În cazul nostru, trebuie să definim sensul propoziției 


„numărul ce revine conceptului F este acelaşi cu cel ce 
revine conceptului Οἷς, 


cu alte cuvinte, trebuie să redăm într-un alt mod conţinu- 
tul acestei propoziţii, fără a recurge la expresia 


„numărul ce revine conceptului F“. 


Vom da astfel un criteriu general pentru identitatea nu- 
merelor. După ce am căpătat un asemenea mijloc pentru a 
concepe un număr determinat şi a-l recunoaște ca acelaşi, 
îi putem atribui un numeral în calitate de nume propriu!'%?. 


$ 63. Un asemenea mijloc a fost indicat încă de către 
Hume*: „Cînd două numere se combină în aşa fel încît unul 
are mereu o unitate care corespunde fiecărei unități a celuilalt, 
noi le declarăm egale.““!% Mai recent, se pare că în rîndul 
matematicienilor** a găsit un mare ecou opinia după care 


* Baumann, op cil., vol. II, p. 565. 

** Cf. E. Schrâder, op. cil..pp. 7-8; E. Kossak, Die Elemente 
der Arithmetik, Programm des Friedrichs-Werder schen Gym- 
nasiums, Berlin, 1872, p. 16: G. Cantor, Grundlagen eine» all- 
gemeinen Mannichfaltigkeitslehre, Leipzig, 1883!€!. 

identitatea numerică trebuie definită prin intermediul cores- 
pondenţei biunivoce. Dar de la bun început se ridică anu- 
mite dubii şi dificultăți logice, pe care nu le putem ocoli 
fără a le supune unui examen. 

Relaţia de identitate nu intervine numai în cazul nume- 
relor. De aici pare să rezulte că ea nu trebuie definită spe- 
cial pentru cazul de față. S-ar admite, așadar, că conceptul 
de identitate a fost fixat în prealabil și că apoi, pe baza lui 
şi a conceptului de număr, trebuie să se poată deduce cînd 
numerele sînt identice între ele, fără să mai fim nevoiţi a 
apela la o definiţie specială. 

Împotriva acestui punct de vedere trebuie să remarcăm 
că pentru noi conceptul de număr nu a fost precizat încă, 
el urmînd a fi determinat abia prin intermediul definiţiei 
noastre. Intenţia noastră este de a construi conținutul unei 
judecăţi care să poată fi privită ca o identitate, în așa fel încît 
fiecare membru al acestei identități să fie un număr!€2. Așa- 
dar, nu intenţionăm a defini identitatea special pentru acest 
caz, ci vrem să obținem prin intermediul conceptului în pre- 
alabil cunoscut al identităţii ceea ce trebuie considerat ca 
identic. Desigur, o asemenea definiţie pare a fi cu totul ne- 
obişnuită, iar logicienii nu au examinat-o încă suficient; dar 
unele exemple pot arăta că ea nu este nemaiauzită!6. 


ὃ 64. Judecata „dreapta a este paralelă cu dreapta g“ 


sau în simboluri: 
a!//b, 


poate fi înţeleasă ca o identitate. În acest caz, obținem con- 
ceptul de direcţie şi spunem: „direcţia dreptei a este iden- 
tică cu direcția dreptei b“. Înlocuim așadar semnul // prin 
semnul mai general =, transferînd asupra lui a şi b conținutul 
specific al primului semn!$?. Noi scindăm conţinutul într-un 
mod diferit de cel iniţial, obţinînd astfel un nou concepti65. 
Ce-i drept, adesea lucrurile sînt înțelese exact pe dos, unii 

profesori definind dreptele paralele ca drepte avînd aceeaşi 
direcție. Propoziția: „Două drepte paralele cu a treia sînt 
paralele între ele“: poate fi atunci demonstrată cît se poate 
de comod, apelînd la o proprietate a identității, formulată 
analog. Numai că, din păcate, adevărata stare de lucrun este 
astfel răsturnată. Într-adevăr, tot ce este geometric trebuie, 
negreşit, să aparţină inițial intuiţiei. Întreb deci dacă cine- 
va are intuiţia direcției unei drepte. Intuiţia dreptei însăși, 
o are negreşit! Dar înăuntrul intuiţiei acestei drepte mai dis- 
tingem oare şi direcţia ei? E greu de crezut. Conceptul în 
cauză este descoperit abia printr-o activitate intelectuală on- 
ginată în intuiție. Dimpotrivă, asupra dreptelor paralele dis- 
punem de o reprezentare!66. Acea demonstraţie despre care 
am vorbit mai sus devine posibilă numai printr-o presupu- 
nere ilicită, introducînd în accepţia cuvîntului „direcție“ ceea 
ce trebuie abia să fie demonstrat; într-adevăr, dacă propoziția 
„două drepte paralele cu a treia sînt paralele între ele“ ar fi 
falsă, a // b nu ar putea fi transformată într-o identitate. 

Tot astfel, pomind de la paralelismul planelor putem 
obține un concept care corespunde celui de direcție în cazul 
dreptelor. În lecturile mele, am constatat că în acest scop 
se folosește termenul de „orientare“. Din asemănarea geo- 
metrică provine conceptul de formă, astfel că, de exemplu, 
în loc de a spune „ambele triunghiuri sînt asemenea“, spu- 
nem „ambele triunghiuri au o formă identică“ sau „forma 
unui triunghi este identică cu forma celuilalt“. Şi, la fel, din 
colinearitatea formelor geometrice putem extrage un con- 
cept căruia încă nu i s-a dat un nume. 


$ 65. Acum, pentru a ajunge, de exemplu, de la parale- 
lism* la conceptul de direcţie, să încercăm următoarea definiţie: 


* Spre a putea să mă exprim mai comod şi spre a mă face 
înțeles cu mai multă uşurinţă, vorbesc aici despre paralelism. 

Propoziția 
„dreapta a este paralelă cu dreapta δ΄ 
înseamnă: 
„direcția dreptei a este identică cu direcția dreptei b“. 


Această definiţie se abate de la uzanţe în măsura în care 
aparent ea determină relaţia deja cunoscută de identitate, 
pe cînd în realitate este menită să introducă expresia „direc- 
ţia dreptei a“, expresie care survine în cadrul ei numai în 
mod secundari”. Pe această bază apare un alt dubiu, şi anume 
dacă stipularea de mai sus nu poate duce la o contradicţie 
față de legile cunoscute ale identităţii. Care sînt aceste legi? 
În calitate de adevăruri analitice, ele ar trebui să poată fi 
deduse din însuşi conceptul ca atare!58. Or, Leibniz* intro- 
duce definiţia: 


„Eadem sunt, guorum unum potest substitui alteri salva 
veritate“, 


pe care mi-o însușesc ca definiţie a identităţii'59. Este indi- 
ferent dacă spunem „acelaşi“, ca Leibniz, sau dacă spunem 
„egal“. „Acelaşi“ pare, ce-i drept, să exprime o concordanță 
perfectă, în timp ce „egal“ pare să exprime o concordanţă 
doar sub un anumit raport; putem adopta însă un mod de 
exprimare care să anihilize această diferență, spunînd, de 
pildă, „lungimea segmentelor este egală“ sau „este aceeaşi“, 
în loc de a spune „segmentele sînt egale în lungime“, şi 
spunînd „culoarea suprafeţelor este identică“, în loc de a spu- 
ne „suprafețele sînt identice în culoare“. Tocmai așa am folosit 
mai sus cuvîntul în exemple!70. În fapt, toate legile identității 
sînt cuprinse în posibilitatea universală de substituire!7!. 


Esenţa acestor explicaţii poate fi transferată cu ușurință la cazul 
identității numerice. 

* Non inelegans specimen demonstrandi in abstractis (ed. Erd- 
mann, p. 94). 

Pentru a justifica încercarea noastră de detinire a di- 
recţiei unei drepte, ar trebui, aşadar, să arătăm că dacă dreap- 
ta a este paralelă cu dreapta b putem înlocui peste tot 


direcția lui a 
prin 

direcţia lui b. 
Lucrurile se simplifică datorită faptului că iniţial nu avem 
despre direcția unei drepte nici un alt enunţ decit că ea coinci- 
de cu directia unei alte drepte. Aşadar, nu ne-ar mai rămîne 
decît să arătăm posibilitatea înlocuirii în cadrul unei aseme- 
nea identități sau în cadrul conţinuturilor pe care astfel de 
identități le pot avea în calitate de părţi componente“. Toa- 
te celelalte tipuri de enunţuri privitoare la direcţii urmează a 
fi explicate în prealabil; în vederea definiţiilor lor putem emi- 
te regula care să asigure posibilitatea înlocuirii direcției unei 
drepte prin direcţia unei alte drepte, paralelă cu cea dintii. 


δ 66. Dar împotriva definiţiei propuse se mai poate 
aduce o a treia obiecţie. În cadrul propoziției 


„direcţia lui a este identică cu direcţia lui b“, 


direcţia lui a apare ca obiect** iar definiția noastră ne oferă 
un mijloc de recunoaştere a acestui obiect, în cazul cînd el 


* În cadrul unei judecăți ipotetice, de exemplu, o identitate a 
direcțiilor ar putea să figureze în calitate de condiție sau de consecință. 
** Acest lucru ni-l indică articolul hotărît. Pentru mine, con- 
ceptul este un posibil predicat al unui conţinut judicabil singu- 
lar, în timp ce obiectul este un posibil subiect al acestuia. Dacă 
în propoziţia „direcţia axei telescopului este identică cu direcția 
axei Pămîntului“ considerăm ca subiect direcția axei telescopu- 
lui, predicatul va fi „identic cu direcția axei Pămîntului“. Acesta 
este un concept. Dar direcţia axei Pămîntului este numai o parte 
a predicatului; ca este un obiect, întrucît poate fi făcută şi subiect!??. 

s-ar întăţişa într-o altă deghizare, de pildă ca direcţie a lui 
b. Dar acest mijloc nu dă satisfacţie în toate cazurile. De 
exemplu, el nu ne pennite să decidem dacă Anglia este ace- 
eași cu direcţia Pămîntului. Să ne fie scuzat acest exem- 
plu, în aparenţă absurd! Dacă nimeni nu va confunda Anglia 
cu axa Pămîntului, cum e de la sine înțeles, aceasta nu se 
datorează totuşi definiţiei noastre. Ea nu spune nimic cu 
privire la faptul dacă propoziţia 


„direcţia lui a este identică cu q“ 


trebuie afirmată sau negată, atunci cînd însuşi 4 nu este 
dat în forma „direcţia lui b“. Conceptul de direcţie ne lip- 
seşte, căci dacă l-am fi avut la dispoziţie am fi putut stipu- 
la că dacă 4 nu este o direcţie atunci propoziţia noastră 
trebuie negată, iar dacă q este o direcţie atunci decide de- 
finiţia noastră anterioară. Am fi înclinați să introducem 
definiția 


„q este o direcţie dacă există o dreaptă b, a cărei 
direcţie este q“. 


Dar acum este limpede că ne-am învîrtit în cerc. Pentru a 
putea aplica această definiţie ar trebui să ştim în fiecare 
caz în parte dacă propoziţia 


„„g este identică cu direcţia lui b“ 


trebuia afirmată sau negată. 


$ 67. Dacă am încerca să spunem: 4 este o direcție dacă 
se introduce prin intermediul definiţiei formulate mai sus, 
am privi modul în care obiectul g a fost introdus ca pe o 
proprietate a acestuia, ceea ce nu concordă cu realitatea! 73, 
Definiţia unui obiect, luată ca atare, nu spune de fapt nimic 
despre acesta, ci stipulează semnificaţia unui semn. După 
aceasta, ea se transformă într-o judecată care se referă la 

obiectul în cauză, dar de această dată nu-l mai introduce 
şi stă în acelaşi rind cu celelalte enunţuri privitoare la el!74. 
Dacă am adopta această soluţie, am presupune că un obiect 
nu poate fi dat decît într-un unic mod; într-adevăr, în caz 
contrar, din faptul că q nu a fost introdus prin intermediul 
definitiei noastre nu ar urma că 4 nu putea fi introdus ast- 
fel. Toate identitățile s-ar reduce la faptul că ceea ce ne 
este dat nouă într-un acelaşi mod trebuie să fie recunoscut 
ca unul şi acelaşi, ceea ce însă este atît de evident şi de ste- 
ril încît nu merită să mai fie enunțat. În fapt, nici nu s-ar 
trage vreo concluzie distinctă de una sau alta din premise- 
le noastre. Aplicabilitatea multilaterală şi importantă a iden- 
tităților se bazează, dimpotrivă, tocmai pe faptul că sîntem 
în măsură să recunoaștem un lucru cu toate că el a fost dat 
în noduri diferite!75. 


$ 68. Întrucît prin procedeele de mai sus nu putem ob- 
ține un concept precis al direcţiei, după cum din aceleaşi 
motive nu putem obţine un concept precis al numărului, 
vom încerca un alt drum. Dacă dreapta a este paralelă cu 
dreapta b, extensiunea conceptului „dreaptă paralelă cu 
dreapta a“ este identică cu extensiunea conceptului „dreap- 
tă paralelă cu dreapta b““, reciproc, dacă extensiunile con- 
ceptelor sus-menţionate sîni identice, a este paralelă cu 
b!!6. Să încercăm deci să definim: 


direcția dreptei a este extensiunea conceptului „para- 
lel cu dreapta a“; 

forma triunghiului ἐ este extensiunea conceptului „ase- 
menea cu triunghiul /“. 


Pentru a aplica aceasta în cazul nostru, va trebui ca în 
locul dreptelor sau triunghiurilor să punem concepte, iar 
în locul paralelismului sau asemănării să punem posibilita- 
tea corelării biunivoce a obiectelor subsumate unuia din- 

tre concepte cu obiectele subsumate celuilalt. Pentru conci- 
zie, voi spune că conceptul F este echinumeric cucon- 
ceptul G atunci cînd există această posibilitate!77, mă văd 
insă obligat să precizez că acest cuvînt trebuie privit ca 
un mijloc de desemnare ales în mod arbitrar, semnificația 
termenului urmînd să fie extrasă nu pe baza etimologiei sale, 
ci pe baza stipulării de mai sus. 
În consecință, introduc următoarea definiţie: 


Numărul care revine conceptului F este extensiunea* 
conceptului „echinumeric cu conceptul Ἐ“ 178, 


4 69. Poate că adecvarea acestei definiţii nu va fi evi- 
dentă de la prima vedere. Într-adevăr, prin extensiune a 
unui concept nu înțelegem oare altceva? Ceea ce înțelegem 
prin extensiune rezultă limpede pe baza aserţiunilor inițiale 
ce se pot emite cu privire la extensiunile conceptelor. Ele 
sînt următoarele: 


1. identitatea; 
2. faptul că una dintre ele este mai cuprinzătoare decît 
cealaltă. ᾽ 


* Cred că în loc de „extensiune a conceptului“ am fi putut 
spune pur şi simplu „concept“. S-ar putea aduce însă două obiecţii: 

|. Aceasta ar contrazice afirmația mea anterioară după care 
numerele individuale sînt obiecte, așa cum ne indică deopotrivă 
folosirea articolului hotărît în expresii ca „numărul doi“, impo- 
sibilitatea de a vorbi despre unu-uri, doi-uri etc. la plural, pre- 
cum și faptul că numărul constituie numai o parte a predicatului 
dintr-o aserțiune numerică; 

2. conceptele pot avea extensiuni identice fără ca ele însele să 
coincidă. 

Eu cred că ambele obiecţii pot fi înălturate; dar aceasta ne-ar 
putea abate prea mult de la punctul de pornire. Voi presupune 
că ştim ceea ce este extensiunea unui concept!7?. 

Dar propoziţia: 

extensiunea conceptului „echinumeric cu conceptul F* 
este identică cu extensiunea conceptului „echinumeric cu 
conceptul G“ 
este adevărată atunci şi numai atunci cînd propoziţia „con- 
ceptului F îi revine acelaşi număr ca şi conceptului G“ este 
de asemenea adevărată. Aşadar, avem aici o concordanţă 
deplină. 


Desigur, nu obişnuim a spune că un număr este mai cu- 
prinzător decît un altul în sensul în care extensiunea unui 
concept este mai cuprinzătoare decît extensiunea altuia; dar 
este de asemenea exclus cu desăvîrşire ca 

extensiunea conceptului „echinumeric cu conceptul ΕΠ 
să fie mai cuprinzătoare decît 

extensiunea conceptului „echinumeric cu conceptul G“. 
Dimpotrivă, cînd toate conceptele echinumerice cu con- 
ceptul G sînt echinumerice şi cu conceptul F, atunci, invers, 
toate conceptele echinumerice cu conceptul F sînt echinu- 
merice şi cu conceptul G. În accepţia de aici, „mai cuprin- 
zător““ nu trebuie confundat cu „mai mare“, care are loc 
în cazul numerelor. 

Desigur, se mai concepe şi cazul în care extensiunea con- 
ceptului „echinumeric cu conceptul F** este mai cuprinză- 
toare sau mai puțin cuprinzătoare decît extensiunea unui alt 
concept, iar aceasta din urmă, potrivit definiţiei noastre, nu 
poate fi un număr, deși nu obișnuim a spune că un număr 
este mai cuprinzător sau mai puţin cuprinzător decît exten- 
siunea unui concept, nimic nu ne împiedică să adoptăm 
această terminologie, dacă ar fi cazul. 


Completare δὶ atestare a definiției noastre 


$ 70. Definiţiile se atestă prin rodnicia lor. Cele ce ar 
putea fi lăsate la fel de bine la o parte fără a se afecta prin 

aceasta mersul demonstrației trebuie abandonate ca fiind 
absolut fără valoare. 

Să vedem, așadar, dacă din definiţia pe care am dat-o 
numărului ce revine conceptului F se pot deriva proprietăți 
cunoscute ale numerelor. În cele de faţă, ne vom limita la 
proprietăţile cele mai simple. 

În acest scop, se impune să analizăm cu mai multă mi- 
nuţie echinumericitatea. Noi am definit-o prin intermediul 
corespondenței biunivoce iar acum trebuie explicat modul 
în care înţeleg, această expresie, întrucît, aşa cum se poate 
bănui cu ușurință, ea conţine un element intuitivI80, 

Să luăm următorul exemplu. Cînd un chelner vrea să fie 
Sigur că va pune pe masă tot atîtea cuțite cîte farfurii, el 
nu are nevoie să numere nici cuțitele, nici farfuriile; este 
de ajuns să pună în dreapta fiecărei farfurii un cuţit şi să 
aibă grijă ca fiecare cuțit de pe masă să se afle la dreapta 
unei farfurii. Farfuriile şi cuţitele sînt astfel corelate biuni- 
νος între ele, pe baza uneia şi aceleiaşi relaţii poziționale. 
Dacă gîndim că în propoziţia 


„a este aşezat imediat la dreapta lui A“, 


a şi A sînt înlocuite mereu prin alte şi alte obiecte, atunci acea 
parte a conținutului care rămîne neschimbată în cursul 
acestei operaţii constituie esenţa relaţiei. Acum să genera- 
lizăm. 

Atunci cînd dintr-un conţinut judicabil care priveşte un 
obiect a şi un obiect b lăsăm la o parte pe a şi pe b, ceea ce 
ne rămîne este un concept de relaţie care, de aceea, este com- 
pletabil într-un îndoit mod. Dacă din propoziția 


„Pămîntul este mai greu decît Luna“ 


detaşăm „Pămîntul“, obținem conceptul „mai greu decît 
Luna“. Dacă, dimpotrivă, detaşăm „Luna“, dobîndim con- 

ceptul „mai uşor decît Pămîntul““. Dacă le lăsăm la o parte 
pe ambele, ceea ce rămîne este un concept de relație care, 
luat în sine, are tot atît de puţin sens ca şi conceptul sim- 
plu: el reclamă întotdeauna o completare spre a fonma un 
conţinut judicabil. Dar completarea se poate perfecta în 
diferite moduri: în locul Pămîntului şi Lunei eu pot pune, 
de exemplu, Soarele şi Pămîntul, şi tocmai prin aceasta se 
creează posibilitatea detaşării!t!. 

Diferitele perechi individuale de obiecte corelate se ra- 
portează la conceptul de relaţie în acelaşi fel — am putea 
spune, ca subiecte — în care obiectul individual se rapor- 
tează la conceptul căruia i se subsumează. Aici, subiectul 
este compus. Uneori, cînd relaţia este convertibilă, aceas- 
tă trăsătură capătă o expresie lingvistică, cum se întîmplă 
în propoziţia „Peleu şi Thetis erau părinții lui Ahile“*. 
Dimpotrivă, ar fi imposibil să redăm, de exemplu, conţinu- 
tul propoziției „Pământul este mai greu decit Luna“, astfel 
încît „Pămîntul şi Luna“ să apară ca subiect compus, întrucît 
particula „şi“ indică întotdeauna o echivalare sub un raport 
determinat. Dar aceasta nu afectează cu nimic fondul ches- 
tiunii. 

Conceptul de relaţie aparține, aşadar, la fel ca şi concep- 
tul simplu, logicii pure. Aici nu intră în consideraţie conţi- 
nutul particular al relaţiei, ci numai forma logică. Adevărul 
oricărei enunţări despre aceasta din urmă este analitic şi 
cunoscut a priori!82. Lucrul este valabil pentru conceptele 
de relaţie la fel ca pentru celelalte. 

După cum 


„a cade sub conceptul ἘΠ΄ 
* Nu trebuie să confundăm acest caz cu cel în care „și“ leagă 
numai în aparenţă subiectele, în timp ce de fapt el lcagă două 
propoziții. 

este forma generală a unui conținut judicabil raportat la 
un obiect a, tot astfel putem considera 


„a stă în relația q faţă de b“ 


ca formă generală pentru un conţinut judicabil referitor la 
obiectul a şi obiectul b!%5. 


$ 71. Dacă fiecare obiect subsumat conceptului Ε se află 
în relaţia q față de un obiect subsumat conceptului G şi dacă 
pentru fiecare obiect de sub G avem un obiect de sub F ce 
stă în relaţia q faţă de primul, atunci, obiectele de sub F 
sînt corelate cu cele de sub G prin relaţia qp!%€. 

Se mai poate ridica întrebarea: ce semnifică expresia 


„fiecare obiect de sub F stă în relaţia q faţă de un obiect 
de sub G“185, 


în cazul cînd sub F nu cade nici un obiect? Prin aceasta, 
eu înțeleg faptul că cele două propoziţii 


„a cade sub F“ 


ŞI 
„a nu stă în relaţia q față de nici un obiect care cade 
sub (“186 : 


nu pot avea loc amîndouă, indiferent de ceea ce desemnea- 
Ză a, aşa că sau prima, sau a doua, sau ambele sînt false. De 
aici rezultă că atunci cînd nu există vreun obiect subsumat 
lui F!%, „orice obiect de sub F stă în relaţia q față de un 
obiect de sub G'“, deoarece în acest caz prima propoziţie, 
și anume 


„a cade sub Ε΄“ 
trebuie să fie întotdeauna negată, oricare ar fi a. 
Tot astfel, 


„față de fiecare obiect de sub G un obiect de sub F stă 
în relația “158 

semnifică faptul că cele două propoziţii 
„a cade sub G“ 
ŞI 
„Nici un obiect de sub F nu stă în relaţia ᾧ față de a“ 


nu sînt compatibile, oricare ar fi a!%?. 


ὃ 72. Am văzut deci în ce condiţii obiectele subsumate 
conceptelor F şi G sînt puse în corespondenţă prin interme- 
diul relaţiei φ. Aici, această corelare trebuie să fie biunivo- 
că. Prin aceasta, eu înțeleg, faptul că următoarele două 
propoziţii au loc: 

1. dacă d stă în relaţia q față de a, şi dacă d stă în relația 
φ față de e, atunci în mod general, pentru orice d, a şi e, 
a este acelaşi cu e!%; 

2. dacă d se află în relaţia q față de a, şi dacă ὁ se află 
în relaţia q față de a, atunci, în mod general, pentru orice 
d, ὃ şi a, d este acelaşi cu b!?!. 


Prin aceasta noi am redus corespondenţa biunivocă la 
relaţii pur logice şi putem acum defini: 
Expresia 


„conceptul F este echinumeric cu conceptul G“ 
are aceeaşi semnificaţie ca expresia 


„există o relaţie q care corelează biunivoc obiectele care 
cad sub conceptul F cu obiectele care cad sub conceptul G““192. 
Repet definiţia iniţială: 


numărul care revine conceptului F este extensiunea con- 
ceptului „echinumeric cu conceptul F“!% 
şi adaug; 
expresia 
„1 este un număr“ 

are aceeași semnificaţie ca expresia 


„există un concept astfel încît n este numărul care îi re- 
vine“*194. 


Conceptul de număr a fost așadar definit şi deşi în apa- 
renţă a fost definit prin el însuşi, în realitate nu s-a comis 
vreo eroare, întrucît „numărul care revine conceptului F* 
a fost în prealabil definit. 


$ 73. În continuare, vrem să arătăm că numărul care 
revine conceptului F este identic cu numărul care revine 
conceptului G atunci cînd conceptul F este echinumeric cu 
conceptul G!%5. Deşi această afirmaţie pare a fi pur tauto- 
logică, în realitate lucrurile nu stau așa, întrucît semnifi- 
caţia cuvîntului „echinumeric“ nu derivă din semnificația 
părților componente, ci din definiția dată mai sus. 

Conform definiţiei noastre trebuie să arătăm că exten- 
Siunea conceptului „echinumeric cu conceptul F“ este 
aceeaşi cu extensiunea conceptului „echinumeric cu concep- 
tul G“, atunci cînd conceptul F este echinumeric cu conceptul 
G!%. Cu alte cuvinte: trebuie demonstrat că, admiţind ipoteza, 
următoarele propoziţii sînt valabile în mod general: 


dacă conceptul H este echinumenc cu conceptul F, atunci 
el este echinumeric şi cu conceptul G; 


5] 
dacă conceptul H este echinumeric cu conceptul G, 
atunci el este echinumeric şi cu conceptul F!%. 


Prima propoziţie revine la faptul că există o relaţie care 
pune în corespondenţă biunivocă obiectele de sub concep- 
tul H cu obiectele de sub conceptul G în cazul cînd există 
o relație q care pune în corespondenţă biunivocă obiectele 
de sub conceptul F cu obiectele de sub conceptul G şi cînd 

există o relaţie w care pune în corespondenţă biunivocă 
obiectele de sub conceptul H cu obiectele de sub conceptul 
F!%. Faptul devine mai transparent dacă ordonăm literele 
după cum unmnează 


HyFqG. 


O asemenea relaţie poate fi introdusă realmente: ea re- 
zidă în conţinutul 


„există un obiect care se află faţă de c în relația v şi 
față de ὁ în relația p'“ 
atunci cînd detaşăm c şi ὁ (adică le privim ca puncte ale 
relației). Se poate arăta că această relație este biunivocă şi 
că ea corelează obiectele subsumate conceptului H cu 
obiectele subsumate conceptului G!%. 


În mod similar, poate fi demonstrată şi cealaltă propo- 
ziţie*. Sperăm că aceste indicaţii vor fi suficiente pentru 
a se admite că nu avem nevoie să împrumutăm de la intui- 
ţie vreun temei demonstrativ şi că definițiile noastre pot 
fi utile. 


ὃ 74. Putem trece acum la definirea fiecărui număr în 
parte. 

Întrucît conceptului „neidentic cu sine“ nu i se subsu- 
mează nimic, voi defini: 

0 este numărul care revine conceptului „neidentic cu 

51η6 201], 


S-ar putea ca cineva să fie şocat de faptul că eu vorbesc 
aici despre un concept. Poate ni se va obiecta că aici este 
o contradicţie, şi că aceasta aminteşte de vechile noastre 


* La fel şi reciproca acesteia: dacă numărul care revine concep- 
tului F este acelaşi cu numărul care revine conceptului G, atunci con- 
ceptul F este echinumeric cu conceptul G2%. 

cunoştinţe — fierul de lemn şi cercul pătrat. În fapt, eu 
cred că acestea din urmă nu sînt chiar atît de nocive cum 
s-a spus. Ce-i drept, ele nu vor avea nicidecum o utilitate; 
dar, în acelaşi timp, ele nu pot nici să cauzeze vreun rău, 
dacă nu presupunem că li se subsumează ceva; or, simpla 
întrebuințare a conceptului nu atrage după sine această pre- 
supunere. Nu întotdeauna faptul că un concept conține o 
contradicţie este atît de evident încît să nu reclame o inves- 
tigaţie; pentru aceasta trebuie să avem mai întîi acel con- 
cept şi să-l tratăm logic. Tot ce i se poate cere unui concept 
din punctul de vedere al logicii şi avînd în vedere rigoarea 
demonstraţiei este delimitarea sa precisă, astfel încît pen- 
tru fiecare obiect să se poată determina dacă acesta cade 
Sau nu sub concept. Amintita exigenţă este satisfăcută întru 
totul de conceptele care conţin o contradicție, cum este con- 
ceptul „neidentic cu sine“, într-adevăr, despre orice obiect 
noi ştim că nu cade sub un atare concept*202. 


* Cu totul altceva este definiţia unui obiect pe baza unui con- 
cept căruia i se subsumează. Expresia „cea mai mare fracție sub- 
unitară““, de exemplu, nu are un conținut, deoarece articolul hotărît 
pretinde indicarea unui obiect determinat. Dimpotrivă, concep- 
tul „fracție mai mică decît | şi astfel încît nici o fracție mai inică 
decît | nu e mai mare ca ea“ este la adăpost de orice obiecţii și, 
pentru a putea să demonstrăm că nu există o asemenea fracţie, 
trebuie să recurgem la însuşi acest concept, deși el conţine o con- 
tradicție. Dacă am vrea însă să definim pe baza acestui concept 
un obiect care cade sub el ar fi necesar, desigur, să arătăm în pre- 
alabil două lucruri diferite: 

1. că sub acest concept cade un obiect; 

2. că sub el cade numai un obiect. 

Întrucît însă prima dintre aceste propoziţii este din capul locu- 
lui falsă, expresia „cea mai mare fracție subunitară““ este lipsită 
de sens2%2. 

Eu tolosesc cuvîntul „concept“ astfel încît 
„a cade sub conceptul ἘΠ 


este forma generală a unui conținut judicabil care se referă 
la un obiect a şi care rămîne judicabil orice am pune pen- 
tru 204. lar în acest sens 


„a cade sub conceptul «neidentic cu sine»“ 
înseamnă acelaşi lucru ca 


„a este neidentic cu sine“ 


sau 
„a nu este identic cu a“25. 


În vederea definirii lui O aş fi putut lua orice alt con- 
cept sub care nu cade nimic. Pe mine mă interesa însă să 
aleg un concept despre care aceasta să se poată demonstra 
în mod pur logic; or, „neidentic cu sine“ se recomandă în 
mod firesc ca cel mai convenabil în acest scop; pentru „iden- 
tic“ am adoptat definiția lui Leibniz, introdusă mai sus, 
definiţie care este pur logică2%. 


$ 75. Pe baza stipulărilor anterioare se poate demon- 
stra acum că orice concept sub care nu cade nimic este echi- 
numeric cu orice concept sub care nu cade nimic, şi numai 
cu un asemenea concept2%, de aici urmează că 0 este nu- 
mărul care revine unui asemenea concept şi că nici un obiect 
nu cade sub un concept căruia îi revine numărul 0208. 

În ipoteza că nici un obiect nu se subsumează concep- 
tului F şi nici conceptului G, va trebui să apelăm, spre a 
demonstra echinumericitatea, la o relație e pentru care sînt 
valabile propoziţiile: 


Orice obiect subsumat lui F stă în relația q cu un obiect 
subsumat lui G; cu orice obiect subsumat lui G un obiect 
subsumat lui F stă în relația q. 

Conform celor spuse înainte despre semnificaţia expre- 
siei de mai sus, în ipotezele asumate, orice relație respec- 
tivă satisface aceste condiţii; identitatea care, în plus, este 
biunivocă le satisface și ea. Într-adevăr, cele două cerinţe 
stipulate anterior sînt îndeplinite. 

Dacă dimpotrivă, sub G cade un obiect, de exemplu a, 
în timp ce sub Ε nu cade nici unul, atunci amîndouă propo- 
zițiile 

„a cade sub G“ 

ŞI 

„Nici un obiect carecadesub F nustă faţă de a în relația p'* 
sînt compatibile pentru orice relație q; într-adevăr, prima 
propoziţie este adevărată conform primei ipoteze, iar a doua 
este adevărată conform celei de-a doua ipoteze. Căci dacă 
nu există vreun obiect subsumat lui F, atunci nu există nici 
un obiect de acest gen care să stea față de a într-o relaţie 
oarecare. Aşadar, nu există nici o relaţie care, potrivit defi- 
niţiei noastre, să coreleze obiectele subsumate lui F cu cele 
subsumate lui G şi, ca atare, conceptele F şi G nu sînt echi- 
numerice209, 


ἃ 76. Voi defini acum relaţia în care stau doi membri 
vecini oarecari ai şirului numerelor naturale. Propoziția 


„există un concept F şi un obiect x ce i se subsumează 
astfel încît numărul ce revine conceptului F este n şi nu- 
mărul ce revine conceptului «subsumat lui F dar nu iden- 
tic cu x» este m“, 


înseamnă acelaşi lucru ca 
„n succedă imediat lui mm în şirul numerelor naturale“2!0. 


Evit expresia „n este succesorul imediat al lui m“, întru- 
cît justificarea articolului hotărît ar reclama demonstrarea 


14] 


prealabilă a două propoziţii*. Din acelaşi motiv, eu încă 
nu ajung să spun aici „1 =7m + 1“, căci prin însăşi utilizarea 
semnului identităţii (m + 1) este desemnat ca obiect. 


$ 77. Spre a ajunge acum la numărul 1 trebuie în pri- 
mul rînd să arătăm că există ceva ce succedă imediat lui 
0 în şirul numerelor naturale?!!. 

Să considerăm conceptul — sau, dacă preferăm, predi- 
catul — „identic cu 0“. Acestui concept i se subsumează 
numărul 0. Conceptului „identic cu Ὁ dar nu identic cu 0“, 
din contra, nu i se subsumează vreun obiect, astfel încît 
numărul ce revine acestui concept este 0. Avem deci un 
concept, „identic cu 0“, şi un obiect, 0, ce i se subsumează, 
despre care au loc: 


numărul ce revine conceptului „identic cu 0“ este iden- 
tic cu numărul ce revine conceptului „nu identic cu 0; 
numărul ce revine conceptului „identic cu 0 dar nu iden- 
tic cu 0“ este numărul 0. 


În consecință, conform definiţiei noastre, numărul ce 
revine conceptului „identic cu 0“ succedă imediat lui 0 în 
şirul numerelor naturale. 

Dacă definim acum: 


1 este numărul ce revine conceptului „identic cu 0“, ulti- 
ma propoziţie o putem exprima astfel: 

1 succedă imediat lui O în şirul numerelor naturale?!2. 

Poate că nu &ste inutil să observăm că definiţia lui | nu 
presupune, în vederea justificării sale obiective, un fapt 
observat**; într-adevăr, necesitatea satisfacerii anumitor 
condiții subiective pentru ca definiția să devină pentru noi 


* A se vedea nota de la p. 139. 
** O propoziţie non-generală. 

posibilă se confundă lesne cu faptul că percepțiile senzo- 
riale ne superează definiţia în cauză*. Chiar dacă ar fi așa, 
propoziţiile derivate nu încetează a fi apriorice. Printre ase- 
menea condiții se numără, de exemplu, şi faptul că o can- 
titate suficientă de sînge avînd compoziţia adecvată irigă 
creierul — cel puţin, după cîte știm; dar adevărul ultimei 
noastre propoziţii este independent de aceasta; el continuă 
să subziste chiar şi atunci cînd faptul menţionat nu mai are 
loc2!3; şi chiar dacă ar fi ca toate fiinţele raționale să se cu- 
funde vreodată într-un somn hibernal, adevărul propozi- 
țiilor nu ar fi suprimat în tot acest timp, ci ar rămîne absolut 
intact. Adevărul unei propoziţii nu rezidă în faptul că aceas- 
ta din urmă este gîndită?!4. 


$ 78. Voi enumera aici unele propoziții care se demon- 
strează prin intermediul definiţiilor noastre. Cititorul va 
sesiza cu ușurință cum se pot efectua demonstrațiile. 


1. Dacă a succedă imediat lui 0 în şirul numerelor natu- 
rale, atunci a = 1215. 

2. Dacă 1 este numărul care revine unui concept, există 
un obiect subsumat acestuia din urmâă?!6. 

3. Dacă 1 este numărul ce revine unui concept F, dacă 
obiectul x se subsumează conceptului F şi dacă y se subsu- 
mează conceptului F, atunci x = γ; cu alte cuvinte, x este 
atunci același cu y2!7. 

4. Dacă unu: concept F i se subsumează un obiect şi dacă 
din faptul că x se subsumează conceptului F şi y se sub- 
sumează conceptului F se poate infera în mod general că 
x =», atunci numărul ce revine conceptului F este 12,8, 

5. Relaţia lui m faţă de n instituită prin intermediul pro- 
poziției: 


* Cf. B. Erdmann, Die Axiome der Geomelrie, p. 164. 

„1 succedă imediat lur m în şirul numerelor naturale” 
este o relaţie biunivocă?!?. 


Prin aceasta încă nu se afirmă că pentru fiecare număr 
există un altul care îi succedă imediat sau căruia îi succe- 
dă imediat în şirul numerelor naturale. 

6. Orice număr cu excepţia lui 0 succedă imediat unui 


număr în şirul numerelor naturale220. 


$ 79. Acum, pentru a fi în măsură să demonstrăm că fie- 
cărui număr (n) din şirul numerelor naturale îi succedă ime- 
diatun număr?2!, trebuie să indicăm un concept căruia acesta 
din urmă îi revine. Vom alege în această calitate 


„element al șirului de numere naturale terminat cu n'“, 
concept pe care va trebui mai întîi să-l definim. 


Voi începe prin a repeta cu unele modificări de formulare 
definiția succesiunii într-un şir, pe care am dat-o în lucrarea 
mea Begri//sschrift. 

Propoziția 


„dacă orice obiect faţă de care x stă în relaţia q cade 
sub conceptul F, şi dacă din faptul că d cade sub concep- 
tul F urmează în mod general, pentru orice d, că orice obiect 
față de care d stă în relaţia q cade sub conceptul F, atunci, 
oricare ar fi conceptul F, y cade sub F“ 


înseamnă același lucru ca 
»Ὗ succedă în q — șir lui x“ 
51 ca 


„X precedă în q — şir lui y'222 


$ 80. Referitor la aceasta nu va fi de prisos să facem 
unele observaţii. Întrucît nu am definit relația q, şirul nu tre- 

buie conceput neapărat în forma unei ordonări spațiale sau 


temporale, deşi aceste cazuri nu sînt excluse?2. 


S-ar putea considera, eventual, că o altă definiţie este mai 
naturală, de exemplu următoarea: dacă pornind de la x ne 
îndreptăm pennanent atenţia de la un obiect la un altul față 
de care primul stă în relaţia ᾧ, şi dacă în acest mod se ajunge 
în cele din urmă la y, spunem că y succedă în ᾧ — şir lui x. 


Acesta este un mod de a aborda problema, nu o definiție. 
Atingerea lui y prin deplasarea atenţiei noastre poate depin- 
de de diverse circumstanțe subiective, de exemplu de tim- 
pul de care dispunem sau de stadiul cunoaşterii noastre. 
Faptul că y succedă lui x în cadrul ᾧ — șirului nu are în genere 
nimic de-a face cu atenţia noastră și cu condiţiile dirijării 
ei, ci ţine de natura lucrului însuşi, tot așa cum frunza verde 
reflectă anumite raze de lumină, indiferent dacă ele cad 
Sau nu pe retina ochiului meu şi suscită ori nu o senzație, 
Sau tot aşa cum un grăunte de sare este solubil în apă, in- 
diferent dacă l-am aruncat ori nu în apă, şi indiferent dacă 
am observat ori nu fenomenul respectiv, rămînînd solubil 
chiar dacă nici nu am posibilitatea să fac vreo experienţă 
în acest sens224. 

Definiţia mea permite deplasarea problemei din dome- 
niul posibilităţilor subiective în domeniul determinării obiec- 
tive. Într-adevăr, faptul că din anumite propoziții decurge 
o altă propoziţie este ceva obiectiv, ce nu depinde de legile 
mişcării atenţiei noastre şi în raport cu care este indiferent 
dacă noi efectuăm într-adevăr respectivul raționament. Avem 
aici un criteriu universal de soluție a problemei, acolo unde 
ea poate fi pusă, chiar dacă în anumite cazuri dificultăţile 
exterioare ne-ar putea împiedica să evaluăm soluţia. Aceas- 
ta nu are nimic de-a face cu esenţa chestiunii??5. 

Nu întotdeauna se cere să parcurgem toți termenii şiru- 
lui începînd cu termenul iniţial şi pînă la un anumit obiect, 

pentru a căpăta certitudinea că acesta din urmă este suc- 
cesorul primului. Dacă, de exemplu, se dă că în cadrul q 
- şirului ὃ succedă lui a și c lui ὁ, atunci, conform definiţiei 
noastre, putem trage concluzia că c succedă lui a fără a 
mai fi măcar nevoie să cunoaştem termenii intermediari?26. 

Numai pe baza acestei definiţii a succedării într-un şir 
devine posibil să reducem la legile generale ale logicii ra- 
tonamentul de la n la (n + 1), raționament care, în aparenţă, 
este specific matematicii?27. 


ἃ 81. Dacă în calitate de relație ᾧ avem acea relaţie în 
care m este pus faţă de n prin propoziţia 

„n succedă imediat lui m în şirul numerelor naturale“, 
atunci, în loc de „q — şir“* spunem „şir al numerelor natu- 
vale“, 

Mai departe, definesc: 

propoziţia 

Ὁ succedă în q — şir lui x, sau y este identic cu x“ 
înseamnă acelaşi lucru ca 

„y aparține q — şirului care începe cu x“ 
Şi ca 

„„ X aparţine ᾧ -- şirului care se termină cu y“. 

În consecinţă, a aparţine şirului de numere naturale ter- 


minat cu n atunci cînd n succedă lui a în șirul numerelor 
naturale sau cînd el este identic cu a*. 


$ 82.: Acum trebuie să arătăm că — dacă o anumită 
condiţie, care nu a fost încă stipulată, este satisfăcută — 
numărul ce revine conceptului 


* Atunci cînd n nu este un număr, numai n însuşi aparţine 
șirului de numere naturale care se termină cu n. Acest mod de 
exprimare nu trebuie să ne contrarieze. 

„membru al şirului de numere naturale terminat cu ἢ ἡ 


succedă imediat lui n în şirul numerelor naturale??%. Dar prin 
aceasta a rezultat că există un număr care succedă imediat 
Jui n în şirul numerelor naturale, și deci că nu există un mem- 
bru ultim al acestui şir. Evident, această propoziţie nu poate 
fi întemeiată în mod empiric sau prin inducţie???. 

Prezentarea demonstraţiei înseși ne-ar duce prea depar- 
te. Ne vom mărgini să schițăm mersul ei. Trebuie demon- 
strat că: 


1. dacă a este succesor imediat al lui d în şirul numerelor 
naturale şi dacă pentru d avem: 


numărul ce revine conceptului 
„membru al şirului de numere naturale terminat cu d“ 


succedă imediat lui d în şirul numerelor naturale, 


atunci avem pentru a: 
numărul ce revine conceptului 
„membru al şirului de numere naturale terminat cu a“ 


ς 


succedă imediat lui a în şirul numerelor naturale. 


În al doilea rînd, trebuie demonstrat că pentru 0 are loc 
ceea ce s-a enunțat în propozițiile formulate mai sus cu privire 
la d şi la a; pe această bază vom conchide că aceasta are loc 
Şi pentru ἡ, dacă n aparţine şirului de numere naturale ce 
începe cu 0230. Acestmod de raţionare este o aplicare a de- 
finiției pe care am dat-o expresiei 


„Y succedă lui x în şirul numerelor naturale“, 
atunci cînd în calitate de concept F a fost luat acel enunţ 


comun?! despre d şi a, în care 0 şi n iau locul lui d şi a. 


$ 83. Spre a demonstra propoziţia (1) din secţiunea pre- 
cedentă, trebuie să arătăm că a este numărul ce revine eon- 

ceptului „membru al şirului de numere naturale tenninat cu 
a, dar nu identic cu a“2%2. Pentru aceasta trebuie mai întîi 
să demonstrăm că acel concept are o extensiune identică 
cu aceea a conceptului „membru al şirului de numere natu- 
rale terminat cu d“2%. În acest scop, avem nevoie de pro- 
poziția că nici un obiect care aparține şirului de numere 
naturale ce începe cu 0 nu poate fi propriul lui succesor în 
cadrul șirului numerelor naturale??4. Aceasta trebuie să se 
demonstreze tot prin intermediul definiției pe care am dat-o 
succederii într-un şir, aşa cum s-a indicat mai sus*. 

Sintem astfel obligaţi să ataşăm o condiţie propoziției 
ce afirmă că numărul ce revine conceptului 

„membru al şirului de numere naturale terminat cu n“ 
succedă imediat lui n în şirul numerelor naturale, și anume 
condiţia că n aparţine şirului de numere naturale ce începe 
cu 0. În acest scop dispunem de un mod de exprimare mai 
succint, pe care îl definesc astfel: 

Propoziția 


„n este un membru al şirului de numere naturale înce- 
pînd cu 0“ 


are aceeaşi semnificaţie ca 


„n este un număr finit“. 


* La p. 63, op. cil., E. Schrâder pare să considere această 
propoziţie ca o consecință a unui mod de desemnare care poate 
să difere de cel de față. Aici se manifestă neajunsul care afectează 
întreaga sa prezentare a chestiunii, şi anume că de fapt nu știm 
dacă numărul este un semn — iar în acest caz, care este sem- 
nificaţia sa -— sau dacă numărul este tocmai această semnificaţie 
a semnului. Din simplul fapt că instituim semne diferite în aşa 
fel încît nici unul să nu se repete, nu urmează că aceste semne 
desaimnează efectiv lucruri diferite?%6. 

Atunci putem tormula propoziţia de mai sus după cum 
urmează: nici un număr finit nu este propriul său succe- 
sor în şirul numerelor naturale?5. 


Numere infinite 


4 84. Pelîngănumerele finite avem numerele infinite237. 
Numărul care revine conceptului „număr finit este un 
număr infinit?f. Să-l notăm, de exemplu, prin co,. Dacă ar 
fi finit, el nu ar putea fi propriul său succesor imediat în şirul 
numerelor naturale. Or, se poate arăta că pentru ao, toc- 
mai acesta este cazul. 

Numărul infinit oo, astfel definit nu conţine nimic mis- 
terios sau miraculos. „Numărul care revine conceptului F 
este co,“ nu înseamnă acum nimic mai mult sau mai puţin 
decît: există o relaţie care pune obiectele subsumate con- 
ceptului F în corespondenţă biunivocă cu numerele finite. 
Potrivit definiţiilor noastre, condiţia are un sens pe deplin 
clar şi neechivoc; aceasta este suficient pentru a justifica 
utilizarea semnului co, 5] a-i garanta o semnificaţie. Faptul 
că nu ne putem forma vreo reprezentare despre un număr 
infinit nu are nici o importanţă; nu altfel se întîmplă şi cu 
numerele finite. Numărul nostru co, este astfel tot atît de 
determinat ca orice număr finit: el este recognoscibil ca 
atare fără putinţă de dubiu şi poate fi distins de orice alt 
număr?%?. 


8 85. Recent, G. Cantor a introdus într-o lucrare remar- 
cabilă* numere infinite240. Impărtăşesc pe deplin aprecierea 
pe care el o dă concepției care în genere nu acceptă ca avînd 


* Grundlagen einer allemeinen Mannichjaltigkeitslehre, 
Leipzig, 1883. 

realitate decit numerele finite. Nici aceste numere, nici frac- 
țiile, nici numerele negative, iraționale şi complexe nu pot 
fi percepute senzorial şi nu au caracter spațial; iar dacă spu- 
nem că actualitate are numai ceea ce acționează asupra simțu- 
rilor sau, cel puțin, comportă efecte ce pot avea drept urmări 
mai apropiate sau mai îndepărtate percepții senzoriale, atunci 
desigur că aceste numere nu au actualitate?+!. Dar teoremele 
noastre nu pretind nicidecum asemenea percepții în calitate 
de temeiuri demonstrative. În investigaţiile noastre putem uti- 
liza fără ezitare un nume sau semn introdus ireproşabil din 
punct de vedere logic, şi deci numărul nostru este tot atît de 
justificat ca şi numărul doi sau numărul trei. 

Cred că în această privință sînt de acord cu Cantor, dar 
terminologia mea diferă întru cîtva de a lui. Ceea ce eu 
numesc număr, 6] numește „putere“, în timp ce conceptul 
său* de număr se referă la ordonare. În cazul numerelor 
finite independența față de succesiunea în cadrul şirului este 
incontestabilă, dar nu același este cazul numerelor transfi- 
nite?%?. Or, folosirea cuvîntului „număr“ și a întrebării „cît 
de mulți?“ nu trimite la vreo ordine determinată. Numărul 
lui Cantor răspunde mai curînd întrebării „al cîtelea mem- 
bru al succesiunii este membrul ultim?“. Ca urmare, credcă 
denumirea pe care o folosesc concordă în mai mare măsu- 
ră cu uzanţa lingvistică. Atunci cînd extindem semnificația 
unui cuvînt, trebuie să avem în vedere ca un număr cît mai 
mare de propoziţii generale să rămînă valabile, şi mai cu 
seamă principii atît de esențiale cum este, în cazul număru- 
lui, independența față de poziția în cadrul unui şir. Nu a 
trebuit să apelăm la o extindere, întrucît conceptul nostru 
de număr cuprinde din capul locului şi numere infinite. 


* Această expresie ar putea părea să contrazică obiectivitatea 
conceptului, pe care am evidenţiat-o în cele de mai sus; dar în 
cazul de față, subiectivă este numai denumirea. 

$ 86. Spre a obține numerele sale infinite, Cantor intro- 
duce conceptul relaţiei de succesiune în cadrul unei con- 
secuţii, concept care diferă de conceptul meu de „succesiune 
într-un şir“”243. De exemplu, după Cantor, apare o conse- 
cuţie atunci cînd ordonăm numerele întregi pozitive finite, 
astfel încît cele impare să se succeadă în ordinea lor natu- 
rală şi tot astfel cele pare, şi totodată stipulăm că orice număr 
par trebuie să urmeze oricărui număr impar. În această con- 
secuţie, de exemplu, 0 ar succeda lui 13. În schimb, nici un 
număr nu l-ar preceda imediat pe 0. Acesta este doar unul 
din cazurile ce nu pot surveni în succesiunea în cadrul unui 
şir definită de mine. Se poate demonstra riguros, fără a 
apela la vreo axiomă a intuiţiei, că dacă y este un succe- 
soral lui x în cadrul unui q — şir, există un obiect care îl pre- 
cedă imediat pe y în cadrul acestui șir. După părerea mea, 
încă nu avem o definiţie precisă a succesiunii într-o con- 
secuţie și a numărului cantorian. Cantor se referă la o „intu- 
iție interioară“ misterioasă, acolo unde ar trebui să căutăm 
o demonstraţie pe bază de definiții, demonstraţie pe deplin 
posibilă244. Într-adevăr, eu cred a întrezări modul în care 
pot fi definite conceptele respective. — În nici un caz, nu 
vreau ca prin observaţiile făcute să pun în cauză justificarea 
şi rodnicia acestor concepte. Dimpotrivă, salut în aceste inves- 
tigaţii o lărgire a hotarelor ştiinţei, şi îndeosebi faptul că ele 
au deschis un drum pur analitic către numerele (puterile) 
transfinite de ordin superior245. 


V. Incheiere246 


4 87. Sper că în această scriere am reușit să fac plauzi- 
bil?+ faptul că legile aritmetice sînt judecăţi analitice şi deci 
a priori. Potrivit acestui punct de vedere, aritmetica ar fi 

numai o logică mai elaborată, orice propoziţie aritmetică 
fiind o lege logică, deşi una derivată"4?. Aplicațiile aritme- 
ticii în explicarea naturii ar reprezenta prelucrări logice ale 
unor fapte observate*; a calcula ar însemna a raționa. Le- 
gile numărului nu pretind — aşa cum crede Baumann** — 
o verificare practică, pentru a fi aplicabile în cadrul lumii 
exterioare; într-adevăr, în lumea exterioară, a totului spaţial, 
nu există concepte, proprietăți ale conceptelor, numere?4. 
Aşadar, legile numărului nu sînt propriu-zis aplicabile la 
lucruri exterioare, ele nu sînt legi ale naturii. În schimb, 
ele sînt pe deplin aplicabile la judecăţi privitoare la lucrurile 
lumii exterioare: ele sînt legi ale legilor naturii. Ele afirmă 
nu o conexiune între fenomene naturale, ci o conexiune între 
judecăţi; or, în rîndul acestora din urmă se află și legile 
naturii250. 


ὃ 88. Kant*** a subapreciat în mod evident valoarea 
judecăților analitice — și aceasta ca urmare a unei determi- 
nări prea înguste a conceptului în cauză, deşi se pare că 
el a întrezărit conceptul mai larg pe care îl utilizăm în cele 
de faţă****. Dacă pomim de la definiția lui, împărţirea ju- 
decăţilor în analitice şi sintetice nu este exhaustivă. Ceea 
ce are el în vedere este cazul judecății universale afirmative. 
Dacă ne referim la aceasta, putem vorbi despre un con- 
cept-subiect şi ne putem întreba dacă conceptul-predicat 
este cuprins, potrivit definiției sale, în primul. Ce se întîm- 


* Observarea însăşi înglobează deja o anumită activitate 
logică. 
** Op. cit, vol. II, p. 670. 
*** Loc. cit, ΠῚ, p. 39 şi urm.?5! 
**** Lap. 43 el afinnă că o propoziţie sintetică poate fi pn- 
vită potrivit principiului contradicției numai atunci cînd o altă propo- 
ziţie sintetică este presupusă??. 

plă însă atunci cînd subiectul este un obiect singular? Sau 
ce se întîmplă atunci cînd avem o judecată existențială? În 
acest caz nici nu mai putem vorbi despre un concept-subiect 
în sensul de mai sus. Kant pare a înțelege conceptul ca 
determinat prin notele ce-i revin; acesta este însă cel mai 
steril mod de constituire a conceptelor. Dacă aruncăm o 
privire asupra definiţiilor introduse mai sus, nu vom găsi 
nici una de acest gen. Acelaşi lucru se poate spune şi despre 
definițiile cu adevărat fecunde din matematică, de exem- 
plu despre definiţia continuității unei funcţii. Ea nu ne oferă 
o serie de note asociate, ci o combinare mai intimă — aș 
spune, mai organică — a determinărilor. Deosebirea poate 
fi intuită prin intermediul unei ilustrări geometrice. Dacă 
reprezentăm conceptele (sau extensiunile acestora) prin 
regiuni ale unui plan, conceptului definit pe baza notelor 
asociate îi va corespunde regiunea comună tuturor regiu- 
nilor acestor note; conceptul va fi cuprins prin părţi ale 
delimitărilor acestora. În cazul unei asemenea definiţii 
problema constă, așadar, — vorbind la figurat — în a utili- 
za într-un mod inedit liniile date în prealabil spre a delimi- 
ta astfel o anumită regiune*. Dar în acest caz nu iese la 
iveală ceva esenţial nou. Definiţiile mai fecunde ale con- 
ceptelor trasează linii de demarcaţie care nu au fost date în 
prealabil. Ceea ce se poate infera pe baza lor nu poate fi 
întrevăzut cu anticipație; nu ne mărginim să scoatem din 
sertar ceea ce pusesem acolo în prealabil. Consecințele pe 
care le tragem lărgesc cunoştinţele noastre şi, prin urmare, 
potrivit lui Kant, trebuie considerate ca sintetice; nu mai 
puţin însă, ele pot fi demonstrate pur logic şi ca atare sînt 
analitice. În fapt, ele sînt cuprinse în definiții, dar aşa cum 
planta se află în sămînţă, nu aşa cum podul se află într-o 
casă. Adesea, demonstrația unei propoziţii reclamă mai 


* Şi la fel atunci cînd notele sînt legate prin „sau“. 

multe definiţii şi deci propoziţia respectivă nu este conținu- 
tă în vreuna din ele, însă decurge în mod pur logic din toate 
la un loc?5. 


$ 89. Mă vădobligatsă contest şi valabilitatea univer- 
sală a afirmației lui Kant* potrivit cu care, fără sensibili- 
tate, nici un obiect nu ne poate fi dat254. Zero, unu sînt obiecte 
care nu pot să ne fie date într-un mod sensibil. Pînă şi acei 
ce consideră că numerele mai mici sînt sensibil intuitive vor 
trebui să admită că nici un număr mai mare ca 1 000(»'"*) 
nu le poate fi dat într-un mod intuitiv-sensibil, dar că, în 
pofida acestui fapt, deținem numeroase cunoştinţe despre 
aceste numere. S-ar putea ca termenul „obiect“ să fie utili- 
zat de către Kant în vreo altă accepţie; dar atunci zero, unu, 
ca şi numărul nostru oo, rămîn inexplicabile; într-adevăr, 
ele nu sînt concepte şi, de altfel, Kant pretinde ca pînă şi 
conceptelor să li se atribuie un obiect în cadrul intuiţiei?55. 


Spre a nu mi se reproşa că mă dedau la şicane mărunte 
la adresa unui geniu către care nu putem privi decit cu admi- 
raţie recunoscătoare, cred că este cazul să relev și acordul 
de idei, care are o pondere cu mult mai mare. Pentru a mă 
referi numai la probleme legate strîns de cele de faţă, con- 
sider că un mare merit al lui Kant rezidă în faptul că el a 
făcut distincția între judecăţile sintetice şi analitice. Spu- 
nînd că adevărurile geometriei sînt sintetice a priori, el a 
dezvăluit esenţa lor reală. Acest lucru merită să fie repetat 
şi astăzi, întrucît el continuă adesea să fie ignorat. Deşi Kant 
s-a înşelat în privința aritmeticii, aceasta — după părerea 
mea — nu ştirbeşte în mod esenţial meritele sale. Pentru 
el, lucrul cel mai important este existența unor judecăţi sin- 
tetice a priori, problema dacă ele survin numai în cadrul 


* Op. εἰς III, p. 82. 

geometriei sau survin şi înăuntrul aritmeticii are o impor- 
tanță mai mică256. 


4 90. Nu pretind a fi făcut mai mult decit plauzibilă 
natura analitică a adevărurilor aritmeticii, deoarece încă mai 
putem avea dubii asupra faptului dacă demonstrarea lor se 
bazează integral pe legi pur logice sau dacă nu cumva un 
temei demonstrativ de alt gen intervine undeva într-un mod 
insesizabil. Nici indicaţiile pe care le-am dat în vederea de- 
monstrării unor propoziţii nu vor înlătura întru totul aceas- 
tă obiecție;, ea poate fi depăşită numai printr-un lanț de 
raționamente fără fisuri, în cadrul căruia fiecare pas să de- 
curgă conform unuia dintre puţinele procedee de raționare 
recunoscute a fi pur logice. Aşa se face că pînă acum nu 
a fost dată nici măcar o singură demonstrație; într-adevăr, 
matematicianul se declară mulțumit atunci cînd fiecare tre- 
cere la o judecată nouă este evident corectă, fără să se mai 
întrebe dacă această evidenţă este de natură logică sau intu- 
itivă. Or, un asemenea demers se relevă adesea a fi foarte 
complex, el echivalind cu mai multe inferenţe simple, în 
care se mai pot strecura unele elemente provenite din intui- 
ție. Procedindu-se prin salturi se creează astfel aparenţa 
unei multitudini nesfîrşite de tipuri de raționament în ma- 
tematică; într-adevăr, cu cît sînt mai mari, cu atit salturile 
pot să reprezinte mai multe combinaţii de raționamente sim- 
ple şi de axiome ale intuiţiei. Cu toate acestea, o asemenea 
trecere ne apare a fi nemijlocit evidentă, fără a mai deveni 
conştienţi de treptele intermediare şi, întrucît trecerea nu 
se prezintă sub forma unui procedeu logic de raționare re- 
cunoscut, înclinăm să considerăm această evidenţă ca avînd 
o natură intuitivă, iar adevărul concluziei îl considerăm drept 
sintetic, pînă şi atunci cînd domeniul de validitate debor- 
dează în mod vădit graniţele intuiţiei. 

Unmniînd această cale, nu este posibil să delimităm în mod 
net elementul sintetic, întemeiat pe intuiție, de cel analitic. 
Totodată, procedînd astfel, nu vom reuşi să detaşăm în mod 
cert toate axiomele intuiţiei, astfel încît fiecare demonstraţie 
matematică să se poată efectua, pornind numai de la aces- 
te axiome, conform legilor logicii?57. 


$ 91. Se ridică, de asemenea, necesitatea imperioasă 
de a evita orice salturi în procesul inferenței. O asemenea 
exigenţă este greu de satisfăcut, întrucît operarea pas cu 
pas este obositoare. Orice demonstraţie ceva mai compli- 
catănriscă să capete o lungime enormă. Datorită acestui fapt, 
varietatea excesivă a formelor logice ce-şi găsesc expresia 
în cadrul limbajului îngreunează delimitarea unui ansamblu 
de moduri de raționament care în acelaşi timp să fie sufi- 
cient în toate cazurile şi transparent. 

Pentru a diminua această dificultate, am inventat scrie- 
rea mea conceptuală. Scopul ei este de a obţine o concizie 
ŞI o claritate sporită a expresiei şi de a opera printr-un nu- 
măr restrîns de forme precise în maniera unui calcul, ast- 
fel încît să permită numai paşii conformi unor reguli stipulate 
o dată pentru totdeauna“. În felul acesta, nici o premisă nu 
se poate strecura neobservată în cadrul demonstraţiei. Astfel, 
fără să împrumut vreo axiomă de la intuiţie, am demonstrat 
o propoziţie** care la prima vedere ar putea fi considerată 
sintetică şi pe care o voi formula aici după cum urmează: 

Dacă relația fiecărui element al unui şir faţă de elemen- 
tul imediat umnător este univocă, şi dacă m şi y succedă lui 


* Această scriere trebuie să fie în măsură, totuşi, să exprime 
nu numai forma logică — așa cum este cazul cu simbolismul 
lu: Boole -—, ci şi un conținut. 

ἘΣ Begri/fsschrifi, Halle, 1879, p. 86, Fonnula 133. 

x în cadrul acestui şir, atunci sau y precedă lui m în acest 
şir, sau coincide cu el, sau este succesor al lui η125 5, 

Această demonstraţie ne permite să constatăm că pro- 
poziţii care extind cunoştinţele noastre pot conţine judecăți 
analitice. 


Alte numere 


$ 92. Pînă acum ne-am limitat examenul la numerele 
naturale. Să aruncăm acum o privire şi asupra altor genuri 
de numere, încercînd să aplicăm la acest domeniu mai larg 
ceea ce am descoperit în cazul domeniului restrîns. 

Unnărind să precizeze sensul problemei privind posi- 
bilitatea unui număr, Hankel** afirmă: „Numărul nu mai 
este astăzi un lucru, o substanţă care ar exista în afara su- 
biectului cugetător şi a obiectelor care îl fac cu putință, 
un principiu autonom, cum era, bunăoară, la pitagoricieni. 
Aşadar, problema existenţei nu poate fi raportată decît la 
subiectul gînditor sau la obiectele gîndite, obiecte ale căror 
relaţii sînt reprezentate de numere. Strict vorbind, imposi- 
bil pentru matematician este numai ceea ce e logic imposi- 


* Se va considera că această demonstraţie este încă mult prea 
complicată; iată un dezavantaj pe care, desigur, certitudinea prac- 
tic absolută de a nu se fi strecurat vreo eroare sau omisiune pare 
a-l compensa cu prisosinţă. Pe atunci, ceea ce urmăream era a 
reduce totul la un număr minim de legi logice cît mai simple cu 
putinţă. Din acest motiv, am recurs la un singur mod de inferen- 
ță259. Dar încă de pe atunci am indicat în Prefaţă (p. VII) că în 
vederea unei aplicări ulterioare ar fi de dorit să admitem mai mul- 
te asemenea moduri. Aceasta o putem face fără a prejudicia coe- 
ziunea lanțului de inferențe, ceea ce ne pennite să obținem o 
comprimare considerabilă. 

** Op cir,pp.6 şi 7. 

bil, adică ceea ce se contrazice cu sine. Nu mai trebuie să 
demonstrăm că numerele care sînt imposibile în acest sens 
nu pot fi admise. Atunci însă cînd numerele în cauză sînt 
posibile din punct de vedere logic, cînd conceptul lor este 
definit în mod clar şi distinct şi deci fără contradicţie, pro- 
blema de mai sus nu poate consta decît în a ști dacă în do- 
meniul realului sau al datului intuitiv, al actualului, există 
un substrat al acestora, dacă există obiecte în care nume- 
rele, adică relaţiile intelectuale de genul arătat, îmbracă o 
aparență fenomenală.*260 


$ 93. Prima propoziţie ne face să ne întrebăm dacă, po- 
trivit lui Hankel, numerele există în subiectul cugetător, în 
obiectele care le ocazionează, sau în ambele. În orice caz, 
în sens spaţial ele nu sînt nici înăuntrul, nici în afara subiec- 
tului, sau a unui oarecare obiect. Dar, fără discuţie, ele sînt 
în afara subiectului în sensul că nu sînt subiective. În timp 
ce oricine nu poate simţi decît propria lui durere, propria 
lui plăcere ori foame, nu poate avea decît propriile sale 
senzaţii auditive şi vizuale, numerele pot fi obiecte comune 
pentru mai mulţi, şi anume ele sînt pentru toți exact ace- 
leași?6!, nu sînt simple stări interioare mai mult sau mai 
puțin asemănătoare ale unor persoane diferite. Înțelegînd 
să raporteze problema existenţei la subiectul care gîndeşte, 
Hankel pare să o transforme astfel într-o problemă psiho- 
logică, ceea ce în nici un caz nu este. Matematica nu se in- 
teresează de natura psihicului nostru iar răspunsul pe care 
îf primesc problemele psihologice, oricare ar fi ele, tre- 
buie să-i fie absolut indiferente?62. 


$ 94. Trebuie să obiectăm, de asemenea, şi împotriva 
ideii că pentru matematician imposibil este numai ceea ce 
se contrazice cu sine. Un concept este admisibil chiar şi 
în cazul cînd notele sale definitorii cuprind o contradicție; 

singura condiţie este să nu presupunem că sub acest con- 
cept cade ceva. Dimpotrivă, faptul că conceptul nu cuprin- 
de vreo contradicție nu ne pennite încă să deducem că ceva 
i se subsumează. De altfel, cum s-ar putea demonstra că un 
concept nu cuprinde vreo contradicție? Demonstrația este 
departe de a fi întotdeauna evidentă; din faptul că nu între- 
zărim o contradicţie, nu urmează că efectiv nu există nici 
o contradicţie, iar definiţia, oricît de clară ar fi, nu oferă 
garanţii în acest sens. Hankel demonstrează“ că un sistem 
închis de numere complexe mai general decît cel uzual şi 
care ar admite toate legile adunării şi înmulțirii conține o 
contradicție. Acest lucru trebuie într-adevăr demonstrat; el 
nu este imediat evident. Înainte de a se întîmpla aceasta, 
cineva ar putea totuşi să utilizeze un asemenea sistem de 
numere spre a ajunge la rezultate uimitoare, a căror justi- 
ficare nu ar fi mai prejos de aceea pe care o dă Hankel** 
pentru teoremele despre determinanți, prin intermediul nu- 
merelor alternante;, în adevăr, cine ne garantează că nici 
în conceptul acestora nu este cuprinsă o contradicție ascun- 
să? Dar, chiar dacă s-ar putea exclude o asemenea con- 
tradicţie în cazul general, pentru un număr arbitrar de unități 
alternante, încă nu ar rezulta că asemenea unităţi există263. 
Or, tocmai de aceasta avem nevoie. Să luăm ca exemplu 
Propoziția 18 din Cartea 1 a Elementelor lui Euclid: În orice 
triunghi latura cea mai mare se opune unghiului mai mare. 

Pentru a demonstra aceasta, Euclid duce pe latura mai 
mare AC un segment AD egal cu latura mai mică AB şi 
apelează totodată la o construcţie anterioară. Demonstrația 
ar eșua dacă un asemenea punct nu ar exista; nu este sufi- 
cient să nu se fi detectat vreo contradicție în conceptul 
„punct pe AC, a cărui distanţă faţă de A este egală cu dis- 


* Op. cir., pp. 106-107. 
** Op. cit, $ 35. 

tanţa lui B faţă de A“. Unim acum B cu D. Faptul că o atare 
dreaptă există constituie o altă propoziţie pe care se spri- 
μπᾶ demonstraţia noastră. 


δ. 95. Non-contradicţia unui concept poate fi pusă în 
evidenţă în mod riguros numai dacă demonstrăm că acestui 
concept i se subsumează ceva. Reciproca ar fi o eroare26%. 
Hankel* o comite atunci cînd afirmă privitor la ecuaţia 
x+b=c: 

„Este evident că atunci cînd b > c, nu există nici un nu- 
măr x în șirul 1, 2, 3..., care să rezolve problema respec- 
tivă: scăderea este în acest cazimposibilă. Nimic nu ne 
împiedică însă în acest caz să privim diferenţa (c-b) ca pe 
un semn care oferă problemei o soluţie și cu care putem opera 
exact ca şi cum ar fi un semn numeric din şirul 1, 2, 3... 

Și totuşi ceva ne împiedică să-l considerăm în mod ne- 
condiţionat pe (2 — 3) ca pe un semn care oferă o soluţie 
problemei: într-adevăr, un semn gol nu rezolvă problema; 
dacă nu are un conţinut, semnul nu este decît o pată de 
cerneală obişnuită sau tipografică pe hirtie şi, ca atare, 
posedă proprietăţi de ordin fizic, dar nu şi pe aceea de a 
da 2, atunci cînd îl adunăm cu 3. Propriu-zis, el nu este un 
număr iar utilizarea sa în această calitate ar constitui o eroare 
logică. Chiar şi atunci cînd c > ὃ, nu semnul („,c -- δ") este 
soluția problemei, ci conţinutul acestui semn. 


ὃ 96. La fel de bine am putea spune: printre numerele 
cunoscute pînă acum nu există unul care să satisfacă con- 
comitent ecuaţiile 


x+1=2şix+2=1, 
însă nimic nu ne împiedică să introducem un semn care so- 
luţionează problema. Se va replica: problema conţine de 


* Op cil, p. 5. Similar, E. Kossak, op. cil., p. 17 jos. 

data aceasta o contradicţie. Incontestabil așa este, dacă ce- 
rem ca soluţia să fie un număr real sau un număr complex 
obişnuit; dar de ce nu am extinde sistemul nostru de nu- 
mere, de ce nu am crea numere care să satisfacă exigenţele 
de mai sus? Vom aştepta pină cînd cineva ne va indica vreo 
contradicție! Parcă ştie cineva ce posibilităţi oferă aceste 
noi numere? Fireşte, în cazul de mai sus univocitatea scă- 
derii nu va mai putea fi păstrată; dar oare la univocitatea 
extragerii rădăcinii nu ne vedem obligaţi să renunțăm, de 
asemenea, atunci cînd vrem să introducem numerele nega- 
tive? lar operarea cu numerele complexe face ca logarit- 
marea să fie multivocă. 

Mergînd mai departe, de ce să nu creăm şi numere care 
permit însumarea şirurilor divergente? Dar nu! Matema- 
ticianul poate tot atît de puţin ca şi geograful să creeze ceva 
în mod arbitrar, nici el nu poate decit să descopere ceea 
ce este în fapt şi să-i dea nume. 

Această eroare afectează teoria formală a fracţiilor, a 
numerelor negative, a numerelor complexe*. Se emite ce- 
rința ca regulile de calcul cunoscute să fie păstrate în măsura 
posibilului pentru numerele ce urmează a fi introduse, iar 
de aici se deduc proprietăţi şi relații generale ale acesto- 
ra. Dacă nu se ajunge nicăieri la vreo contradicţie, introdu- 
cerea noilor numere se consideră justificată, ca și cum nici 
o contradicţie nu se putea strecura pe undeva, sau ca şi cum 
necontradicția ar fi deja existenţă!265 


$ 97. Uşurinţa cu care se comite această eroare se da- 
torează faptului că nu s-a trasat o distincţie satisfăcătoare 
între concepte şi obiecte. Nimic nu ne împiedică să facem 
uz de conceptul „rădăcina pătrată din —1** dar acest sim- 
plu fapt nu ne autorizează să folosim articolul hotărît şi să 


* La fel se întîmplă cu cardinalii infiniți ai lui Cantor. 

considerâm expresia „rădăcina pătrată din —1' ca avind sens. 
Dacă admitem că [2 = —l atunci putem demonstra formu- 
la pe baza căreia sinusul unui multiplu al unghiului a se 
exprimă prin a şi cos a; nu trebuie să uităm că propozi- 
ţia respectivă presupune condiţia ;? = —l, condiţie pe care 
nu o putem pur şi simplu omite. Dacă nu ar exista ceva al 
cărui pătrat să fie —1, egalitatea de mai sus nu ar fi neapărat 
corectă, în virtutea demonstraţiei noastre*, deoarece con- 
diţia 12 = --Ἰ, de care este ținută să depindă valabilitatea ega- 
lității, nu ar mai fi satisfăcută. Ar fi ca şi cum în cursul unei 
demonstrații geometrice am apela la o linie auxiliară a cărei 
trasare este imposibilă. 


$ 98. THankel** introduce două tipuri de operaţii, numi- 
te de el Iytică şi tetică, definindu-le prin anumite proprietăți 
pe care aceste operații trebuie să le satisfacă. Aici nu avem 
nimic de obiectat. atît timp cît nu se presupune existența 
unor asemenea operaţii şi a unor obiecte ce pot rezulta din 
ele***. Mai încolo**** el notează prin (a + δ) o operaţie te- 
tică univocă, asociativă, iar operaţia Iytică corespunzătoa- 
re, de asemenea univocă, o notează prin (a — b). O operaţie? 
Care însă anume? Una arbitrară? În acest caz, nu avem 
nicidecum o definiţie pentru (a + δ); şi ce se întîmplă dacă 
nici nu există vreo asemenea definiție? Dacă cuvîntul „adu- 
nare“ nu ar avea încă vreo semnificație, ar fi permis din 
punct de vedere logic să spunem: o operaţie de acest gen 
o vom numi adunare; dar nu putem spune: o asemenea ope- 


* Deşi nu este exclus ca ca să poată fi demonstrată rigu- 
ros pe o altă cale. 
** Op cil.,p. 18. 
**+* Ceca ce în realitate Hankel şi face. întrucît aplică identi- 
tatea O (c. b)= a. 
**** Op. cit. p. 29. 


raţie trebuie să se numească udunureu Şi să se noteze prin 
(a + b), înainte de a ti stabilit că există o asemenea opera- 
ție şi numai una. Nu este permis să utilizăm într-o parte 
a unei identități definitorii articolul nehotăriît, iar în cealaltă 
parte articolul hotărît. Hankel întrebuințează în continuare 
expresia „modulul operaţiei“ fără vreo altă precizare, fără 
să fi arătat că există un modul și numai unul. 


$ 99. Pe scurt, această teorie pur formală” este nesa- 
tisfăcătoare. Elementul ei valoros se rezumă la umnătoarele. 
Se demonstrează că atunci cînd operaţiile se bucură de anu- 
mite proprietăţi, ca asociativitatea şi comutativitatea, anu- 
mite propoziţii sînt valabile privitor la ele. Arătîndu-se apoi 
că adunarea şi înmulţirea pe care le cunoaștem deja au 
aceste proprietăți, putem enunța imediat despre ele pro- 
poziţiile respective fără a mai repeta demonstrația amă- 
nunțită în fiecare caz în parte. Abia prin această aplicare 
la operaţii date în altă parte ajungem la propoziţiile cunos- 
cute ale aritmeticii. În nici un caz nu putem crede însă că 
această metodă ne-ar permite să introducem adunarea 9] 
înmulțirea. Ceea ce se dă este numai un îndreptar pentru 
definițiile în cauză, nu înseși aceste definiţii. Dacă spunem 
că denumirea de „adunare“ trebuie conferită numai unei 
operaţii tetice univoce şi asociative, prin aceasta operația 
care urmează a se chema astfel nu a fost încă dată. După 
aceea, nimic nu ne împiedică să numim înmulțirea adunare 
şi să o notăm prin (a + b), şi nimeni n-ar putea să afirme 
în mod precis dacă 2 + 3 fac 5 sau 6. 


δ 100. Dacă abandonăm această abordare pur formală, 
o cale pare a ni se deschide de la sine, grație faptului că 


semnificaţia cuvintelor „sumă“ şi „produs“ se extinde con- 
comitent cu introducerea unor numere noi. Luind un obiect, 

—— să spunem Luna — vom defini: Luna multiplicată prin 
ea însăşi este —I. În acest caz, Luna reprezintă pentru noi 
o rădăcină pătrată din —1.267 Această stipulare pare a fi per- 
misă, întrucît din semnificaţia de pînă acum a înmulțirii 
sensul unui asemenea produs nu reiese de la sine şi de 
aceea el poate fi stabilit în mod arbitrar, prin extinderea 
acestei semnificaţii. Dar nouă ne mai trebuie şi produsul 
unui număr real prin rădăcina pătrată din —1. În consecință, 
vom alege intervalul de o secundă în calitate de rădăcină 
pătrată din —l şi îl vom nota prin i. Vom înţelege atunci 
prin 3i intervalul de 3 secunde ş.a.m.d.* Ce obiect îl vom 
simboliza atunci, să spunem, prin 2 + 312 Ce semnificaţie 
ar urma să fie atribuită în acest caz semnului plus? Ea tre- 
buie stabilită însă în cazul general, ceea ce, desigur, nu va 
fi uşor de realizat. Dar să admitem deocamdată că am ataşat 
un sens tuturor semnelor de forma a + bi, şi anume un sens 
pentru care legile cunoscute ale adunării rămîn valabile. 
Atunci ar urma să stipulăm, în continuare, că în general avem 


(a + bi) (c + di)=ac-bd+ (ad + bc), 


definind astfel înmulţirea extinsă. 


δ 10]. Acum, dacă am şti că din egalitatea numerelor 
complexe decurge egalitatea părților reale, am putea demon- 
stra formula pentru cos (na). Aceasta ar trebui să rezulte 


* Cu acelaşi drept am putea alege şi un anumit cuantum de 
electricitate, o anumită suprafață ș.a.m.d. în calitate de rădăcini 
pătrate din -l, aceste rădăcini diferite urmînd, bineînțeles, să fie 
notate în mod diferit. Faptul că, dupătoate aparențele, putem crea 
astfel un număr arbitrar de rădăcini pătrate din --l va fi mai puţin 
surprinzător dacă ne gîndim că semnificaţia rădăcinii pătrate nu 
a fost stabilită în mod invariabil înaintea acestor stipulări, ci abia 
prin intenmediul lor26%. 

din sensul lui a + bi, pe care aici l-am luat ca dat din capul 
locului. Demonstrația ar fi valabilă numai pentru acel sens 
al numerelor complexe, al sumelor şi produselor lor, pe care 
l-am stipulat deja. Întrucît însă, pentru realul întreg n şi rea- 
lul a, i nu mai apare în cuprinsul ecuaţiei, am putea fi ten- 
taţi să conchidem: aşadar, este absolut indiferent ce anume 
înseamnă i — o secundă, un milimetru sau orice altceva 
— atita timp cit legile noastre pentru adunare şi înmulţire 
sînt valabile, totul depinde numai de acestea; în rest, nu 
trebuie să ne pese de nimic. Poate că, într-adevăr, putem 
stabili semnificaţia lui a + bi, a sumei şi produsului în vari- 
ate moduri, astfel încît propoziţiile respective să rămînă 
valabile; nu este însă indiferent dacă în genere putem găsi 
un asemenea sens pentru aceste expresii. 


$ 102. De multe ori se procedează ca şi cum simpla 
emitere a unei cerințe ar constitui deja propria ei satisfa- 
cere. Postulîndu-se că scăderea”, împărțirea, extragerea ră- 
dăcinii pot fi efectuate în toate cazurile, se consideră apoi 
că aceasta este suficient. De ce nu cerem atunci ca şi prin 
trei puncte oarecari să se poată duce întotdeauna o dreap- 
tă? De ce nu cerem ca totalitatea legilor adunării şi înmulțirii 
să fie valabile pentru un sistem tridimensional de numere 
complexe ca şi pentru unul real? Pentru că acest postulat 
cuprinde o contradicţie. Dar dacă este aşa, trebuie mai întîi 
să se demonstreze că şi celelalte postulate nu conţin vreo 
contradicție! Atîta timp cît acest deziderat nu a fost împli- 
nit, rigoarea mult rîvnită rămîne un pur miraj269. 

Într-o teoremă geometrică, liniile auxiliare la care s-a re- 
curs cumva în cadrul demonstraţiei nu mai apar. Eventual 
sînt posibile mai multe asemenea construcţii auxiliare, de 
exemplu atunci cînd putem alege un punct în mod arbi- 


* Compară Kossak, op. cit, p. 17. 

trar. Dar, oricit de supertluă ar îi orice linie în parte, forta 
demonstraţiei depinde totuşi de posibilitatea trasării unei 
linii cu proprietatea dorită. Simpla postulare nu este sufi- 
cientă. Tot astfel şi în cazul nostru, pentru ca demonstraţia 
să fie convingătoare nu este indiferent dacă „e + bi“ are 
un sens sau nu e decît cerneală tipografică. Pentru aceas- 
ta nu este de ajuns să cerem ca să aibă un sens, sau să afir- 
măm că sensul ar fi suma lui u şi bi, dacă în prealabil nu 
am definit ce înseamnă în cazul de față „sumă“ şi dacă nu 
am justificat utilizarea articolului hotărît. 


$ 103. Împotriva propunerii noastre de stabilire a sensu- 
lui lui „i“* se pot aduce, desigur, numeroase obiecţii. Pe 
această cale, noi introducem un element cu totul eterogen, 
timpul, înăuntrul aritmeticii. Secunda nu stă în vreun raport 
intim cu numerele reale. Propoziţiile demonstrate prin inter- 
mediul numerelor complexe ar deveni judecăţi a posteri- 
ori sau sintetice dacă nu ar exista un alt gen de demonstraţie, 
sau dacă nu am putea găsi vreun alt sens pentru i. În orice 
caz, ar trebui să încercăm mai întîi să demonstrăm că toate 
propoziţiile aritmeticii sînt analitice. 

Cînd Kossak* afirmă privitor la numărul complex: „El 
este reprezentarea compusă a unor grupuri eterogene de 
elemente identice““**, s-ar părea că el a reuşit astfel să evite 
introducerea unui lucru străin; dar această aparenţă se dato- 
rează numai impreciziei modului său de exprimare. Nu ni 
se explică deloc ce înseamnă propriu-zis | + i: este repre- 
zentarea unui măr și a unei pere, sau a durerii de dinţi şi 
podagrei? În orice caz, nu poate să însemne concomitent 


* Op. cil.,p. 17. 
** A se compara privitor la expresia „reprezentare'“, $ 27, pri- 
vitor la „rup“ cele spuse despre „agregat“ la δὲ 23 şi 25, iar 
privitor la identitatea elementelor $$ 34-39. 

amîndouă, întrucît 1 + i nu ar (i atunci întotdeauna identic 
cu 1 ἘΠ. Se va spune: semnificaţia sa depinde de stipularea 
specială respectivă. Dar dacă este aşa, nici propoziția lui 
Kossak nu ne oferă vreo definiţie a numărului complex, 
ci numai un îndreptar general în acest scop. Ni se cere însă 
mai mult; trebuie să ştim precis ce semnifică „i, iar în 
cazul cînd, conform îndreptarului de mai sus, am spune 
că semnifică reprezentarea unei pere — am introduce din 
nou ceva străin înăuntrul aritmeticii. 

În comparaţie cu propunerile examinate pînă acum, ceea 
ce se numeşte de obicei reprezentare geometrică a nume- 
relor complexe?” are cel puţin avantajul că 1 şi i nu par 
a fi complet disparate şi eterogene; segmentul considerat 
ca reprezentant al lui i se află într-o relaţie strictă cu seg- 
mentul care îl reprezintă pe 1. De altfel, riguros vorbind, 
nu este corect că aici | semnifică un anumit segment, iar 
i un segment perpendicular pe acesta şi de lungime egală; 
din contra, „1“ semnifică peste tot acelaşi lucru. Un număr 
complex indică aici modul în care segmentul care îl repre- 
zintă provine dintr-un segment dat (segmentul unitate), prin 
multiplicare, diviziune şi rotație*. Dar, ca şi în cazul propu- 
nerilor anterioare, orice teoremă a cărei demonstraţie se 
bazează pe existența unui număr complex apare a fi depen- 
dentă de intuiţia geometrică şi deci sintetică. 


δ 104. Cum vom introduce, în acest caz, fracțiile, nu- 
merele iraționale şi cele complexe? Dacă apelăm la ajutorul 
intuiției, introducem un element străin înăuntrul aritmeticii; 
dacă însă definim numai conceptul unui asemenea număr 
prin notele sale, dacă nu pretindem decît ca numărul să 
satisfacă anumite proprietăţi, nimic încă nu ne garantează 
că acestui concept i se va subsuma ceva ce satisface exi- 


* Pentru simplitate, fac aici abstracţie de incomensurabile. 

penţele noastre; or, demonstrațiile noastre trebuie să se spn- 
jine tocmai pe acest fapt?7!. 

Cum stau însă lucrurile în cazul numărului [natural]? Să 
fie adevărat că nu avem drept să vorbim despre 1 000 (100019) 
înainte ca intuiţiei să-i fie date tot atîtea obiecte? Pînă atunci, 
acesta rămîne un semn gol? — Nicidecum, el are un sens 
absolut determinat, deşi, din punct de vedere psihologic, 
este imposibil, chiar dacă ținem seamă numai de scurtimea 
vieţii noastre, să aducem în fața conştiinţei atîtea obiecte*; 
dar, în pofida acestui fapt, 1 000(100%0'%%) este un obiect 
ale cărui proprietăţi le putem cunoaşte, deși el nu este intui- 
bil272. Pentru a ne convinge, ajunge să arătăm, atunci cînd 
introducem semnul a" pentru ridicarea la putere, că, dacă 
a şi n sînt numere întregi pozitive, semnul de mai sus ex- 
primă întotdeauna un număr întreg, pozitiv şi numai unul. 
Explicaţia detaliată a felului cum aceasta este cu putinţă 
ne-ar abate prea mult de la ţinta noastră. În linii mari, calea 
urmată este indicată de modul în care am explicat în $ 74 
numărul zero, în ὃ 77 numărul unu și în ὃ 84 numărul cardi- 
nal infinit co, precum şi de schiţa demonstraţiei că orice 
număr finit din şirul numerelor naturale are ca succesor 
imediat un număr (88 82 şi 83). 

În ultimă instanţă, definiţia fracţiilor, a numerelor com- 
plexe ş.a.m.d. va reveni şi ea integral la descoperirea unui 
conţinut judicabil care poate fi transformat într-o identi- 
tate ai cărei membri vor fi tocmai aceste numere noi. Altfel 
spus: trebuie să stipulăm sensul unei judecăţi de recog- 
niție pentru asemenea numere. Cu acest prilej trebuie să 
avem în vedere dubiile suscitate de o atare transformare, 
pe care le-am discutat ($$ 63-68). Dacă procedăm la fel 


* Este uşor de văzut că o durată de milioane de ani nu ar fi 
de ajuns pentru aceasta. 

ca acolo, noile numere ne vor fi date ca extensiuni de con- 
cepte. 


ἃ 105. Pe baza acestui mod de a concepe numerele* se 
explică uşor, după părerea mea, farmecul pe care îl exercită 
studiul aritmeticii şi analizei. Parafrazînd o afirmaţie bine 
cunoscută, am putea spune: obiectul propriu al raţiunii este 
rațiunea274. În cadrul aritmeticii, noi nu avem de-a face cu 
obiecte pe care le cunoaştem ca pe ceva străin, exterior, 
prin intermediul simţurilor, ci cu obiecte date în mod nemij- 
locit raţiunii, care le poate intui deplin pe acestea ca pe 
ceva propriu, al ei**. 

În pofida faptului de mai sus, ori, mai bine zis, tocmai 
datorită lui, aceste obiecte nu sînt fantasme subiective. Nu 
există nimic mai obiectiv decît legile aritmeticii. 


4 106. Să aruncăm încă o dată o scurtă privire retro- 
spectivă asupra mersului pe care l-am urmat în cercetarea 
noastră! După ce am stabilit că numărul nu este un con- 
glomerat de lucruni sau o proprietate a unui asemenea conglo- 
merat, dar, pe de altă parte, nu este nici produsul subiectiv 
al unor fenomene psihice, ci, dimpotrivă, că determinarea 
numerică a unui concept enunţă ceva obiectiv, ne-am stră- 
duit, în continuare, să definim fiecare dintre numerele 0, 1 


* Mod pe care l-am putea numi de asemenea formal, dar 
care este absolut distinct de cel pe care l-am examinat mai sus 
sub această denumire???. 

** Prin aceasta nu vreau să contest cîtuşi de puțin că, în 
absența impresiilor senzoriale, am fi opaci ca un lemn şi că nu 
am putea avea cunoştinţă despre numere sau despre orice altce- 
va; dar în cadrul de față, acest principiu psihologic nu ne priveşte 
cîtuși de puțin. Doresc să subliniez încă o dată primejdia per- 
manentă de a confunda două chestiuni radical deosebite. 

ş.a.m.d. în parte, precum şi trecerea de la un număr la altul 
în cadrul şirului numerelor. O primă tentativă a eşuat, în- 
trucît noi eram în măsură să definim numai acele aserţi- 
uni despre concepte în care 0, ! intervin în calitate de părți 
componente, dar nu eram în măsură să definim înseși aces- 
te numere în. mod separat. Drept urmare, nu am putut 
demonstra identitatea numerelor. A reieşit că numărul pe 
care îl studiază aritmetica nu poate fi conceput ca un atribut 
neautonom, ci trebuie conceput în mod substantival*. Nu- 
mărul ne-a apărut, prin unnare, ca obiect recognoscibil, deşi 
nu ca obiect fizic sau măcar spaţial, şi totodată nu ca un 
obiect despre care ne-am putea forma o reprezentare cu 
ajutorul imaginaţiei. Am emis apoi principiul că semnifi- 
caţia unui cuvînt nu poate fi elucidată în mod izolat, ci nu- 
mai în contextul unei propoziţii, încredințat fiind că numai 
prin respectarea acestui principiu putem evita înțelegerea 
fizicalistă a numărului, fără a cădea în cea psihologică. Or, 
există tocmai un gen de propoziţii care trebuie să aibă un 
sens pentru fiecare obiect: propoziţiile de recogniţie, care, 
în cazul numerelor, poartă denumirea de egalități. Am văzut 
că şi determinarea numerică poate fi concepută ca o egali- 
tate. Ca atare, se cerea să stabilim sensul unei egalități nu- 
merice, să-l exprimăm fără a face uz de numerale sau de 
cuvîntul „număr“. Am descoperit că o judecată de recog- 
niție privitoare la numere are drept conţinut posibilitatea 
ca obiectele care cad sub un concept F să fie puse în cores- 
pondenţă biunivocă cu obiectele care cad sub un concept 
G. Definiția n6astră trebuia, deci, să echivaleze posibili- 
tatea menţionată cu o egalitate numerică. Am amintit unele 
cazuri de acelaşi gen: definiţia direcţiei pe baza parale- 
lismului, definiția formei pe baza asemănării ș.a.m.d. 


* Accastă distincţie corespunde celei dintre „albastru“ şi 
„culoarea cerului""275. 

ἢ 107. S-a pus atunci întrebarea: în ce condiţii avem 
dreptul să concepem un conținut ca aparținînd unei judecăți 
de recogniţie? Pentru aceasta, se cere să fie satisfăcută con- 
diţia ca, în cadrul fiecărei judecăţi, partea stingă a egali- 
tății asumate cu titlu de probă să poată fi înlocuită prin 
cea dreaptă, fără a se afecta prin aceasta adevărul judecății. 
Or, dacă nu punem în joc alte definiţii despre partea stîngă 
Sau dreaptă a unei egalități, nu cunoaştem un alt enunţ decît 
tocmai cel al identităţii?'€. Așadar, era suficient să se pună 
în evidenţă posibilitatea substituției în cadrul unei egalităţi. 

Dar un dubiu continua să subziste. O propoziție de re- 
cogniţie, într-adevăr, trebuie să aibă întotdeauna un sens. 
Or, dacă posibilitatea punerii în corespondenţă biunivocă 
a obiectelor de sub conceptul F cu obiectele de sub concep- 
tul G o înțelegem ca pe o identitate și dacă, în consecin- 
ță, spunem: „Numărul ce revine conceptului F este identic 
cu numărul ce revine conceptului G“, introducînd astfel 
expresia „Numărul ce revine conceptului F“, egalitatea va 
avea pentru noi un sens numai atunci cînd ambele ei părți 
vor avea forma stipulată mai sus. Potrivit unei atare de- 
finiții, nu am putea stabili dacă o egalitate este adevărată 
sau falsă în cazul cînd numai una din părțile ei are această 
formă. Am ajuns astfel la următoarea definiţie: 

Numărul care revine conceptului F este extensiunea con- 
ceptului „concept echinumeric cu conceptul F*, înțelegîn- 
du-se că un concept F este echinumeric cu un concept G 
atunci cînd există posibilitatea unei corespondențe biunivoce. 

Aici noi am presupus că sensul expresiei „extensiune 
a conceptului'* este cunoscut în prealabil. Desigur, acest 
mod de a depăși dificultatea nu va fi acceptat în mod una- 
nim; unii vor prefera să risipească acel dubiu într-un mod 
diferit. Eu însumi nu atribui acestui apel la extensiunea con- 
ceptului o importanță decisivă?77. 

$ 108. Acum ne mai rămîne să explicăm corespondența 
biunivocă,; pe aceasta noi am redus-o la relaţii pur logice. 
După ce am schiţat în linii mari demonstraţia propoziției: 
Numărul unui concept F este egal cu numărul conceptu- 
lui G atunci cînd conceptul F este echinumeric cu conceptul 
G, am definit numărul 0, expresia „n este succesorul ime- 
diat al lui m în şirul numerelor naturale“ şi numărul 1, după 
care am arătat că | este succesorul imediat al lui 0 în şirul 
numerelor naturale. Am enunțat cîteva teoreme care în acest 
stadiu se pot demonstra cu uşurinţă și apoi ne-am oprit ceva 
mai mult asupra următoarei propoziţii care ne arată că şirul 
numerelor este infinit: În şirul numerelor naturale orice nu- 
măr admite un succesor. 

Am fost conduși astfel la conceptul „membru al şiru- 
lui numerelor naturale terminat cu n“, concept despre care 
am urmărit să arătăm că numărul său este succesorul ime- 
diat al lui n în şirul numerelor naturale. L-am definit mai 
întîi prin intermediul succesiunii unui obiect y după un 
obiect x în cadrul unui  — şir general. Sensul acestei ex- 
presii a fost redus, la rîndul său, la relații pur logice. În felul 
acesta amreușit să arătăm că raționamentul care procedează 
de la n la (n + 1) şi este considerat îndeobşte a fi specific 
matematic se întemeiază pe formele universale ale rațio- 
namentului logic. 

Pentru a demonstra infinitatea şirului numerelor trebuie 
să apelăm acum la propoziţia că nici un număr finit din 
şirul numerelor naturale nu este propriul său succesor. Am 
ajuns astfel la conceptul de număr finit şi la conceptul de 
număr infinit. Am arătat că în principiu acesta din urmă este 
tot atit de întemeiat din punct de vedere logic ca şi primul 
concept. Cu titlu de comparaţie ne-am referit la numerele 
cardinale infinite ale lui Cantor şi la „succesiunea în cadrul 

unei consecuții“* a acestuia, scoțind în evidenţă, cu acest prilej, 
deosebirea de fonnulare. 


4 109. Pe baza celor de mai sus a rezultat astfel cu o 
mare probabilitate natura analitică şi apriorică a adevăru- 
rilor aritmetice; am ajuns totodată la o reformă a concepției 
lui Kant. Mai departe, am văzut ceea ce mai lipseşte pen- 
tru a ridica această probabilitate la rangul de certitudine 
şi am indicat drumul care trebuie să conducă într-acolo. 

În sfirșit, am folosit rezultatele noastre în critica unei 
teorii formale a numerelor negative, raţionale, iraționale 
Şi complexe, critică ce a pus în evidenţă inadecvarea aces- 
teia. Eroarea ei rezidă, cum am văzut, în faptul că ea asuma 
necontradicţia unui concept atunci cînd nici o contradicţie 
nu s-a manifestat, iar necontradicția unui concept era con- 
siderată ca o garanţie suficientă a realizabilităţii acestu- 
4278 Această teorie își imaginează că este suficient să 
erijeze anumite postulate; satisfacerea acestora s-ar subîn- 
ţelege atunci de la sine. Ea se comportă ca un zeu căruia 
Cuvîntul îi ajunge ca să poată crea tot ce vrea. Trebuie să 
criticăm, totodată, identificarea unei directive în vederea 
unei definiţii cu însăşi definiţia, directivă a cărei respectare 
ar introduce un element străin înăuntrul aritmeticii, deși 
ea însăși în formularea sa evită aceasta, dar numai întrucît 
rămîne o simplă directivă. 

Teoria formală la care ne referim ajunge astfel în primej- 
dia de a recădea în aposterioric sau cel puţin în sintetic, 
în pofida pretențiilor sale de a accede la o culme a abstrac- 
țiunii. 

Analiza noastră anterioară a numerelor întregi pozitive 
ne-a arătat însă posibilitatea de a evita această amalgamare 
a lucrurilor externe cu intuițiile geometrice, fără să cădem 
totuşi în greşelile acelei teorii formale. Ca şi acolo, pro- 

blema rezidă în stabilirea conținutului unei judecăţi de re- 
copniţie. Dacă considerăm că acest deziderat a fost în- 
deplinit integral, numerele negative, fracționare, iraționale 
şi complexe nu apar cu nimic mai misterioase decît nu- 
merele întregi pozitive, iar acestea din urmă nu apar ca 
avînd mai multă realitate ori existenţă, sau ca fiind mai inte- 
ligibile decît cele dintîi27?. 


NOTE 


1 Titlul cărţii este: Die Grundlagen der Arilhmetik. Eine lo- 
gischmalhematische Untersuchung εἶδον den Begri/f der Zahl 
(Breslau, W. Kocebner, 1884). O nouă ediţie a apărut abia în 1934, 
la Breslau, iar în 1961 la Georg Olms Verlag, Hildesheim (copie 
fotomecanică a ediţiei din 1934). 


2 Cuprinsul cărţii constituie un adevărat compendiu, la care 
se recomandă cititorului să revină în repetate rînduri, în cursul 
Şi după consumarea lecturii acestui opus fregcan. Desăvirșita cla- 
ritate, organizarea logică minuțioasă, dorința autorului de a se 
face înțeles în acelaşi timp de către matematicieni, logicieni şi 
filozofi au prezidat redactarea Cuprinsului, într-o oarecare măsură, 
efortul lui Frege de a prezenta lucrurile într-o fonmă cît mai ac- 
cesibilă a fost dictat de neînțelegerea cu care fusese primită, 
înainte cu cîțiva ani, Scrierea conceptuală. Cu toate acestea, nici 
Fundamentele arilmelticii nu au fost receptate, la apariție, de un 
public mai larg, iar primirea făcută de către un matematician de 
prima mînă ca Georg Cantor sau de tînărul filozof Edmund 
Husserl dovedeşte că, la apariţie, sensul inovator al cărţii nu a 
fost receptat nici măcar de autorităţi în materie. 


3 Distincția dintre număr pe de o parte şi semn, cifră, nume- 
ral pe de altă parte este conținută implicit; Frege va reveni penma- 
nent la acest principiu diriguitor al concepţiei sale filozofice. 


4 Asupra Statutului logic al variabilelor a se vedea, de aseme- 
nca, explicațiile furnizate de Frege în articolele sale „Funcție şi 
concept" şi „Ce este o funcție?”. 

5 Acest pasaj cu care se deschide /ntruducerea este dătător 
de seamă asupra densităţii, fluenţei şi clarităţii prin care se distin- 
ue maniera fregeană de expoziţie. În mai puţin de două pagini, 
filozoful gennan formulează explicit sau face să transpară o sca- 
mă de teze fundamentale ale filozofiei logicii: (1) distincţia din- 
tre semn și semnificat; (ii) o propoziţie este ținută să semnifice 
un acelaşi conținut pentru mai mulți; (îii) variabilele sînt utilizate 
pentru a exprima generalitatea propoziţiilor; (iv) numărul este 
un obiect determinat cu proprietăți specificabile; (v) o variabilă 
nu semnifică un obiect anumit. 


6 Întorsătură tipic socratică a frazei, în consonanţă cu reamin- 
tirea (în alineatul următor) a faptului că precondiţia învăţării este 
socraticul „ştiu că nu ştiu“. 


7 Johann Friedrich Herbart (1776-1841), filozof, psiholog şi 
pedagog german, a creat sub influenţa idealismului leibnizian şi 
kantian un sistem metafizic, în care priveşte realitatea ultimă ca 
absolut unitară, imuabilă şi guvernată de legea necontradicției. 
Lui Herbart îi aparţine, printre altele, încercarea de a crea o psiho- 
logie matematică. 


8 Caracterizarea calculului ca gîndire agregativă, mecanică 
este tipică pentru orientarea posthegeliană, printre ai cărei repre- 
zentanţi se număra şi Kuno Fischer. Respingînd această opinie 
pe care o împărtăşeau, de altfel, și filozofi aflaţi la antipodul 
hegelianismului (de la Hobbes la 1. Stuart Mill), Frege pune în 
joc universalitatea legilor gîndirii. Deși în acest context vorbeşte 
despre legi ale gindirii, Frege va preciza în alte scrieri că obiec- 
tul logicii nu este nicidecum gindirea și legile ei; logica vizează 
legile gindului însuşi, gînd care este conţinut posibil al gîndirii, 
însă rămîne totodată obiectiv, independent de gîndire. 


9 Pentru Frege nu există o logică a raționamentului matema- 
tic, deosebită de logica generală. 


10 Se are în vedere înțelegerea numărului întreg ca agregat 
de unități indistincte. 


176 


1| Trebuie avut în vedere sensul special pe care cuvintele 
„concept“ şi „obiect“ îl capătă la Frege. Fiecare număr în parte 
este un ubiect, dar toate numerele individuale cad sub cuncep- 
tul numărului. Asupra acestei distincţii logicianul gennan va reveni 
în repetate rînduri. 


12 Fundarea aritmeticii fiind înțeleasă de Frege în accepţia ei 
mai restrînsă, pur logică, de reconstrucţie rațională a conţinutului 
ei conceptual, intruziunca psihologicului pe tărîmul matematicii 
este condamnată fără drept de apel. Desigur că altfel se pune 
chestiunea atunci cînd avem în vedere studiul epistemologic al 
relaţiilor dintre gîndirea matematică şi gîndul exprimat în pro- 
poziţia matematică. În elucidarea întrebării: cum ajunge gîndirea 
să dobindească conceptul numărului”? discipline ca psihologia şi 
epistemologia genetică pot aduce o contribuţie semnificativă. Pe 
un plan superior, psihologia creaţiei matematice şi modelarea 
acesteia nu sînt cu totul irelevante pentru epistemologia mate- 
maticii înseşi, iar epurarea logicii şi a matematicii de orice ele- 
ment antropologic este chestionabilă. Reacţia lui Frege împotnva 
exceselor psihologiste ale vremii sale rămîne totuşi explicabilă, 
iar străduinţa sa de a delimita planurile logicii şi psihologiei este 
validabilă în absolut. 


13 Reacţia împotriva materialismului istorico-naturalist, per- 
siflarea evoluţionismului vulgar cu neprielnice răsfrîngeri în logi- 
ca psihologistă a vremii nu-l conduce pe Frege în preajma vreunui 
proiect hegelian sau, să spunem, hipostaziant-platonic. Este afir- 
mată, pur şi simplu, obiectivitatea adevărului matematic, inde- 
pendenţa lui față de conştiinţa umană şi de substratul material — 
oricare ar fi acela — al conștiinței. Pe de altă parte, geneza şi 
istoricul conceptelor matematice este, potrivit lui Frege, irele- 
vantă pentru analiza logică a conținutului lor. În ultima chestiune 
a se vedea 5] numeroase alte pasaje ale lucrării de faţă, precum 
și nota 16. 


14 Emmst Schrâder (1841-1902), matematician genmnan, a fost 
ultimul reprezentant proeminent al perioadei iniţiale din dezvoltarea 

logicu matematice, adică perioada algebrei logicii. Ernst Schr6- 
der a perfecționat şi sistematizat algebra booleană a claselor, pre- 
cum și algebra relaţiilor elaborată de Peirce. Printre lucrările sale, 
în afară de acel manual de aritmetică și algebră la care se referă 
Frege, se numără: Der Operationsăreis des Logikkalkiils (Leip- 
zig, 1877) şi Vorlesungen iiber die Algebra der Logik (3 volume, 
Leipzig, 1890..1905). Schrâder era logicist, considera că matema- 
tica nu este decît logică dezvoltată pe baza algebrei relaţiilor sau 
a ceea ce am numi astăzi calcul funcţional de ordinul 1. ΕἸ a an- 
ticipat și teoria tipurilor. Schrâder nu a înţeles valoarea operei 
fundamentale a lui Frege, Begri/fsschri/i (1879), iar recenzia sa 
nefavorabilă a pecetluit, din cauza autorităţii științifice conside- 
rabile de care se bucura semnatarul ci, destinul unei cărţi care 
a trecut aproape neobservată la apariţie. Izolarea lui Frege se da- 
torează în mare măsură incapacității lui Schrâder de a înțelege 
noua paradigmă a logicii, neîncadrabilă în canoanele algebrei 
booleene. 


15 Nedetectarea de /acto trebuie deosebită de imposibilitatea 
principială a ivirii unei contradicții. Totuşi, așa cum va preciza 
în lucrăn ulterioare, Frege nu crede că demonstraţia de necontra- 
dicţie întemeiază în măsură suficientă definițiile, întrucît demon- 
strația rămîne oricum exterioară conţinutului conceptual angajat 
de aceste definiţii. Logicismul fregean se opune din principiu 
punctului de vedere formalist. Logica este știința adevărului, nu 
a coerenţei. 


16 Pentru Frege, logica reprezintă prin excelență o investiga- 
ție a obiectivului, în timp ce psihologia poartă asupra subiecti- 
vului. Acestei distincții îi corespunde distincția dintre concept 
şi obiect, pe de o parte, reprezentare pe de alta. În ansamblul lu- 
crării de față, importanţa acestui principiu director este dezvoltată 
îndeoscbi în δὲ 26, 27, 58-61. Fiecare număr individual este un 
obiect; faptul că nu ni-l putem reprezenta ca atare nu știrbeşte 
cu nimic obiectualitatea lui; un obiect nereprezentabil nu înce- 
tează prin acest simplu fapt să fie un obiect. Obiect fiind, numărul 
nu este un lucru, adică ceva subzistent in spațiu și timp, dar cl nu 

este nici o creaţie a conștiinței. La fel, nu este creaţie a conştiintei 
Nici conceptul, întrucît el are în egală măsură un caracter obiec- 
tiv (cf., de exemplu, $$ 47, 48); însă conceptele sau obiecte 
abstracte cum sîntnumerele nu au propriu-zis realitate, adică sub- 
zistență autonomă, în genul lucrurilor concret-senzoriale. 


17 Acest δ] doilea principiu director a atras cel mai mult aten- 
ţia exegeţilor Fundamentelor aritmelicii, din mai multe motive. 

În primul rînd, deşi Frege îi acordă în cuprinsul cărții de față 
o importanță deosebită (revenind asupra lui în $$ 60, 62, 106), el 
nu-l mai formulează explicit în lucrările lui de mai tirziu, ceea ce 
i-a împins pe mai mulți cercetători proeminenți --- printre care, 
de pildă, sc numără Michael Dummett -— să presupună că Frege 
ar fi abandonat principiul contextualității, ca incompatibil cu prin- 
cipiile semanticii sale; semantica fregeană prezentată în „Despre 
sens şi semnificaţie“ — afirmă de asemenea Dummett —- por- 
neşte de la presupoziția că semnificaţia și sensul numelor propni 
Sint date, sensul propoziției rezultind din şi depinzind de înțelesunle 
părţilor componente. 

Un al doilea motiv rezidă în utilizarea particulară atît de impor- 
tantă dată de Frege, în cadrul demersului îndreptat spre obținerea 
unui răspuns clar la întrebările privind numărul în general și de- 
finirea fiecărui număr în parte. 

În sfîrşit, acest principiu al contextualității înțelesului este epo- 
cal prin conţinutul lui; independent de exegeza operei fregeene, 
el a impregnat filozofia contemporană a limbajului, sau s-a dove- 
dit în consonanţă cu ea, constituindu-se într-un adevărat topos 
al gîndirii veacului XX. 

Din toate aceste motive, o analiză minuțioasă a principiului 
se impune. Ne vom limita la cîteva, esenţiale, precizări. 

a) Formularea literală a principiului este: „nach der Bedeutung 
der Wârter muss im Satzzusammenhange, nicht in ihrer Verein- 
zelung gefragt werden“. Cuvintul Bedeutung nu are accepţia 
tehnică pe care trasarea distincţiei Sinn-Bedeutung i-o va acor- 
da ulterior (a se vedea „Despre sens și semnificaţie'*), ci vizează 
în mod nediferențiat conținutul sau înțelesul cuvintelor. 

Ὁ) Dependenta întelesului cuvintelor de contextul propoziţio- 
nal se manifestă, de bună seamă, în variaţia înțelesului în functie 
dc contextele propoziționale diferite în care cuvintele sînt insera- 
te. Totuşi nu o asemenea interpretare a principiului contextua- 
ltăţii avea în vedere Frege; nu variaţia întelesului cuvintelor îl 
preocupă aici, nu această trăsătură accidentală a limbii obişnuite 
pe care limbajul ştiinţific este ţinut s-o recuze; el vroia să spună, 
după toate probabilitățile, că înțelesul unor cuvinte izolate tre- 
buie degajat din analiza unor propoziţii al căror înțeles s-a dez- 
văluit deja într-o etapă anterioară. 

c) Ceea ce afirmă Frege se poate interpreta (i) fie ca afirmare 
categorică a faptului că cuvintele îşi capătă înțelesul în propozi- 
ție, înțelesul cuvintelor nesubzistînd ca atare în afara contextu- 
lui propoziţiilor, aşa cum nici utilizarea lor nu are loc decît în 
şi prin propoziţii, (ii) fie numai ca sugestie că acest înţeles nu 
trebuie căutat ori chestionat în afara unui asemenea context. Ca 
atare se conturează două interpretări. Prima interpretare, mai tare, 
pare a se găsi, într-adevăr, într-o oarecare tensiune cu principiul 
după care semnificaţia unui întreg propozițional este dependentă 
de semnificaţia părţilor sale componente iar sensul propoziției este 
dependent de sensul părților componente. Acest din urmă prin- 
cipiu este consecinţa principiului fregean al intersubstituibilităţii, 
conform căruia înlocuirea unei părți a propoziției printr-o expre- 
sie avînd aceeaşi semnificaţie, respectiv acelaşi sens, nu modifică 
semnificaţia propoziției, respectiv nu modifică sensul acesteia. 

A doua interpretare nu pare a contrazice semantica Frege-Church 
cu al ei principiu al dependenței funcţionale a sensului şi semni- 
ficaţiei întregului propozițional faţă de sensul şi semnificația cu- 
vintelor. Ni se cere să căutăm înţelesul cuvintelor în contextul 
propoziţional, nu ni se interzice însă a izola acest înțeles, localizîn- 
du-l, de exemplu, în de/iniens-ul unei definiţii. 

d) Dacă ne întrebăm acum asupra utilizării pe care Frege o 
conferă principiului contextualității, această a doua interpretare, 
care are de partea ei şi evidenţa textuală, se verifică prin faptul 
că înțelesurile cuvintelor aritmetice: zero, unu, doi, ..., număr sînt 
definite și, ca atare, izolate; dar εἰς au fost desprinse tocmai din 

contextul propozițional, și anume --- cum vom vedea -— anali- 
zîndu-se înțelesul aserțiunilor numerice, Zahlangaben, pentru a 
se preciza că aserțiunea numerică enunţă ceva despre un concept, 
iar apoi analizîndu-se înțelesul anumitor propoziţii de identitate. 
Analiza semnificației întregului propoziţional devine o precon- 
diţie pentru degajarea semnificației expresiilor numerice, ceea 
ce validează principiul contextualității. Asupra mecanismului de 
abstragere a semnificaţiilor cuvintelor care desemnează numere 
Frege se rostește clar: „Spre a obţine conceptul de nu- 
măr trebuie stabilit sensul unei identități nume- 
rice“ (p. 124). 

e) Corolarul operațional al principiului contextualităţii îl con- 
stituic ceea ce s-au numit mai tirziu definiții contextuale (a se 
vedea partea IV a Fundamentelor aritmelicii). Motivația logico-fi- 
lozofică este reliefată clar de către Frege în alineatul imediat urmă- 
tor, atunci cînd evidenţiază solidaritatea primelor două principii. 
Al doilea decurge ca un corolar din primul. Într-adevăr, dacă înțe- 
lesul cuvintelor nu trebuie căutat în reprezentările asociate, care 
sînt numai subiective, difuze, şi dacă indicarea unor entităţi con- 
cret-senzoriale este, în cazul unor obiecte abstracte ca numerele, 
impracticabilă, înţelesul unor cuvinte rămîne a fi statornicit prin 
analiza contextelor propoziţionale în care aceste cuvinte îşi fac 
apariţia. 

Ὁ) Totodată, este evident că utilizăm nu cuvinte izolate, ci fra- 
ze întregi, cuvintele nu survin izolate, ci în cadrul unor struc- 
turi propoziționale. Această observaţie de bun-simţ este potențată 
în cîmpul de forţe al unei concepții filozofice globaliste, holiste 
a cărei înrîurire s-a făcut simțită în Germania secolului XIX, ajun- 
gînd pînă la Frege. Hans D. Sluga vorbeşte despre o concepție 
holistă a semnificației la Frege, adversă epistemologiei atomis- 
te, corelată, aceasta din urmă, cu o înțelegere agregativă a judecă- 
ților; opoziţia lui Frege față de atomism ar deriva „nemijlocit din 
atacul lui Kant la adresa empirismului 51 a atomismului asociat“ 
(Hans D. Sluga, „Frege and the Rise of Analytic Philosophy“, 
Inquirv, 18, pp. 471-498. vezi în special pp. 479, 480-485). În 
opoziţie cu Dummett, Hans Sluga conchide: „Principiul con- 

textual nu a fost o simplă idee sclipitoare pe care Freye a lăsat-o 
ulterior deoparte. ΕἸ era expresia unei viziuni filozofice funda- 
mentale care aparține tradiţiei antiatomiste caracteristică pentru 
tilozofia clasică genmnană. În al doilca rînd, textele demonstrează 
explicit că Frege a reafinnat principiul său după 1891 şi cred că 
pînă şi trăsăturile aparent recalcitrante alc concepției semantice 
fregeene de mai tîrziu nu pot fi clarificate decit în lumina aces- 
tui principiu“ (op. cil., p. 485). 

Primatul judecății asupra conceptului, primatul pîndului com- 
plet asupra părților sale se află în consonanţă cu principiul contex- 
tualității, a se vedea, pentru edificare, articolul lui Frege. „Despre 
concept şi obiect“. 

8) Principiul contextualităţii —-- despre care Michael Dummett 
afirmă că „după toate probabilitățile este cel mai important enunţ 
filozofic al lui Frege“ („„Nominalism“, în Philosophical Review, 
65, 4, 1956,p. 491) — a fost reluat şi extins în filozofia contempo- 
rană a limbajului de către gînditori de talia lu: Wittgenstein şi Quine. 

În Tractatus logico-philosophicus, principiul intră în textu- 
ra unei concepții atomiste a limbajului. Ludwig Wittgenstein îl 
reafirmă în aforismul 3.3: „Numai propoziţia are sens; numai în 
contextul propoziției numele posedă semnificație“, ca și în 3.314: 
„Expresia are semnificaţie numai în cadrul propoziției. Fiecare 
variabilă poate fi privită ca o variabilă propozițională. (Inclusiv 
numele variabil.)“' Dar în acelaşi timp, Wittgenstein scrie: „Eu 
înțeleg propoziția — la fel ca Frege și Russell — ca funcţie de 
expresiile pe care ea le conţine“ (3.318). 

Ulterior, așa cum se ştie, Wittgenstein a îmbrățișat o concepție 
holistă, sistemică a semnificației care debordează cadrul îngust 
al logicii. Cuvintele sînt văzute ca dobîndindu-și semnificația în 
cadrul jocurilor de limbaj, activităţi lingvistice complexe, părți 
mari ale fluxului gîndirii și vieţii; semnele funcționează, prind 
viaţă înăuntrul întregului sistem semiotic. 


18 Cf. $ 97 din Fundamentele aritmelicii şi articolul „De- 
spre concept şi obiect“. 


19 Pentru „număr“, Frege foloseşte atît expresia „Anzahl'“, care 
vizează numărul cardinal, cît şi tennenul mai general „Zahl'*; în 

timp ce „Zahl' îmbrățișează în sfera sa orice număr --- de exeimn- 
plu cele negative, reale, complexe —, „Anzahl“ poate fi numai 
O sau un număr întreg pozitiv. Traducerea noastră nu a reţinut 
această distincție, cu neputinţă de a fi redată fidel şi naturai, însă 
contextul pennite întotdeauna deslușirea sferei de cuprindere a 
expresiei „număr“. 


20 Deşi Frege nu menţionează ca atare demersul axiomatic 
sau metoda deductivă, despre acestea este totuşi vorba aici. În 
matematică funcția demonstraţiei nu este numai de a conduce 
la adevăruri noi, ci şi de a conecta între ele adevărurile într-un 
sistem deductiv; unnărim deducerea a cît mai multe adevăruri din 
cît mai puţine, fundamentale. Descoperirea adevărurilor primare, 
originare, este punctul către carc trebuie să năzuim, spre a ne 
întoarce de acolo la teoreme, pe traiectul demonstrațiilor riguroase. 


21 Aluzie la procedeele logice, puține la număr și tipice, apli- 
cate într-o diversitate de cazuri. Demersul deductiv evidenţiază 
repetitivitatea metodelor de definire şi de demonstrare. 


22 Conceptele amintite — introduse de Kant în Critica raţi- 
unii pure — izvorăsc din distincţiile între adevăruri necesare şi 
contingente, raționale şi de fapt, distincţii trasate de către Hobbes, 
Leibniz, Hume şi Kant, şi comportînd atît aspecte pur logice cît 
şi epistemologice. Discutarea acestei distincții a constituit axa con- 
troversei între empirismul şi raționalismul secolelor XVII-XVIII. 
Cf., de exemplu, cartea lui Mircea Flonta, Adevăruri necesare? 
(Editura Științifică şi Enciclopedică, București, 1975; v. în spe- 
cial cap. 1, II, pp. 13-28). 


23 Deşi Frege începuse prin a spune că el nu atribuie un sens 
nou distincțiilor filozofice puse în joc, precizările sale au sem- 
nificaţia unei adevărate regîndiri ἃ întregii probleme. În primul 
rînd, distincţia analitic-sintetic nu mai este considerată exclu- 
siv la nivelul judecăților „în care este gîndit raportul dintre un 
subiect şi un predicat“ (Kant), adică la nivelul logicii tradiționale. 
Pînă şi un gînditor detalia lui Leibniz, care în alte privințe a antici- 
pat viziunea logistică, rămînea tributar aici paradigmei tradiţionale. 

În al doilea rînd, pentru Leibniz şi Kant, adevărurile analitice se 
aratăa fi cele reductibile la o expresie deductibilă din legea iden- 
tităţii sau aceea a necontradicției, precum şi din definiţii; legile 
logice generale pe care Frege le are în vedere aparțin însă logicii 
propoziţiilor şi predicatelor. 

O propoziţie analitică este deci, pentru Frege, una deductibilă 
din propoziţiile adevărate ale logicii. Acestea din urmă sînt per 
de finilionem analitice. V. şi nota 25. 


24 Propoziţiile a posteriori sînt, prin urmare, factuale iar de- 
monstraţia lor se bazează pe ceea ce mai tîrziu aveau a se numi 
propoziţii atomare. Este unul dintre puţinele pasaje din opera lui 
Frege în măsură de a sugera că trebuie să admitem cumva pro- 
poziţii atomare, respectiv fapte atomare — ipoteză fundamentală 
pe care se reazemă 7ractatus logico-philosophicus. Să se observe 
însă că nu orice adevăr fără generalitate care cuprinde un enunț 
despre obiecte determinate este eo ipso factual; el mai trebuie să 
fie şi indemonstrabil. Propoziţiile singulare din aritmetică, de exem- 
plu „2 este mai mic decît 3“, sînt şi ele enunţuri singulare despre 
obiecte determinate, rămînînd totuşi, pentru Frege, a priori. 


25 Această remarcă este întru cîtva consonantă cu ideea anali- 
ticităţii ca rezolubilitate a unui complex în elementele sale mai 
simple, idee pe care atît Leibniz cît şi Kant o reliefaseră cu stăru- 
ință, deşi în contexte şi țeluri divergente. Astfel, Kant: „Judecăţile 
analitice ... le-am putea numi şi judecâți explicative, fiindcă... 
nu adaugă prin predicat nimic la conceptul subiectului, ci numai 
îl descompun prin analiză în conceptele lui parţiale, care erau deja 
gîndite în el (deşi confuz)“ (Critica rațiunii pure, Ed. Ştiinţifică, 
1969, pp. 48-49). Sau: „judecăţile analitice nu extind deloc cu- 
noştinţa noastră, ci... conceptul, pe care îl am, este descompus 
şi îmi este făcut inteligibil mie însumi“ (ibid., p. 49). — Nu putem 
omite însă nici deosebirea substanțială dintre cele două modali- 
tăți de abordare. Pentru Leibniz şi Kant, o propoziţie analitică 
este des-facere clarificatoare a unui conţinut primar, deci anali- 
ză in actu suprapusă peste sinteza judicaţională, în timp ce pen- 
tru Frege, propoziţiile analitice sînt mai curînd cele rezolubile dar 

nu încă rezolvate în conceptele mai simple şi totodată mai ge- 
nerale. Totodată, Frege, preocupat să separe conținutul obiectiv 
al propoziţiilor de raportarea la acest conţinut a subiectului care 
judecă nu reține, în caracterizarea din $ 3 a adevărurilor analitice, 
ideea caracterului neinformativ al acestora din urmă. Logica şi 
matematica nefiind pentru Frege construcții lingvistice, obiectele 
şi conceptele logice nefiind ficțiuni, adevărurile logice se prezin- 
tă ca obiective şi infonnative pe măsura universalităţii lor. Mai 
mult: întrucît punctul de plecare în logica fregeană nu este concep- 
tul, ci judecata, adevărurile analitice nu mai au cum să desfășoare 
concepte preexistente; ele provin din adevăruri inițiale. 


26 Trecînd în revistă ideile lui Hobbes, Locke, Newton, pre- 
cum și ale altor filozofi moderni, Frege trimite în repetate rînduri 
la cele două volume ale cărții Die Lehren von Raum, Zei! und 
Mathemalik in der neueren Philosophie nach ihrem ganzen Einfluss 
dargestellt und beurtheili a lui Joh. Julius Baumann (Berlin, Druck 
und Verlag vom Georg Reimer, 1868). Cartea, o antologie comen- 
tată, îşi propunea să urmărească influența pe care matematica o 
exercită încă de la începuturile epocii moderne asupra elaborării 
conceptelor şi metodelor filozofice; în mod deosebit era relevată 
înrîurirea concepției despre matematică asupra conceptului de 
filozofie, asupra metodei şi logicii celor mai de seamă cugetători 
din secolele XVII-XVIII. 

Pasajele din Hobbes, Locke, Newton la care se face aluzie 
sîntluate din: Hobbes, Examinatio e! Emendatio Mathemalticae 
Hodiernae, Amsterdam, 1668, Dialogurile I-II], în special 1, p. 19, 
şi III, pp. 62-63; Locke, Eseu asupra imelectului omenesc, Cartea 
a IV-a, capitolele IV, $ 6, şi VII, $$ 6, 10; Newton, Arirhmetica 
Universalis, sive de Composilione οἱ Resolulione Arithmelica 
Liber, vol. 1, cap. I-III. 


27 Vezi Critica rațiunii pure, în traducerea lui Nicolae Bag- 
dasar şi Elena Moisuc, Ed. Ştiinţifică, 1969, pp. 191-192. 


28 Hermann Hankel (1839-1873), matematician german, a 
dezvoltat ideile lui Riemann; a adus contribuţii în teoria funcții- 
lor, în istoria și filozofia matematicii. 

29 Vezi Critica rațiunii pure. 


30 Henmann Giinther Grassmann (1809-.1877), matematician 
şi sanscritolog gennan, este unul din întemeietorii calculului vec- 
torial și tensorial modern. Cartea sa Die Wissenschu/! der exten- 
siven Grâssen oder die Ausdehnungslehre (Leipzig, 1844, ediție 
revizuită, 1862) a trecut aproape neobservată la apariție. Calcu- 
lul iui Grassmann cu mărimi extensive compuse din n unităţi 
reprezintă o geometrie n-dimensională corespunzătoare unui cal- 
cul numeric generalizat. Ca unul din pionierii algebrei abstracte, 
Grassmann a fonnulat principiile unei metode de generalizare 
succesivă a operațiilor cu numere, pe care Ic trata în spirit abstract, 
considerînd exclusiv proprietățile lor pur combinatorii. Faţă de 
acest demers abstractizant care presupune punerea între paran- 
teze a conţinutului conceptual al operațiilor, Frege a manifestat 
serioase rezerve de ordin filozofic. 


31 John Stuart Mill (1806-1873), logician şi economist en- 
glez. a dezvoltat o concepție empiristă asupra logicii în cunoscutul 
său System of Logic Raliocinalive and Inductive, being a Connec- 
ted View, of the Principles of Evidence and the Methods o/ Scientific 
Investigation (Londra, 1843). Pentru ideile directoare ale logicii 
lui Mill, vezi și Dezvoltarea logicii de W. și M. Kneale (vol. 1, 
traducere de Cornel Popa, Ed. Dacia, 1974, pp. 395-401). 


32 Definiţia genetică a numerelor naturale este acceptată de 
către Frege, însă acesta din urmă, pe de o parte, respinge înteme- 
ierea empiristă ἃ la Mill, iar pe de altă parte consideră că se poate 
merge mai departe, traducîndu-se în temneni pur logici definiția 
obişnuită a unui număr natural dat ca rezultind prin adăugarea 
unei unități la predecesorul său imediat. 


33 Într-adevăr, numărul 0 este o achiziţie relativ tîrzie. În ma- 
tematica curopeană, el reprezintă un împrumut din matematica 
indiană, mijlocit de arabi. 


34 Adevărul unei propoziții matematice este independent de 
modul în care ajungem să-l stabilim, sustine Frege. A fortiori, εἰ 


186 


nu trebuic pus în dependenţă de factori empirici ori psihotiziolo- 
pici. Frepe înțelepe deci să despartă complet epistemologia gene- 
tică de consideraţiile lopico-ynoseologice retentoare la natura 
adevărurilor matematicc, la conţinutul pe care acestea le exprimă. 
În spirit raționalist, Frege va preciza, nu o dată, în cuprinsul Fun- 
damentelor aritmelicii, că aplicabilitatea la experiență nu dovedeşte 
conținutul intrinsec empiric al propoziţiilor matematice (a se 
vedea și nota 12). 


35 Nouveaux Essais sur l'Entendemeni Humauin. Afimnmaţia 
lui Philal&the se inspiră din Locke (Eseu asupra intelectului ome- 
nesc, cartea II, cap. XVI, $ 5); vezi ed. rom., vol. 1, Ed. Știinţi- 
fică, 1961, p. 185. 


36 Este voba, evident, despre spațiul obişnuit, euclidian, con- 
siderat ca omogen şi izotrop şi abstracţie făcînd de orice sistem 
de coordonare care i s-ar putea asocia. 


37 Proprietăţile aritmetice — şi în general matematice — ale 
numerelor nu sînt contingente, spre deosebire de proprietăţile lor 
legate de aplicabilitatea conceptelor și propoziţiilor aritmetice. 
Astfel, proprietăţile lui 5 de a fi impar, prim, egal cu 2 + 3 etc. 
sînt necesare și totodată decurg în mod necesar din definițiile 
numerelor respective, precum şi din aceea a adunării; dimpotnvă, 
proprietatea lui 5 de a fi identic cu numărul degetelor unei miini 
este contingentă. Însă, întrucît aritmetica are a se ocupa numai 
de proprietăţile pure ale numărului, inducția nematematică nu 
ne poate fi de nici un folos, iar gonsideraţiile lu: Mill despre sursa 
inductivă a adevărurilor aritmeticii se dovedesc, în această ordine 
de idei, irelevante. Cu atît mai puţin se poate spera să obținem 
legile generale ale aritmeticii prin inducţie empirică, ă la Mill. 


38 Previziunea lui Frepe s-a confirmat întru totul: logica 
inductivă de astăzi se sprijină pe teoria probabilităților şi cste o 
disciplină cu un prad înalt de matematizare. 


39 Pasajele la care se face aluzie sînt din Avant-Propos şi cap. | 
al Cărţii | din Nouveaux Essais sur ('Entendement Humain. 

40 Cf,, ed. rom., 1969, p. 65. 


41 Frege admite fără ezitare caracterul sintetic al propoziţii- 
"lor geometriei; totuşi, cum vedem, el nu se pronunţă în mod ex- 
plicit asupra naturii lor apriorice. Nu se poate presupune că Frege 
ar avea oarecari reticenţe în a îmbrăţişa dictum-ul kantian asupra 
apriorismului axiomelor geometriei, câci el aderă explicit la aces- 
ta în $ 89, dar este curios că aici elpare a pune geometria în 
rîndul ştiinţelor empirice. Pe de altă parte, o intuiție spaţială care 
poartă numai asupra experienţei reale, nu şi asupra celei imagi- 
nare, poate fi numai aceea a spaţiului euclidian. Spațiile neeuclidi- 
ene nu sînt direct intuibile, însă pot fi gindire, în pofida faptului 
că ele contrazic intuiţia. 

Spre sfîrşitul vieţii sale, Frege a abandonattotal doctrina logi- 
cistă, ajungînd să vadă în „sursa geometrică a cunoaşterii“ — 
pe care o caracterizează ca pe „acea sursă de cunoaştere din care 
izvorăsc axiomele geometriei“ — axiome în accepţia lor ongi- 
nară de adevăruri intuitive — fundamentul întregii matematici, 
inclusiv al aritmeticii. 


42 Este vorba despre Scrisoarea câtre Gabriel Wagner, 
Despre Utilitatea Artei Raţiunii sau Logica (1696). 


43 În De Scientia Universali seu Calculo Philosophico, 
Leibniz scrie: „Discrimen inter veritates necessarias et 
contingentes vere idem est, quod inter numeros commen- 
surabiles et incommensurabiles; ut enim in numeris commen- 
surabilibus resolutio fieri potest,in communem mensuram, ita 
in veritatibus necessariis demonstratio, sive reductio ad veritates 
identicas locum habet“. 


44 Vezi Covresponlenta lui Leibniz cu Arnauld, în G. W. Leib- 
niz, Opere filozofice — 1 (Ed. Ştiinţifică, p. 204). Potrivit lui Leibniz, 
nu numai adevărurile raţiunii, ci şi cele de fapt, contingente, ar fi 
aprioric demonstrabile; demonstraţia lor ar presupune însă preştiința 
divină, pe care Leibniz o şi postulează, în tentativa extrem-raţio- 
nalistă de a privilepia lumea reală ca optimă, deci ca minimal 
rea. W. Kneale rezumă astfel poziţia lui Leibniz: acesta „susține 

în mod pregnant că toate propoziţiile adevărate, inclusiv cele sin- 
gulare, sînt identități virtuale, deşi singur Dumnezeu le poate 
cunoaşte a priori. Există desigur o distincţie între adevărurile 
raţiunii, care sînt valabile pentru toate lumile posibile, şi adevă- 
rurile de fapt, care sînt într-un sens contingente, deoarece ele de- 
pind de voinţa lui Dumnezeu și sînt valabile numai pentru lumea 
reală. Dar principiul rațiunii suficiente ne asigură că chiar ade- 
vărurile de fapt sînt necesare, întrucît nimic nu se întîmplă fără 
un temei. În orice propoziţie adevărată, conceptul subiect conține 
conceptul predicat şi deosebirea dintre adevărunle rațiunii şi ade- 
vărurile de fapt rezidă pur şi simplu în aceea că ultimele nu pot 
fi demonstrate fără referire la acea superioritate a realului care l-a 
determinat pe Dumnezeu să le aleagă dintre toate lumile posibile“ 
(William Kneale şi Martha Kneale, Dezvoltarea logicii, vol. 1, 
p. 356). Pentru o discuţie mai amănunţită, a se vedea, de ex. capi- 
tolul III: „Propoziţiile contingente şi legea rațiunii suficiente“ din 
cartea lui Bertrand Russell despre Leibniz (La philosophie de Leib- 
niz, trad. franc., Alcan, 1908) şi cap. 25 din G. W Leibniz. Via- 
ja și personalitatea filozo fică de Dan Bădărău (Ed. Ştiinţifică, 
1966). 


45 W. Stanley Jevons (1835-1882), economist şi logician en- 
glez, reformator al algebrei lui Boole şi pionier în proiectarea 
mașinilor logice. Jevons a reuşit să simplifice calculul logic, în- 
locuind disjuncţia exclusivă a lui Boole cu disjuncţia inclusivă, 
ale cărei legi sînt duale cu legile conjuncțţiei. A eliminat toto- 
dată substracția și diviziunea logică din rîndul operaţiilor folosite 
în algebra logicii. A dezvoltat o concepție logicistă asupra mate- 
maticii. Lucrarea principală a lui Jevons, The Principles οἵ Science 
(Londra, 1874; ed. a 2-a, 1877), la care se referă în cîteva rîn- 
duri şi Frege, dezvoltă ideile logicianului englez în domeniul me- 
todologiei ştiinţei şi descrie „„pianina logică“, un strămoș al 
computerelor de astăzi. 


46 1. 5. Mill, op. cit., Cartea a II-a, cap. VI, $ 2. 


47 Secţiunea este semnificativă pentru filozofia frepeană a 
logicii; respingerea totală a formalismului gol, a concepției după 

care putem opera cu semne lipsite de conţinut, a stat întotdeau- 
na printre preocupările celui ce a elaborat Scrierea conceplualii. 
O întreagă istorie se află în spate. Tradiţia nominalistă engleză îl 
condusese pe Hobbes la teza că a gîndi înseamnă a calcula. Venită 
pe continent, această idee intră, cu Leibniz, pe făgașul raționa- 
lismului, calculul fiind visat ca un mod privilegiat de a gîndi prin 
intermediul unui instrument perfect de analiză şi compunere a 
ideilor. Întoarsă pe pămint britanic, după un secol și mai bine, 
echivalarea gîndirii cu calculul prezidează prin Boole constituirea 
algebrei logicii. A opera cu semne potrivit unor reguli formalc, 
abstracţie făcînd de interpretările conferibile formulelor simbo- 
lice, devine un procedeu de prestigiu, extrapolat dincolo de gra- 
nițele algebrei. Aparatul fonnal al logicii dovedindu-se o algebră, 
gîndul că algebra, şi cu ea matematica întreagă, ar fi la rîndul 
ci o logică evoluată (cf. secțiunea precedentă) era firesc să capete 
prestigiu. Dar întrucit logica devenise calcul logic, cu formule 
susceptibile să capete felurite interpretări şi manipulate ca și cum 
nu ar fi avut actualmente nici una, se consolidase prejudecata că 
a calcula înseamnă a nu gîndi ori a gîndi în gol. Reacţia lui Mill 
împotriva manipulării iscusite şi artificioase a semnelor de lim- 
baj nu însemna nicidecum o repunere a gîndirii în drepturile ei; 
ea izvora numai din tentaţia unei resorbiri a matematicii în em- 
piria faptelor observabile. A gîndi, pentru Mill, înseamnă a agre- 
ga inductiv şi a segrega deductiv observaţiile făcute asupra 
lucrurilor sensibile. În replică, Frege reafirmă crezul normal al 
matematicianului, care vede în activitatea sa nu un balet mecanic 
al semnelor, ci o supremă creaţie rațională. Dacă deci Hobbes spu- 
sese că a gîndi înseamnă a calcula, iar Mill, de altfel tot în spi- 
rit nominalist, ajunsese să creadă că a calcula înseamnă a nu gîndi, 
Frege va deplasa accentul dicrum-ului hobbesian şi totodată îl va 
contrazice fonnal pe Mill: a calcula înseamnă tocmai a gîndi. Dacă 
aritmetica nu cste a pietricelelor şi a turtelor dulci (a se vedea 
Introducerea lui Frege la opusul dc față, p. 42), ea nu este nici 
a semnelor lipsite de orice conţinut: „este posibil ca limbajul sim- 
bolic al matematicii să fie astfel construit, prin intennediul gîndiri 
reale, încît ulterior. ca să spunem așa, să gîndească el pentru ποῖ" 

(tot Introducerea, pp. 38-39). Pentru Frege, semncle lipsite de 
conţinut sînt inoperante,; ele sînt simple obiecte materiale cu care 
nu se poate face nimic, întrucît nu comunică nimic. Semnul incor- 
porează întotdeauna, face sensibil un conţinut de gîndire, reificin- 
du-l. Folosirea unui limbaj simbolic prezintă multiple avantaje, 
printre care acela al prezentării intuitiv-sensibile a structurii logi- 
ce a matematicii, dar în nici un caz nu cpurează matematica dc 
conținutul ei, de gînd. 

În poziția de principiu a lui Frege se ascunde însă, totodată, 
o anumită lipsă de receptivitate față de demersul algebrei logicii. 
Frege nu crede că fonna se poate separa efectiv de interpretare, 
nu acceptă că un aparat simbolic poate fi manipulat exclusiv pe 
baza unor reguli de calcul, abstracție făcînd de orice interpretare. 
Conţinutul unui calcul — crede el — nu poate fi pur operațional, 
conferit aşadar de reguli stipulate după bunul plac, interpretarea 
este subințeleasă; orice formulă are un conţinut conceptual ab 
initio, altfel nici nu l-ar putea primi ulterior, pluralitatea interpre- 
tărilor adăugindu-se numai unui conţinut general gîndit acolo din 
capul locului. — Dificultatea lui Frege în a înțelege fecundarea 
axiomaticii formale propusă de Hilbert spre sfîrşitul veacului XIX 
a fost reversul insistenţei sale de a arăta că a calcula înseamnă 
a gîndi. 


48 Aşadar, dacă aritmetica este un sistem ipotetico-deduc- 
tiv, teoremele ei vor fi totuşi propoziţii analitice, şi anume impli- 
cații; dar o propoziţie analitică de forma unei implicaţii poate fi 
alcătuită din componente sintetice. 


49 În Arithmetica Universalis: sive de Compositione et Reso- 
luiione Aritlhmelica Liber, Newton scrie: „Per Numerum non tam 
:multitudinem unitatum quam abstractam quantitatis cujusvis ad 
aliam ejusdem generis quantitatem quae pro unitate habetur rationem 
mtelligimus“ (ed. 1732, p. 4). (Prin număr înțelegem nu atit o mul- 
“ame de unități cît raportul abstract al unei cantități oarecare față de 
ὦ altă mărime de acelaş: gen, luată [de noi) ca unitate.) 


50 Asupra tratării acestei probleme la Euclid şi în întreaga 
zndire matematică elină, a se vedea cap. li -- Secţiunea C. Teoria 

proporțiilor, din O. Becker, Fundamentele ariimeliicii, Ed. Şt., 
1968, p. 117. 


51 Secţiunile subsumate acestui titlu (δ 8 21 -25) urmează să 
analizeze şi să răspundă negativ la întrebarea dacă numărul nu 
este cumva o proprietate a lucrurilor sensibile. Sensul acestei între- 
bări trebuie în prealabil statornicit cu grijă. În unele contexte, 
„proprietate“ (Figenscha/i) şi „concept'“ sînt termeni pe care Fre- 
ge îi apropie ca înţeles. De aceea, s-ar putea crede că întrebarea 
formulată în titlul de mai sus ar admite parafraza: este numărul 
un concept de ordinul întii? (asupra distincţiei de ordin între con- 
cepte a se vedea ὃ 53, in fine). Totuși, lucrurile nu stau așa. 
Consideraţiile lui Frege sînt îndreptate împotriva înţelegerii 
numărului ca proprietate şi ca abstras din lucruri în acelaşi fel 
ca proprietăţile generale ale lucrurilor sensibile. După Ignacio 
Angelelli: „Pare necesar să interpretăm accepţia pe care Frege v dă 
aici lui «Eigenschafb» ca însemnind mai curînd accident şi, rai pre- 
cis, accident individual, întrucît aici Frege presupune următoarea 
axiomnă: dacă F este o proprietate a unui lucru extenor (fizic, sen- 
sibil), atunci F însuşi este extern (fizic, sensibil). Eigenschaften 
Sînt concepte și, potrivit înțelegerii fregeene a conceptelor, nu este 
adecvat să considerăm că conceptul a fi o piatră este mai «sen- 
sibil» sau mai «fizic»» decît conceptul a fi rădăcină pătrată din 
2. Or, dacă aici s-ar viza acest mod normal de înțelegere a pro- 
prietăţilor, ar fi imposibil să înţelegem argumentul lui Frege că 
numerele nu pot fi proprietăţi ale lucrurilor sensibile, întrucît ele 
se aplică şi la entităţi non-sensibile. Pentru a înţelege acest argu- 
ment este necesar să presupunem axioma menționată mai sus. 
Dar atunci întrebarea generală: «Este oare numărul o proprietate 
a lucrurilor exterioare?» trebuie reformulată propriu-zis ca: «Este 
oare numărul un lucru exterior (fizic, sensibil)?» În plus, mai întîl- 
nim unele referiri la posibila întrebare dacă numerele nu sînt 
cumva proprietăţi (concepte) sau obiecte în sens «logic», dar aces- 
te referiri sînt accidentale“ (|. Angelelli, Studies on Gotilob Frege 
«nd Traditional Philosophy, Dordrecht, Holland, D. Reidel, 1967. 
p. 232). 

52 Folosirea unui cuvint în fonnă adjectivală şi în construcţie 
atributivă este unul din criteriile care indică statutul său de tennen 
conceptual şi nu de nume propriu. În cazul numărului insă, apa- 
renţele limbajului: obişnuit sînt înșelătoare: numărul nu este uti- 
lizat ca predicat sau atribut; vom vedea că este un obiect, fiind 
ca atare desemnat de un nume propriu. 


53 Moritz Cantor (1829-1920), matematician şi istoric al ma- 
tematicii. 


54 Frege, evident, nu poate primi acest argument. El nu con- 
testă geneza empirică a aritmeticii, nici aplicabilitatea număru- 
lui în domeniul lumii fizice, dar crede că asemenea observații nu 
sînt relevante pentru chestiunea în discuţie. Procesul de obținere 
a numărului nu este de aceeaşi natură cu procesul prin care abs- 
tragem din lucruri proprietățile lor sensibile, reținînd ceea ce aces- 
te proprietăți au general şi comun; pe de altă parte, aşa cum se 
va lămuri mai jos, numărul este aplicabil nu numai în domeniul 
lucrurilor concret-sensibile, deci este greşit a-l identifica unei pro- 
prietăţi ca greutatea sau culoarea lucrurilor. 


55 Este, prin urmare, un non-sens a vorbi despre nuinărul unui 
obiect. Întrebarea al cărei răspuns constituie o aserțiune numeri- 
că (Zahlangabe) nu are aceeași structură ca întrebarea: ce greu- 
tate sau ce culoare are obiectul acesta? Pe de altă parte, aşa cum 
va arăta în continuare Frege, dacă mă întreb asupra numărului unor 
obiecte, eu subsumez totodată obiectele în cauză unui concep! şi 
tocmai acestuia din unmă îi revine numărul. Întrebînd, spre exem- 
plu, cîte cărți de joc conţine un pachet, răspunsul poartă asupra 
conceptului Carte de joc din pachetul de față. 


56 În bună tradiție scolastică, putem parafraza după cum ur- 
mează: numărul nu este accident al substanţei individuale, aşa cum 
este o anumită culoare în raport cu lucrul sau cu acea parte a lucru- 
lui care manifestă o anumită culoare, fiind astfel purtătorul real 
al acesteia. 

57 Să se observe că Frege spune: numărul revine unui anume 
ceva în raport cu un mod arbitrar de concepere, şi. nicidecum: 
numărul revine în mod arbitrar acestui ceva. Arbitrarietatea pusă 
în joc aici este analoagă acelui bun plac, dc pildă, care, fără a 
ține de răspunsul la o întrebare, ţine de posibilitatea fonnulării 
întrebării. Căci am libertatea de a pune o întrebare sau alta, în 
legătură cu unul şi acelaşi lucru. în funcție de modul în care îl 
concep: o dată fixată însă, întrebarea corectă admite un singur 
răspuns corect. Numărul nu ne este dat în senzație; ceea ce nc este 
dat în senzație, după Fregc, este perfect obiectiv (chiar dacă, aşa 
cum se va preciza în alte locuri, organele de simt introduc un 
anumit element subiectiv, acesta din urmă nu alterează cu nimic 
faptul că senzaţia are o sursă obiectivă şi este un mijloc de 
cunoaştere obiectivă). Proprietăţile senzoriale îi revin lucrului 
în mod obiectiv; nefiind o asemenea proprietate, determinarea 
numerică este arbitrară în sensul de mai sus; dar această arbitra- 
rietate nu trebuie înţeleasă ca introducind un element subiectiv 
sau convenţional, decit în același sens în care este subiectivă, de 
exemplu, alegerea unci întrebări şi nu a alteia dintr-un set întreg 
de întrebări ce se pot fonmula în legătură cu un anumit obiect. 
Aşa se explică insistența lui Frege în a demonstra că numărul 
nu este ceva de ordin subiectiv (a se vedea îndeosebi δῷ 26, 27) 
51 că aserţiunea numerică „exprimă ceva real, independent de 
modul nostru de a privi lucrurile“ ($ 47), obiectivitatea adevărului 
ei fiind solidară cu aceea a conceptului pus în cauză. 


58 Eseu asupra intelectului omenesc, Cartea a II-a, cap. XVI, 
$ | (cf. ed. rom., Ed. Şt, 1961, vol. 1, p. 184). 


59 Fragmentul avut în vedere este desprins din faimoasa Dis- 
sertalio de Arte Combinalorica: „Falso autem scholastici credi- 
dere numerum ex sola divisione continui oriri, nec ad incorporea 
applicari posse. Est enim numerus quasi figura quaedam incor- 
porea, orta ex unione entium quorumcunque, v. g. DEI, Angeli, 
Hominis, Motus, qui simul sunt quatuor. Cum igitur numerus sit 
quiddam universalissimum, merito ad Metaphysicam pertinet“ 
(ediția Erdmann, p. 8). 

60 Din Historia e! Commendalio Linguue Charuclericae 
Universalis Quae Simul Sit Ars Inveniendi οἱ Judicundi (vezi ed. 
Erdmann, p. 162). 


61 Altfel spus, „triunghiular“ în cazul de față nu mai trebuie 
asociat proprietăţii de a avea trei unghiuri, ci unor impresii sen- 
zoriale nemijlocite. 


62 Oarecum în treacăt, Frege rezumă în această frază ceea 
ce delimitează propria lui epistemologie a aritmeticii de epistemo- 
logia tradițională. Cum am mai spus, modul în care, pornind de 
la percepția obiectelor concret-senzoriale, subiectul cognitiv ajun- 
ge să opereze cu numere naturale nu este nicidecum analog modu- 
lui în care se abstrage o proprietate comună mai multor obiecte; 
perceperea triunghiului declanșează aşadar o activitate intelec- 
tuală „care conduce la o judecată în cadrul căreia intervine nu- 
mărul 3“. Esenţa chestiunii rezidă în faptul că numărul apare în 
Şi prin judecata numerică, așa cum se va arăta mai jos, ceva mai 
detaliat. Judecata numerică este produsul unei activități intelec- 
tuale: numărarea, al cărei preludiu este fixarea unui concept, în 
vederea stabilirii numărului obiectelor care cad sub acesta. 


63 Semnele sînt semne numai în măsura în care au un conți- 
nut, o semnificaţie; interesează, de aceea, nu proprietățile lor ma- 
teriale, ci proprietăţile care decurg din regulile lor de folosință, 
potrivit semnificației ce li se conferă. Astfel, nesaturarea expresi- 
ilor care desemnează funcţii manifestă o proprietate a funcţiilor 
inseşi. 


64 Diferenţa numerică corespunde unei diferenţe nu fizice, 
dar conceptuale. Numere diferite se atribuie unor concepte di- 
ferite. 


65 An Essay towards a new Theory of Vision, ὃ 109. 


66 După ce a arătat că numărul nu este o entitate fizică sau o 
proprietate fizică, Frege trece la combaterea punctului de vedere 
subiectivist. La întrebarea: este numărul ceva subiectiv? Frege va 
râspunde cu o categorică negație. Critica sa — după cum remarcă 

[. Angeleli: (op. cit., pp. 232-233) — vizează două ținte: pre- 
tenția demersului psihologist de a lua locul investigaţiei aritmetice 
şi conceperea numărului ca reprezentare. A fi ceva subiectiv în- 
seamnă în sensul tare a fi o reprezentare, conceptus subiectivus, 
accident individual al unui cuget individual. În sens mai slab, 
remarcă în continuare Angelelli, subiectivul implică o referire la 
subiect, dar nu la ceea ce este individual în subiect, ci la ceea ce 
acesta are comun cu întreaga clasă a subiecților individuali. Această 
„subiectivitate transcendentală“ ar coincide cu „obiectivitatea 
transcendentală'“, obiectivitatea în sens slab care rezidă în însu- 
şirea de a fi accesibil şi același pentru toate cugetele individuale. 
Or, „în timp ce Frege are în mod clar cele două sensuri ale «obiec- 
tivuluiy» (deşi nu introduce denumiri distincte pentru ele), el are 
numai o singură accepție a «subiectivului» — cea tare. În această 
accepţie, numerele nu sînt subiective, adică nu sînt Vorstellungen, 
ceea ce din capul locului este limpede“ (Angelelli, op. cit. p. 234). 


67 Compararea matematicii cu geografia, a numerelor cu 
munții sau mările, revine în mai multe rînduri sub pana lui Frege. 
Matematica este prin excelenţă, pentru dînsul, descoperire şi nu 
invenţie, matematicianul fiind explorator al tărîmului obiectiv. 
Obiectivitatea este aici înţeleasă în sensul tare, primordial: inde- 
pendențţă față de subiect. 


68 Aşadar, determinarea numerică (Zahlangabe) poate fi sin- 
tetică a posteriori, numerele fiind utilizabile în cadrul enunțurilor 
factuale; de aici se năștea și iluzia empiristă a înţelegerii număru- 
lui ca entitate de ordin fizic. 


69 Raportul'obiectiv-real pus aici înjoc de către Frege clari- 
fică orientarea sa ontologică; fiind de găsit la Kant, distincția este 
susceptibilă să alimenteze cu argumente ipoteza orientării kan- 
tiene a lui Frege. Trebuie să amintim însă că la Kant obiectivi- 
tatea coincide cu subiectivitatea transcendentală, adică presupune 
raportarea la subiectul în genere, în timp ce Frege omite aici (nu 
însă în alte locuri, d. ex. în $ 105, primul alineat) distincția kan- 
tiană. Altfel spus, Frege înțelege obiectivitatea în sensul tare şi 

primar al cuvîntului, ca independenţă faţă de conștiința umană. 
Totodată, Frege atribuie gindirii funcția de a recunoaște, de a re- 
construi, însă nu și de a construi domeniul obiectivului, ceea ce, 
deși nu presupune o desolidarizare categorică de doctrina kantiană, 
reprezintă în orice caz o mutare semnificativă de accent într-o 
chestiune crucială. Epurate de bogatele conotaţii gnoseologice 
din scrienle lui Kant, termenii „obiectiv“ şi „real“, chiar dacă vor. 
fi fost împrumutaţi de Frege direct sau în ultimă instanță de la 
Kant, ajung să propună o ontologie realistă, distanțată atit de exce- 
sul platonician cît şi de constructivismul transcendental-subiectiv 
kantian. În concordanță cu acest mod de a înţelege ontologia lui 
Frege se află refuzul de a echivala obiectivul cu realul. 


70 Argumentul materialismului dialectic nu este altul; pare 
destul de evident că Frege raționează aici la un nivel superior 
materialismului istorico-naturalist al epocii. Printre puţinii con- 
temporani în măsură să aprecieze un asemenea raționament s-ar 
fi putut număra Engels. 


71 Sensul acestei observaţii pierde din încărcătura sa speci- 
fic kantiană, dacă reținem că pentru Frege „elementul logic, con- 
ceptual, judicabil“ nu este opera intelectului, nu este operă umană, 
nu este rezultatul unei construcţii a subiectului individual sau 
măcar a subiectului generic. Să menționăm, totodată, că o cono- 
taţie a „obiectivului“ este, potrivit lui Frege, capacitatea de a fi 
comunicabil. De unde am putea specula că obiectivitatea în sen- 
Sul tare este chiar pentru logicianul de la Jena garantul și suportul 
obiectivităţii în sensul mai slab de a fi cognoscibil, de a fi accesi- 
bil şi acelaşi pentru toți. 


72 „Evaluarea estetică“ trimite aici, de bună seamă, la ceea 
ce este dincoace de frumos sau urit, la accepţia primară a „esteti- 
cului“, restituită de Kant: receptare prin simţuri, sensibilitate. 


73 Gedankenexperimeni!-ul imaginat de Frege merge dincolo 
de Kant, întrucît îşi propune să arate că elementul subiectiv înglo- 
at în orice intuiție sensibilă este depășit prin opera rațiunii, fără 
soncursul unui element a priori. Subiectiv, pentru Frege, este ceca 

ce prin excelenţă poate fi într-un fel sau altul, pentru cineva sau 
altcineva, în timp ce obiectiv este ceea ce se prezintă ca același 
pentru toţi. Subiectivitatea senzaţiei este depăşită în obiectivita- 
tea gîndirii. În timp ce traducerea cuvintelor în intuiții proprii con- 
stituie o decodare subiectivă, traducerea intuiţiilor proprii în cuvinte 
asigură comunicarea unui conţinut obiectiv. În folosirea lor pri- 
mordială, cuvintele au acelaşi sens pentru toată lumea, tocmai 
pentru că sensul lor nu stă în intuiţia specifică ce traduce cuvin- 
tul în lumea interioară a unei ființe raţionale sau alta; judecăţile 
adevărate (spre pildă teoremele geometrice) ajung a fi recunos- 
cute ca adevărate de către toată lumea, inclusiv de fiinţe raționale 
ale căror intuiţii spațiale diferă în mod radical de ale noastre, fiind- 
că cuvintele își păstrează acelaşi sens. Dar aceasta presupune nu 
numai faptul că în cuvint este reţinut, spre a fi comunicat, cle- 
mentul comun al intuiţiilor diferite (diferenţa dintre intuiţiile sen- 
sibile provenite din una și aceeași sursă nici măcar nu se lasă 
descrisă nemijlocit în cuvinte, deşi putem să facem aluzie la ea 
în discurs), acest element comun fiind înţelesul, același pentru toți, 
al cuvîntului; mai trebuie să presupunem și că sensul cuvintelor 
trebuie căutat în contextele propoziționale în care intră. Într-ade- 
văr, ar fi cu neputinţă a ne sustrage următoarei alternative: sau 
înţelesul cuvintelor este condamnat să fie diferit, în funcţie de 
reprezentările și intuițiile diferite care le sînt asociate (ceea ce 
Frege nu admite decit parţial, el trasînd o distincţie între sensul 
cuvintelor şi nuanțele, coloritul lor specific), sau înţelesul cuvin- 
telor va fi același pentru toată lumea. Or, înțelesul trebuie să fie 
acelaşi, de vreme ce comunicarea între oameni prin intermediul 
limbajului și cunoaşterea adevărului obiectiv sînt indiscutabile. 
În al doilea caz, cel admis şi de Frege, rămîne un mister cum 
cuvintele ar mai putea păstra acelaşi înțeles — intuiţiile asoci- 
ate cuvîntului izolat fiind diferite -- -- dacă acest înțeles nu ar fi 
contribuţia adusă de cuvintul izolat nu numai la sensul, dar şi la 
adevărul unor propoziţii. Prin faptul că recunoaștem adevărul unor 
judecăţi comunicate în propoziţii dovedim că putem depăși su- 
biectivitatea intuiţiei, plasîndu-ne pe un teren comun tuturor fiin- 
țelor raționale. Principiul contextualității semnificației este, cum 
vedem, angajat la rîndul său în această încercare de explicație. 

74 Dependenta obiectivităţii față de rațiune este de ordin gno- 
seologic, nu ontolovic; Frege insușşi nu spune, în fond, altceva. 
Rațiunea nu este aici demiurgul, ci temeiul; ea recunoaște ccea 
ce este adevărat, independent de conştiinţa umană, ajunge ast- 
fel la ceea ce este obiectiv, corectind acolo unde este cazul subiec- 
tivitatea intuiţiei sensibile. Rațiunea recunoaşte şi cunoaște ca 
atare ceea ce este in afara subiectului, de exemplu numerele. Ast- 
fel, în recenzia cărții lui Husserl Philosophie der Arithmelik, Frege 
caracterizează numerele „în sine“, numerele „reale*“ ca numere 
obiective, întru rolul independente Jaţă de gindirea noastră (în 
ediția Kleine Schrifien, Geore Olms, 1967, la pp. 191-192). 


75 Oskar Schloemilch (1823-1901), matematician gennan, 
autor al mai multor manualc și cursuri care s-au bucurat de o largă 
circulaţie în epocă. 


76 Frepe consideră că înţelesul (Bedeurung) unui cuvînt nu 
este subiectiv, nu aparţine intuiţiei individuale; tocmai de aceea 
semantica frcgeană nu rămîne tributară subiectivităţii. Vezi și nota 
73. —- Aceeaşi idee este întru cîtva modificată în „Despre sens 
şi semnificaţie““, unde Frege admite că suprapunerile de nuanță 
sau colorit peste sensurile cuvintelor din limbajul natural sau poc- 
tic ţin de facultatea reprezentănii, ele fiind însă comunicabile, adică 
accesibile mai multor cugete umane. 


77 Frege înţelege „mulțimea“ (Menge) nu în sensul teoriei 
mulțimilor, ci ca „multitudine“, „pluralitate“ în acceptia naivă 
a acestor expresii, este firesc, de aceea, că zero şi unitatea nu 
pot fi înțelese ca „mulțimi“ în accepţia de mai sus. 

Angelelli aminteşte (op. ci!., p. 249) că încă Simplicius, co- 
mentatorul grec, făcuse observaţia că zero şi unu nu pot fi numere 
în cazul cînd numerele sînt mulțimi de unități. Contemporan cu 
Frege, Husserl va relua la rindul său, in a sa F/ozofe a arirmeticii 
din 1891, afirmaţia după care zero şi unu nu sînt propriu-zis nu- 
mere, ci „răspunsuri negative la întrebarea «cîți?»“. Frege explică 
pe larg, în recenzia opusului husserlian, în ce constă aici eroarea 
logică. Frege face însă abstracţie de o întreavă tradiţie filozofică 

51 logică, înăuntrul căreia mulțimea era privită ca extensiune a 
unui concept, fiind astfel înțeleasă ca clasă în sens logic; admi- 
terea clasei vide şi a claselor cu un sinpur element nu mai era o 
noutate în epoca lui Frepe, dar nici nu era unanim admisă. Pentru 
Frege, extensiunea conceptelor înseamnă cu totul altceva decit 
„mulțimea“. Frege privea „mulțimile“ ca pe formațiuni gregare, 
rău detinite din punct de vedere logic, lipsite de structură intrin- 
secă. În consecință, el preferă să vorbească despre concept sau 
despre extensiuni ale conceptelor; mulțimile sînt pentru el suro- 
pate ale extensiunilor de concepte. 


78 Carl Johannes Thomac, matematician german, profesor 
la Universitatea din Jena între 1879 şi 1921. Ma: tirziu Frepe a 
combătut în repetate rînduri cu o vehemenţă neobişnuită concep- 
ţia formalistă prehilbertiană a lui Thomae, potrivit căreia mate- 
matica ar fi un joc după reguli arbitrare cu simboluri neavînd 
semnificație. Numerele erau privite ca semne perceptibile lip- 
site de semnificație, încît nu se mai punea problema de a şti „ce 
sînt numerele şi ce trebuie ele să fie“, ci numai după care reguli 
de operaţie manipulăm simbolurile numerice. Asupra polemicii 
lui Frege cu Thomae, a se vedea, de exemplu, M. şi W. Kneale, 
Dezvoltarea logicii, vol. II, pp. 82-85. 


79 „Unitatea este aceea potrivit căreia fiecare lucru se nu- 
mește unu. lar număr, o mulțime compusă de unități“ (Euclid, 
Elemente, vol. II, traducere de Victor Marian, Bucureşti, 1940, 
p. 5). Vezi şi nota traducătorului despre definiția unității şi a nu- 
mărului la greci (vol. cit. p. 220). Se menţionează că „la sfîrşitul 
veacului trecut concepția numărului a fost supusă unei critici ri- 
guroase de către. mai mulți matematicieni“, citindu-se numele 
lui Grassmann, Weierstrass, R. Dedekind, Cantor, Peano, Enri- 
ques, nu însă şi cel al lui Frege. 


80 Frepeacordă o pondere deosebită în economia cărții sale 
analizei numărului unu, convins fiind că aici se poate detecta un 
aspect deosebit de vulnerabil al concepţiilor combătute; tocmai 
simplitatea desăvirşită care pare a fi apanajul numărului unu com- 

plică enorm lucrurile, creînd iluzia identificării obiectelor cu 
unități. 

81 Această observaţie constituie debutul unei analize lopi- 
co-gramaticale a înţelesului unor cuvinte ca „unu“, „unitate“, 
„unitar“ ș.a. ($$ 29-33); Frege excelează în asemenea analize, 
după cum ne vor dovedi şi alte pasaje din Fundamentele aritme- 
licii. În Frege putem descoperi un precursor al filozofiei analitice 
de astăzi, un practicant al examenului expresiilor limbii în lumi- 
na criteriilor logice; însă aici avem numai un element din boga- 
tul arsenal de mijloace, o parte la care nu este îngăduit să reducem 
întregul. Analiza fregeană a limbajului, în acelaşi timp o critică 
a limbii și o elucidare a conținutului pozitiv din determinaţiile 
lingvistice, este pusă în slujba unei concepții filozofice mai 
cuprinzătoare. 


82 Remarca lui Frege este slujită suplimentar de faptul că 
în unele limbi, printre care germana, determinativul adjectival 
este pus de obicei înaintea expresiei substantivale „eine Stadt“, 
„weiser Mann“. Traducerea noastră nu a fost în măsură să redea 
această trăsătură. 


83 Legearaportului invers dintre sfera și conţinutul unui con- 
cept, așa cum o cunoaștem din logica tradițională. 


84 Detenminările redundante sînt de obicei evitate în folo- 
sirea limbajului obişnuit; ca atare, „unu“ trebuie să spună ceva 
nebanal, netautologic. — Pornind de la o premisă analoagă, Frege 
va ajunge mai tirziu la concluzii fructuoase privitor la altă 
determinare, aparent tautologică, și anume aceea a identităţii. Dacă 
un lucru este identic numai cu sine şi diferit față de oricare altul, 
ce rost și ce conținut mai poate avea o propoziţie de identitate? 
Răspunsul a fost aflat în distincția sens-semnificaţie. 


85 Argumentaţie tipic fregeană, reluată în decursul întregii 
opere: gindirea noastră nu poate crea ex nihilo, dar nici nu poate 
face abstracţie de ceea ce este prezent. „Modul nostru de a vedea 
lucrurile“ poate afecta numai reprezentările noastre, nicidecum 
insă obiectele sau conceptele. 

δ6 „Existenta și unitatea sînt alte două idei suverate intelec- 
tului de fiecare obiect din afară şi de orice idee din interior“ (Locke, 
Eseu..., Cartea II, cap. VII, $ 7; în ed. rom., vol. |, p. 108). 


87 Abstracţia nu se dobîndcşte prin refuz de a gîndi; Frege 
ironizează în diferite ocazii această echivalare ilicită, deosebit 
de propice psihologismului. Atunci cînd totul devine reprezentare, 
va scrie el, „putem să modificăm cu cea mai mare ușurință obiec- 
tele, prin indreptarea sau abaterea atenţiei. Îndeosebi aceasta din 
unnă este eficace. Dacă privim mai puţin la o însușire, ea dis- 
pare. Lăsînd astfel să dispară o notă după alta, obtinem concepte 
tot mai abstracte. Aşadar, conceptele sînt şi ele reprezentări, însă 
mai puțin complete decit obiectele; ele mai au proprietăţi ale ace- 
lora de care încă nu am făcut abstracţie. Lipsa de atenţie este o 
forță logică extrem de eficientă; poate că așa se explică şi felul 
distrat de a fi al savanților“ (Rezension: Husserl, Philosophie der 
Arithmetik). 


88 Prin „unitate“ se poate înţelege fie numărul unu, fie în- 
suşirea de a fi indivizibil, fie orice obiect, considerat ca unu. Frege 
își propune să infirme definiţia euclidiană a numărului ca mulțime 
de unități, pentru toate interpretănile ce se pot da cuvîntului „uni- 
tate“. În joc este acum înțelegerea „unității“ ca obiect oarecare; 
se va demonstra că ajungem în egală măsură la dificultăți în cazul 
cînd unităţile se consideră identice şi în cazul opus cînd se con- 
sideră distincte. Din infirmarea ambelor ipoteze va rezulta o nouă 
perspectivă asupra raportului concept-—obiect. 


89 Criteriul la care se face aici aluzie este, desigur, un con- 
cept sub care cad ambele obiecte. Potrivit unui asemenea criteriu 
— şi ne putem reaminti aici etimologia cuvintului — cele două 
obiecte sînt judecate la fel. 


90 Hobbes, op. εἰ!., Dial. 1, Ρ. 16. 


91] Hume, Engquiry Concerning Human Understanding, 
Sect. XII, partea a III-a, $ 131. 


92 Procesul prin care dobîndim un concept sub care cad lu- 
cruri numărate nu trebuie confundat cu acela prin care dobindim 

insuşi numărul respectiv. Cum ajungem, de altfel, naturuliter, la 
acest număr nu-l interesează pe Frege, ci numai ceea ce este nu- 
mărul. -— Lucrurile vor fi, aşadar, denumite unirăți nu întrucît 
sînt numărate, ci intrucit cad sub un acelaş: concept (măcar sub 
conceptul ad-hoc de „iucru supus, hic ez nunc, numărării“). Con- 
ceptul face din lucruri unități, el propriu-zis este unitatea (a se 
vedea ὃ 54, alineatul doi). 


93 A spune că numărul este o mulţime de unităţi identice îi 
pare lui Frege un mod nefericit de a spune că mai multe lucruri: 
distincte cad sub unul și acelaşi concept. Frege elucidează defi- 
niția numărului în lumina raportului dintre unu și multiplu, identi- 
tate şi diferenţă, concept şi obiect. Critica formulărilor inexacte, 
în scopul scoaterii la iveală a miezului lor rațional, funcționează 
aici în mod exemplar. 


94 Eseu..., Carteaa II-a, cap. XVI, $ 5; ed. rom, vol.I, p. 185. 


95 Criteriul logico-gramatical prin care identificăm expresii- 
le care desemnează obiecte. Expresia „numărul unu“ este, din punct 
de vedere logic, nume propriu. Frege apelează în repetate rînduri 
la acest criteriu. Totuși, identificăm numele propriu nu numai 
în lumina acestui criteriu, ci şi prin alte metode, de exemplu prin 
faptul că acesta nu poate fi utilizat ca predicat, ci numai ca subiect 
al unei enunțări. 


96 Amtradusaici „Begriffswort“, expresie care revine frec- 
vent sub pana lui Frege, prin „tennen conceptual“; în alte locuri 
am mai folosit și denumirea „nume conceptual“ etc. Admiterea 
pluralului este criteriul logico-gramatical care ne permite să con- 
Statăm că o expresie lingvistică desemnează nu un obiect, ci un 
concept. 


97 Tocmai de aceea nici „determinarea numerică“ (aserțiunea 
numerică: Zahlangabe), judecata prin care stabilim numărul o- 
biectelor subsumate unui concept dat, nu poartă direct asupra co- 
lecţiilor de obiecte. În recenzia sa la Fusserl: Philosophie der 
ArithmeLik, Frege găseşte prilejul de a reveni la concepția eronată 

îmbrăţișată și de Husserl; observînd că o colecţie se lasă descrisă 
prin intennediul conjuncţiei „și“, Frege constată că „determinările 
numerice“ nu au de obicei forma „A şi B şi C şi... Q sînt n“, pro- 
poziţiile de ultima fonnă fiind extrem de rar utilizate, și numai în 
scopuri cu totul diferite de acela al stabilirii unui număr. Cu acest 
prilej, Frege precizează: „În realitate, noi nu întrebăm «cît fac Cac- 
Sar și Pompei şi Londra și Edinburg?» sau «cit fac Marea Britanie 
şi Irlanda», iar în ce mă privește sînt curios să aflu ce răspuns 
ar da la aceasta autorul. Întrebăm, din contra, «câţi sateliți are Mar- 
te?» sau «care este numărul sateliților lui Marte?» și răspunsul 
«numărul sateliți lor lui Marte este doi» ne instruicște pe măsura 
întrebării. Vedem, prin urmare, că atit în întrebare cît şi în răs- 
puns apare un nume conceptual sau o expresie conceptuală com- 
pusă, iar nu acel «şi» pe care îl cere autorul“ (în K/eine Schriften, 
1967, p. 185). 


98 Parafrazind cinica spusă după: care limba i-ar fi dată 
omului spre a-și ascunde gîndurile, cineva ar putea nota, în marpi- 
nea observaţiei lu: Frege, că limba este uneori dată spre a camu- 
fla dificultatea de a gîndi. 


99 Lui Frege nu-i scapă deci fenomenul fetișizării unor con- 
strucţii lingvistice; analiza logico-filozofică trebuie să înlăture 
vălul mistificaţiilor care acoperă adevărul ascuns în determinările 
limbii. Frege vine cu o altă mentalitate decît aceea a pozitivistu- 
lui care, denunţind speculația metafizică drept absurditate goală, 
nu-și mai pune în nici un chip problema recuperării sensului ei 
raţional. 


100 Hobbes, /oc. cir., p. 45. 
101 Leibniz, loc. cir.,p. 31. 


102 O concepţie diametral opusă asupra rolului timpului în 
matematică împărtășește intuiționismul brouwerian. Punînd la 
baza conceptului de număr natural intuiţia temporală, intuițio- 
nismul filozofic în fundamentele matematicii înţelege să asocieze 
construcției şi devenirii temporalitatea, într-o tentativă de a expli- 
ca „partea exactă a gîndirii umane“, id es! matematica. 

103 De ordin spațio-temporal sînt obiectele concrel-senzo- 
riale, adică obiectele care au realitate, vrea să spună Frege; or, 
obiectează el, numărul este aplicabil prin intermediul concep- 
tului la (colecţii de) obiecte oarecare subsumate acestui concept 
(conceptul însuși fiind obiectiv, dar neavînd „realitate“. — De 
la Kant putem prelua însă observația importantă că spaţiul și tim- 
pul sînt totodată condiţii constitutive ale oricărei experienţe posi- 
bile. Tentativele de a funda epistemic (nu psihologic!) aritmetica 
pe experienţa subiectului conțin, de bună seamă, un element 
rațional; sub rezerva unei interpretăn non-subiectiviste a experienței, 
înțelegerea numărului natural ca o construcție în experienţa posi- 
bilă a subiectului nu mai poate fi incriminată ca psihologistă. Or, 
invocarea spațiului și timpului ca factori constitutivi ai experienţei 
posibile pare inevitabilă. Atunci cînd nu acceptă o asemenea abor- 
dare, Frege nu este numai antipsihologist în forță. Prevalindu-se 
de faptul că conceptul, obiectiv fiind, nu este totuși de ordin spa- 
țial sau temporal, Frege ocolește posibilitatea unei abordări episte- 
mice, mai largă decît aceea strict logică, a problemei numărului. 
În ultimii ani ai vieţii sale, cînd Frege va abandona logicismul, 
el se va adresa „sursei cognitive geometrice“ (die geometrische 
Erkenntnisquelle) într-o nouă încercare de a rezolva enigma numă- 
rului. — Nu este de prisos să remarcăm, încă o dată, împotriva 
supraevaluărilor actuale ale elementelorkantiene din Fundamentele 
aritmeticii, că, deşi Frege a evitat o confruntare directă între con- 
cepția logicistă şi concepția lui Kant despre număr, delimitarea 
categorică față de Kant nu poate scăpa nimănui. Pentru Frege, 
numărul nu este o construcție, ci o entitate dară. Ceea ce construim 
noi nu este numărul, ci numai definiţia lui. 


104 Se observă că Frege evită a angaja o discuţie în termeni 
Kantieni asupra intuiției spaţiului și timpului, intuiție în care, ca 
într-un mediu unificator, punctele spaţiului sau ale timpului ar 
manifesta a priori identitatea cerută, diferenţiindu-se numai prin 
poziţia ocupată. Încă o dată, limbajul fregean porneşte de la con- 
Statări realiste, eschivîndu-se de la tot ce ar putea sugera construc- 
tibilitatea, ă la Kant, a obiectelor matematicii din intuiții asupra 
experienţei posibile. 

lu3 Un adversar al punctului de vedere logistic ar putea însă 
abecta: „dreptul logic de a vorbi despre 45 milioane de gennani 
sără a fi gindit sau pus în prealabil de 45 milioane de ori un ger- 
man obişnuit“ îl avem, de bună scamă, însă numai întrucît acest 
număr este corect definit; cu alte cuvinte, numai întrucît este in 
principiu posibil să construim un şir de 45 milioane elemente, 
de exemplu să construim şirul numerelor naturale 1, 2, ...45 mili- 
oane...; în tennenii d-voastră chiar, aceasta revine la posibilitatea 
de a construi definiţia numărului 45 milioane; dar această posi- 
bilitate a definirii numărului respectiv nu trebuie onorată efec- 
tiv —- din fericire, pentru că a formula definiţia efectivă potrivit 
indicaţiilor pe care le-aţi dat mai încolo, în Fundamentele aritme- 
licii, ar fi oarecum incomod. —- În faimoasa lui polemică cu Rus- 
sell, Poincare a adus în esenţă această obiecție împotriva definiţiei 
logiciste a numărului. 


106 Comentariul lipsit de simpatie la adresa demersului lui 
Schrâder ca şi alte pasaje din Fundamente îl înfăţişează pe Frege 
în postura de antiformalist radical. Privind înapoi se poate spune 
totuşi că în poziţia antiformalistă a lui Frege intră un element 
caduc. Argumentul lui Frege, după care a explica simbolul nume- 
ric nu înseamnă a explica însuşi numărul, întrucît acesta din urmă 
nu este un semn, rămîne valabil numai dacă excludem modelele 
semiolice din rîndul demersurilor explicative. Or, în secolul nos- 
tru o asemenea excludere este extrem de discutabilă; încă de mult 
s-a intuit (Schrâder nefiind aici decît unul dintre părtaşii acestei 
intuiții) că o bună notație a numărului natural (notația fiind deja 
în anumite condiţii un model semiotic) ar putea manifesta struc- 
tura acestuia —- întrebarea dacă structura numărului este tot una 
cu esenţa acestuia răminind deschisă. Programul formalist hilber- 
tian a evidențiat interesul metamatematic şi în cele din urmă pur 
matematic al unei asemenea notații: însemnătate are aici nu uti- 
lizarea efectivă a notaţiei, ci posibilitatea ei principală. Preocupat 
cum este de instituirea definiţiei logice a numerelor, Frege nu 
face dreptatea cuvenită demersului semiotic în matematică, ceea 
ce nu constituie numai o delimitare față de punctul de vedere 
advers, ci și o îngustare — la unna unnelor o contrazicere — a 

propriilor premise: gindul mare al unci lingua churaclericu, pre- 
luat de la Leibniz, nu este împins de Frege pină la proiectul unei 
notații lămuritoare pentru număr, notație care ar suplini chiar 
definiţia numărului. Inutil să adăupăm că această observaţie nu 
vizează decît implicațiile argumentatției fregcene, așa cum ele s-au 
explicitat mult mai tîrziu, în cursul unnătorului secol. Pentru un 
geniu ca Fregc, faptul de a nu fi întrevăzut această calc a con- 
stituit un stimulent puternic în explorările sale pe ccalaltă cale. 


107 Obiecţia lui Frege pleacă, după opinia noastră, de la o 
neînțelepere: a face abstracţie de natura diferențelor nu comandă 
cuprinderea lor simultană. Cu tot atîta drept s-ar putea replica: 
în definițiile de mai josale numerelor naturale ca obiecte logice sau 
în analiza aserțiunilor numerice este de asemenea presupusă exis- 
tența unor diferențe, căci în definiţii sau explicitări apar clauze 
(subformulce) de tipul x zy,y τὶ Ζ, x τὸ z ș.a.m.d. Atunci cînd uti- 
lizăm numerele, aceste „forme ale diferenței“ sînt gîndite impli- 
cit, căci o definiție — potrivit doctrinei fregeenc — nu face decît 
să expliciteze ceea ce era dinainte dat; dificultatea cuprinderii 
simultane a mai multor diferențe poate fi regăsită acolo unde 
ne-am aștepta mai puţin. 


108 Prin afirmaţia de aici, Frege precizează că propriul său 
demers este pur logic, nu epistemologic. 


109 Frege ia ἃ la lerlre caracterizarea lui Jevons a număru- 
lui ca „fonna vidă a diferenţei“, procedînd cu acrimonie 
matematică şi fără cea mai mică indulgență filozofică. Desigur 
că „u τὸ β΄" îşi trădează inadvertența dacă o luăm ca presupusă 
definiție a numărului doi. Însă atunci cînd afirmăm: „Pămîntul 
are doi poli“, noi mai afirmăm potrivit lui Frege: există un obicct 
a care este pol al Pămîntului. există un obiect b care estepol al 
Pămîntului şi a« este distinct de ὁ. — Critica fregcană vizează 
însă în mod îndreptăţit imprecizia sugestici lui Jevons că numărul 
ar abstruge diferențele dintre obiectele unci colecţii într-o formă 
pură a diferenţei ca atare. 


110 Într-adevăr, întrucit nu lucrurile sînt suportul numărului, 
acest suport trebuic căutat în altă parte; cl va îi găsit în concept. 

111 „Caracterul vag“ al expresiilor menționate se datorează 
faptului de a nu fi detenninate prin concept. 


112 În ipoteza că numărul este o mulţime de unități. 


113 Din noueste pus în joc principiul contextualității semni- 
ficaţiei. Totodată este presupusă aici echivalența celor două între- 
bări: „ce este numărul?“ și „ce semnificaţie are un numeral?“* 
Aplicarea originară a numărului constă, desigur, în numărarea unei 
colecţii de obiecte. Frege nu se adresează însă direct actului nu- 
mărării, Οἱ numai indirect, prin intennediul acestei fonne de 
judecată pe care o numeşte Zahlangabe, adică aserțiune sau deter- 
minare numerică („„Zahlangabe“ se mai poate traduce prin „indi- 
cație numerică“). 


114 Argument tipic fregean, izvorit din marile tradiţii ale filo- 
zofiei permane; acolo unde logicianul nominalist ar fi fost pregătit 
să resoarbă conceptele în termeni, profesorul de matematici de la 
Jena înțelege temmenii ca vehicule ale conceptelor, ceea ce îi per- 
mite să stabilească rezultatul important de mai jos. 


115. Acesta este primul rezultat fundamental de natură afirma- 
tivă pe care Frege îl stabileşte cu privire la număr. După casca- 
da infinmărilor de pînă acum, critica logico-filozofică va trece 
în construcţie solidă. Dar caracterul polemic al argumentaţiei lui 
Frege nu rămîne, în continuare, mai puţin manifest — dacă nu 
altfel, atunci cel puțin prin minuţiozitatea cu care sînt preîntim- 
pinate eventuale obiecții. În ceea ce privește formularea: Die Zahl- 
angabe enihăli eine Aussage von einem Begri/fe, să amintim că 
termenul Aussage, pe care l-am tradus aici prin enunţ, semnifică 
în genere ce se:spune despre un posibil subiect al rostirii, dar ast- 
fel ajunge să însemne în germană pînă şi predicat. Ar fi însă impropriu 
de a înţelege Zahlangabe ca o judecată de fonna subiect-predicat, 
în care numărul este enunțat ca predicat al unui concept Vom vedea 
mai jos deslușirile pe care le dă Frege. Într-o parafrază liberă, 
dictum-ul fregean s-ar limpezi astfel: atunci cînd dăm un număr, 
spunem ceva despre un concept. Acceptînd acest principiu, racor- 
dul dintre antmetică și logică, via număr-concept, apare mult mai 

firesc decît introducînd ex abr-uplo doctrina logicistă. E de mi- 
rare cum logica filozofică nu a poposit mai stăruitor în preajma 
acestui principiu fregean, atit de prielnic speculaţiei filozofice, 
ci, urmînd mersul ideilor în curgere matematică, a acceptat cu 
umilință faptul că matematica se reazemă pe o reorie a mulțimi- 
lor, nicidecum pe una a conceptelor. S-a întîmplat deci că repu- 
nerea în drepturi a conceptului a fost de scurtă durată; în mod 
fatal, este preferabil să vorbim direct despre clase sau colecții, 
încît detenninarea numerică este înțeleasă ca enunţind ceva despre 
o mulțime. Pe de altă parte, dificultăţile fundaţionale au împins 
tot către un mod de exprimare nominalist, astfel că vorbim despre 
termeni conceptuali și nu despre concepte. 


116 Asupra expresiilor care sînt funcţie de timp, Frege revine 
în „Ce este o funcţie?“. Problema logică legată de asemenea ex- 
presii este elucidată astăzi în semantica lumilor posibile. Exem- 
plul propus de Frege îl putem trata, rămînînd în limitele semanticii 
fregeene, în două maniere deosebite. Sau spunem că „locuitor 
al Germaniei“ nu are semnificaţie decît dacă precizăm timpul, 
iar atunci expresia indică in mod nedefinil un concept; sau tratăm 
„locuitor al Germaniei“ ca expresie ce desemnează o relație, adică 
funcţie avind două argumente şi luind ca valoare adevăratul sau 
falsul, funcţie din care, prin fixarea argumentului potrivit (în exem- 
plul de față „prima secundă a anului 1883, ora Berlinului“), ob- 
ținem o expresie pentru un concept propriu-zis, adică pentru o 
funcție de un argument, care ia valori de adevăr ca valori pentru 
diversele sale argumente (asupra distincţiei precise între concepte 
Şi relaţii, vezi în scrierea de faţă $ 70, precum și „Funcție și con- 
cept“). 


117 Relaţia de subordonare a conceptelor respective se 
exprimă în ceea ce logica tradițională numeşte propoziţii uni- 
versal-afirmative: „Once corp este greu“, „Toate balenele sînt mami- 
fere“. Relaţia de subordonare a conceptelor trebuie deosebită de 
relația logică a căderii obiectului sub concept. În logica predi- 
catelor, ea îşi găsește expresia în ceea ce Russell numește impli- 
caţie fonnală; fonnula (x) (A(x) — B(x:)) este o atare implicaţie. 


209 


118 Ceva obiectiv înseamnă aici, desigur, ceva preexistent 
și astfel independent de reprezentările şi operaţiile logice ale su- 
biectului. „... După părerea mea — scrie Frege în altă parte --- 
aducerea unui obiect sub un concept constituie numai recunoaş- 
terea unei relaţii care subzista anterior“ (Rezension: Husserl, 
Philosophie der Arithmetik, vezi Kleine Schrifien, pp. 181-182). 
Deşi aici este vorba de o relație logică diferită, nu încape îndoială 
că aceeaşi caracterizare rămîne valabilă. 


119 Cu alte cuvinte, propoziția pare să trateze despre lucruri 
individuale, nu despre propnetăţi generale ale lucrurilor indi- 
viduale. 


120 Afirmația pare banală, însă Frege — cum se lămureşte 
imediat mai jos — o interpretează în sensul că nu putem vorbi 
despre obiecte fără a folosi nume proprii. În felul acesta, el se 
delimitează de întreaga semantică tradițională. 


121 Dezvoltindu-şi punctul de vedere în contextul polemicii 
cu Husserl, Frege aduce următoarea precizare: „Dacă l-am desem- 
na pe Hans prin «om» şi la fel pe Kunz, atunci am comite într-ade- 
văr eroarea desemnării unor lucruri distincte prin una şi aceeaşi 
denumire. Din fericire, noi nu procedăm astfel. Atunci cînd îl 
numim om pe Hans spunem prin aceasta că Hans cade sub concep- 
tul Om, însă nu scriem şi nu spunem «om» în locul lui «Hans»... 
Atunci cînd pe A îl numim B în sensul că îi conferim lui A numele 
propriu «B» putem, fireşte, să spunem întotdeauna «B» în loc 
de «A»; dar atunci nu mai putem da unui alt obiect acelaşi nume 
«By. De această confuzie se face vinovată expresia nefericită de 
«nume comun». Acest aşa-zis nume comun — care ar trebui de- 
numit mai curînd termen conceptual (Begri//swori) — nu pri- 
veşte în mod direct obiectele, ci semnifică un concept; sub acest 
concept cad, eventual, obiecte; dar el poate fi şi vid, fără ca din 
acest motiv termenul conceptual să aibă mai puţin o semnificaţie. 
În $ 47 din Fundamentele aritmelicii am prezentat încă de mult 
această concepţie. Este într-adevăr clar că propoziţia «Toţi oa- 
menii sînt muritori» nu este folosită de cineva cu referire la un 

anumit şet de trib Akpanya despre care poate că nici nu a auzit” 
(Rezension: Husserl, ..., în op. cil., Ὁ. 188). 


122 Dinnou, o delimitare faţă de gnoseologia kantiană, în care 
apercepția este izvor subiectiv al cunoaşterii și principiu unifi- 
cator al materialului divers al reprezentărilor. Caracterizată de 
Kant ca „identitatea universală de sine în toate reprezentările posi- 
bile“, apercepţia sintetică face din conştiinţa de sine garantul 
unității introduse în diversitatea elementelor cunoașterii. „Po- 
sibilitatea fonmnei logice a oricărei cunoașteri — tot pentru Kant ---- 
se întemeiază necesar pe raportul cu această apercepție ca ὁ fu- 
cultate“ (Critica raţiunii pure, ed. rom., 1969, pp. 158, 161). Lui 
Frege, un asemenea punct de vedere îi apare inacceptabil. Prin 
faptul că un concept este obiectiv -— ceea ce înseamnă că îl 
descoperim, nu-l şi creăm — el are de la bun început priză asupra 
obiectelor: e! le „judecă“, reținînd în sita sa extensiunea, obiectele 
cărora le revine, așadar cărora le aparține ca proprietate. Atunci 
cîndnumărăm se presupune că am deosebitobiectele unei colecții 
ca aparținînd tocmai acesteia şi deci ca satisfăcînd un anumit cri- 
teriu, care nu este neapărat acela al agregării într-un spaţiu limi- 
tat, de exemplu în orizontul vizual al unui ins; criteriul nu este 
altul decît conceptul. Puterea conceptului de strîngere laolaltă 
se întemeiază pe relația logică a căderii obiectelor sub concept. 


123 Spinoza este unul din puţinii filozofi la care Frege a putut 
găsi o anticipare a propriei sale concepții despre număr. Într-un 
manuscris rămas de la Frege şi editat recent, găsim unnătoarea 
însemnare sarcastică: „Obstacolele cu care trebuie să lupte pro- 
gresul general arată că autori ai timpului nostru — printre care 
pînă şi istorici ai filozofiei, de exemplu K. Fischer (cf. Funda- 
mentele mele, Introd.) — procedează ca şi cum pe tărimul aces- 
tor probleme omenirea ar fi donnit pînă astăzi şi abia acum îşi freacă 
ochii înneguraţi, cînd, de fapt, gînditori de valoare unanim recunos- 
cută, cum este Spinoza, au exprimat încă de mult idei pregnante 
despre număr. Dar pe cine să-l intereseze ce spune Spinoza despre 
un lucru ca acesta, care e la mintea copiilor?" („Uber den Begrift 
der Zahl. 1. Auseinandersetzung mit Biennann“, în Nachgelus- 
sene Schrifien, p. 93). 

124 Spinoza, Scrisoarea către Ludwig Meyer din 20 aprilie 
1663 şi Scrisoarea către Jarigh Jelles din 2 iunie 1674. 


125 Conceptele se obțin mai întîi prin abstracţie, proces semio- 
tic caracterizat în altă parte de către Frege ca desprinderea din mai 
multe lucruri, distincte dar asemănătoare, a ceea ce au ele co- 
mun și ca desemnare a acestui element comun printr-un semn; 
dar mai putem fonna concepte noi pe baza conceptelor aflate în 
prealabil la dispoziția noastră. Pentru aceasta pornim de la note/e 
unor concepte date (asupra notelor şi a distincţiei notă-proprie- 
tate, vezi $ 53), combinîndu-le, de exemplu, prin intermediul unor 
particule logice ca „şi“, „sau“, „nu“ ori prin alte procedee mai 
complicate. Importanța contribuţiei lui Frege la teoria concep- 
tului este legată de faptul că marele logician gennan a întrevăzut 
posibilitatea ajungerii la concepte noi, „pormind de la note“, prin 
procedee diferite de simpla generalizarg sau determinare descrise 
în logica tradiţională. Frege era în măsură să efectueze acest ade- 
vărat salt constînd în a pune problema formării de noi concepte 
în toată generalitatea, întrucît conceptul a fost înţeles de el (i) 
ca ceea ce se spune despre obiect, predicat posibil (ii) ca desem- 
nat de o expresie (oricît de lungă şi complicată) prin interme- 
diul căreia enunțăm ceva despre obiect şi (iii) ca a/cătuit într-un 
fel de notele sale, aşa cum un lucru este din părţi, şi nu așa cum 
un lucru este „alcătuit“ din însuşirile sale. Frege îşi dă seama că 
nu avem decît a combina corect din punct de vedere logic diferite 
expresii care desemnează concepte, spre a obţine deja o expre- 
sie care va desemna și va defini un nou concept, în cazul cînd 
în genere expresia se va putea enunța cu sens despre un obiect. 
În mod analog se pot defini și relații, se pot combina expresii 
pentru concepte şi relaţii în noi expresii care vor desemna con- 
cepte sau relaţii. Expresiile de la care se porneşte desemnează 
noiele noului concept, introdus printr-o expresie care îl defineşte 
nu neapărat prin „genul proxim și diferența specifică“. În partea 
a IV-a a Fundamentelor arilmelticii vom întîlni numeroase exem- 
ple în acest sens. Astfel, în $ 79 se introduce „element al șirului 
de numere naturale terminat cu n“ ca expresie desemnind — pen- 
tru un n fixat — un anumit concept definit prin intermediul relației 

de succesiune (sau al relației converse, de precedență), concep- 
tul de număr finit este desemnat prin expresia „.... este un număr 
finit şi definit (ἢ 83) prin intennediul conceptului desemnat de 
expresia „este un membru al şirului de numere naturale ce începe 
cu 0“. 


126 Conceptul de „cerc pătrat“ constituie un exemplu; în ma- 
tematică, demonstrațiile de existenţă revin la indicarea faptului 
că un obiect cade sub un anumit concept, un cuplu de obiecte 
satisface o relație dată ş.a.m.d. 


127 Aici este implicat faptul că o propoziţie are sens dacă și 
numai dacă negația ei are de asemenea sens. 


128 Frege revine la observaţia făcută în $ 47; a se vedea și 
notele 120, 121. 


129 Distincția logico-gramaticală între nume propriu și nume 
Sau termen conceptual derivă din distincția fundamentală con- 
cept-obiect, enunțată în introducere cu titlul de principiu funda- 
mental. 


130 Frege admite deci în logica sa conceptele individuale; 
acestea au fost admise, de asemenea, în logica tradiţională. Un 
concept individual este un nomen appelativum ca oricare alt con- 
cept. Distincţiei dintre conceptul individual și individul subsumat 
acestuia îi corespunde distincţia dintre clasa cu un singur ele- 
ment Și însuși elementul. 


131 1. Angelelli găseşte că aici avem „cea mai bună formulă 
utilizată în Fundamentele ari!meticii pentru a caracteriza con- 
cepte şi obiecte (nume de concepte şi nume de obiecte)“; este „cri- 
teriul «cel bun» de distincție între concepte şi obiecte, avînd ca 
presupunere subzistenţa unor entităţi care pot fi numai referenţii 
relaţiei logice fundamentale de cădere sub concept, entităţi ce sînt 
subiectele ultime ale predicaţiei (|. Angelelli, op. cir., p. 157). 


132 În germană, cuvintul „Mond“ desemnează nu numai sateli- 
tul natural al planetei noastre — semnificat de asemenea prin 

„Erdmond“ --- ci şi conceptul de „satelit. Dezambiguizarea 
expresiei se produce în contextul de utilizare. În limba română, 
--- spre a da un exemplu oarecum înrudit —- „soare“ este întrebu- 
ințat ca nume propriu, însă admite şi pluralul „sori“, acesta din 
urmă funcționind în calitate de termen conceptual, sinonim cu 
„stea“. 


133 Trăsătură pe care nu o mai întilnim în limba română. 


134 Încheierea secţiunii 52 deschide câtre unul din cele mai 
dense framente ale Fundumentelor, în care geniul logicianului 
îşi găseşte o expresic desăvirşită. Problema în discuţie va fi con- 
ceptul ca subiect al enunțării. 


135 Distincția notă--proprietate este introdusă de Frege în sco- 
pul depăşirii unei dificultăți de care se ciocneau o seamă de teorii 
anterioare asupra numărului. Acestea priveau numărul ca notă 
a unui concept; de fapt însă, numărul revine conceptului ca (obiect 
derivat dintr-o) proprietate a acestuia. Teoria tradiţională a predi- 
caţiei privea nota ca proprietate a conceptului, omiţind distincţia. 
Or, deosebirea formală dintre relaţia de subordonare între con- 
cepte şi relaţia de cădere a unui obiect sub un concept impunea 
şi noua distincţie. Dacă A este subordonat lui B — şi deci 
(a) (A(x) — B(x)) are loc —, atunci B este o notă a lui A, relaţia 
fiind între concepte de același ordin; dacă a cade sub A, relaţia 
este între obiect şi un concept şi putem scrie în simbolismul logicii 
predicatelor: A(a); dacă B este o notă a lui A, şi dacă A(a), atun- 
ci B(a), avem aici principiul pe care logica tradiţională îl expri- 
ma prin ποία nolae est ποία rei ipsius — fonnularea vădind 
tocmai confuzia între notă şi proprietate. Ce se întîmplă însă dacă 
enunțăm o proprietate despre un concept ca atare”? Atunci, arată 
Frege, enunțăm o relaţie analogă celei de cădere a unui obiect 
sub un concept (a se vedea şi „Funcție şi concept“;,„Despre con- 
cept şi obiect“); așadar, în timp ce nora exprimă o relație între 
concepte de acelaşi ordin, proprietatea este legată de o relaţie 
între entităţi de pe planuri diferite: fie relația obiect-- concept, fie 
relaţia concept de ordin unu--concept de ordin superior. Distincția 

fregeană este astfel asociată unei ierarhizări a entităților şt a expre- 
siilor — o prototeorie a tipurilor, s-ar spune. Cînd vorbim despre 
proprietatea unui concept, nu vorbim și despre proprietatea obiec- 
telor care cad sub acel concept. Dar cum se enunță o proprietate 
despre un concept? Şi poate fi conceptul insuși subiect al pre- 
dicaţiei? Luat ca subiect al predicaţiei, conceptul nu se va trans- 
fonma în obiect, estompindu-se astfel o distincţie fundamentală? 
Frege a reluat analiza acestor probleme în articolele citate mai 
sus. 


136 Notind conceptul menţionat prin P( ), propoziției îi cores- 
punde formula (x) P(x); propoziția nu are forma subiect-predi- 
cat. Negarea existenţei, ca de altfel şi existența, nu capătă expresie 
în propoziţii singulare sau universale (în sensul logicii tradițio- 
nale). Conceptulexistentei şi cel al non-existentei se exprimă prin 
cuantor şi negaţie; ele realizează o „predicaţie implicită“, nu direc- 
tă (cf. 1. Angelelli, op. cir, p. 181, unde se vorbeşte despre pre- 
dicaţia implicită de ordin superior). 


137 A se vedeasecţiunea 75. Nu trebuie uitat că, deşi numărul 
exprimă o proprietate a conceptului, el nu este enunțat ca un con- 
cept, ci atribuit (aplicat: beigeleg:) conceptului de ordin inferior. 


138 Frege pune astfel în conexiune ontologia cu numărul, 
clarificînd prin analiză logică unele speculaţii metafizice ale 
tradiţiei filozofice. 


139 Iată una din aplicaţiile de mare renume ale analizei logi- 
ce într-un domeniu în care s-au exersat minţi din cele mai sub- 
tile, de la Anselm din Canterbury, autorul faimosului argument 
ontologic, pînă la acel Anselm redivivus care este Descartes, 
împotriva căruia se ridică energic Kant. O comparație între Frege 
şi Kant (a se vedea capitolul „Despre imposibilitatea unei dovezi 
ontologice a existenţei lui Dumnezeu“ din Cririca raţiunii pure) 
ar evidenția convergenţa concluziilor şi a unei părți a argumen- 
taţiei. Frege a concentrat ca într-orază laser esența argumentaţiei 
lui Kant împotriva pretinsei dovezi carteziene: existenţa nu este 
un concept al lucrurilor. Definit ca fiinţă atotperfectă, în a cărei 

esenţă este inclusă şi existența, Dumnezeu este un simplu con- 
cept. Nu rezultă însă din definiţie proprietatea existenţei unei 
ființe supreme, așa cum din definițiile matematice rezultă de atitea 
ori numeroase proprietăți? Nicidecum, întrucît — arată Frege — 
conceptele se compun din notele lor, aşa cum o casă se compune 
din materialele din care este construită, iar definiţia construieşte 
un concept din notele, nu din propnetățile lui, aşa cum noi am 
zidi o casă din materialele componente şi nu din proprietățile 
casei. Existenţa fiind o proprietate a conceptului, nu poate decurge 
imediat din definiția conceptului; la fel și unicitatea. Cu aceas- 
ta, problema dovezii ontologice este clarificată. Un corolar al con- 
cepțţiei lui Frege este că existența nu poate fi atribuită obiectelor; 
este, de exemplu, deopotrivă lpsit de sens să spunem că lulius 
Caesar există sau că nu există. Pornind de aici, neopozitivismul 
aproclamat moartea ontologiei, decretînd problema existenţei ca 
lipsită de sens și ca tributară unei tradiţii perimate. Însă extra- 
polarea este abuzivă. Răminiînd la aspectele pur logice ale chestiu- 
nii (fiindcă raportarea omului la ființa lumii prin limbaj nu se 
rezumă la elaborarea categorială a „existenţei“ ca predicat), se 
poate observa, de pildă, că „„X există“ poate căpăta un sens, dacă 
o parafrazăm fie prin „numele propriu «X» are o semnificaţie 
în domeniul obiectelor reale“, fie prin „3y(y = X)“, fie în alte 
moduri, în funcție de contextul folosirii. Dacă limba păcătuieşte 
nu o dată împotriva gramaticii logice, se întîmplă şi ca grama- 
tica logică să preschimbe limitările e: momentane în interdicții 
impuse discursului filozofic. 


140 De exemplu, conceptul de a fi „identic cu zero“, prin 
însăşi definiţia sa, implică admiterea unui obiect subsumat — 
acesta este însuși zero — și numai unul: existenţa şi unicitatea 
sînt așadar proprietăţi ale conceptului amintit (a se vedea $ 77). 
Dar unicitatea şi existenţa nu sînt note ale aceluiaşi concept şi 
nu intră în definiţia lui, în caz contrar, am fi fost obligaţi la aserţi- 
uni ca „orice obiect identic cu zero există“, „orice obiect iden- 
tic cu zero este unul și numai unul“, aserţiuni al căror nonsens 
a fost în prealabil arătat. 

141 Acest concept este desemnat printr-o expresie predicati- 
vă de genul „este concept singular“. Conceptul „Satelit al pămîn- 
tului“ este într-adevăr un concept singular (sub el cade un singur 
obiect), spre deosebire de însuși satelitul Pămîntului. 


142 Frege introduce aici o distincţie importantă pe care în 
„Funcție şi concept“ o va generaliza pentru cazul funcțiilor în ge- 
nerc (inclusiv relaţii), totodată, în loc de ordin (Ordnung) al 
fiincției el va folosi mai tîrziu expresia treaptă (Sue). Unii exegeți 
văd aici o adevărată teorie a tipurilor in nuce, alţii se arată mai 
rezervaţi fiindcă, pe de o parte, Frege nu sugerează nicăieri că 
ierarhizarea poate continua indefinit, pentru ordine (trepte) oricît 
de înalte, iar pe de altă parte, obiectele nu sînt la rîndul lor ierar- 
hizate. Observăm, de asemenea, că ierarhizarea entităţilor nu este 
însoţită în prezentarea de faţă de o ierarhizare a expresiilor care 
le desemnează. 


143 Primele trei părţi ale Fundamentelor sînt tot atitea etape 
preparatorii care conduc către definirea pur logică a numărului 
cardinal (Anzah!). 


1434 Frege nu introduce simboluri pentru a formaliza aserţiu- 
nile sale. Dar logica predicatelor ne stă la dispoziţie în acest sens; 
Frege ar fi putut extinde cu ușurință notaţiile din Begri/fsschri/i 
în vederea unei expuneri strict formale, însă reacţia alergică a 
publicului de filozofi şi chiar de logisticieni la sistemul său de 
notații l-a îndemnat să recurgă la enunţuri fonnalizabile, însă nu 
actual formalizate. Astăzi, revirimentul produs în reacția publi- 
cului față de logica simbolică convoacă în mod conformist în 
direcţia opusă: a da gîndului expresie simbolică, ori de cîte ori 
claritatea intrinsecă a ideografiei nu obligă la lungirea dispro- 
porţionată a frazei simbolice în comparaţie cu aceea din limba- 
jul cuvintelor. Încercînd să formalizăm definițiile fregeene, avem 
la dispoziţie două procedee. Putem trata numărul drept predicat 
de predicate, adică drept concept de ordin doi; aserțiunea numerică 
de fonmna „numărul n revine conceptului ἘΠ΄ s-ar exprima atunci 
printr-o fonnulă a logicii predicatelor de ordin doi, în genul n(F”), 

subintelepindu-se că n este o variabilă avînd ca valori predicate 
care pot lua ca argumente predicate de o variabilă individuală. 
În particular, pentru n putem substitui 1,2, 3, ... Dar Frege pre- 
cizează că numărul este obiect, nu concept, iar aserțiunea nume- 
rică are caracterul fonnal al identităţii ($ 57); în consecință, într-o 
tratare mai apropiată de aceea fregeană, vom nota prin N[F] 
numărul care revine conceptului F, unde N, un fianctor de un sin- 
gur argument, este aplicat la concepte spre a produce numerele 
care revin respectivelor concepte. Potrivit acestor stipulări, vom 
formaliza în cele două variante enunţul din alineatul 2 al $ 55 
(fără a apela la simbolismul fregean), după cum unnează: 

O(F) o (a) = F(a), respectiv N(F] = 0 o (a) -- F(a). Am notat 
prin F un concept despre care se adimite că i-ar reveni numărul 
zero şi am presupus că prin „atunci“ din formularea lui Frege 
este subinţeles „atunci şi numai A uncii „pentru care am folosit 
semnul echivalenţei o. 


144 Formulele corespunzătoare sînt: 
1(Ε) o = (a) - F(a) ἃ (F(a) & F(b)oa=b) 
respectiv 
N[F] =1 Ὁ (-(a) = Ε(α) ἃ (F(a) & F(b)>a=b)) 


În continuare vom folosi numai ultima manieră de notație, 
transcriind de exemplu „numărul care revine lui F este n“ prin 
formula: Ν[Ε] = n. De asemenea, vom economisi parantezele, 
scriind de cele mai multe ori, de exemplu, Fa în locul lui F(a). 


145 NIF] = (n + 1) e (3a) (Fa ἃ NIED) &bza]=n). 


146 Cu alte cuvinte, explicaţiile de pină acum ne ajută să /ra- 
ducem o aserţiune numerică într-o frază al cărei sens este deplin 
lămurit, însă înțelesul unei sintagme izolate din fraza tradusă, şi 
anume „numărul care revine conceptului F“ şi la fel înțelesul sub- 
sintagmei „număr'* ne rămîn necunoscute ca înainte. Ştim că nu- 
mărul unui concept este un obiect. dar nu sîntem încă în posesia 
unui criteriu de identiticare pentru obiectele specifice care sînt 
numerele. Acel critenu ni-l va da abia definiția expresiei „numărul 

care revine conceptului Ε΄“. Deocamdată, a fost detinită numai 
expresia „numărul care revine conceptului F este n“. Detiniția 
imbracă o fonnă inductiv-matematică, altfel spus recursivă: au 
fost definite mai întîi frazele N[F] = 0, N[F] = 1 şi ni s-a indi- 
cat un procedeu general prin care înaintăm de la definiţia unei 
identități de forma Ν[Ε] = n la aceea de fonna N[F] = n + !. Se 
observă cu uşurinţă că trecerea ας la definiţia unei determinări 
numerice la definiţia numărului însuși este analoagă unui proces 
al gîndirii spontane. Înţelesul unei aserțiuni numerice este consi- 
derabil mai accesibil decît înțelesul unei expresii numerice; în- 
vățăm să numărăm jucîndu-ne, dar putem muri savanţi tără să ne 
fi întrebat măcar ce sînt şi ce va să zică — was sind und was sollen — 
numerele. Ne este de ajuns să putem opera după reguli de cal- 
cul şi să putem aplica numerele ca să avem sentimentul famili- 
arităţii cu numerele. Adevărul propozițiilor matematice o dată 
certi ficat, iluzia că sîntem în posesia deplină a sensului lor şi că 
deci știm cumva ce este și numărul ne poate învălui de-a lungul 
întregii vieţi ca acel văl a] iluziei, Maya, despre care vorbeşte tra- 
diția indiană. Din acest somn ne trezește demersul fundamentalist. 
Dar la punctul unde am ajuns acum graţie lui Frege se trezeşte 
un prilej de adîncă mirare: cum este cu putinţă ca înțelesul unei 
fraze să fie clar înainte ca înţelesul tuturor părților componente 
să fi fost în prealabil elucidat? Or, traducerea (sau explicația) unei 
detenninări numerice de fonna Ν[Ε] în limbaj logic pare să nu 
lase dubii în această privinţă, după cum ne conduce aici și senti- 
mentul nostru că întrebarea operaţională: ce număr revine concep- 
tului F? (formulată eventual într-o modalitate laică, de pildă: „cîte 
mere sînt în grămada de față?'“) este considerabil mai simplă decît 
întrebarea: „ce înseamnă însuşi acel număr, oricare ar fi el, despre 
care spui că este numărul merelor din grămada de față?*“. O ase- 
menea uimire se naște însă în preajma lingvisticii și logicii tradi- 
ționale cu mentalitatea lor atomistă, potrivit căreia înțelegerea 
întregului este condiționată în sens unic de înțelegerea părților alcă- 
tuitoare. Sîntem conduși acum la o semantică holistă, pe care Frege 
ne obligă s-o gîndim prin intermediul principiului contextualități!. 
Intuind ma: profund fenomenul lingvistic (şi logic): judecata trece 

înaintea conceptului, propoziţia înaintea cuvîntului izolat. Dar 
intuițiile noastre o dată modificate într-un punct vor detennina 
schimbări şi în alte puncte ale cîinpului. În mod deosebit va tre- 
bui să admitem (întru cîtva adversus Frege!) că există irepte de 
înţelegere implicită (dacă se poate spune așa); avem un ghem 
de posibilităţi explicative care se poate desfăşura într-o tramă 
explicitatoare a sensului expresiilor incumbate. Sau nu cumva 
lucrunle stau exact invers? Nu cumva expresiile numerice nu au 
un sens decît în contextul judecății? Dar faptul că numerele vor 
fi în cele din urmă definite nu lasă nici o îndoială că principiul 
contextualității nu are — așa cum am mai spus — acest sens exce- 
Siv, mai curînd russellian decit fregean. 


147 Subiectul real al enunțării nu este întotdeauna desemnat 
de subiectul gramatical al propoziţiei:(în cazul de față „numărul 
0“); şi tocmai de aceea distincţia subiect-predicat îşi pierde în 
ochii lui Frege rolul fundamental de care s-a bucurat în logica 
tradiţională. 


148 Enunţarea, ceea ce se spune despre subiectul real al pro- 
poziţiei, exprimă o proprietate a acestuia; Frege pare să presupună 
că proprietăţile nu sînt şi nu se prezintă ca entități independente, 
spre deosebire de obiecte. Tema este adîncită de Frege în „Despre 
concept şi obiect“, prin introducerea distincţiei între expresii şi 
entităţi saturate, respectiv nesaturate. 


149 Frege a susţinut că în diverse contexte „este“ exprimă 
relaţii deosebite; cuvîntul poate să trimită fie la relaţia de cădere 
a unui obiect sub un concept, fie la relaţia de subordonare a unui 
concept faţă de altul, fie la aceea de identitate, respectiv poate 
să figureze în cadrul unei propoziţii singulare, a uneia univer- 
sal-afirmative sau a uneia de identitate. În consecinţă, un sim- 
bolism logic corect trebuie să introducă notații distincte pentru 
cele trei relaţii semnificate de omonimicul „este“. În cazul de 
faţă, avem o propoziţie de forma pe care am convenit s-o notăm 
(cf. nota 144) printr-o formulă de genul N[F] = π; F va fi deci 
„Satelit al lui Jupiter“ iar n va lua valoarea 4. Textul de referin- 

τᾷ în problema lui „este“ în logica simbolică rămîne, desigur, 
Tractatus logico-philosophicus, 3.323: „În limba de toate zilele 
se întîmplă adesea ca unul şi același cuvînt să desemneze în mo- 
duri cu totul diferite — şi să aparțină, așadar, unor simboluri di- 
ferite — sau ca două cuvinte care desemnează în moduri diferite 
să fie la prima vedere folosite în acelaşi mod în cadrul propo- 
ziției. Cuvîntul «este» apare astfel ca semn al egalităţii şi ca ex- 
presie a existenţei, «a exista» — ca verb intranzitiv, asemenea 
verbului «a merge»; «identic» — ca adjectiv. ..** Observaţia este 
însă mai veche şi, în orice caz, Frege se dovedeşte mai puțin 
econom în materie de explicații decît sibilinicul Wittgenstein. 


150 Observaţia trimite imediat la distincţia sens-semnificaţie 
de mai tîrziu; Frege o elaborează pornind tocmai de la fonma iden- 
tităţii în care prin desemnarea diferită a unuia şi aceluiaşi obiect 
(aici: „Columb“ şi „descoperitorul Americii“) obţinem o infor- 
maţie sintetică. A se vedea „Despre sens şi semnificaţie“. 


151 Am înlocuit Aur, corespondentul gemmanului „Gold“ din 
textul tradus, prin Fier, cuvîntcare, avînd patru litere, poate reda 
în limba română exemplul ales de Frege. 


152 Am tradus das Gewollte prin „intenţia“, prilej de a între- 
zări că $$ 58-60, unde Frege revine — nu pentru ultima oară — 
la deosebirea dintre reprezentare și gîndire, conţin o schiță de anali- 
ză fenomenologică (sau cumva antifenomenologică). Interesul 
lui Husserl pentru Frege devine explicabil, logicianul de la Jena 
practicînd ocazional ceea ce anglo-saxonii numesc Philosophy 
of mind, fie şi numai spre a anexa gîndirii partea defrişabilă a 
luxuriantei activităţi psihice. 


153 A sereciti în Cuprins titlul secţiunii 60. Explicaţiile lui 
Frege dezvoltă afimnaţia din Introducere după care principiul con- 
textualităţii este comandat de critica aberaţiei psihologiste. Este 
lesne de înţeles cum exegeții şi-au putut forma pe baza acestui 
pasaj părerea că între cel ce a scris Fundamentele aritmelicii Şi 
autorul lui „Uber Sinn und Bedeutung“ se cască o falie, seman- 
tica fregeană atestînd că şi pentru expresiile izolate de contextul 

propoziţional am putea găsi o semnificaţie. Chestiunea a mai fost 
discutată în nota 17. Aici să mai adăugăm trei observaţii. Mai 
întîi, principiul contextualităţii semnificației este cu deosebire 
apt de a sluji în matematică, sau în genere oriunde întilrim ju- 
decăţi cu termeni nu observationali, ci teoretici, termeni adică 
„pentru care nu găsim o imagine interioară corespunzătoare". 
Semnificaţia unui tennen este atunci dependentă nu numai de 
contextul judecărilor, ci într-un grad şi mai înalt dependentă de 
întregul sistem al conceptelor şi judecăților din teoria de referin- 
τᾶ; iar în afara judecății unele părţi componente ale ei nu desem- 
nează în mod independent nimic, funcţia lor fiind aceea de auxiliari 
indispensabili. Exemplul dat de Frege în subsolul alineatului 
unnător, ca şi consideraţiile sale dintr-un articol de mai tirziu 
(1891, deci în preajma lui „Sinn und Bedeutung'“!), „Despre legea 
inerţiei“* — acolo Frege spune, în spirit holist, că numai totali- 
tatea postulatelor mecanicii se raportează la experiență — atestă 
că o asemenea interpretare nu modernizează excesiv gîndul lui 
Frege. Dar există şi un al doilea aspect: cuvintul semnificație 
(Bedeutung) mai păstrează în Fundamentele ariimelicii un uz fluc- 
tuant; Frege se luptă împotriva identității Bedeurung = Worstel- 
lung, iar ca argument în lupta sa împotriva psihologismului face 
observația /enomenologică după care dacă înţelegem să asociem 
judecăților reprezentări, şi la fel cuvintelor, arunci reprezentarea 
asociată judecății nu este compusă din reprezentările asociate cu- 
vintelor componente, pentru simplul motiv că nici măcar nu 
putem asocia fiecărui cuvînt al frazei o reprezentare izolată. Trans- 
pare aşadar din explicaţiile lui Frege asupra principiului său şi 
o teorie holistă asupra amalgamâănii reprezentărilor izolate în cele 
globale. Însuși principiul contextualității spune însă şi vrea altce- 
va: să asigure obiectivitatea semnificaţiilor, conţinuturilor, smul- 
gîndu-le din sfera reprezentărilor mentale. În al treilea rînd, s-ar 
putea ca Frege să fi fost condus la principiul contextualității sem- 
nificației şi de unnătoarea observaţie, pe care expressis verbis nu 
o întîlnim nicăieri în opera sa: putem defini astfel înțelesul unei 
Zahlungabe, încît propoziția obținută să mai conțină cuvintul pen- 
tru concept, dar cuvintul carc desemna numărul să pară a se fi 

volatilizat fără vreo urmă palpabilă. Traducerea conţine aşadar 
un tennen conceptual, dar în rest numai variabile şi constante lo- 
gice. Într-adevăr, am văzut (ὃ 57) că, de exemplu, aserțiunea 
NI[F] = 2 se defineşte logic (2x) (2y) (Fx &Fy& az y ἃ (2)(Fz— 
z=xv2=y)). Principiul contextualităţii comportă așadar unnăto- 
rul corolar: traducerea dintr-un limbaj în altul se petrece nu cuvint 
cu cuvînt, ci frază cu frază. Un corolar înrudit este: definirea seim- 
nificaţiei unei propoziţii nu comandă definirea cuvintelor care 
compun propoziţia. Aceste consecinţe au fost exploatate de Rus- 
sell şi alți filozofi analişti în direcţii cu totul nefregeene. 


154 Afinnaţia poate fi înţeleasă în două feluri: sau că numera- 
lul desemnează numai înăuntrul contextului propoziţional, sau că 
ceea ce desemnează numeralul nu se află în afara contextului pro- 
poziţional. Prima interpretare este mai plauzibilă. Dar primul ali- 
neat al $ 6] va preciza totodată: numerele nu sînt nici înăuntru, 
nici în afară în sens spațial, nu acceptă determinaţia locului. 


155 Objective Gegenstand: obiect care ne stă în faţă, obiect 
prezent. 


156 Obiectivitatea, de-a lungul întregului pasaj, este asoci- 
ată însușiri de a fi același pentru toți: obiectivitatea în sens slab. 
Să însemne aceasta că Frege stă sub pecetea lui Kant, cum vor 
recent unii exegeți? Se uită faptul că Frege a recunoscut în ter- 
meni fără echivoc existența obiectelor reale, independente de 
conștiința umană, independente de reprezentare. Obiectivitatea 
numărului cea lipsită de realitate nu se rezumă însă nici ea la fi- 
rea numărului ca unul pentru toţi; contextul global pare dimpotrivă 
să ateste că a fi unul şi acelaşi este numai un criteriu al obiec- 
tivităţii înțelese ca independență față de conştiinţa umană. În 
genere, existența nu poate fi separată, în matematică cel puțin, 
de adevăr. Adevărul obiectiv al teoremelor inatematice nu rezidă 
pentru Frege în faptul că ele sînt recunoscute ca adevărate de toată 
lumea; universalul consens rămîne un derivat al adevărului obiec- 
tiv şi astfel obiectele matematice sînt independente de gindire 
şi reprezentare (vezi $ 62, începutul), deşi realitatea lor este fan- 
tomatică. Dimpotrivă, ar trebui să frapeze în afirmatiile lui Frege 

atit distanţarea față de poziția platonică potrivit cu care numerele 
«au realitate, cît mai ales față de Kant: obiectele pot fi date gîndirii, 
fără a fi date în reprezentare ori intuiţie, spaţiul şi timpul nu sînt 
cadrul aprioric în care avem experienţa posibilă a numărului. No- 
tiunea fregeană de obiect este radical distinctă de noţiunea kan- 
tiană (vezi $ 89). Să recunoaștem totuși că problema existenţei 
și adevărului în matematică ridică dificultăți considerabile, bănu- 
ite deja de Frege, dar amplificate considerabil în matematicile aces- 
tui secol. Toate aceste dificultăţi provin într-un fel sau altul din 
inseparabilitatea epistemologiei entităţilor matematice de onto- 
logia lor. 


157 Anzahl: număr cardinal: 


158 Aici stă în ultimă instanţă originalitatea întreagă a demer- 
sului fregean în comparaţie cu toți precursorii şi cu contempo- 
ranii lui, Cantor şi Dedekind. Nimeni nu s-a adresat pînă la el 
propoziției numerice pentru a abstrage prin analiză pur logică 
numărul cardinal. 


159 Propoziţiile de recogniţie la care se referă aici Frege sînt 
propoziţii de identitate, adică propoziţii de forma „a = b“; pen- 
tru orice semn „a“ care desemnează un obiect, adică funcționează 
ca nume propriu, se cere să existe un criteriu spre a decide dacă 
„a = b“ este adevărată sau nu. Criteriul nu trebuie să fie „opera- 
ţional““, el poate fi pur teoretic. Din explicaţiile şi exemplele fur- 
nizate aici şi în secţiunile următoare (vezi în special precizarea 
ultimului alineat al $ 63) rezultă că propoziţiile de identitate care 
exprimă o recogniţie nu sînt absolut arbitrare, ci trebuie să satis- 
facă şi o condiţie suplimentară, pe care Frege nu o formulează 
precis, — poate fiindcă prin natura ei comportă o impreciziune —, 
dar care ar putea fi descrisă eventual după cum urmează: „a = δ΄" 
este o judecată de recogniţie dacă a şi ὁ sînt obiecte de același 
gen. De exemplu, a şi b trebuie să fie amîndouă numere natu- 
rale, sau amîndouă direcţii ale unor drepte, sau amîndouă greutăți 
ale unor corpuri etc. Condiţia de mai sus poate fi întărită astfel: 
„a = b“ este o judecată de recogniţie dacă „a“ şi „b“ sînt nume 
proprii în cuprinsul cărora se semnifică explicit că entitățile desem- 

δῖα sînt de acelaşi gen. O judecată de recogniție va avea atunci 
forma ,„ N(F] = N(GJ“ (pentru numere naturale), „direcția dreptei 
1 = direcţia dreptei b“ (pentru 'direcţii), „greutatea corpului a este 
aceeaşi cu greutatea corpului b“ (pentru mase) ş.a.m.d. Dar însuși 
>onceptul de număr (directie, greutate etc.) va fi subînțeles, ur- 
niînd a fi definit pe altă cale. Va putea fi el abstras direct din 
zriteriul de identitate a judecăților de recogniţie pentru numere? 
Răspunsul ni-l vor da secțiunile unnătoare. 


160 David Hume, A 7reatise..., |, cap. III, $ 1. 


161 O primă trimitere la opera marelui Georg Cantor; con- 
“runtarea cu Cantor (a nu se confunda cu Moritz Cantor, citat în 
ἡ 21) va continua în subcapitolul dedicat Numerelor infinite (ὃ ὃ 
34-86). A se vedea şi nota 53. -— Frege crede că numerele nu pot 
îi abstrase plecînd de la mulțimi de lucruri oarecare, fără apel la 
soncept, adică spunînd pur şi simplu: cînd două mulțimi pot fi 
»use în corespondență biunivocă, ele au acelaşi număr, iar apoi 
iefinind succesiv numerele. În ultimă instanță, dar numai în ultimă 
nstanţă, demersurile lui Cantor şi Frege sînt similare, însă ... non 
«na est si duo dicuni idem! Analiza logică a mecanismului de 
ibstragere l-a condus pe Frege înalte direcții decît pe Cantor. După 
um reiese şi din refennţele aduse, ideea lui Hume, adică punerea 
n joc a corespondenţei biunivoce, fusese redescoperită şi era pe 
»unctul de a deveni un bun cîştigat al comunității matematice. 


162 Vezi nota 159. 


163 Este vorba despre aşa-nurmnitele definiţii prin abstracţie, 
tudiate pentru întîia oară de către Frege, ceea ce a dus la o îmbo- 
zățire considerabilă ἃ teomei conceptului şi a teoriei definiției. 
Pentru acest procedeu Frege nu are vreo denumire specială; ter- 
nenul de „definiție prin abstracție“ provine de la Peano (1894), 
tussell preluîndu-l şi difuzîndu-l. Cantor, Frege, Dedekind, Rus- 
;ell au utilizat în mod independent acest procedeu în scopul de- 
înirii numărului cardinal. 


164 Primul semn, adică semnul relației de paralelism, are un 
:onținut nespecitic, general, legat de ceea ce am putea numi (în 

terminologie mai curind booleană decit fregeană) proprietatile 
ei tormale, care sînt tocmai proprietățile unci relații de echiva- 
lentă; dar același semn mai are un „conţinut specific“, legat de 
natura relatelor sau de ceea ce într-o tenninologie iarăşi nefre- 
peană (împrumutată din tradiţia filozofică) se numește genul re- 
latelor. În timp ce identitatea este o relaţie absolut generală, o 
relație de echivalență (adică: reflexivă, simetrică şi tranzitivă) 
cum este aceea de paralelism ma: are şi un conţinut specific. Dacă 
a şi b sînt identice, atunci ele stau şi în orice relație de echivalență 
definită pe un domeniu de obiecte căruia îi aparțin a şi ἢ, dar 
reciproca nu este valabilă: dreptele paralele, de exemplu, nu sint 
identice (adică indiscernabile), dar au ceva identic --- direcţia. 


165 În Begri/fsschrifi, Frege explicase deja posibilitatea obți- 
nerii unor concepte prin analiză logică a propoziţiilor. Unul și 
același enunţ poate fi analizat și descompus în mai multe feluri. 
Rămînînd deocamdată la ceea ce s-ar numi judecăţi singulare şi 
judecăţi de relaţie: putem izola în mai multe moduri subiectul 
real şi predicatul real al enunţării. În exemplul adus de Frege mai 
sus, judecata „dreapta a este paralelă cu dreapta b“ poate ἢ ințe- 
leasă ca o judecată care enunţă o relaţie despre a şi b; acesta ar 
fi, probabil, „modul iniţial'“ al scindării, la care face aluzie Frege --- 
inițial, întrucît el ni se impune prima facie. Aceeaşi judecată poate 
fi înțeleasă şi ca afirmînd că a are proprietatea de a fi paralelă 
cu dreapta b, sau că a cade sub conceptul desemnat de „paralel 
cu b“. Totuși, cînd Frege vorbeşte despre obținerea unui „nou 
concept“, el se referă, după toate probabilitățile, la o transformare 
de un gen mai radical. „Paralel cu b“ înseamnă „avînd aceeaşi 
direcţie ca b“, de unde ajungem la „dreptele a şi b au aceeași 
direcție“, adică „direcţia lui a este identică cu direcţia dreptei δ΄. 
Mecanismul logic care permite aceste transformări va fi dezvă- 
luit de Frepe mai Jos, la capătul unei analize minuţioase, care 
acoperă $$ 65-68. 


166 Deşi (1) a şi b sînt paralele între ele dacă şi numai dacă 
(2) direcţia lui ὦ este identică cu directia lui b ---- avem deci o echi- 
valență logică relația din (1) este din punct de vedere epistemic 

primară față de identitatea din (2). Frege argumentează, într-ade- 
văr, că relaţia de paralelism ar fi mai intuitivă decit relația de 
identitate a direcțiilor. Acest argument epistemologic se poate 
generaliza dincolo de domeniul geometriei, observînd că echi- 
valența sub un raport data două obiecte de acelaşi gen este cunos- 
cută de repulă înaintea relaţiei dintre clasele de echivalență astfel 
detenninate, clase care sînt obiecte abstracte, entități la un nivel 
superior. De aici şi caracterul aşa zicînd mai intuitiv al primei 
relații. În limbajul teoriei mulțimilor: o relaţie de echivalență R 
definită pe un domeniu nevid detennină o partiție a domeniului 
în clase de echivalență conținînd, fiecare, toate elementele echiva- 
lente modulo R, clase nevide, două cîte două disjuncte şi aco- 
perind prin reuniunea lor domeniul; invers, fiind dată partiţia unui 
domeniu, există o relație de echivalență răspunzătoare de această 
partiție. Din punct de vedere gnoseologic, compararea obiectelor 
Şi echivalarea lor sub un criteriu dat constituie temeiul clasificării 
lor, deci este primară; în mod secund, dată fiind o anume clasi- 
ficare, putem găsi întotdeauna o relaţie care o generează. Consta- 
tarea că două lucruri au aceeaşi culoare premerge abstracţiei 
culorii, compararea lucrurilor sub raportul greutății premerge 
abstracţiei greutăţii. Schimbul de mărfuri in actu este condiţie a 
abstracţiei valoni şi — operaţional — posesorii de mărfuri ştiu 
prea bine ce înseamnă că două mărfuri distincte au aceeaşi va- 
loare, deşi fetişismul mărfii îi împiedică să ajungă la abstracția 
valorii. Prioritatea gnoseologică are de altfel şi un pandant pur 
logic: pe baza unei relații de echivalență partiţionarea este uni- 
vocă, însă dîndu-se o partiție (mulțime--cit) putem ajunge la relații 
de echivalență intensional-distincte, deşi avînd aceeaşi extensi- 
une. Aşa se explică, de altfel, că Dedekind, Peano şi Frege au putut 
ajunge la definiţii deosebite, dar echivalente, ale numerelor car- 
dinale: ei porneau de la relații de echivalență distincte însă echiva- 
lente între ele. Expunerea acestor considerații în stil matematic 
ar fi de bună seamă mai elegantă, totuşi aici nu putem decit să 
trimitem la cursul de logică matematică şi teoria mulțimilor. 


167 Definitia pennite să inlocuim contexte de un tip deter- 
minat prin contexte de alt tip; ea nu dcetennină „direcția unei 

drepte“, ci „identitatea direcțiilor“, adică sensul unei propoziţii de 
recogniţie. De remarcat că în formularea de mai sus definiens-ul 
este pus înaintea definiendum-ului, ceea ce, fără să încalce vreo 
regulă logică, se abate de la uzanţe. 


168 Doctrina logicistă presupune în mod esențial că identi- 
tatea este o relaţie logică și nu un concept matematic care vine 
să se adauge logicii; în timp ce un savant de talia lui Tarski, de 
exemplu, nu este singurul care consideră că divizarea tennenilor 
în logici şi extralogici este mai mult sau mai puțin arbitrară, logi- 
cistul se vede condamnat să includă semnul identităţii în rîndul 
constantelor logice, spre a fi în măsură să opereze reducţia arit- 
meticii la logică. Legile identității vor fi deci pentru Frege legi 
logice eminamente analitice, a priori, iar semnul identităţii ᾿Ξ 
unul din simbolurile primitive ale sistemului fonmnal construit în 
Grundgeseize der Arithmetik. Frege introduce, de altfel, semnul 
identităţii încă în Begri/jsschrifi, dar acolosemnularenumai funcția 
de a exprima identitatea sensului unei expresii introduse prima 
oară cu sensul unei expresii date în prealabil. 


169 Acesta este faimosul principium identilatis indiscernabi- 
lium, pe care Frege şi-l însușește ca definiție a identităţii obiec- 
telor: „Sînt aceiaşi acei [tenneni] care pot fi substituiţi unul în 
locul celuilalt păstrînd adevărul /unui enunţ oarecare]. Pasajul din 
Leibniz continuă astfel: „Dacă avem A și B iar A intră într-o propo- 
ziţie adevărată și substituția lui B pentru A oriunde acesta din 
unnă apare dă loc la o nouă propoziţie care este de asemenea 
adevărată, și dacă aceasta se poate face pentru orice asemenea 
judecată, atunci A şi B se spun a fi aceiași; reciproc, dacă A şi 
B sînt aceiași, ei pot fi substituiţi unul în locul celuilalt, aşa cum 
am spus.“ Exegeţii moderni remarcă inacurateţea semantică a for- 
mulării, întrucît A și B sînt înțeleși cînd ca tenneni, cînd ca obiecte 
referite prin intennediul termenilor; Frege, atit de scrupulos în 
alte contexte, omite prilejul de a denunța aici confuzia între semn 
Şi semni ficat, respectiv între menţionarea și utilizarea expresiilor. 
Să fie acesta efectul admiraţiei sale necondiționate faţă de Leib- 
niz? Fapt este că, dacă principiul vizează identitatea obiectelor. 

formularea leibniziană se referă la expresii desemnind obiecte: 
în propoziţii substituim numele obiectelor, nu obiectele înselc. 
Dar în perioada Fundamenielor aritmeticii Frege nu clarificase 
pe deplin răspunsul la întrebarea cu care debutează „Despre sens 
şi semnificaţie“: ce este identitatea? O relaţie între obiecte sau 
între semne? Principiul identităţii indiscemabilelor, desemnat une- 
ori şi ca „legea lui Leibniz“, se poate lămuri deci în două feluri, 
înlăturînd confuzia use-mention: i) fie ca principiu conform 
căruia desemnăriie obiectelor identice sînt reciproc substituibile 
în orice context; sub această fonnă, principiul reglementează şi 
așa-numita relație de denumire — /he name-relation (vezi Rudolf 
Carnap, Semni/icaţie și necesitate, p. 148); 2) fie ca principiu 
conform căruia x = y dacă şi numai dacă orice proprietate a unuia 
este proprietate a celuilalt. În prima sa fornuiare, principiul este 
(ori pare) contrazis în cazu! contexteior neextensionale, înăuntrul 
cărora substituirea termenilor avînd aceeaşi semnificație însă sen- 
suri diferite nu păstrează întotdeauna adevărul propoziției. Frege 
s-a străduit să salveze principiul, prin distincția între semnifi- 
caţii directe şi indirecte. 


170 Am tradus „Gleichheit“, „gleich“ cînd prin „egalitate“, 
„egal“, cînd prin „identitate“, „identic“. În mai multe ocazii Frege 
a subliniat că egalitatea înseamnă întotdeauna tocmai identitate. 
Observațiile făcute de autorul Fundamentelor aritmelicii în aline- 
atul pe care tocmai îl comentăm erau mai puţin oţioase în epoca 
respectivă: Frege era contemporan şi cu matematicieni care, „mai 
în glumă mai în serios“, nu găseau nepotrivit să afinnecă | + | 
este egal cu 2 însă nu identic! Dacă această confuzie între sen- 
Sul şi semnificația lui „| + 1“ şi „2“, respectiv între semn şi semni- 
ficaţie, este astăzi eradicată, meritul revine lui Frege în primul 
rînd. 


171 Autorul nu justifică totuşi nicăieri această afirmaţie 
printr-o deducție fonnală. De altfel, el nici nu fonnalizează prin- 
cipiul lui Leibniz. — Privitor la modalitatea introducerii aces- 
tui principiu în Fundamentele aritmelicii, |. Angelelli ridică 
următoarele obiecţii dure: „(1) Este dogmatică — «Leibniz dixib». 

Trebuie reamintit că într-un sens Leibniz era modelul lui Frege, 
așa cum se afinnă în Cuvîntul înainte la Begri//sschri/i. (2) Este 
incoerentă: Frege propune o analiză a conceptului identității, dar 
aceasta se reduce la adoptarea principiului lui Leibniz. (3) Este 
Jalsă în ceea ce il priveste pe Leibniz. Leibniz restrîngea in mod 
sistematic fonmula sa „eadem sunt.... „E! nu privea formula sa 
ca pe o lege universală plauzibilă, ale cărei excepții sînt enigme 
surprinzătoare descoperite cu surle și trîmbiţe (așa cum s-a întîm- 
plat în filozofia post-fregeană). Pe de altă parte, nu este limpede 
motivul pentru care Frege adoptă tocmai această formulare foarte 
tare a principiului lui Leibniz. (4) Este, de bună seamă, incom- 
patibilă cu propria semantică a lui Frege“ (|. Angelelli, op. cil., 
pp. 51--52). 


172 Precizare importantă asupra principalului critenu prin care 
deosebim obiectele de concepte: conceptul este predicat virtual, 
obiectul poate fi subiect al unui „conţinut judicabil singular“, sau, 
încă, o parte a predicatului acestuia din urmă. Caracterizarea con- 
ceptului ca predicat posibil este de obirșie kantiană. Distincția 
concept--obiect va fi adîncită în „Funcție şi obiect“, „Despre con- 
cept şi obiect“. Autorul trece aici cu dezinvoltură de la expresii 
la semnificaţii; căci dacă articolul hotărît se aplică numelor pro- 
prii, însușirea pe care o are direcția axei Pămîntului de a fi subiect 
real al unui conţinut judicabil singular este diferită de însușirea 
derivată de a fi subiect gramatical al propoziției în care se exprimă 
acest conținut judicabil şi diferită de însușirea de a fi o parte a 
predicatului „identic cu direcția axei Pămîntului“. Să fim deci 
atenţi: 1) prin „conținut judicabil singular“ Frege nu înţelege pro- 
poziția singulară, ci gîndul obiectiv exprimat într-o propoziție sin- 
pulară; 2) prin ;subiect*“, are în vedere subiectul real, referinţa unui 
nume propriu; 3) prin „predicat“, are în vedere cînd expresia cu 
funcţie de predicat, cînd conceptul desemnat de predicatul propo- 
ziţiei singulare. În pofida acestor corective, pasajul în ansam- 
blul său este limpede și adînc. 


173 Consideraţiile dezvoltate pînă aici pot fi privite 5] ca obiecţii 
anticipate împotriva operaționalismului, care vrea ca obiectele abs- 

tracte (indeosebi cele din ştiinţele fizice) şi conceptele teoretice 
să prindă ființă pe baza unor operaţii de măsură. Operaţionalismul 
nu este exact un mod particular al creaționismului definițional 
tonmalist criticat de Frege, dar are comun cu acesta încrederea 
în puterile genetice ale definiţiilor. 


174 S-ar putea crede că Frege amalgamează aici două genuri 
de definiţii: acelea pur abreviative, a căror menire este să conden- 
seze expresii mai lungi în expresii concise —- nu altul este cazul 
definiţiilor din sistemele formale —, şi definițiile cu adevărat lă- 
muritoare, carc, pe lîngă că „stipulează semnificaţia unui semn“, 
ca primele, mai spun şi ceva despre această semnificaţie. Trans- 
formarea definiţiei într-o judecată în rînd cu altele înscamnă că 
definițiile de al doilca gen infonnează nu numai asupra (semni- 
ficațici) SEMNULUI, dar şi asupra SEMNIFICAȚIEI (semnului). 
Definiţiile pe care Frege le va da numerelor naturale 0, 1, 2,... 
nu stipulează numai înţelesul unor semne, ci aduc informaţii noi, 
căci ele asociază unei semnificaţii cunoscute un sens încă ne- 
cunoscut. 


175 Lectura întregii secţiuni trebuie racordată la distincţia 
sens-semnificaţie, pe care în fapt Frege o deține, deja, fără s-o 
numească şi s-o dezvolte. În articolul său din 1892, Frege va spune 
că sensul unei expresii este modul în care este dată semnificația 
acesteia; analiza va porni atunci tot de la identități şi propoziţii 
identice. Definiţia unui nume propriu este o propoziţie de iden- 
titate; definiţia este informativă în aceeaşi măsură ca orice jude- 
cată — nu este o tautologie goală, o identitate de genul „a = α“ — 
întrucît definiens-ul, prin sensul său, dă într-un mod diferit sem- 
nificaţia de/iniendum-ului. 


176 Identitatea extensiunilor conceptelor menţionate rezultă 
din faptul că relaţia de paralelism între dreptele a şi ὁ este o relaţie 
de echivalență. 


177 Relaţia de echinumericitate (G/eichzahligkeit) între con- 
cepte va fi analizată şi definită pur logic în $ 72. În construcția 
numărului cardinal, Cantor porneşte de la o comparaţie analoagă 

între mulţimi, introducînd o relaţie pe care o numeşte „echivalență“. 
Bolzano dispunea deja de o asernenea relaţie, pusă în joc, de alt- 
fel, încă de către Galilei atunci cînd acesta stabilea aparent pa- 
radoxala corespondenţă biunivocă între mulţimea numerelor 
naturale 1, 2, 3, 4... şi mulțimea numerelor pare 2, 4, 6, 8... 


178 Încă nu am obținut definiţia conceptului de „număr“, dar 
aceasta rezultă imediat (vezi finele ὃ 72) din definiţia pentru „nu- 
mărul care revine unui concept'“. De pe acum se întrevede ce este 
numărul cardinal: sfera unui concept definit pe baza relației de 
echinumericitate, concept înăuntrul căruia cad toate conceptele 
puse două cîte două în corespondenţa biunivocă după sfera lor. 


179 Prin „echinumeric cu conceptul F* este desemnat un 
concept de ordinul doi, şi anume proprietatea comună tuturor con- 
ceptelor față de care F stă în relația de corespondență biunivocă; 
or, această proprietate este (sau poate fi) tocmai aceea de a avea 
„un număr de elemente“. Frege explică de ce nu ia însuşi concep- 
tul de ordin doi ca număr, ci ia mulțimea (de concepte) determi- 
nată prin acela din urmă. Primul punct al explicaţiei sale nu 
necesită explicaţii suplimentare. Al doilea punct („conceptele pot 
avea extensiuni identice fără ca ele însele să coincidă“) face alu- 
zie, probabil, la faptul că dacă N[F] (numărul care revine lui F) 
este conceptul „echinumeric cu F*, atunci dacă G este echinume- 
τὶς cu F, ar urma că N[G] este conceptul „echinumeric cu G“ şi 
astfel, deşi ar trebui să avem N[F] = N[G], gua concepte cele 
două numere ar fi distincte. Dacă însă luăm sferele conceptelor 
„echinumeric cu F*, „echinumeric cu G“ în calitate de N[F] şi N[G] 
atunci numerele coincid întrucît conceptele au aceeaşi sferă. — Ar 
fi interesant de ştiut ce vrea să spună Frege cînd pretinde „că 
ambele obiecţii pot fi înlăturate“. Dar aici se pot face doar sim- 
ple conjecturi. În practică, Frege lucrează cu sfere de concepte. În 
legătură cu preîntîmpinarea primei obiecții, s-ar putea remarca — 
alături de Benno Kerry, a cărui observaţie va fi acceptată în sub- 
stanță de Frege, dar peste mai mulți ani --- că atunci cînd vor- 
bim despre Conceptul X (aici: Conceptul „echinumeric cu F**) 
vorbim deja despre un obiect, nu mai puțin ca atunci cînd am 

vorbi despre extensiunea unui concept. În legătură cu a doua 
obiecţie, este pertinentă observaţia făcută de Frege în alte lucrări 
printre care şi Recenzia la Filozojia aritmelicii a lui Husserl: Frege 
spune că, deşi relaţia de identitate este propriu-zis o relație definită 
numai pentru obiecte, conceptele avind aceeași sferă se află într-o 
relație similară. Cu bunăvoință, afimmaţia s-ar puiea interpreta 
ca permisiune de identificare absolută a conceptelor avînd aceeaşi 
sferă. 


180 Analiza logică oferă antidotul acelui „element intuitiv“ 
care se cere eliminat din fundaţiile aritmeticii. Epistemologia fre- 
geanăa aritmeticii — în această etapă — este opusă celei kantiene 
prin circumspecția arătată față de intuiţie. 


181 Frege rezumă explicaţia dată în Begrigjsschri/l; impor- 
tanța ei nu poate scăpa nimănui, în măsura în care se înţelege că 
logica predicatelor peimmite fomnalizarea relaţiilor, rezolvînd ast- 
fel cu succes problema cea mai dificilă în faţa căreia nu numai 
logica tradițională dar şi algebra logică booleană eșuaseră. Aici, 
Frege lămureşte cum degajăm dintr-un „conţinut judicabil“ ele- 
mentele sale componente: concepte simple, concepte de relaţii. 
Analiza logică prin care ajungem la ele are caracterul unei des- 
completări, al ruperii unui întreg organic în părţi recompozabile 
într-un conţinut judicabil complet. Noutatea revoluţionară a pro- 
cedeului de formalizare impus de logica predicatelor nu este în 
nici un chip afişată, am spune mai degrabă că e camuflată. Frege 
are aerul de a recita o sagă veche de cînd lumea și nu de a sparge 
tiparele tradiţiei. 


182 Ni se spune explicit că logica pură este nu numai a con- 
ceptelor simple, ci şi a celorrelaţionale. Logica studiază nu conținu- 
turi particulare, ci fonne; adevărurile logice sînt analitice și deci 
a priori. 


183 Această „fonmnă generală“ o vom simboliza prin „tab“; 
prin „Fa“ va fi notat „a cade sub conceptul ἘΠ sau „a este F“. 


184 Aşadar, relaţia binară e include în domeniul ei sfera lui F 
iar în codomeniul ei sfera lui G dacă avem: 

ia) Fu > 3b(Gb ἄφαρ) &(a) (Ga — 3b(Fb & pba)). Aici, a și 
P sint utilizate în calitate de variabile individuale. 


185 În simboluri: (4) (Fa -> (3b) (Gb & pab)). 


186 (a) = (Fa ἃ (b) (Gb — = qab)). Fonmnula este lo- 
yic-echivalentă cu aceea de la nota precedentă. 


187 -- 3uFa -> (a) (Fa — (3b) (Gb &qab)). Spre deosebire 
de formulele de la notele 185 și 186, aceasta este logic-adevărată, 
exprimă o lege logică. Validitatea fonnulei se întrevede cu ușu- 
rință: într-adevăr, presupunînd că antecedentul ei, adică -- JaFa, 
are loc, atunci Fa nu are niciodată loc, iar atunci şi consecven- 
tul fonmulei de la 187 (deci fonnula de la 185) are loc, ca impli- 
caţie al cărei antecedent este întotdeauna fals. 


188 (δὴ) (Gb > Ba (Fa&qab)). Formula este adevărată pen- 
tru orice G astfel încît — 3bGb. 


189 (a) -- (Ga ἃ (b) (Fb > = pba)). 


190 (d) (a) (e) (pda & de) — a = e). Relaţiile care prezintă 
proprietatea formală enunțată se spun a fi mu/tiunivoce (many-one). 


191 (d) (δ) (a) ((pda & ba) — d = δ). Spunem că este o 
relație unimultivocă (one-many). O relație care satisface ambele 
condiţii se numeşte biunivocă (one-one). O relaţie biunivocă ce 
pune în corespondenţă obiectele subsumate unor concepte rea- 
lizează o corespondenţă biunivocă între aceste obiecte. 


192 Vom nota prin „Ech (F, Ο)" expresia „F și G sînt echi- 
numerice“; aşadar Ech (F, G) este o relație de ordinul doi (sau, 
cum spune Frege în altă parte, de treapta a doua), relaţie ale cărei 
argumente sînt concepte. Vom nota prin Un, (φ) faptul că o relaţie 
satisface condiţia de multiunivocitate (vezi nota 190) şi prin Un» 
(9) faptul că o relaţie satisface condiţia de unimultivocitate (nota 
191). Mai departe, să prescurtăm prin „Cor, (φ, F, G)“ faptul că 
relația q corelează obiectele subsumate conceptelor F și G, adică 
satisface condiţiile de la 185 şi 188. Definiţia lui Frege capătă 
atunci următoarea fonmă concisă: 

Ech (F, 6) — ara)(Cor, (φ, Ε, 6) & Un, (φ) & Un» (φ)). 


Deși fonmnulu aparține logicii predicatelor de ordin superior, ca 
definind o relație între egalităţi aflate la un nivel superior indi- 
vizilor, de/iniens-ul nu este decit abrevierea unei formule din logi- 
ca predicatelor de ordinul |. 


193 Vezi ἃ 609; pentru a formaliza definiţia avem nevoie de 
o notaţic pentru clase (= sfere, extensiuni de concepte). Frege 
notează extensiunea conceptului cu ajutorul unui operator simi- 
lar operatorului lambda din logica de astăzi; extensiunile con- 
ceptelor F, G se pot nota deci prin &F(a), 1G(n). Cu ajutorul 
A-notaţiei, extensiunile le vom nota prin AxFx, AyGy etc. (x, y 
sînt utilizate ca variabile individuale legate prin operatorul A). 
Conceptul „echinumeric cu conceptul F* este abstras din relaţia 
Ech(H, F) prin intermediul procedeului descris de Frege în ἃ 70: 
Vom considera F ca fixat şi H ca variabil, adică pe acesta din 
urmă îl vom privi ca pe un ocupant provizoriu al locului deţi- 
nut într-un „conţinut judicabil“ de fonna „Ech(H,F)'; așadar, „Ech 
(--, F)* va fi o notație potrivită pentru acest concept, „—* mar- 
cînd locul liber, prin a cărui completare („umplere“) cu concepte 
de ordinul | se obțin propoziţii adevărate sau false. Definiţia lui 
Frepe se prezintă acum sub forma: 


N(F) = arAH(Ech(H, F)). 


În cadrul acestei formule F poate fi privit ca variabilă liberă luînd 
ca valori concepte, iar H este o variabilă de același gen, legată prin 
aplicarea A-operatorului la formula Ech(H, F). În locul lui H 
putem alege orice altă variabilă definită pe acelaşi domeniu, de 
ex. G, L,... etc. 


194 Notindprin “M(1) expresia „n este un număr“, vom avea: 
Mm = astă) (N [F]) = n). 

195 Se va demonstra, prin urmare, validitatea formulei: 
Ech (F, 6) > N[F]:= N[(G]. 

196 Ech (F, G) -» (AH. Ech(H. F):= AH. Ech(H, G)). 

197 După ce fonnula de la nota 195 a fost echivalată, con- 
form definiţiei pentru „numărul care revine unui concept“, cu 
tonmula de la 196, aceasta din unnă se dovedește echivalentă cu: 


Ech (F, 6) = (H) [(Ech(H, ΕἸ —> Ech(H, G)) & (Ech(H, G) 
— Ech(H,F))]. 


Această fonnulă afirmă tocmai că în ipoteza Ech(F, G) orice con- 
cept echinumeric cu F este un concept echinumeric cu G şi re- 
ciproc; altfel spus, în ipoteza amintită, sferele conceptelor 
„echinumeric cu F*“, „echinumeric cu G“ sînt identice: 


AH. Ech(H, F) = AH. Ech(H, G). 


198 În nota 192 s-a introdus definiția 3p(Cor,(, F, 6) ἃ Un, (φ) 
& υὐπγ(φ)) pentru Ech(F, G); această definiţie o vom abrevia, 
introducînd (τ᾽.  (φ, Ε, 6) = qiCor,(,F, 6) ἃ Un,(p) & 0πγ(φ). 
Cu alte cuvinte, am notat prin (ογ,. ((ῳ, F, G) „relația p pune în 
corespondenţă biunivocă obiectele care cad sub F cu cele de sub 
G“. Avem: Ech(F, 6) o (Ξφ)ύοτι.  (φ, Ε, 6). Acum, Frege arată 
că „prima propoziţie“, id est Ech(F, G) — (Ech (H, F) > Ech(H, 
G) (presupunînd că H este un concept oarecare), este echivalentă 
cu afinnaţia: 


[(8φ) Cor,_u(e, F,G) &(3w) Cort, H, F)] > (3x) Cori (x, H,G). 


199 Fiind date relațiile q și w care satisfac condiţiile de a 
corela biunivoc conceptele F, G respectiv H, F se cere să deter- 
minăm o relație x care să coreleze biunivoc conceptele H, G. Frege 
arată că ceea ce numim astăzi produsul relațiilor ᾧ şi Ψ satisfa- 
ce condiţia cerută. Produsul necomutativ al celor două relaţii, 
notat prin ψίφ, se definește: (ψ|φ) (c, b) = ((34) (wca&qab), pen- 
tru orice c şi Ὁ. Aşadar, χ este aici ψίφ. În teoria relaţiilor (sau logica 
predicatelor) se dernonstrează că produsul a două relații biunivoce 
estetoto relație biunivocă şi că, dacă mulțimea A este pusă în cores- 
pondență biunivocă cu B, iar la fel B cu C, atunci mulțimile A, C 
pot fi puse la rindul lor în corespondență biunivocă. 


200 Este vorba de propoziţiile: ((Ech(F, 6) ἃ Ech(H, G))— 
Ech(H, F) şi N[F) = N(G]— Ech (F, 6) 

201 Întrucît formula (x = x) defineşte un concept, şi anum 
unul sub care cade orice obiect, este într-adevăr o lege a identități 
că (x)(x = x), negația fonnulci x = x, pe care o notăm prin x z x 
defineşte un concept sub care nu cade nici un obiect, cu alte cu 
vinte avem ca lege a identităţii: — (dx) (x τ x). Aceasta justifici 
definiţia: 0 = ἐν [x τὶ x]. 


202 Observaţie fecundă, putind da loc la diferite precizări 
şi dezvoltări, în funcţie de filozofia și aparatul logic cu care lucrăm 
Pe baza logicii clasice, a logicii intuiționiste, a logicii modale şi 
a diversel6r teoni asupra descripțiilor şi definiţiilor, admiterea con- 
ceptelor sub care nu cade nici un obiect și (în particular) a con- 
ceptelor contradictorii găscşte diferite explicaţii însă nici un 
contraargument decisiv. Frege pare a asimila aici conceptele sub 
care nu cade nimic cu conceptele care conţin o contradicţie, apa- 
rență dezminţită de alte afinmnaţii în sensul că demonstraţia de 
necontradicţie nu oferă eo ipso o demonstraţie de existenţă. 


203 Avem aici o expunere concisă a teoriei descripţiilor 
definite în varianta sa fregeană. Tenmenul „descripţie“ este pro- 
pus de Russell, însă prima analiză în logica modernă a descripţii- 
lor a fost iniţiată de Frege. Russell va trasa o linie despărţitoare 
între nume proprii și descripții — primele avînd referință, nu și 
sens, ultimele avînd în mod primar sens şi ajungînd, ca „simbo- 
luri incomplete““, să refere abia în contextul propoziţiilor; Frege 
în schimb priveşte descripția individuală definită — „definiţia unui 
obiect pe baza unui concept căruia i se subsumează“' —- tot ca 
pe un nume propriu. Expresia care prezintă trăsăturile formale 
ale unei descripţii definite (de ex., admite articolul hotărît, respin- 
ge articolul nehotărit și cuprinde în sine expresii conceptuale) 
„are un conţinut“, id est un sens dacă şi numai dacă conceptul 
prin care se introduce respectivul individ are proprietățile existen- 
[6] şi unicității. Limba obişnuită nu poate fi epurată de pseudode- 
Scripții — expresii pentru care nu se asigură existența și unicitatea 
semnificației —-, însă Frege își pune problema de a asigura cel 
puţin sistemului fonmal al aritmeticii capacitatea de preîntimpinare 
a pseudodescripțiilor (a se vedea pentru detalii Grundgeseize der 

“Arithmelik, vol. 1). Metodele de analiză semantică a expresiilor 
îşi găsesc expresie şi motivare in diversitatea modalităţilor de 
înțelegere a descripțiilor definite. În consecință, asistăm acum 
la o adevărată explozie de teorii şi metode care analizează de- 
scripțiile sub două aspecte: 1) semnificația şi utilizarea descripțiilor 
în limbile naturale şi în lhmbile ştiinţifice nefonnalizate; 2) intro- 
ducerea cît mai satisfăcătoare a descripțiilor în sistemele fonnale. 
Printre analizele şi metodele cele mai influente se numără cele 
propuse de Russell, Hilbert și Bernays, Camnap, P. F. Strawson, 
Keith S. Donnellan, Kripke. Din vasta bibliografie dedicată de- 
scripţiilor definite propunem cititorului să aleagă, pentu început, 
cap. X, secțiunea 2. (Teoria descripțiilor și varietatea desemnărilor) 
din Dezvoltarea logicii de W. şi M. Kneale (ed. rom. vol. II, 
pp. 228-236) şi cap. I, δᾷ 7, 8 (Descripţiile individuale: Metoda 
lui Frege pentru descripţii) din Semnificație și necesitate de Ru- 
dolf Carnap (pp. 77-85). În logica tradițională, problema descrip- 
țiilor a fost de asemenea analizată; în Logica de la Port-Royal, 
găsim, de exemplu, o fină analiză a „termenilor singulari com- 
plecşi“, expresii prin care se înțelegeau tocmai ceea ce astăzi 
numim descripţii (vezi Dragan Stoianovici, „Definite Descriptions 
in Port-Royal Logic“, în Rev. Roum. Sci. Sociales, Philosophie 
e! Logique, vol. 20, nr. 2, 1976, pp. 145-154). 


204 Astăzi obişnuim a spune (apud Church) că „a cade sub 
conceptul F** — adică „F(a)' — este o formă propozițională 
definind funcția propozițională însăşi, id est conceptul F; forma 
conţine o variabilă liberă și se transformă într-o propoziţie ade- 
vărată sau falsă dacă în locul lui a substituim numele unui obiect. 
„Conţinut judicabil““ înseamnă pentru Frege „gind“ a cărui va- 
loare de adevăr o putem recunoaște, asertîndu-l în cazul cind îl 
recunoaştem ca adevărat, întrebindu-ne dacă este adevărat, aser- 
tînd negația sa în cazul cînd este recunoscut ca fals. 


205 (x x) (a) înseamnă acelaşi lucru ca „a za“. 


206 Pasajul suscită cîteva comentarii. |) Întrucit în locul unui 
concept pur logic ca acela al non-identităţii putem lua orice con- 
cept de sferă vidă, se creează impresia că detiniţia logicistă a lui 

zero şi ἃ șirului numerelor naturale conţine un element arbitrar: 
putem avea o definiție a lui zero în tenneni logici, dar de vreme 
ce mai putem avea alta prin intermediul unor concepte factuale, 
nu rezultă că natura analitică a matematicii este o posibilitate, 
nu o necesitate stringentă? Nu cumva însăşi distincția analitic-sin- 
tetic îşi dovedeşte astfel precaritatea? În literatura filozofică, posi- 
bilitatea unor definiţii alternative (e drept, nu în tenneni factuali, 
ci în tennenii teoriei mulțimilor) a stirnit deja oarecare impaciență. 
Indubitabil, Frege întrevăzuse caracterul întru cîtva arbitrar al 
definiţiei numărului, fără să se arate alannat de împrejurarea că 
orice definiție conţine un element arbitrar; uneia şi aceleiași sem- 
nificaţii i se pot asocia sensuri diverse, dintre care definiţia are 
latitudinea să alcapă. Dar tulburătoare în cazul de faţă este nu po- 
sibilitatea unor definiţii alternative ale numărului, ci posibilitatea 
unor definiții „„factuale““, în contrast cu definițiile pur logice. Obiccţia 
poate fi însă parată, observînd că distincţia între concepte „logi- 
ce“ și „factuale“ nu este atît de solidă în cazul conceptelor de sferă 
vidă; „munte de aur“, concept de sferă vidă, nu este un concept 
logic, dar s-ar părea că aceasta nu ne îndrituieşte să-l numim /ac- 
tual. 2) Asupra „definiţiei“ identităţii la Leibniz, a se vedea nota 
171; aici să adăugăm că o fonnalizare posibilă a principiului sub- 
stitutivității identicilor rezidă în axiome ale identităţii, care sînt 
enunţuri de fonna 
(2) 0) (2 α =y> (Εν >Fy); 


Quine a emis teza că orice interpretare a cuantorilor presupune 
substitutivitatea identicilor. Teza lui Quine rămîne în continuare 
controversată; în jurul interpretărilor cuantorilor a avut loc de 
asemenea în ultimul deceniu o discuţie al cărei sfirşit nu se între- 
vede în viitorul apropiat, întrucît afinnaţii în aparenţă incompa- 
tibile pot fi susținute prin construirea unor sisteme logice în egală 
măsură coerente. 


207 (F)(G) ((- 3aFa & -- 2aGa) > Ech (F, G)); fonnula 
exprimă prima parte a aserțiunii adnotate. 


208 (F) (= auFa o N[F] = 0) 

209 Avem: (-3 aFa & -- 3aGa) — (3p) Cor,_, (p, Ε, G). Vezi 
și notele 187. 1.88. 


210 Prescurtăm prin „„S(r, m)“ expresia „n succedă imediat 
lui m în șirul numerelor naturale“. Avem unnătoarea definitie: 


S(n, m) = aA3F) (33) (3G) (Εχ ἃ ΝΙΕῚ = n ἃ (y) (Gy o 
(Fy ἃ χ - ν)) ἃ N[G]= m). 


Membrul drept al definiţiei este o fonnulă în care singurele vari- 
abile libere sînt n şi 171, expresia defineşte, aşadar, o relaţie diadică, 
în speţă S(n, m). 


211 Se va demonstra formula (3x) S(x, 0). 


212 Particularizăm F și G din definiţia de la nota preceden- 
tă prin „x = 0“ şi respectiv „(x = 0 ἃ x + 0)", iar pe m prin 0. Se 
observă că utilizăm în mod esenţial pentru G un concept de sferă 
vidă, introdus printr-o expresie evident contradictorie. Avem: 
N[(G] = N[x = 0 ἃ x z 0] = 0 m este particularizat prin 0. Avem, 
de asemenea, S(n, 0). Pentru conceptul de a fi identic cu 0 sînt 
evidente atît existenţa cît 51 unicitatea obiectului care cade sub 
el. Acest obicct este numărul 0. Numărul conceptului sub care 
cade numărul zero și numai zero este 1. Definiţia: | = aAN[x = ΟἹ] 
revine la a-l defini pe 1 ca succesor imediat şi unic al lui 0. 


213 Frege identifică în acest context „faptul observat“ cu 
„propoziția non-generală“, adică existenţială. Afirmația că nici 
un element subiectiv nu intră în definiţia numărului rămîne de- 
sigur valabilă. 


214 Pasajul evidenţiază pentru elementul obiectivist al con- 
cepției fregeene: condiţiile cunoaşterii nu sînt dătătoare de seamă 
pentru conţinutul ei şi, în orice caz, nu pot fi puse în vreo cone- 
xiune cu adevărul propoziției. Gîndirea nu creează prin activi- 
tatea sa adevărul. 


215 S(a,0)>a=l. 
216 (F) (N[F] = 1 > 3+Fx). 

217 (Ε) 0) Ο) ((ΝΙΕἸ = 1 ἃ Fx ἃ Ἐν) ax Ξ ν). 

218 (Ε) (Δ) Ὁ) ((Fx & Εν >x=y) > (ΞΞΕτ > ΝΙΕ] -- 1)). 
219 Un,_, (5) Vezi notele 190-- 192. 

220 (a) (x 20 — (3y) 5(α,»)}. 

221 Se cere să se demonstreze (1) (Ν( 1) —>3mS(m, n)). 


222 În Begri/fsschrifi, Frege a introdus noțiunea de proprie- 
tate ereditară în cadrul unui șir; este ceea ce în logica simboli- 
că de astăzi numim proprietate ereditară în raport cu o relaţie dată. 
Spunem că proprietatea F este ereditară în rapor! cu relatia φ — 
şi vom scrie „Her(F, φ)" — dacă proprietatea în cauză este trans- 
misibilă de la oricare membru întîi al relației la membrul doi cores- 
punzător. În simboluri: Her(F, e) = adx) 0) (Ex ἃ pxy) >Fy). 
Frege vorbeşte despre „şiruri“ (Reihen) generate prin „operaţii“ 
(Verfahren) şi nu „relaţii“, însă definiția proprietăţilor ereditare 
rămîne în esență aceea de mai sus. Mai departe, Frege defineşte 
în Begri/jsschrif! relația de succesiune în cadrul unui ῳ — șir. No- 
tind prin Sep(v, x) „y succedă în șirul cp lui x“, definiția dată de 
Frege revine la: 


Scp(y, x) = ar(a) (F) (φίλ, a) Fa) & Her(F, φ)) — Εν). 


Definiţia spune că y este succesor al lui x în șirul generat de relația 
φ dacă y se bucură de orice proprietate ereditară relativ la « de 
care se bucură și orice rezultat al aplicării relației (operaţiei) e 
la x. În terminologia russelliană, numim această relație Sep ances- 
tral al relației cp. Astfel, ancestralul relaţiei de la tată la fiu este 
relația (de descendență) de la strămoș la urmaș: x este strămoș 
al lui y dacă orice proprietate ereditară (evident nu numai bio- 
logică, ci și logică) transmisă de x fiilor săi este o proprietate a 
lui ν. Întrucît printre aceste proprietăți ereditare se numără și pro- 
prietatea de a descinde din x, valabilitatea afinnaţiei este evi- 
dentă. Așadar, pentru orice relaţie cp, S(y, x) are loc dacă şi numai 
dacă aplicarea iterată de un număr oarecare de ori a relației ᾧ, 
pomindu-se de la x, duce la y. 

223 Relaţia q detennină o anumită ordonare a argumentelor 
pentru care relaţia are loc; proprietăţile fonnale ale ordinii respec- 
tive variază în funcţie de natura relaţiei, care poate fi multiuni- 
vocă (many-one), unimultivocă (one-many) ş.a.m.d. 


224 Poziţie materialistă; interpretarea pasajului nu comportă 
nici o ambiguitate. În chip vădit, materialismul istorico-naturalist 
al epocii nu rămîne fără ecou în gîndirea lui Frege. 


225 Ar fi interesantă aici comparaţia între Frege şi intuiţio- 
nişti. Frege formulează în tenneni de rezonanță intuiţionistă („„aten- 
πεῖ, „criteriu de decizie a unei probleme“) întrebări cărora le dă 
răspunsul „logicii clasice“. Este o solidaritate de esenţă între prin- 
cipiile logicii clasice, succint rezumate aici (cu acceptarea implici- 
tă a legii terţiului exclus ca lege universală, ce nu admite excepții) 
şi poziţia așa zicînd platonică: adevărul etern, obiectiv, transtem- 
poral, negrevat de presupoziţii epistemologice, al legilor logicii şi 
matematicii. În ultimul timp s-a vorbit mult despre caracterul pre- 
ponderent epistemologic şi nu ontologic al filozofiei fregeene, 
însă unui exces riscă să i se răspundă prin altul de semn opus dacă 
trecem ușor peste postulatul evident acceptat de către logicianul 
de la Jena, şi anume că nici un considerent de ordin epistemic — 
deci implicînd o referire la subiectul cognitiv — nu interferează cu 
conţinutul obiectiv adevărat al propoziţiilor logico-matematice. 


226 Relaţia S (11, m) este tranzitivă. 


227 Cititorul întrevede cu ușurință fonma de raționare la care 
se face aluzie: inducția matematică, cunoscută sub numele de 
inducție bernoullică (vezi Begri//sschrifi, nota lui Frege). Jacob 
Bernoulli (1654-1705) era într-adevăr considerat pionierul aces- 
tei metode folosite în matematici pentru prima dată de către Pas- 
cal. 


228 Notăm prin Seq,,(m) fonma propozițională „mm este un mem- 
bru al şirului de numere naturale 0, 1,... n, pentru n = 1, 2, ... 
obținem de fiecare dată un alt concept. Fie un n detenninat; Frege 
își propune să arate că există un m astfel încît acesta este cel ma: 
mic număr care este succesor al lui n, şi anume m = N(Seq,,]. 

229 Se are în vedere aici inducția incompletă, în opoziție cu 
aceca matermmatică, numită și „completă“, ultima conduce la pro- 
poziţii universale şi certe, cum este tocrnai propoziţia a cărei demon- 


strație (inductivă) va fi schițată. 


230 Notîndprin ,„S (+1, m)“ forma propozițională „1 succedă 
imediat lui ni în şirul numerelor naturale“ (a se vedea nota 210), 
constatăm că relația de succesiune în șirul numerelor naturale 
este ancestralul relației S, adică este Sep (vezi nota 222). Se caută 
demonstrația formulei: S(N[Sea,], n). Pentru aceasta —-- arată Frege — 
se va demonstra în primul rînd câ, dacă 5 (a, d) şi S(N[Seq,], d), 
atunci S(N[Seq,], a). În al doilea rînd, trebuie demonstrat că 
S(N[Seqy], 0). 


231 Procedeul demonstrativ utilizat de către Frege este, evi- 
dent, inducția maternatică. Principiul inducției matematice se 
exprimă în logica predicatelor de ordinul | prin schema: (n)(F(0) 
& F(n) > F(n + D) — (n)F(n). În cadrul axiomatizării Peano a 
aritmeticii, schema inducției matematice îmbrățișează o infini- 
tate de axiome, obținute prin substituţii de constante predicative 
în F. Considerată ca schemă de formule a logicii de ordinul |, nu 
poate fi vorba de o validitate logică a principiului pe care această 
formulă îl exprimă. Analizată în continuare prin intermediul de- 
finiţiilor introduse de Frege, schema conduce la un principiu 
logic-valid, dar acesta este un principiu valid al logicii predica- 
telor de ordin superior. Principiul afirmă că o proprietate a lui 
0 ereditară relativ la relaţia S este universală. 


232 Se cere dernonstraţia unei aserțiuni a cărei simbolizare 
nu decurge la fel de simplu ca mai sus. Anterior, de exemplu, 
spre a desemna conceptul „membru al șirului de numere natu- 
rale terminat cu a“, am introdus notația „Seq,“, simplificînd prin- 
tr-un tacit abuz de limbaj o notație de genul lui „Seq,( }", în 
care locul argumentului ține de notația funcției. Frege sustine că 
o notație corectă trebuie să respecte această condiţie; pentru ex- 
plicaţii detaliate, a se vedea „Funcție şi concept", „Despre con- 
cept şi obiect“. Ne convingem prin încercări că o notație rezonabilă 
pentru conceptul „membru al șirului de numere naturale tenmi- 

nat cu a, dar nu identic cu a" trebuie să respecte pretenţia emisă 
de Frege în cazul cînd conceptul însuși devine argument al altui ope- 
rator, cum este „N“. Vom scrie, de exemplu, „Sea,(5) &(Eza)', 
convenind, apud Frege, că & nu umple locul gol, ci doar îl repre- 
zintă ca atare. Preferințele noastre se îndreaptă totuşi spre nota- 
ția-lambda, dat fiind că o expresie de genul „AxxFx“ poate fi utilizată 
atît pentru clase, cît și pentru predicate (respectiv, concepte şi exten- 
siunile lor). — În notația — lambda „a = N [λχίϑεα, (α) &(x 2 a))]" 
ar simboliza propoziția logică de la începutul $ 83. 


233 Aşadar, va trebui demonstrată validitatea universală a 
implicației: δία, d) 3 îx(Sea,(x) & (x τ a)) = îx(Sea,(x)). 


234 Abreviind prin „Seq(x)" expresia „* este un membru al 
„Şjrului numerelor naturale temninat cu d“, se cere demonstrată 
propoziţia: = 3x(Sea,(x) & S(x, x)). 


235 Definirea numărului finit conduce implicit la numerele 
infinite despre care va fi vorba în subcapitolul următor. În esență, 
numărul infinit este un obiect x, astfel încît există un concept F 
şi x este numărul lui F (adică sfera conceptului sub care cad toate 
conceptele echinumerice cu F) şi totodată S (x, x). Ultima pro- 
prietate se numeşte re/lexivirate. Numerele cardinale finite sînt 
ireflexive, cele infinite sîntinsă reflexive. În limbajul teonei mulțimi- 
lor, spunem că o mulțirne este (de putere) infinită dacă poate fi pusă 
în corespondenţă biunivocă (fiind deci echinumerică) cu o parte 
proprie a sa. Aceasta este definiţia infinitului pe linia Galilei--Bol- 
zano--Dedekind. În definirea infinitului şi finitului se mai poate 
utiliza altă proprietate, şi anume inductivitarea. Un număr cardi- 
nal îl numim inductiv dacă este zero sau se obține prin adăuga- 
re succesivă de unități plecînd de la zero şi construind pas cu 
pas succesorii săi, |, 2, 3... Numerele cardinale finite sînt inducti- 
ve; numerele infinite au aşadar proprietatea non-inductivităţii. 
Principiul inducției matematice este aplicabil tocmai la numerele 
inductive, adică finite. 


236 În încheierea acestui subcapitol în care am făcut apel ade- 
sea la limba jul fonnulelor se cer cîteva precizări: Fundamentele 
arilmelicii ocupă o poziție mediană în tripticul marilor cărți ale 

lui; Gottlob Frege, încadrată fiind de Scrierea conceptuală şi Legile 
[undamentale ale arilmeticii, cărți în care aplicarea limbajului 
specios al fonnulelor solicită toată perspicacitatea cititorului şi 
satisface într-o măsură rareori egalată spiritul lui de acribie. Tran- 
scrierea aserțiunilor logico-aritmetice în notațiile onginare se poate 
unnări în Begri//sschri/i (vezi în special cap. III, „Einiges aus einer 
Allgemeinen Reihenlehre“) şi în Grundgeseize, 1 (în special $$ 
38-46). O vastă listă de lucrări din logica matematică și filozofia 
matematicii s-ar cere menționată în legătură cu ecounle şi răsfrîn- 
gerile de care demersul de logicizare a aritmeticii a avut parte, 
de la Cantor, Husserl, Russell şi pînă astăzi. Pentru transcrierea 
modernă a fonnulelor fregeene am consultat cîteva lucrări intro- 
ductive în materie, printre care excelenta Finfiihrung in die sym- 
bolische Logik a lui Rudolf Camap (Springer-Verlag, dritte Auflage, 
1968). Notaţiile sînt uzuale, exceptînd cîteva modificări minore. 


237 Frege vorbeşte despre numerele infinite introduse de 
Cantor ca despre obiecte familiare oricărui matematician, ceea 
ce poate surprinde, întrucit acceptarea lor — cum ştim — a pre- 
supus o penibilă perioadă de acomodare a matematicianului 
obișnuit la un nou mod de a gîndi numărul ca abstras din com- 
pararea mulțimilor oarecare. Fără îndoială că Frege ajunsese la 
numărul infinit pe propria lui cale, independent de Cantor, tot așa 
cum în Begr:i/7sschrifi redescoperise vechea logică a stoicilor şi 
acoperise pe contpropriu domeniul îmbrățișat de algebra logicii. 


238 Ceea ce este numai formularea exactă a faptului că avem 
o infinitate de numere finite. Întrebarea adiacentă este dacă orice 
număr infinit trebuie să revină unui concept sub care cad entități 
abstracte, de natură matematică, sau dacă putem găsi un concept 
îmbrăţișînd numai entități concret-materiale și căruia îi revine 
un număr infinit. 


239 În timp ce Cantor se vedea obligat să recurgă la specula- 
ΠῚ metafizice nebuloase --- un întreg amalgam de considerații 
laic-filozofice şi teologice! -— pentru a asigura numerelor şi mulțimi- 
lor infinite „dreptul la viaţă'“, Frege rămine pe terenul solid al 

logicii, cu încredințarea că infinitul nu necesită o intuiţie sau re- 
prezentare specială, ci numai o recunoaştere rațională. 


240 Georg Cantor (1845-1918), unul din titanii matematicii, 
pe cît de contestatar pe atita de contestat, a creat teoria mulțimi- 
lor, aritmetica numerelor transfinite, a pus piatra fundamentală la 
temelia topologiei şi a adus contribuţii marcante în algcbră şi teo- 
ria funcţiilor. S-a ocupat totodată de istoria matematicii și filozo- 
fia infinitului. Printre operele sale sc numără Uber unendliche 
lineare Punkimannig/alti gkeiten (însumarea a șase memorii ela- 
borate între anii 1879 şi 1884, adică exact între anii în care apar 
Begri/fsschrifi şi Grundlagen der Arithmetik!) şi Beitrcige zur 
Begriindung der transfiniten Mengenlehre (1895-1897). „Funda- 
mentele unei teorii generale a varietăților“* — la care sc referă 
aici Frege —- apăruse în broșură separată înainte de a intra, ca 
al cincilea memoriu, în prima din cărţile sus-menţionate. Frag- 
mente substanţiale din opera lui Cantor sînt accesibile cititoru- 
lui de limbă română în Oskar Becker, Fundamentele matematicii, 
Ed. Şt., 1968, pp. 308-346 şi Jean Cavailles, Studii asupra teoriei 
mulțimilor, Ed. Şt., 1969, pp. 145-208. — Opera lui Cantor a 
deschis matematicii porțile unui tărîm nou, infinitul actual: un pa- 
radis — după expresia lui Hilbert — din care matematicienii refuză 
a se mai lăsa izgoniți. Pe baza teoriei mulțimilor creată de Cantor 
s-a putut clădi întreaga matematică existentă, însă gravele difi- 
cultăți de ordin fundaţional suscitate de teoria mulțimilor au des- 
chis o etapă de criză fără precedent în fundamente; inaugurată 
de descoperirea paradoxelor, criza n-a putut fi soluționată inte- 
pral nici prin axiomatizările succesive ale teoriei mulțimilor de 
către Zenmnelo-Frenkel, von Neumann, Hilbert-Bermays ș.a., și 
nici prin edificarea teoriei tipurilor. Astăzi ştim că nu se poate da 
o demonstraţie absolută de consistență pentru teoria mulțimilor, 
că nu putem decide între axioma alegerii şi negația ei, între ipoteza 
continuului și negația ei; asemenea rezultate negative, obținute 
de Gâdel, Cohen ș.a., se înscriu ca tot atîtea dezmințiri ale promi- 
siunii de paradis platonic al cunoașterii matematice, promisiune 
pe care părea s-o aducă cu sine teoria mulțimilor. În contrast cu 
statutul fundațional incomod al teorie; mulțimilor, aceasta oferă 


246 


confort tehnic şi asistenţă întregii matematici, transformind-o într-o 
ştiinţă a structurilor. Raportul dintre logică şi teoria mulțimilor 
ridică intrebări a căror lămurire — în măsura în care poate fi vorba 
de aşa ceva într-un domeniu prin excelență deschis - depăşeşte 
acest cadru: este oare teoria mulțirnilor varianta pur extensivistă 
a logicii de ordin superior, iar logica predicatelor combinată cu 
teoria tipurilor o complicare comprehensivistă a teoriei multi- 
milor? 51, în definitiv, este logica de ordin superior logică pro- 
priu-zisă? Iar tcoria mulțimilor este ca o teorie matermatică bună? 
Vocile minoritare care au răspuns în sens negativ nu vin totuşi 
de la periferia matematicii; e vorba despre un Brouwer, de pildă, 
cînd trecem în revistă evaluările care înscriu teoria clasică a mulţi- 
milor la pasivul matematicii. Corespondenţa şi divergențele dintre 
punctul de vedere logic şi cel al teoriei mulțimilor sînt personifi- 
cate de eşecul dialogului Frege--Cantor (cf. şi Notita introductivă). 
Deşi este schematică și pînă la unnă incorectă conceperea logicii 
51 teoriei mulțimilor ca două limbaje în totul difente care spun ace- 
leaşi lucruri despre aceleaşi lucruri, reducerea aritmeticii la logi- 
că se dovedeşte echivalentă cu reducerea ei la teoria mulțimilor. 
Pe acest teren mai restrîns, echivalarea chestionată mai sus devine 
deci posibilă, iar cititorul lui Frege, dacă este matematician, va 
înclina să spună că logicismul lui Frege era o primă încercare 
de a reduce numărul la mulțime, însă o încercare avînd forma 
inutil complicată, alambicată cu subtilităţi filozofice, de care ne 
putem prea bine dispensa. Nu se poate obiecta nimic acestui punct 
de vedere — în afară de faptul că uită de dragul matematicii in- 
teresul dezvoltării logicii ca ştiinţă de sine-stătătoare. Dar era 
acesta din urmă un interes fregean? 


241 Aumn simţit nevoia să traducem aici „Wirklichkeit““, adică 
„realitate“, prin „actualitate“; terminologia lui Frege manifestă 
o anumită inconsecvenţă, deoarece în ὃ 26 se făcea o distincţie 
între obiectiv şi real (das Wirkliche). Dacă ar fi rămas fidel acelei 
terminologii, Frege trebuia să spună că numerele infinite sînt 
obiective, fără a fi propriu-zis reale. 


242 Cantor numeşte „Măchtigkeit“* ceea ce Frege numeşte 
„Anzahl“. 

243 Amtradusad-hoc „Folgen in einer Succession“ prin „suc- 
cesiune în cadrul unei consecuţii““, iar „Folgen in einer Reihe“ pnn 
„Succesiune într-un şir“. 


244 Într-adevăr, din punci de vedere epistemologic Cantor 
pune în joc în mod esențial intuitivitatea construcţiilor mate- 
matice, în timp ce Frege invocă numai raționalitatea intrinsecă 
a conţinutului. 


245 În pofida unor observaţii terminologice minore, Frege 
înțelege însemnătatea rezultatelor cantoriene, solidarizîndu-se cu 
orientarea filozofică subiacentă. Singura divergență mai serioasă 
priveşte numărul ordinal. Cantorintroduce pentru mulțimile trans- 
[inite neglijate de către Frege numărul respectiv ca tip de ordine 
(Ordnungstypus). 


246 Ultimul capitol al cărții lui Frege nu este un simplu rezu- 
mat al analizei logico-filozofice, ci reluarea şi adîncirea cîtorva 
teme, printre care definiția numărului întreg pozitiv şi a celor- 
lalte genuri de numere, critica teoriilor formale ș.a. 


247 Frege se exprimă precaut, vorbind despre plauzibilitatea 
(probabilitatea: Wahrscheinlichkeit) şi nu certitudinea tezei logicis- 
te asupra naturii analitice a enunţurilor aritmetice. El se explică 
şi în ὃ 90. Pentru a certifica teza mai rămîneau să fie deduse pas 
cu pas legile aritmeticii, pe baza definiţiilor instituite. Acestei 
sarcini, Frege i se dedică în Grundgeseize der Arithmetik. Pînă la 
urmă însă, din cauza inconsistenţei sistemului, teza logicistă va 
deveni încă mai puțin plauzibilă. 


248 Axiomatizarea logicii se substituie, potrivit acestui punct 
de vedere, axiomelor aritmeticii. În fapt, în capitolul anterior 
Frege a tradus deja ceea ce mai tîrziu vor fi axiomele lui Peano 
în enunţuri și definiţii logic-valide. 


249 Să se observe că Frege nu reifică obiecte abstracte ca 
numerele, după cum nu reifică suportul numerelor, conceptele 
deci; un imperiu autonom a! conceptelor este de negăsit la logicia- 
nul german. E dreptcâ ulterior formulările sale (în „Der Gedan- 

ke“, de exemplu) capătă o coloratură platonică mai pronunţată 
Frege vorbind tocmai despre a treia lume —- a gindului. Dar ș 
atunci accentuarea punctului de vedere realist nu ajunge la fantas- 
magoria unei luini autonome, desprinsă de subiect și obiect. În 
pasajul la care am poposit, Frege spune pur şi simplu: conceptele 
şi numerele nu sînt obiecte concret-materiale în spaţiu, aşa cuir. 
nu Sînt nici evenimente psihice temporale, reprezentări. 


250 Motivaţie subtilă a tezei logiciste: conceptele — se su- 
gerează — există şi ele în judecăţi, adică în stări de lucruri care 
pol fi gindite şi exprimate în limbaj. Nu mai avema ne întreba unde 
există numerele, căci ele nu există independent de concept, dar 
conceptul nici el nu există decit în şi prin judecată. Dar judecăţile 
însele? Realismul conceptual al logicii tradiţionale va fi fost el 
tradus de Frege într-un realism judicaţional? Dar un realism care 
nu ajunge la hipostazierea judecăţiior, adică la constituirea lor 
într-o lume autonomă şi primordială îşi onorează titulatura. Re- 
cunoaştem că există legi ale naturii, de exemplu, dar nu recunoaştem 
că aceste legi există în spaţiu şi în timp în același mod în care există 
fenomenele în care se manifestă. Obiective fiind, legile nu sînt 
obiectuale ori fenomenale. Căci conceptul — cu o vorbă memora- 
bilă a lui Frege — poate fi distins dintr-o combinaţie, dar nu poate 
fi rupt de acolo. Cazul judecății, al gîndului, nu este în fond altul, 
căci lumea şi limbajul sînt realități globale, ale căror elemente — 
stările de fapt — pot fi distinse, dar nu autonomizate ontologic. 
Să ne oprim însă aici, întrucît Frege nu a sondat adîncimea jude- 
căţii, joncţiunea pe care o operează gîndul, posibilul conţinut de 
gîndire, între subiect și obiect. — Caracterizarea legilor aritmeticii 
ca „legi ale legilor naturii“, deci legi ale judecăților, este în tonul 
întregului logicism, şi avem aici nu un simplu „mot d'esprit“, 
ci o cale de explorare a conexiunii aritmeticii cu experiența. Afir- 
maţia s-ar putea interpreta ca spunînd: analiza enunțţurilor aritme- 
ticii duce la enunţuri despre enunţuri, la predicate de predicate, 
adică la logica de ordin superior. 


25| Vezi Critica rațiunii pure, ed. rom., p. 49. 
252 Op. cil. p. 52. 
249 


253 Pentru Frege, propoziţiile analitice -—- în speță, propozi- 
țiile logicii -— pot fi informative, căci ele extind cunoştintele noas- 
tre. Explicaţia provine dintr-un nou mod de a înțelege definiția 
conceptului. Imaginea propusă — dezvoltarea plantei din sămînță — 
sugerează înlocuirea unei viziuni mecaniciste asupra demonstra- 
ției şi definiţiei prin alta organică, mai aptă să redea complexitatea 
demersului rațional. 


254 „Estetica transcendentală“ porneşte de la o premisă evi- 
tată de Frege într-un spirit extrem raţionalist, anume că ,,... orice 
gîndire trebuie să se raporteze în cele din urmă, fie direct (directe), 
fie pe ocolite (indirecte), cu ajutorul unor anumite caractere, la 
intuiții, prin unnare, la noi, la sensibilitate, fiindcă altfel nici un 
obiect nu ne poate fi dat“ (Critica ratiunii pure, ed. rom., p. 65). 


255 Op. cil. 


256 Kant şi Leibniz sînt filozofii cărora Frege le datorează 
cele mai fecunde înrîuriri. Însă logicismul fregean înseamnă o 
întoarcere în planul filozofiei aritmeticii de la Kant la Leibniz. 


257 De la analiza conceptelor şi instituirea definiţiilor sîn- 
tem trimişi către instituirea axiomelor şi analiza demonstrațiilor. 
Este sugerată cerința reduceni demonstrațiilor la cîteva procedee 
elementare, fundamentale ca una din exigenţele metodei 
axiomatice. Explicitarea logicii subiacente condiționează succesul 
demersului axiomatic. 


258 Notînd prin „„(p“ relația care generează şirul respectiv, 
avem: (Ὁ π|(φ) & Sp(m, x) & Soy, x) > (So(m,y)vy=myv 
Se(y, m)). A se vedea notele 190, 192. 


259 Acest unic mod de inferență este modus ponens sau regu- 
la de detaşare: dacă atit o implicaţie cît şi antecedentul acesteia 
sînt demonstrate, atunci și consecventul este demonstrat. În fapt, 
Frege toloseşte şi regula de substituție, fără s-o mai includă în 
rindul modurilor de inferență. 


260 Într-un limbaj mai riguros întrebarea lui Hankel —- după 
ce o decantăm, înlăturînd fonmulările kantiene --- este dacă o con- 

strucţie fonmnală coerentă în genul unei totalități de numere admite 
o interpretare, un model, așa cum numerele complexe, de exem- 
plu, au putut fi interpretate de Gauss în planul geometric. Acesi 
mod de a pune problema raportind structura la interpretările posi- 
bile datează în logică cel puţin de la Boole și este paralel cu evo- 
luţia algebrei abstracte. În lectura lui Frege problema capătă un sens 
diferit, mai apropiat de acela tradițional, derivat din epistemologia 
aristotelică. Se presimte deja dificultatea întîmpinată de Frege 
în a înțelege fecunditatea axiomaticii fonnale hilbeitiene. 


261 Obiectivitatea numărului este reafinnată de către Frege 
într-un spirit care nu este idealist-obiectiv, întrucît nu postulează 
un domeniu existent autonom, în afara subiectului în acelaşi sens 
în care subzistă lumea exterioară, nu este kantian, întrucît nu pre- 
supune intuiţia şi experienţa posibilă, dar este raționalist şi înțelege 
obiectivitatea în sensul gnoseologic de „acelaşi pentru toți“. Frege 
împrumută de la Kant ideea obiectivității ca validitate universală, 
însă la o analiză atentă constatăm că fuziunea raționalismului leib- 
nizian cu acela Kantian conferă sintezei fregcene calități pe care 
sursele nu le aveau, la fel cum un aliaj capătă proprietăți de negăsit 
la metalele componente. Numerele sînt aceleaşi pentru toți, din 
cauză că înseşi purtătoarele numerelor, conceptele adică, sînt ace- 
leaşi pentru toţi; or, în raport cu obiectele despre care pot fi pre- 
dicate, conceptele sînt — cum am văzut — proprietăți distinse 
ca atare, dar în fapt inseparabile de obiecte prin însuşi modul 
lor propriu de a fi. Dar astfel, de la sensul secund al obiectivită- 
ţii am ajuns în preajma sensului prim, ontologic. Kantiană, teoria 
lui Frege asupra conceptului nu este decît în privința — irelevan- 
tă aici — a predicativităţii conceptului. 


262 Frege tinde să confunde problemele genetic-epistemo- 
logice cu aspectele psihologice ale cunoașterii umane — reacție 
la psihologismul! logic, dar şi la scientismul naturalist al epocii sale. 


263 Proble:na necontradicției se pune la nivelul conceptelor, 
al propoziţiilor şi al sistemelor de axiome. Poziţia lui Hankel pare 
să îmbrăţişeze şi cazul sistemelor axiomatice. Un sistem fonnal-axi- 

omatic poate ἢ considerat ca definind un concept sui generis, şi 
anume conceptul sub care cad toate modelele care satisfac sistemul. 
În măsura în care răspunsul lui Frege vizează numai conceptul, 
critica fregeană a teoriilor formale rămine unilaterală. Dar cîte- 
va observaţii pătrunzătoare par să indice uneori depășirea cadru- 
lui conceptelor izolate, în favoarea conceptualităţii axiomatice, 
sistemice. O citire a textului schimbind acolo unde este cazul „con- 
cept“* prin „sistem tonnal'“ se dovedește în orice caz instructivă. 


264 Reciproca presupune a demonstra că unui concept i se 
subsumează cel puțin un obiect în cazul cînd conceptul este ne- 
contradictoriu. Frege îl critică mai jos pe Hankel pentru această 
eroare. Comentind întreaga secțiune se poate replica adversus Frege: 
dacă în locul conceptelor considerăm conceptele sui generis de- 
finite prin sistemul formal al postulatelor, atunci reciproca este 
valabilă, căci un sistem necontradictoriu admite întotdeauna un 
model. A pretinde lui Frege sau Iankel claritate deplină în această 
privinţă ar fi un anacronism, deoarece lucrurile s-au clarificat 
abia pe baza teoriei modelelor (Hilbert, Skolem ș.a.). Introducerea 
numerelor negative în modul în care procedează Hankel (Și întrea- 
ga tradiție matematică) face uz de existența unui model, garan- 
tată de presupusa necontradicție a sistemului de postulate ale 
operaţiilor. 


265 Totuşi necontradicţia înseamnă deja existenţă la nivelul 
sistemelor de axiome, şi anume existență a unui model. Privitor 
la prima parte a criticii lui Frege — observaţia că undeva se poate 
strecura oricînd o contradicţie: ironic şi dramatic este faptul că 
însuși autorul! sistemului axiomatizat din Grundgeserze nu va în- 
ţelege gravitatea obiecţiei, din ea decurgînd cerința unei demon- 
straţii de necontradicţie. Frege nu introducea noi numere, însă 
introducea alte entități imposibile: extensiunile unor concepte rău 
definite. 


266 Teoriile fonmnale ale numerelor negative, raționale, com- 
plexe şi infinite sînt criticate de Frege pentru pretenţia lor de a 
postulu implicit existența unor domenii de entități prin descrierea 

proprietăților tonnale ale entităților respective. Frepe este îndrep- 
tățit să critice aici absența demonstraţiei de necontradicție, fără 
care sistemul ipotetico-deductiv al postulatelor nu are acoperirea 
necesară introducerii legitime a entităților matematice vizate. 


267 Exemplul cu Luna sună curios, dar argumentaţia este so- 
lhdă. Presupoziţia sa este că o funcție şi un concept (de ordinul 
întîi) trebuie să fie peste οἱ de/inite (adică definite pe domeniul 
tuturor obiectelor). Admiţind cerința de mai sus, exemplul nu mai 
este şocant. Dar presupoziţia ca atare este discutabilă, ea suscitînd 
dificultăţi însemnate. 


268 Un profan ar putea găsi, eventual, în toate aceste con- 
sideraţii anticiparea unui mod familiar fizicii de a interpreta, de 
a găsi referinţe fizice semnelor maternatice. Interpretarea sem- 
nului i ca interval temporal se asociază în mintea profanului — 
de ce nu? — cu axa imaginară a timpului în cadrul continuului 
Sspaţio-temporal einsteinian. Apropierea este, de bună seamă, for- 
țată în litera ei; căci la Frege e vorba de a interpreta entităţile rma- 
ternatice, în timp ce la Einstein, dimpotnvă, punctul de pomnire este 
fenomenul fizic. Dar asernenea aprecieri, oricît de forțate ar fi, sînt 
utile cel puţin ca gimnastică a minţii. — În altă ordine de idei, 
trebuie spus că Frege s-a dovedit ocazional şi un epistemolog 
pătrunzător, aşa cum relevă articolul său „Uber das Trăgheits- 
gesetz“ din 189]. 


269 Amplificată, observaţia l-ar fi condus pe autor în situ- 
ația de a se întreba asupra coerenței propriului său sistem fonnal, 
ctitorind astfel investigația metaratematică în ceea ce are ea mai 
specific. 


270 Cunoscuta interpretare a numerelor complexe se dato- 
rează lui Gauss. 


271 Aceasta este tocmai dilema logicismului: sau introducem 
intuiţia ca sursă de cunoaştere — atunci raționalismul riguros al 
lui Leibniz suferă o corecție severă și strămutarea logicismului 
pe alte vetre filozofice devine inevitabilă —- sau operăm cu de- 


253 


finitii ale conceptelor care însă nu garantează existența; cu definiţii 
care sînt tot atitea „dovezi ontologice“ sotistice ale existenței. 
Soluţia lui Frege — aşa cum acesta se explică mai jos —- rezidă 
în a defini numerele ca obiecte, nu concepte (punind astfel în joc 
unul din principiile directoare enunțate în Introducere), în a di- 
socia obiectul și definiţia logică de reprezentarea asociată obiec- 
tului logic (intră atunci în joc un alt principiu director); şi în a 
utiliza definițiile prin abstracție, pornind de la judecăţi de recog- 
niţie (aplicînd al treilea principiu fundamental). 


272 Aici, ţinta criticii lui Frege nu este numai psihologis- 
mul, ci şi sursa lui primă, doctrina kantiană a cunoaşterii. Întreba- 
rea este dacă logicismul nu dispune aici prea repede de un adversar 
redutabil. Mai multe disocieri se cer făcute: |) disocierea între intui- 
ţia şi reprezentarea obiectului: cînd cerem ca obiectul să fie dat 
în intuiție nu ridicăm pretenţia fuziunii sale cu cîmpul subiectiv 
al reprezentărilor, 2) disocierea întru dat a actualului de poten- 
țial, disociere din care țişnește tocmai ideea de construcţie, mai 
precis de constructibilitate. Spre a vorbi despre 1 0004000199) __ 
ca să luăm exemplul adus de Frege — intuiţia nu are nevoie de 
prezentarea (sau reprezentarea) a tot atîtor obiecte, ci de posibili- 
tatea unor construcţii succesive care în cele din urmă conduc la 
obiectul respectiv. Intuiţie şi constructibilitate sînt asociate în gno- 
seologia kantiană, dacă nu în litera ei, cel puţin în plauzibila tăl- 
măcire contemporană, care constă în a asimila intuirea unor obiecte 
posibile de experienţă cu actul de înțelegere a procesului de con- 
strucţie. Intuiţia devine deci un act intelectual care împărtășește 
cu aprehendarea sensibilă aparenţa nemijlocirii, însă — ca orice 
construcție — mai presupune o spațio-temporalitate abstractă, o 
Structură logică izolabilă. Poziţiile care se opun nu sînt ireconciliabile 
decît de la un punct încolo; ele colaborează pe o porţiune a dru- 
mului cunoașterii matematice. Atunci deci cînd construcția logpicistă 
a numărului natural îşi unnează cursul știut, conturind prin struc- 
tura ei definiţia genetică a mulţimii numerelor naturale, filozofia 
kantiană a matematicii sau intuiționismul contemporan pot pre- 
tinde ---: şi nu fără temei —- că aici avem numai discursivizarea 

unei intuiții a cărei natură este discutabilă, dar a cărei existent 
rămîne certă. Divergenţa se reaprinde dincolo de acest punc 
fiindcă în timp ce una din abordări rămîne la infinitul potenția 
cealaltă îl absoarbe în multimea actual infinită a entităţilor c. 
într-un dat, anterior cunoaşterii matematice. 


273 În „Uber fonmale Theorien der Arithmetik“ (articol di 
1885), Frege explică pe larg distincţia dintre cele două accepţi 
ale tenncnului „teone formală“. ΕἸ scrie: „Sub denumirea de «teo 
πα fonmală» voi considera aici două modalităţi de abordare, din 
tre care pe prima o accept, în timp ce pe cealaltă unnăresc s-c 
infinm. Prima susține că toate propoziţiile aritmetice pot fi derivate 
pur logic numai din definiţii iar ca atare ele şi trebuie să fie de- 
rivate astfel...“ A doua concepţie care poate fi deseninată drept 
teorie formală „afirmă că semnele numerelor 1/2, 1/3, numărul n 
ş.a.m.d. sînt semne goale“. Potrivit acestei concepții — explică 
Frege — numerele sînt înseși semnele. O variantă a „teoriei for- 
male“ de acest gen este afirmaţia după care „numerele există atunci 
cînd putem calcula cu ele“ (în K/eine Schriften, 1967, pp. 103, 
105, 110). 


274 Profesiunea de credinţă a raționalismului consecvent este 
condensată aici într-un aforism care luat în sine parafrazează nu 
doar „o afinmaţie bine cunoscută“ — cum spune Frege —, ci o 
întreagă declaraţie de intenţii. Stă în natura demersului filozofic 
tendința de a-şi depăşi cadrul iniţial, rîvnind atotcuprindere, adică 
nimic mai puţin decît absolutul. Așa şi raționalismul: punctul de 
pornire este raţiunea care se înţelege pe sine ca excelentă, ca 
mijloc suveran al cunoașterii. Însă raționalismul tinde să trans- 
fonme raţiunea în factor ontologic, convertind procesul prin care 
se ia pe sine ca obiect în mirajul prin care ia obiectul ca pe sinele 
său. A vedea în rațiune numai un mijloc de cunoaştere înseam- 
nă a face din ea un accident care lasă neexplicat modul esenţial 
de a fi (încă) necodificabil al rațiunii umane: temeritate, spirit 
explorator, proiect, fantezie. Întrebarea rămîne totuși dacă raţiona- 
ltatea indubitabilă a lumii —- matematica ei, spre exemplu —- 
o privim ca pe produsul rațiunii, expresia ei fenomenală, sau ca 

pe suportul ei. Răspunsul nu poate fi atît de simplu ca întrebarea, 
dar el pornește în orice caz de la precizarea că raționalitatea subia- 
centă lumii fără om stă întru început față de rațiune și față de 
construcţiile ei splendide într-un raport omolog celui în care stau 
undele lumii față de culorile omului și față de văz ca produs al 
evoluției multieta jate; raport omolog tocmai, căci omologia nu 
este analogie, raţiunea nu se mărginește a face oficiile unui meca- 
nism traductor sofisticat al raționalităţii obiective; strădania sa 
este de a modela, de a unelri, onentînd lucrarea lumii după criterii 
dictate de praxis, semioză, comunicare. A înţelege deci maxima 
„obiectul propriu al raţiunii este raţiunea“ ca derivind din convin- 
gerea că „obiectul propriu al omului este omul'“ înseamnă a face 
dreptate raționalismului, corectînd o inconsecvență născută din 
spirit rectiliniu. — Însă aceste observaţii ne abat de la gîndul lui 
Frege. Nu a stat în intenţia lui să contureze o doctrină raţiona- 
listă globală, nici să hipostazieze raţiunea în maniera unui rea- 
lism platonic; tot așa, nimic mai opus adevărului istoric decît 
imaginea unui doctrinar reluînd în contul matematicii ontologia 
hegeliană. Enunţul lui Frege nu este de natură ontologică, ci epis- 
temologică, aşa cum lămureşte el însuşi în fraza imediat urmă- 
toare. Sursa aforismului fregean — aşa cum un șir de exegeţi au 
ţinut să precizeze, în deplin consens — este de găsit la Kant. Numai 
luîndu-se pe sine ca obiect — şi anume ca obiect de critică — 
rațiunea pură ajunge să dea răspuns întrebărilor fundamentale 
ale lumii, răspuns constînd în bună parte în clarificarea sensu- 
lui, importanţei şi locului lor, ca şi în strămutarea lor de pe terenul 
ontologiei pe acela al epistemologiei, axiologiei ş.a.m.d. Analog, 
sugerează Frege, aritmetica este obiect al raţiunii. -— Ca atare, 
aforismul rămîne un test al rădăcinilor raționaliste ale concepţiei 
lui Frege, fără să aducă un element cu adevărat nou față de pre- 
cizările anterioare. 


275 Distincția, de ordin logico-gramatical, era cunoscută în 
filozofia tradițională. Primul capitol al Categoriilor lui Aristotel 
introduce patru tipuri de entități după criterile de a fi sau a nu 
fi într-un subiect şi de a se putea enunța sau nu despre un subiect. 

Numărul individual, fiind desemnat ca nume propriu și nu ca 
adjectiv, este un obiect abstract, un subiect de predicaţie. Dificul- 
tățile legate de sistematizarea ontologică a entităților sînt con- 
siderabile, îndeosebi dacă nu recurgem la icrarhizarea entităților 
după tipuri, ceea ce — aproximativ — ar corespunde treptelor 
succesive de abstractizare. Frege a evitat aici angajarea în ana- 
lize mai complicate, preferînd să rămînă pe terenul fenmn al logicii, 
însă în „Funcție și obiect“ și „Despre concept și obiect“ el intro- 
duce distincția dintre entități saturate şi nesaturate, pornind de 
la distincţia similară în planul expresiilor; analiza sa logică reîn- 
noadă astfel firul cu tradiţia filozofică. 


276 Am tradus „Gleichung“ prin „egalitate“ şi „Gleichheit““ 
prin „identitate“; „Gleichung“ vizează de fapt expresia unei relaţii 
de egalitate, adică „ecuaţia“. 


277 Frege va explica în scrierile ulterioare — începînd cu 
„Funcție şi concept“ — înțelesul intuitiv al expresiei „extensiu- 
ne a conceptului“ (,„sferă*“) prin conceptul de „parcurs valoric“ 
(Werthverlauf). Conceptele sub care cad exact aceleași obiecte 
au același parcurs valoric. — Afirmația lui Frege după care apelul 
la extensiunea conceptului nu are importanță decisivă poate fi 
interpretată în două feluri. În primul sens, am fi ispitiţi să vor- 
bim despre clase (mulțimi) oarecare, independent de concept, la 
modul lui Cantor; este totuși limpede că Frege găsea absolut in- 
acceptabil apelul la clase fără concepte. De aceea, în al doilea 
sens, sîntem autorizaţi a presupune că Frege are în vedere apelul 
direct la concepte, aşa cum specifică explicit în nota de la finele 
ὃ 68. Pînă la urmă, Frege nu s-a putut dispensa de oficiul par- 
cursurilor valorice, al extensiunilor de concepte. În Grundgeseize 
der Arithmetik, Frege postulează fără restricții — și cu consecința 
dezastruoasă a paradoxului russellian — că două funcţii au ace- 
leași parcursuri valorice dacă și numai dacă iau aceleași valori 
pentru aceleași argumente. Simplificarea aparatului fonnal prin 
adoptarea unui „limbaj extensional“ — cum obișnuim a spune 
astăzi — nu înseamnă că primatul conceptului asupra extensi- 


257 


unii sale este abolit. Frege rămine pină la urmă, în planul intenții- 
lor teoretice, un comprehensivist. 


278 A se vedea nota 264. 


279 Deznodămintul tentativei îndrăzneţe a lui Frege de a elu- 
cida enigma numărului este — în ordinea spiritului — tragic: 
logicismul viza transcenderea unei limite care nu a cedat. inta 
finală nu a fost atinsă, însă mijloacele şi-au afirmat dreptul la o 
viață autonomă. Frege personal a resimţit cu acuitate proporţii- 
le înfrîngerii. Spre sfîrşitul vieţii, el fixează cu luciditate situa- 
ţia, retranşîndu-se pe noi poziţii fundaţionale. Rîndurile sale sînt 
epilogul cel mai potrivit la o lectură comprehensivă şi detaşată 
a Fundamentelor ariimelicii: „Sforţările mele de a aduce lumină 
în chestiunile legate de cuvîntul «număn;, legate de numeralele 
disparate şi de simbolurile numerice par a se fi încheiat printr-un 
eşec deplin. Şi totuşi, aceste sforțări nu au fost cu totul zadar- 
nice. Tocmai prin acest eșec ele pot conduce la cunoaștere. Difi- 
cultățile suscitate de aceste investigaţii sînt nu o dată subagpreciate.. .“ 
... Cu cît am meditat mai mult... cu atît m-am convins mai mult 
că aritmetica şi geometria au crescut pe acelaşi fundament, şi 
anume pe acela al geometiei, încît întreaga matematică este pro- 
priu-zis geometrie“ (Nachgelassene Schriften, pp. 285, 297). 
Sursa geometrică a cunoaşterii — precizează Frege — colabo- 
rează cu sursa logică pentru a ne da matematica în unitatea ei 
(ibid., pp. 298-299). 

Astfel, după o călătorie de 40 de ani în deşert, proiectul de 
unificarea logicii cu aritmetica sub sceptrul analiticității se fringe 
sub propria sa povară, elementul sintetic a priori reapărînd în 
prim-plan. 


TABEL CRONOLOGIC 


1848 La 8 noiembrie 1848 se naște la Wismar, Fiedrich Ludwig 
Gottlob Frege, fiul lui Karl Alexander Frege (1809-1866), 
director de școală, și al Augustei Frege, născută Biallo- 
blotzky, profesoară. 

Moare Bemard Bolzano, supranumit „Leibniz al Boemiei“, 
logicianul cel mai important din prima jumătate a secolului 
trecut, precursor al semanticii logice. 


1854 George Boole (1815-1864), după ce publicase în 1847 The 
Mathematical Analysis of Logic, dă acum la iveală An 
Investigation into the Laws of Thoughi, on which are Foun- 
ded the Mathematical Theories of Logic and Probabilities. 


1859 Augustus de Morgan redactează memoriul „On the Syl- 
logism IV and on the Logic of Relations“ (publicat în 
1864), dezvoltind o logică a relaţiilor. Darwin publică Ori- 
ginea speciilor, iar Marx Contribuţii la critica economiei 
politice. Se nasc E. Husserl şi H. Bergson. 


1864-1869 Tînărul Frege urmează cursurile gimnaziului din 
Wismar, pe care îl termină în 1869; se înscrie la Univer- 
sitatea din Jena. 

În 1864, Jevons introduce disjuncţia neexclusivă în algebra 
booleană. În 1867 K. Marx publică primul volum din Capi- 
talul. 

În același an G. F. B. Riemann expune bazele geometriei sale 
neeuclidiene în Uber die Hypolhesen welche der Geometrie 

zu Grunde liegen; în 1869, Jevons construieşte o maşină 
logică pentru efectuarea mecanică a inferenţelor studiate 
de Boole. 


1869-1870 Frege studiază, la Universitatea din Jena, chimia, 
filozofia, matematica. 
În A merica, Ch. S. Peirce inițiază primele sale investigații 
asupra logicii relaţiilor. 


1871-1873 La Universitatea din Gottingen, Frege studiază filo- 

zofia religiei (cu Hermann Lotze), fizica şi îndeosebi ma- 
tematica. 
În 1872 J. W.R. Dedekind (1831-1916) publică Srerigkeit 
und irralionale Zahlen, o teorie a numerelor reale care re- 
suscită teoria rapoartelor a lui Eudoxus în versiunea „tăie- 
turii Dedekind“. Se naște Bertrand Russell. 


1873 Frege termină Universitatea din Gâttingen şi susţine teza 
Uber eine geomelrische Darstellung der imaginăren Ge- 
bilde in der Ebene, obţinînd la 12 noiembrie titlul de doc- 
tor în filozofie. Pregăteşte lucrarea sa de abilitare. 


1874 Prezintă ca Habilitatiunsschrifi lucrarea Rechnungs- 
melthoden, die sich auf eine Erweilerung des Grâssen- 
begrifjes griinden. În luna mai este admis ca Privaidozeni 
(lector) la Facultatea de Matematică a Universităţii din 
Jena; întreaga sa carieră universitară, timp de 44 ani, va 
fi legată de acest loc. 


1874-1878 Frege recenzează trei cărţi de matematică şi publi- 
că un articol; pregăteşte Begri/fsschri/i. Se conturează tot 
mai clar.proiectul unei fundamentări riguroase a aritmeticii 
pe baza logicii. 

În 1877 Emst Schrăder publică Der Operaltionskreis des Lo- 
gikkalkiils iar Mc. Cali, The Calculus of Equivalent State- 
meni!S, O versiune a logicii propoziţiilor. 


1879 Apare la Halle Begri//sschrifi, eine der arithmetischen 
nachgebildete Formelsprache des reinen Denkens, o pia- 

tră de hotar în istoria logicii. Frege insuflă logicii noi conți- 
nuturi, metode și obiective; fundează axiomatic logica 
propoziţiilor, construiește logica predicatelor, indică mij- 
loacele de fonnalizare a propoziţiilor matematice, con- 
struiește primul sistem fonmnal, defineşte concepte antinetice 
prin idei logice, formulează programul logicist. În acelaşi 
an, Frege promovează în ierarhia universitară la poziția 
de ausserordenilicher Professor. 


1879-1883 Revoluţionarea logicii de către Frege trece aproape 

neobservată; Begri/fsschrif1 este primită rece, ignorată sau 
criticată. Dezamăgit, Frege scrie cîteva articole în apărarea 
„Scrierii conceptuale“. Apar astfel „Uber die wissenschaft- 
liche Berechtigung einer Begriffsschrift“ în 1882 și „Uber 
den Zweck der Begriffsschrift“ în 1883. Un articol de 
amploare — „Booles rechnende Logik und die Begrifts- 
schrift“' —, precum și „Booles logische Formelsprache und 
meine Begriffsschrift““ îi sînt refuzate de cîteva reviste filo- 
zofice și matematice; manuscrisele vor fi editate abia în 1967. 
În aceeași perioadă, Frege pregătește a doua sa carte, Die 
Grundlagen der Arilhmelik. 
În 1880, în timp ce mai apar multe Logici tributare para- 
digmei tradiţionale, Ch. S. Peirce elaborează memoriile 
On lhe Algebra of Logic: A Contribulion [ο the Philosophy 
οἵ Noialion şi On a Boolean Algebra wilh one Constanl. 
În 1881 apare Symbolic Logic a lui J. Venn. În 1883 H. O. 
Mitchell şi apoi Ch. 5. Peirce utilizează deja „cuantorii““ 
(tennenul îi aparţine lui Peirce și va fi încetățenit în logi- 
că, dar Frege introdusese procedeul cuantificării încă în 
1879, în Begri/fsschriji). În 1883 Georg Cantor (1845-1918) 
publică Grundlagen einer allgemeinen Mannichjaliigkeils- 
lehre; cartea înmănunchează mai multe articole publicate 
anterior. Teoria mulțimilor şi a numerelor transfinite crea- 
tă de Cantor va fi salutată de Frege în anul unnător ca un 
pas înainte în știință. 


1884 Frege publică Die Grundlagen der Arithmelik. Eine Lo- 
gisch-malhemalische Untersuchung iiber den Begri/] der 

Zahl. A doua carte a lui Frege marchează o dată crucială 
în filozofia logicii şi a matematicii. Definiţia logicistă a 
numărului va face carieră; preluată de la Cantor, Frege sau 
Russell, sau găsită independent, ea va apărea în repetate 
rînduri în operele altor matematicieni. — La apariţie, cartea 
lui Frege stimeşte prea puţine ecouri. 


1885 Frege comunică și publică Uber formale Theorien der 
Arithmetik. 


1886-1890 Frege lucrează intens la a treia sa carte, dezvoltînd 
şi modificînd ideile sale logico-filozofice. 
În 1887 Was sind und was sollen die Zahlen? de R. De- 
dekind abordează în spirit logicist teoria mulțimilor şi fun- 
darea aritmeticii şi analizei. Arithmetices Principia, Nova 
Meihodo Exposita (1889) de Peano enunţă axiomele arit- 
meticii (anticipate de Dedekind în anul precedent, tradu- 
cerea lor în limbaj logic se poate găsi încă în 1884 la 
Frege). În 1890 apare primul volum din Vorlesungen iiber 
die Algebra der Logik ale lui E. Schrâder, monumentala 
monografie care sintetizează algebra logicii; celelalte volu- 
me vor apărea pînă în 1905. 


1891 Începutul unui deceniu fecund în care văd lumina tiparu- 
lui scrieri fregeene importante; apar articolele „Uber das 
Trăgheitsgesete“ şi „Funktion und Begriff. 

E Husserl publică prima sa carte, Philosophie der Arith- 
melik, unde discută şi concepţia lui Frege. 


1892 Apare „Uber Sinn und Bedeutung'“, contribuţie epocală la 
elaborarea semanticii logice. Un alt articol care vede lumi- 
na tiparuliui în același an este „Uber Begriffund Gegenstand'“; 
totodată Frege recenzează Zur Lehre vom Transfiniten de 
Georg Cantor. 


1893 La Jena apare primul volum din Grundgeserze der Arith- 
melik, begri[fsschrifilich abgeleitet. În a treia carte, Frege 
îşi propune să dezvolte pas cu pas, cu maximă rigoare, pro- 
gramul logicist, să definească așadar ideile aritmeticii şi 

1894 


1895 


1896 


să deducă legile ei în cadrul sistemului formal al logicii. 
La apariţie, cartea nu stîrneşte ecouri largi şi vor trebui să 
treacă şapte decenii pînă la reeditarea ei integrală. 


Frege recenzează Philosophie der Arithmeltik a lui E. Hus- 
serl, în care ideile fregeene din Fundamentele aritmelticii 
(1884) erau puse în discuţie; recenzia marchează începutul 
influenţei fecunde a lui Frege asupra lui Husserl. 

În Notations de logique mathemalique (urmate între 1895 
şi 1908 de cinci versiuni ale unui Formulaire de mathema- 
ligues), Giuseppe Peano combină logica matematică şi de- 
mersul axiomatic în tentativa fundării matematicii. 


Frege publică articolul „Kritische Beleuchtung einiger 
Punkte in E. Schrâders Porlesungen tiber die Algebra der 
Logik“ şi „Le nombre entier“. 

Cantor descoperă o antinomie în teoria mulțimilor; doi ani 
mai tîrziu, Burali-Forti o va descoperi în mod independent 
şi o va publica. 


Frege confruntă ideografia lui Peano cu propria lui „scriere 
conceptuală“ și semnalează lacune logice ale ideografiei 
în „Uber die Begriftsschrift des Herm Peano und meine 
eigene“. O scrisoare către G. Peano, datată „Jena, 29 sep- 
tembrie 1896“, apare în Rivista di Matematica abia în 1899. 
— Este promovat în ierarhia universitară la rangul de 
Profesor onorific. 


1897-1901 Ani de tăcere publicistică, întreruptă numai în 1899, 


cînd Frege publică o broșură polemică acerbă Uber die 
Zahlen des Hermn Η. Schuberi, totodată, ani de lucru intens, 
aşa cum atestă manuscrisele. 

A. N. Whitehead publică în 1898 Universal Algebra. 

În 1899 Cantor descoperă paradoxul care îi poartă numele; 
David Hilbert publică Die Grundlagen der Geometrie, 
prima axiomatizare pe deplin riguroasă a geometriei eucli- 
diene, în spiritul axiomaticii formale. Bertrand Russell pu- 
blică A Critical Exposition of the Philosophy of Leibniz 

(1900), iar Couturat, Lu /ogique de Leibniz d'apres des docu- 
ments inedits (1901). În 1900-1901 apar Logische Unter- 
suchungen în două volume de E. Husserl. 


1902 An de răscruce pentru Frege; Bertrand Russell îi scrie, co- 
municînd descoperirea unui paradox în sistemul din Grund- 
geseize; Frege îi răspunde la 22 iunie. În octombrie al aceluiași 
an Frege scrie un Appendix pentru volumul II al cărţii sale 
în care prezintă paradoxul lui Russell și recunoaște că sis- 
temul logic al aritmeticii a fost zdruncinat din ternelii, con- 
statînd totodată caracterul general al crizei din fundamente. 


1903 Apare la Jena volumul ÎI din Grundgesetze der Arithmetik, 
Begrifjsschrifilich abgeleitei. În acelaşi an, publică primele 
două articole din ciclul Uber die Grundlagen der Geo- 
melrie, discuție asupra axiomaticii formale hilbertiene. 
Russell publică The Principles of Mathematics, carte în 
care prezintă pe larg concepțiile logico-aritmetice ale lui 
Frege, problema paradoxelor, soluția lui Frege etc. 


1904-1917 În ultimii ani ai carierei sale universitare, Frege publi- 
că tot mai puţin şi discontinuu: „Was ist eine Funktion?'* 
(1904), trei articole din ciclul Uber die Grundlagen der 
Geometrie (1906); polemizează cu formalistul 1. Thomae 
(1906-1908); în he Quarterly Journal of Pure and Applied 
Mathematics apar în 1912 observaţiile sale la articolul lui 
P. Jourdain, „The Development of the Theories of Mathe- 
matical Logic and the Principles of Mathematics“; între 
1915 şi 1917, revista The Monist publică în traducere Pre- 
fața, Introducerea și primele şapte secțiuni din Grundge- 
selze der Arithmetik, vol. |. 

Viața personală a lui Frege este marcată de drame. Copiii 
săi muriseră mai demult la o vîrstă fragedă şi soții Frege 
adoptaseră în 1902 un copil, Alfred, pe care Frege îl va 
creşte singur, întrucît soția sa moare în 1905. 

În 1907 primeşte titlul onorific de Hofrai. Predă cursuri 
de matematici și fundamente expunînd bazele logicii, pro- 
priul său sistem fonnal. Corespondează cu Russell, Hilbert, 

Couturat și cu alte personalități proeminente. Îl vizitează 
Wittgenstein; cursurile sale sînt audiate de către Rudolf 
Carnap. 

În luptă cu decepțţia şi oboseala care se instalează, Frege 
nu încetează să mediteze asupra bazelor aritmeticii și filo- 
zofiei logicii. Manuscrisele editate postum arată că Frege 
lucra la o expunere sistematică a logicii sale. În primăvara 
anului 1914 redactează amplul fragment Logik in der 
Mathematik. 

În acești ani, criza fundamentelor matematicii devine tot 
mai vizibilă. Russell, Zennelo, Hilbert şi Brouwer se anga- 
jează pe căi diferite în căutarea unei soluţii. La al III-lea 
Congres Internațional de Matematică de la Heidelberg, în 
1904, Hilbert conferențiază „Despre fundamentele logicii 
şi aritmeticii“, preconizind fundarea riguroasă a conceptu- 
lui de număr prin axiomatizare şi demonstraţii de consis- 
tenţă. În 1905 Jules Richard descoperă un nou paradox; 
Poincare — în polemică cu Russell — exultă: logistica nu 
este numai eronată, ea generează paradoxuri! În 1906, Rus- 
sell sugerează teoria „fără clase““ — încercare de soluționare 
a paradoxelor, iar în 1908 formulează prima versiune a 
teoriei tipurilor în articolul „Mathematical Logic as Based 
on the Theory of Types“. Tot în 1908 L. E. Brouwer pu- 
blică un articol asupra incertitudinii principiilor logicii, pre- 
conizînd ca terţiul exclus să nu fie acceptat ca temei al 
raţionamentului matematic iar E. Zermelo dă prima axio- 
matizare a teoriei mulțimilor. În 1910, A. N. Whitehead 
şi B. Russell publică primul volum al monumentalei lor 
opere în trei volume (apărută pînă în 1913) Principia 
Mathemalica, în care logica fregeană, combinată cu teo- 
ria tipurilor, este pusă la baza întregii matematici; Prin- 
cipia Mathematica impune paradigma logicii simbolice. 
În 1914 moare Ch. 8. Peirce. L. Lăwenheim publică pri- 
mele cercetări metalogice asupra logicii predicatelor 
(1915). Hilbert şi un grup de matematicieni lucrează în ve- 
derea elaborării meramatemalticii (teoria demonstrațiilor). 

1918 Frege se pensionează şi se retrage la Bad Kleinen, unde 
va petrece ultimii ani de viață. Publică articolele „Der 
Gedanke: Eine Logische Untersuchung și „Die Vemeinung;: 
Eine Logische Untersuchung'“. Moare Georg Cantor. 


1919-1925 În amurgul vieții sale Frege nu mai publică decit a 
treia parte din ciclul Logische Untersuchungen, şi anume 
Gedankengefiige. În 1924-1925 abandonează concepția lo- 
gicistă, constatînd eşecul ei total și schițează proiectul unei 
fundări geometrice a conceptului de număr (fragmentele 
postume Erkennlnisquellen der Mathematik und der mathe- 
malischen Naturwissenschaften, Zahlen und Aritlhmetik, 
Neuer Versuch der Grundlegung der Arithmelik). 
Cercetări metalogice asupra calculului propoziţiilor şi pre- 
dicatelor sînt întreprinse de către Post, Skolem, Bemays ş.a. 
Se cristalizează noțiunile metalogice de consistenţă şi com- 
pletitudine, tehnicile de demonstrare a independenţei axio- 
melor, a consistenţei etc. E Post şi 1. Lukasiewicz ajung 
pe căi diferite la logicile polivalente. Th. Skolem desco- 
peră limite ale mijloacelor de expresie ale logicii predicatelor. 
L. Wittgenstein publică Tractatus logico-philosophicus 
(1921). Începuturile Cercului de la Viena. 

26 iulie 1925. Frege încetează din viață la Bad Kleinen. 
Moartea lui Frege trece aproape neobservată. 


1926-2000 Renaștere — mai întîi lentă, apoi tot mai rapidă — 
a interesului pentru opera lui Frege pe fundalul interesu- 
lui tot mai mare suscitat de dezvoltarea vertiginoasă a cerce- 
tărilor logice și metamatematice. Manuscrisele, întregul 
fond ştiinţific fregean, sînt preluate de Universitatea din 
Miinster, unde Heinrich Scholz este profesor. 

În 1934 se reeditează Fundamentele aritmeticii. Cartea e 
tradusă în italiană în 1948 şi în engleză în 1950 (ediţia bi- 
lingvă a lui 1. Austin). 

În 1935, la Congresul internaţional de filozofie științifică 
de la Paris, H. Scholz şi F. Bachmann prezintă comunicarea 
„Der wissenschaftliche Nachlass von G. Frege“. 

Din păcate, o parte din manuscrisele fondului fregean pier 
în timpul războiului, într-un incendiu cauzat de un bom- 
bardament. Postumele vor fi editate mult mai tirziu pe baza 
unor Οὐρὶ! dactilografiate. 

În 1952 P. Geach și M. Black traduc și editează 7rans- 
lations from the Philosophical Writings of Gottlob Frege. 
Începînd din deceniul șapte reeditările și traducerile se suc- 
cedă într-un ritm tot mai susținut; Begri/Jsschri/! apare din 
nou, fiind tradus totodată în engleză în două versiuni 
diferite; se reeditează toate celelalte scrieri antume ale lui 
Frege. În fine, în 1969 și 1976 apar cele două volume ale 
ediţiei Nachgelassene Schrifien und Wissenschajilicher 
Brie/wechsel, reeditarea integrală a operei lui Frege poate 
fi considerată împlinită. Alături de articole care discută şi 
popularizează elementele disparate ale concepției fregeene, 
sînt elaborate primele sinteze mature, monografiile de an- 
vergură. Frege este integrat definitiv în circuitul marilor 
valori ale logicii şi filozofiei. 

